
Saadakseen koulutusta uudenaikaisessa sodankäynnissä ja 
uusien aseiden käytössä siirtyi ennen jatkosodan alkua yli 
1 400 nuorta suomalaista miestä Saksan sotavoimien Waffen- 
SS-j oukkoihin. Vaativan isku j oukkokoulutuksensa j älkeen 
nämä vapaaehtoisjoukot osallistuivat Puolassa, Ukrainassa 
ja Kaukasiassa käytyihin Saksan itärintaman taisteluihin. 
Omaksi pataljoonalleen muodostetun suomalaisen vapaaeh- 
toisjoukon taistelujen tie ulottui kaukaiselle Terek-joelle, 
josta Stalingradin luhistumisen jälkeen alkoi perääntyminen 
vaikeissa talviolosuhteissa. 

TEREKILLE JA TAKAISIN antaa selvän ja monipuo- 
lisen kuvan kaikesta tähän sotaretkeen liittyneestä: vapaa- 
ehtoistemme värväyksestä, koulutuksesta ja raskaista tais- 
teluista kaukaisilla sotanäyttämöillä. Teos perustuu kirjoit- 
tajansa omakohtaisiin kokemuksiin, asiakirjoihin ja samalla 
retkellä olleiden aseveljien päiväkirjamerkintöihin. Se on en- 
simmäinen asiallinen ja seikkaperäinen teos SS-vapaaehtoi- 
sistamme, joiden lähdön syistä ja vaikutteista, tehdyn ret- 
ken vaiheista ja mukana olleiden myöhemmistä kohtaloista 
suuri yleisö ei paljonkaan tiedä. Vapaaehtoisten kaksivuo- 
tisen sopimusajan päätyttyä heidät kotiutettiin ja hajotet- 
tiin suomalaisiin joukko-osastoihin. He kärsivät vielä Suo- 
men rintamilla suuria menetyksiä. Runsas ja harvinainen 
kuvitus täydentää sanallista esitystä. 


’Berijan tarhojen’ kirjoittaja Unto Parvilahti on 
jälleen kirjoittanut teoksen, joka herättää huo- 
miota ja kiinnostusta. 

LUKIJALLE 


Vaikka Suomi ei ole koskaan ollut sotilasvaltio eikä sillä ole ollut 
omia tavoitteita ulkomaisissa sodissa, on suomalainen sotilas saa- 
nut vuodattaa vertaan — joko yksityisenä taistelijana tai muo- 
dostelmiin kuuluneena — monissa sodissa viimeksi kuluneiden vuo- 
sisatojen aikana vieraissa maissa. 

Ruotsi-Suomen kuningasvallan aikoina alkoivat suomalaiset 
osallistua Ruotsin oman maamme ulkopuolella käymiin sotiin, 
esim. 30-vuotiseen sotaan ja Pommerin sotaan. Venäjän vallan 
aikoina osallistui Suomen Kaarti Venäjän ja Turkin väliseen sotaan 
ja sai mainetta mm. Gornyi Dubnjakin valloituksesta. Itsenäisyys- 
pyrkimystemme saadessa aktiivisen luonteen valmistautui joukko 
Suomen nuorisoa 27. Kuninkaallisen Preussilaisen Jääkäripataljoo- 
nan riveissä vapaustaisteluumme. Vielä itsenäisyytemme alku- 
aikoina osallistuivat suomalaiset sotilaat heimosotiimme Virossa, 
Latviassa, Inkerissä, Karjalassa ja Aunuksessa. Myös Espanjan 
sisällissotaan osallistui joukko suomalaisia kummallakin taistele- 
valla puolella. Rauhan vartijana ollut Suezin komppaniamme jat- 
koi suomalaisen sotilaan esiintymistä vieraalla maaperällä. Jopa 
Ranskan muukalaislegioonan trikolorin alla ovat sadat maanmie- 
hemme edustaneet suomalaista sotilasta, vaikka meillä ei olekaan 
mitään kaunaa Ranskan siirtomaakansoja vastaan. 

Aivan kuin näitä perinteitä seuraten, mutta ennen kaikkea jää- 
kärihengen innoittamana lähti v. 1941 pataljoonan vahvuinen jouk- 
ko suomalaisia nuoria miehiä kotimaastaan, kun maamme rauha 
jälleen "näytti uhatulta. Tarkoituksena oli saada sotilaallista koulu- 
tusta Saksassa niissä aselajeissa ja taistelutavoissa, joilla Saksan 
sotavoimat olivat päässeet yllättävän nopeisiin ratkaisuihin sodis- 
saan Ranskaa ja Puolaa vastaan. Vuotta aikaisemmin talvisotamme 
jälkeen solmittu rauha tuntui monien mielestä kestämättömältä ja 
epäoikeudenmukaiselta, ja Saksaan opintomatkalleen lähteneet ha- 
lusivat hankkia sotilaallista koulutusta sen armeijan riveissä, joka 
sillä hetkellä oli sotilaallisen mahtinsa huipulla. Suomesta lähties- 
sään varhain keväällä 1941 vapaaehtoisemme eivät tienneet, että 
he joutuisivat osallistumaan siihen kahden suurvallan välien selvit- 



telyyn, josta sitten kehittyi historian toistaiseksi suurin ja tuhoisin 
sota, toinen maailmansota. 

Osa näistä suomalaisista, jo talvisodassamme taistelukokemusta 
saaneina, ennätti saada vain lyhyen sotilaskoulutuksen Saksan 
sotavoimien valiojoukoissa joutuessaan jo sodan ensi päivästä läh- 
tien osallistumaan taisteluihin Puolassa ja Ukrainassa. Vähää myö- 
hemmin muodostettu Suomalainen Vapaaehtoispataljoona taisteli 
suomalaisena yksikkönä Waffen-SS:n divisioona Wikingin riveissä, 
kunnes se kaksivuotisen sopimusajan päätyttyä kotiutettiin Suo- 
meen. Vapaaehtoistemme taistelujen tie ulottui Puolan ja Ukrainan 
halki aina Kaukasian vuoristoon ja Terek-joelle saakka, ja sen soti- 
laallinen panos muodostui toisinaan tärkeäksikin sodan alituisesti 
vaihtelevissa olosuhteissa. 

Näiden tapahtumien selostaminen yhden teoksen puitteissa ja 
yhden kirjoittajan kertomana ei pyri yksityiskohtaisesti kuvaa- 
maan vapaaehtoistemme kaikkia vaiheita. Tarkoitukseni on lähinnä 
kuvata kokonaisuutena kaikkea retkeen liittynyttä. — Haluan 
samalla kiittää niitä entisiä ase veljiäni, jotka tiedoillaan tai anta- 
millaan valokuvilla ovat olleet apuna näiden muistelmien kirjoitta- 
misessa. 

Sodan jälkeisistä poliittisista suhdanteista johtuen on Suomalai- 
sen Vapaaehtoispatalj oonan vaiheista kirjoitettu varsin vähän ja 
vieläkin vähemmän asiallista. Sen vuoksi katson, että mukana olleen 
rajoitetuillakin tiedoilla ja muistikuvilla on sekä yleistä että sota- 
historiallistakin merkitystä, kunnes aiheesta saadaan julkisuuteen 
puhtaasti asiakirjoihin pohjautuva teos. 

Helsingissä syyskuulla 1958. 

Unto Parvilahti 

VAPAAEHTOISLIIKKEEN 
POLIITTISTA TAUSTAA 


Varsinkin hävityn sodan päätyttyä rehottaa jälkiviisaus 
ja se saattaa saada tunnustusta jopa valtioviisautena. Sodan- 
aikainen oppositio saa esteettömän tilaisuuden tuomita ne 
kansalaiset, jotka ovat toimineet maan parasta tarkoittaen 
ja ottaneet vastuun. Jälkiviisaudella häväistään niitä, jotka 
sodan uhatessa tai sodan aikana ovat osoittaneet toimeliai- 
suutta ja uhri valmiutta — juuri sitä, mitä oppositio ei ole 
maansa hyväksi antanut. Tällöin jätetään ottamatta huo- 
mioon, että suuremmatkin kansat kuin meidän ovat voimat- 
tomia tekijöitä maailmanpolitiikan palapelissä ja että koke- 
neimmatkin valtiomiehet joutuvat suurten mullistusten ai- 
koina yhä uudelleen ennestään tuntemattomien asioiden 
eteen. 

Kun Suomi vuosina 1940 — 1941 oli kohtalonsa tienhaarassa 
ja kokeneimmat valtiomiehemme näkivät maamme pelastuk- 
sen Saksan sotilaallisessa voimassa, on se asia, jonka vain 
jälkiviisaus voi tuomita. Myös ne valtiomiehemme, jotka 
päättivät luovuttaa nuoria suomalaisia sotilaita Saksan sota- 
voimiin, tekivät päätöksensä maamme parasta ajatellen. 

Tiedän, että tämä päätös syntyi vastoin monen omaa va- 
kaumusta, mutta vilpittömässä tarkoituksessa. Sitä kunnioi- 
tettavampaa on, että useat näistä kansalaisista sallivat oman 
poikansa lähteä sille vaiherikkaalle retkelle, jota näillä muis- 
telmillani yritän kuvata. 

Suomen probleemit vuonna 1940 eivät olleet vähäisiä. 
Talvisota oli raskain menetyksin hävitty, Karjalan luovutus 
ja vaikeudet karjalaisen siirtoväen sijoituksessa painoivat 
koko kansaa. Talvisotamme osoitti länsivaltojen osanoton 

Terekille ja takaisin 

kohtaloihimme supistuvan myötätunnon ilmaisuihin, joista 
olemassaolostaan taistelevalle kansallemme oli varsin vähän 
reaalista apua. Olimme velanmaksuilla ja urheilullamme 
hankkineet maallemme muiden kansojen suosiota, mutta 
ilmeisesti yliarvioineet sen. Vaaran hetkenä seisoimme yksin. 

Sotilaspiireissämme, joiden tarmokkaan ja vaikutusvaltai- 
sen ytimen muodostivat Saksassa sotilaskoulutuksensa saa- 
neet jääkäriupseerit, oli koko itsenäisyytemme ajan vaalittu 
läheisiä ja sydämellisiä suhteita korkeampaan saksalaiseen 
sotilaspäällystöön. Myös vapaussotamme aikainen saksalais- 
suomalainen aseveljeys oli vielä tuoreessa muistissa. Satojen 
vuosien kuluessa oli ylläpidetty kulttuuri- ja kauppasuhteita 
Saksaan. Olimme tottuneet pitämään Saksaa luotettavana 
ystävänä, mutta juuri silloin kun omalle taivaallemme alkoi 
nousta uhkaavia pilviä, saimme kokea hämäännyttävän po- 
liittisen tapahtuman: kansallissosialistinen Saksa ja kommu- 
nistinen Neuvostoliitto, joita koko maailma oli pitänyt sovit- 
tamattomina vastustajina, solmivat 23. p:nä elokuuta 1939 
hyökkäämättömyyssopimuksen keskenään. Saksa oli kään- 
tänyt meille selkänsä. Tosin meillä ei vielä talvisotamme pää- 
tyttyä oltu täysin selvillä siitä, mitä kaikkea tuon sopimuk- 
sen salaisiin pykäliin sisältyi, mutta Saksa oli talvisotamme 
aikana osoittanut lojaalisuutensa Neuvostoliitolle estämällä 
sotatarvike toimitukset Suomeen oman alueensa kautta. Tämä 
jos mikään aiheutti hämminkiä saksalaisystävällisissä piireis- 
sämme. 

Suurvaltojen politiikan häikäilemättömyyttä jäivät todis- 
tamaan Saksan ja Neuvostoliiton hyökkäämättömyyssopi- 
muksen salaiset liitteet, jotka vasta myöhemmin ovat tul- 
leet julkisuuteen. Niiden mukaan Saksa jätti Neuvostoliiton 
politiikalle vapaat kädet Suomessa, Virossa, Latviassa, Itä- 
Puolassa ja Bessarabiassa ilmoittaen näiden maiden kuulu- 
van intressipiirinsä ulkopuolelle. Samassa sopimuksessa jätet- 
tiin Liettua ja Puolan länsiosat Saksan armoille. Noin viikkoa 
myöhemmin, syyskuun 1. p:nä 1939 Saksa hyökkäsi ilman 

V apaaehloisliikkeen poliittista taustaa 

sodanjulistusta Puolaan Neuvostoliiton miehittäessä vähän 
myöhemmin Puolan itäiset osat. 

Yleismaailmallinen turvattomuuden tunne tietenkin vai- 
kutti meilläkin. Kansainväliset neuvottelut ja sopimukset 
olivat menettäneet merkityksensä. Hitlerin ja Stalinin tehtyä 
keskinäisen sopimuksensa astui väkivalta avoimesti neuvot- 
telujen tilalle ja tapahtumat seurasivat nopeasti toisiaan. 

Elokuun viimeisenä päivänä 1939 antoi Hitler päiväkäskyn 

hyökkäyksestä Puolaan: » Sen jälkeen kun kaikki 

poliittiset mahdollisuudet on käytetty loppuun Saksalle sie- 
tämättömän tilanteen poistamiseksi itärajalla rauhallista 

tietä, olen päättänyt ryhtyä väkivaltaiseen ratkaisuun 

Hyökkäyspäivä 1. syyskuuta 1939. Hyökkäysaika 04,45.» 

Kahden suurvallan sotakoneistojen puserruksessa sortui 
alueeltaan Suomen kokoinen, mutta asukasluvultaan kym- 
menen kertaa maatamme suurempi valtio muutamassa päi- 
vässä. Muun maailman Puolalle osoittaman myötätunnon 
lisäksi lähetti Englannin hallitus Saksalle 3. 9. 1939 päivätyn 
ultimaatumin, joka ei ole helpottanut Puolan kohtaloa vielä 
kahden vuosikymmenenkään kuluttua. 

Syys— lokakuun aikana 1939 joutuivat Itä-Puola, Viro, 
Latvia ja Liettua Neuvostoliiton miehittämiksi. 30. p:nä 
marraskuuta alkoi Suomen taistelu elämästä ja kuolemasta 
valtavaa ylivoimaa vastaan. Saimme taistella yksinään suur- 
valtojen sekaantumatta asiaan. Kun aselepo raskain ehdoin 
allekirjoitettiin, ei vielä ollut takeita huolettomasta tulevai- 
suudesta. Maamme talous oli kärsinyt raskaita iskuja, huo- 
mattava osa maanviljelys- ja metsäaluetta oli menetetty, 
luovutetulta alueelta siirretylle väestölle oli luotava uudet 
elinmahdollisuudet. Yhteiskunnallisia olojamme ja työrauhaa 
häiritsi rauhan jälkeen yltynyt kommunistiemme kiihotus- 
työ. Armeijamme oli kärsinyt raskaita menetyksiä, hoi- 
dettavana oli kymmenet tuhannet, invalidit ja haavoittuneet. 
Yhteiskunnallista huoltoa tarvitsevien luku oli suurempi 
kuin koskaan ennen ja talvisen sodan ankarina hetkinä kan- 



Terekille ja lakaisin 

samme pelastanut yhteishenki oli heikkenemässä. Vuosien 
1940 — 1941 sisäpoliittinen tilanne ei suinkaan ollut helppo. 
Tapahtumat ulkomailla lisäsivät vielä ulkopoliittisia vai- 
keuksia. 

Näinä vuosina seurasivat kansojen rauhaa järkyttävät 
tapaukset nopeasti toisiaan. Estääkseen liittoutuneiden mai- 
hinnousun Norjaan ja suojatakseen ruotsalaisen malmin saan- 
nin suoritti Saksa Norjan valtauksen. Samoista syistä katsoi 
Saksa välttämättömäksi myöskin Tanskan valtauksen ja 
marssi 9. 4. 1940 Tanskan alueelle. Oslo antautui samana 
päivänä. 10. 5. 1940 alkoivat Saksan sotilaalliset toimenpiteet 
Hollantia vastaan, 14. 5. 1940 kukistui Rotterdam ja Hol- 
lanti antautui. 18. 5. 1940 oli Antverpenin vuoro ja 28. 5. 
antautui Belgia. Toukokuun 10. p:nä alkanut hyökkäys 
Ranskaa vastaan johti Pariisin antautumiseen kesäkuun 
14. p:nä ja aselepoon Ranskassa 22. 6. 1940. 

Yhtä voitokkaaksi kuin Saksan aseet osoittautui myös 
Saksan diplomatia. »Uuden järjestyksen» luomiseksi Euroo- 
passa allekirjoitettiin 27. p:nä syyskuuta 1940 kolmen vallan 
sopimus Saksan, Italian ja Japanin kesken, ja siihen liittyi- 
vät marraskuussa Unkari, Romania ja Slovakia. Tästäkin 
huolimatta oli Romanian pakko luopua jo saman vuoden 
kesäkuussa Pohjois-Bukovinasta ja Bessarabiasta Neuvosto- 
liiton hyväksi sekä akselivaltojen vaatimuksesta Siebenbur- 
genin pohjoisosasta Unkarin hyväksi. Näiden tapahtumien 
pyörteessä aloitti Italia onnettoman sotaretkensä lokakuun 
lopulla Kreikkaan ja Albaniaan. Tämän dramaattisen vuoden 
päätteeksi ryhtyivät englantilaiset sotatoimiin italialaisia 
vastaan Pohjois-Afrikassa. 

Tosiasiallisesti oli toinen maailmansota alkanut. 

Kevääseen 1941 ehdittäessä oli maailmassa tapahtunut 
paljon uutta ja mullistavaa. Saksan aseilla oli jatkuvaa me- 
nestystä, ja Saksan Afrikkaan lähettämä panssariarmeija 
saavutti kenraali Rommelin johdolla loistavia voittoja. Eng- 
lantilaiset palauttivat valtaistuimelleen maailman vanhim- 

Vapaaehtoisliikkeen poliittista taustaa 

man monarkian edustajan Haile Selassien ja karkottivat 
italialaiset Abessiniasta. 

Alkuvuoden 1941 vakavat tapahtumat osoittivat selvästi 
pienten ja keskikokoistenkin kansojen turvattomuuden suur- 
valtain väkivallan edessä. Huhtikuun alussa hyökkäsi Sak- 
san armeija Jugoslaviaan ja samaan aikaan italialaisten 
avuksi Kreikkaan. Huhtikuun 10. p:nä muodostettiin Sak- 
san suojeluksessa Kroatian »itsenäinen» valtio ja sitä seuraa- 
vana päivänä liittyi Unkari Saksan pakotuksesta sotaa käy- 
viin akselivaltoihin. Toukokuun loppupuolella valloittivat 
Saksan lasku varjo joukot yllättäen ja suorastaan ylimielisen 
uhkarohkeasti Englannin voittamattomana pidetyn Väli- 
meren linnoituksen Kreetan. 

Jokaisen tähänastisen sotilaallisen aloitteen oli Saksan 
sotakoneisto ratkaissut ennen näkemättömällä päättäväisyy- 
dellä ja nopeudella. »Blitzkrieg» — salamasota — oli ajan 
tunnus. Englanti, jonka kanssa Saksa oli sotatilassa jo 3. 9. 
1939 lähtien, ei ollut pystynyt sanottavaankaan sotilaalliseen 
toimintaan Afrikan taisteluja lukuun ottamatta. Englannin 
sotilaallinen arvovalta oli pahasti kärsinyt Dunkerquen fiaskos- 
ta. Sen sijaan olivat Saksan laivasto ja varsinkin sen sukellus- 
veneet kyenneet mitä vakavimmin uhkaamaan ja katkomaan 
Englannin meriyhteyksiä. Saksan diplomatia oli samoin kor- 
jannut loistavia voittoja. Itävallan liittäminen Saksaan ja 
myöhemmin Böhmin, Mährin ja Sleesian reuna-alueitten 
valtaus, jonka Daladierin ja Ghamberlainin oli pakko hy- 
väksyä, lisäsivät Saksan arvovaltaa kaikkialla. Saksa osoitti 
pystyvänsä huolehtimaan saksalaissyntyisestä väestöstä rajo- 
jensa ulkopuolellakin. Saksan diplomatian painostuskeinona 
ei enää ollut »Krieg», vaan »Blitzkrieg». 

Suomen valittavana oli talvisodan jälkeisissä oloissa joko 
turvaton puolueettomuus tai liittyminen johonkin ulkomai- 
seen valtaryhmittymään. Ratkaisua arvosteltaessa on ennen 
kaikkea otettava huomioon se poliittinen painostus, jota 
Neuvostoliitto harjoitti Suomea kohtaan talvisodan jälkeen. 



Terekille ja takaisin 

Samalla kun kotimainen kommunistinen häiriöryhmä piti 
yllä sisäpoliittista jännitystä ja provosoi levottomuutta, neu- 
vostohallitus esitti jatkuvia vaatimuksia, jotka loukkasivat 
Suomen suvereenisuutta. Rajaloukkaukset kuuluivat päivä- 
järjestykseen. Niinpä neuvostovenäläiset lentokoneet syyllis- 
tyivät Suomen ilmarajojen loukkauksiin välirauhan aikana 
(maaliskuusta 1940— kesäkuun 21. p:ään 1941) kaikkiaan 85 
kertaa. Samana aikana tapahtui maa- ja merirajoillamme 
109 rajan loukkausta, joihin useisiin liittyi tiedustelupartioi- 
den rajanylitykset. Monien tällaisten tapausten yhteydessä 
pidättivät venäläiset partiot kansalaisiamme ja veivät hei- 
dät omalle puolelleen. Suomalaisen liikennelentokoneen »Ka- 
levan» alas ampuminen Helsingin ja Tallinnan välillä 14. 6. 
1940, jolloin mm. seitsemän ulkomaalaista matkustajaa sai 
surmansa, oli omiaan kärjistämään tilannetta. Suomella ei 
näyttänyt olevan mahdollisuuksia puolueettomuuspolitiikan 
jatkamiseen, johon se oli pyrkinyt torjumalla 16. 5. 1939 
Saksan ehdottaman hyökkäämättömyyssopimuksenkin. Talvi- 
sotaa seurannut Neuvostoliiton ankara painostus suorastaan 
pakotti maamme etsimään turvaa Saksan taholta heti, kun 
maailman poliittinen tilanne antoi siihen tilaisuuden. Muuta 
mahdollisuutta ei Stalinin ja Molotovin käsitys rauhanomai- 
sesta rinnakkaiselosta naapurimaiden kesken meille jättänyt. 

Suomen liittymistä sotaan Neuvostoliittoa vastaan v. 1941 
ei sanellut muu kuin pienen kansan halu ostaa uusilla uhrauk- 
silla todella pysyvä rauha. Mahdollista on, että asiaan oli 
vaikuttamassa omien voimien yliarviointi ja venäläisen vas- 
tustajan aiheeton aliarviointi. Talvisotamme aikana tapahtu- 
nutta ei oltu vielä täysin tajuttu. Suomen armeija sai talviso- 
tamme alussa hyökkäykseen lähetetyistä ala-arvoisista ja hei- 
kosti varustetuista vihollismuodostelmista huomattavia puo- 
lustusvoittoja, joiden todellista syytä ei tahdottu tunnustaa. 
Huolimatta Neuvostoliiton ilmavoimien toimeliaisuudesta 
Suomen alueella eivät sen vaikutukset jääneet merkittäviksi, 
samoin pystyivät rannikkolinnakkeemme menestyksellä tor- 

V apaaehtoisliikkeen poliittista taustaa 

jumaan punaisen laivaston. Talvisotamme viimeisinä viik- 
koina vastassamme olleet puna-armeijan muodostelmat oli- 
vat ensiluokkaisia, aseistukseltaan tulivoimaisia joukkoja, 
mutta voitto j emme johdosta oli myytti »savijaloilla seiso- 
vasta jättiläisestä» saanut uutta vahvistusta. 

Alkumenestyksemme suuren ylivoiman torjumisessa oli 
herättänyt paljon toiveajattelua. Niinpä tohtori Eirik Horn- 
borg kirjoitti Nya Argus -lehdessä joulukuun lopulla 1939 
luottavaisesti: »Tähänastisista tapahtumista voi tehdä sen 
johtopäätöksen, ettei Suomi todennäköisesti tarvitsisikaan 
voimakkaampaa apua kuin sen, minkä Ruotsi kykenee anta- 
maan rasittamatta itseään liikaa. Täten Suomi voisi selviytyä 
niin pitkän ajan, että maailmantilanne ehtisi muuttua.» 

Samassa kirjoituksessa hän väittää, että Venäjää kohtaan 
tunnettu pelko on tunneasia, jolla ei ole reaaliperustetta, ja 
jatkaa: »Ruotsin auttaessa Suomella olisi parhaat toiveet ei 
vain torjua tämä ensimmäinen hyökkäys — ollenkaan mah- 
dottomalta ei näytä, että kykenemme tekemään sen avut- 
takin — vaan myöskin kestää melkeinpä kuinka kauan 
tahansa.» 

Samanlaista liiallista optimismia esiintyi myös Ruotsissa, 
jossa talvisotaamme seurattiin kansallisesti elintärkeänä 
asiana. Jopa korkealla sotilastaholla esitettiin ajatus, että 
jos Ruotsi liittyisi aktiivisesti sotaan Suomen puolelle, sen 
»Norlantiin sijoitettujen rauhanaikaisten yksikköjen vahvuus 
riittäisi työntämään puna-armeijan Pohjois-Suomesta aina 
Laatokkaan saakka sekä sitä paitsi tuhoamaan Muurmannin 
radan». Näin kirjoitti tunnettu ruotsalainen eversti Willy 
Kleen. 

Suomalaisia valtiomiehiä on syytetty toiveajattelusta, 
mutta ruotsalaiset ylittivät kaikki lausuntomme. Ruotsissa 
ei pidetty tarpeellisena myöskään yleistä liikekannallepanoa, 
koska ainoastaan Norlannin sotilaspiirin rauhanaikainen 
vahvuus tekisi selvää koko rintamastamme aina Petsamosta 
Laatokkaan. 

Tervettä järkeäkin esiintyi sentään Ruotsissa, koska joku 
siellä ehdotti noihin aikoihin, että Tukholmassa oleva Kaarle 
XII:n patsas asennettaisiin SKF-kuulalaakereille. Siten voi- 
taisiin helpommin suunnata tämän sotaisen kuninkaan mie- 
kankärki muuallekin kuin itään. 

Saksalaiset alkoivat nyt ponnistella sen tyrmistyttävän 
vaikutuksen poistamiseksi, minkä Saksan — Neuvostoliiton 
sopimus ja Saksan suhtautuminen talvisotaamme oli aiheut- 
tanut saksalais-suomalaisille suhteille. Se ei muodostunut 
heille kovinkaan vaikeaksi tehtäväksi. Ruotsin ja Suomen 
sallittua saksalaisten sotilaskuljetukset alueittensa kautta 
Pohjois-Norjaan alkoi Suomessa levitä käsitys, että saksa- 
laisten joukkojen sijoittuminen Pohjolaan takaisi Skandina- 
vian maiden ja Suomen koskemattomuuden alkaneessa suur- 
sodassa. Saksan Helsingin suurlähettiläs Wipert von Blueher 
ja hänen lehdistöattaseansa Metzger koettivat parhaansa 
mukaan elvyttää entisiä kansojemme välisiä sydämellisiä 
suhteita. Alkoi myös kuulua kuiskauksia, että venäläis-saksa- 
lainen sopimus oli ehkä solmittu vain »vorubergehend» — 
tilapäistarkoituksessa'. Saksalaiset sotilashenkilöt tulivat yhä 
rohkeammiksi tämänsuuntaisissa lausunnoissaan. Saksan 
ulkoministeriö, Auswärtiges Amt, sen sijaan säilytti viralli- 
sen vaiteliaisuutensa viimeiseen asti. 

Eräs varsin tärkeä tekijä suomalaisen mielipiteen muodos- 
tumisessa oli hyvin tehokkaasti hoidettu saksalainen sota- 
propaganda. Lehdistöllemme toimitettiin runsain määrin tie- 
dotuksia loistavista sotilaallisista ja diplomaattisista voitoista. 
Suomen kielellä julkaistu, painoasultaan loistelias propa- 
gandajulkaisu Signal antoi lukijoilleen varmuuden Saksan 
sotakoneiston mahtavuudesta ja voittamattomuudesta. 

Kun suomalaiset valtiomiehet keväällä 1941 näkivät 
maamme pelastuksen olevan riippuvainen Saksasta, se on 
täysin ymmärrettävää. Koko Euroopan tapahtumat olivat 
osoittaneet, että pienten kansojen oikeudet eivät merkinneet 
mitään, jos ne osuivat suurvaltojen etupyrkimysten tielle. 

Ainoa, mihin saattoi turvata, oli aseellinen, iskukykyinen 
voima. Saksa edusti tätä voimaa vuonna 1941 ja sen oli 
»der Blitzkrieg» todistanut kaikilla rintamilla. 

Kansakunta, kuten yksityinen ihminenkin, voi elämässään 
joutua tienhaaraan, jossa huonokin ratkaisu näyttää hyvältä. 
Jos muut tekijät myöhemmin muuttavatkin tämän ratkai- 
sun onnistuneeksi, sanotaan sitä kaukonäköiseksi ja nerok- 
kaaksi. Jos ratkaisu myöhemmissä tapahtumien käänteissä 
osoittautuu huonoksi, löytyy tuomitsijoita joukoittain. Mutta 
kohtalokkaan ratkaisun hetkinä eivät nämä tuomitsijat ole 
esittäneet mitään parempaakaan. 

Maailmassa on aina ollut erehtyvää ennakkoviisautta ja 
kaikkitietävää jälkiviisautta. Aina tulee olemaan ihmisiä ja 
ryhmäkuntia, jotka väittävät: »sen minä sanoin jo silloin», 
mutta historiassamme on myös tapahtumia, joista voimme 
sanoa: »erehdyimme, mutta teimme oikein». 

Voidakseen turvata pysyvän rauhan ja kansallisen ole- 
massaolonsa Suomi liittyi sotilaalliseen yhteistyöhön Saksan 
kanssa. Sen yhtenä seurauksena oli suomalaisen vapaaehtois- 
ryhmän lähettäminen Saksan sotavoimiin. 


2 — Terekille ja takaisin 

VAPAAE HTO I S LI I K KE E N SYNTY 


Kevättalvella 1941 alkoi isänmaallisiin piireihin levitä tie- 
toja siitä, että rajoitettu joukko suomalaisia nuoria miehiä 
saisi tilaisuuden Saksan sotavoimissa perehtyä nykyaikaiseen 
sodankäyntiin. Näiden tietojen mukaan kukin lähtijä saat- 
toi saada erikoiskoulutusta juuri siinä aselajissa, jossa hän 
oli Suomen armeijassa palvellut tai johon hän tuntisi mielen- 
kiintoa. Ns. suurella yleisöllä ei ollut hankkeesta paljonkaan 
tietoa. 

Huhtikuun alkuun mennessä olivat asiat kehittyneet jo 
niin pitkälle, että maan eri puolilla esiintyi joukko värvä- 
reitä, jotka antoivat asiasta tarkempia tietoja. Nämä henki- 
löt kuuluivat eri poliittisiin puolueisiimme tai Rintamamies- 
liittoon, Jääkäriliittoon, suojeluskunta- ja asevelijärjestöön 
tai johonkin muuhun yhdistykseen. Värvärit olivat paikka- 
kuntansa maanpuolustusmiehiä tai muuten isänmaallisista 
harrastuksistaan tunnettuja. Varsin monessa tapauksessa oli- 
vat myös näiden värvärien pojat levittämässä tietoa ikäisil- 
leen, ja asia levisi nopeasti asekelpoisten nuorukaisten tietoon 
kautta maan. 

Jouduin ensimmäistä kertaa tämän asian kanssa koske- 
tuksiin ollessani sittemmin lakkautetun talouspoliittisen 
yhdistyksen Samfundet Folkgemenskap r.f:n johtokunnan 
kokouksessa ravintola Royalin kabinetissa. Yhdistyksen / vie- 
raana oli eräs saksalainen poliitikko (muistaakseni Oberbeck, 
joka matkusti diplomaattisena kuriirina Suomeen presidentti 
Svinhufvudin luo ilmoittamaan, että Saksa ei hyväksy kaikkia 
Neuvostoliiton suunnitelmia Suomeen nähden), ja hän otti 
asian puheeksi kertoen, että Saksan virallisissa piireissä oli 
suunniteltu tehtäväksi ehdotus Suomen hallitukselle vapaa- 

ehtoisryhmän lähettämisestä Saksaan. Hän korosti nimen- 
omaan asian symbolista merkitystä, ensimmäisen maailman- 
sodan aikaisen jääkäritarun uusiintumista ja sen tradition 
jatkamista, mutta esitti samalla epäilyksensä, mahtaisiko 
Suomesta olla lähtijöitä tällaiselle matkalle. Sanoin tähän 
enempää ajattelematta, että tällainen mahdollisuus varmaan 
kiinnostaisi moniakin ja olisin itsekin valmis lähtemään. 

Saksalainen kohotti lasiaan ja naurahti: »Na, Sie sind also 
diesmal Jäger Numiner Eins!» 

Kokouksessa mukana ollut luutnantti Lennart Wall6n 
ilmoitti myös olevansa valmis lähtemään, mikäli siihen tulisi 
tilaisuus. Ilmoittautumisemme ilahdutti suuresti saksalaista, 
koska Wall6n ja minä olimme ainoat, jotka ikämme puolesta 
saatoimme tästä seurasta lähteä. Muut kokouksessa läsnä- 
olleet olivat huomattavasti vanhempaa polvea. 

Mainittu kokous pidettiin maaliskuun alkupäivinä ja täl- 
löin oli asia jo vireillä Suomen ja Saksan viranomaisten 
välillä, joskin salaisesti. Saksan taholta asiaa hoitivat etu- 
päässä sotilaspoliittiset edustajat. Varsinaiset Saksan diplo- 
maattiedustajat eivät ilmeisesti olleet asiasta suurestikaan 
kiinnostuneet. Panin tämän merkille vielä kahta vuotta 
myöhemminkin ollessani Saksan suurlähettilään Wipert von 
Bliicherin luona Saksan suurlähetystössä Helsingissä vastaan- 
ottamassa minulle myönnettyä Saksan Kotkan Ritarikunnan 
ristiä. Kun v. Bliicher tarjosi minulle teetä ja esitti joukon 
vapaaehtoisiamme koskevia kysymyksiä, havaitsin hänen 
varsin pinnallisesti syventyneen asiaan ja tietävän vapaa- 
ehtoistemme vaiheista perin vähän. 

Niissä piireissä, joissa suomalaistaholla asiaa ajettiin, oli 
Akateemisella Karjala-seuralla ja sen intomielisellä johtajalla 
tohtori Vilho Helasella hyvin keskeinen osa. Alussa hän 
tosin suhtautui koko vapaaehtoisliikkeeseen hyvin kriitilli- 
sestä mutta ajoi myöhemmin innolla asiaa. 

Saksalaisten tehtyä asiasta virallisen esityksensä kiinnos- 
tui siihen ennen muita silloinen ulkoasiainministeri Witting, 

jonka alaisena ns. SS- Vapaaehtoistoimikunta sittemmin toimi. 
Värväys- ja komiteakulut suoritettiin ulkoasiainministeriön 
käyttövaroista ja komitean \arsinaisena toimistona oli alku- 
aikoina Helsingissä Temppelikatu 4:ssä sijainnut Insinööri- 
toimisto Ratas Oy:n konttori, jonka johtajana toimi insinööri- 
kapteeni Harry Backberg. Rataksen toiminta muistutti hyvin 
suuresti jääkäriliikkeen aikaisen Uuden Metsätoimiston toi- 
mintaa. 

Vapaaehtoisliikkeen poliittisesta puolesta ja sen järjeste- 
lystä ei asian laatuun katsoen noihin aikoihin luonnollises- 
tikaan voitu antaa mitään tietoja julkisuuteen. Suomen val- 
tion taholla säilytetään asiaan liittyvät asiakirjat edelleenkin 
salaisina. Vasta määräajan kuluttua ne tulevat antamaan 
valaisua moniin vielä nyt epäselviksi jääviin seikkoihin. Kui- 
tenkin on Bonnin hallituksen luvalla jo saatu tutustua Sak- 
san ulkoasiainhallinnossa tehtyihin vapaaehtoisliikettämine 
koskeviin asiakirjoihin. 

Niistä on Helsingin Sanomain kirjeenvaihtaja Matti Kontio 
julkaissut seuraa van yhteenvedon: 

»Ensimmäiset suomalaisen SS-vapaaehtoisjoukon perusta- 
mista koskevat Saksan ulkoministeriön kirjelmät ovat peräi- 
sin helmi— maaliskuun vaihteilta 1941. Ulkoministeriön poh- 
joismaita käsittelevän osaston päällikkö, salaneuvos von 
Grundherr kirjoitti 1. 3. 41 laatimassaan muistiossa lähettiläs 
Kivimäen käynnistä seuraavaa: Tänään puolen päivän aikaan 
keskusteli Suomen lähettiläs kanssani seuraavasta kysymyk- 
sestä. Hän kertoi, että SS-Brigadefiihrer Berger, turvallisuus- 
viraston päällikkö oli käynyt hänen luonaan tänään aamu- 
päivällä. Herra Berger oli ilmoittanut SS- Valtakunnan johta- 
jan (Himmlerin) toimeksiannosta, että Fuhrer oli antanut 
Mtinchenissä SS-Valtakunnanjohtajalle luvan liittää 700 suo- 
malaista vapaaehtoista, jotka olivat ilmoittautuneet Suo- 
messa viime viikkojen aikana, suomalaisista muodostetta- 
vaan SS-rykmenttiin. Tämä n. 1.000 miestä käsittävä ryk- 

mentti muodostaisi yhdessä vapaaehtoisista hollantilaisista, 
tanskalaisista ja norjalaisista muodostettavan rykmentin 
sekä saksalaisen SS-rykmentti 'Germanian* kanssa SS-divi- 
sioona , Wikingin\ 

SS-Brigadefiihrer Berger sanoi Suomen lähettiläälle, että 
SS-lääkäri, apulaislääkäri sekä yksi SS-upseeri lähtisivät jo 
4. 3. Helsinkiin ottamaan vastaan vapaaehtoisia. 

Suomen lähettiläs sanoi minulle täysin henkilökohtaisena 
mielipiteenään, ettei hänellä ollut mitään huomautettavaa 
tätä suunnitelmaa vastaan. Hänen mielestään olisi kuitenkin 
hyvä, että hän antaisi suullisesti Suomen hallitukselle tie- 
toja suunnitelmasta ja vaikuttaisi siihen oikeaan aikaan. 
Hän matkustaisi tämän vuoksi jo 3. 3. Helsinkiin. 

SS-Brigadefiihrer Berger oli lisäksi sanonut, että Ruotsin 
hallitus oli sulkenut rajan Saksaan mahdollisesti aikovilta 
ruotsalaisilta vapaaehtoisilta; Suomen hallitus ei kuitenkaan 
tekisi samoin. 

Viitaten useita päiviä sitten käymäämme keskusteluun 
sanoin Suomen lähettiläälle, että tällainen asia voitaisiin 
esittää virallisesti hänelle ja Suomen hallitukselle ainoastaan 
Saksan ulkoministeriön välityksellä. Valtakunnan ulkoasiain- 
ministeri oli selvillä suunnitelmista, mutta ei ollut antanut 
toistaiseksi minkäänlaisia ohjeita esityksen tekemisestä Suo- 
men hallitukselle. Brigadefuhrerin käyntiä Suomen lähetti- 
lään luona voitiin siis pitää ainoastaan epävirallisena tunnus- 
teluna. Näin ollen esitin Suomen lähettilään harkittavaksi, 
oliko hänen todella syytä matkustaa Helsinkiin jo maanan- 
taina, siis ennenkuin Saksan hallitus oli tehnyt virallisen 
esityksen hänelle. Kivimäki vastasi heti, ettei hän lentäisi- 
kään vielä maanantaina. Herra Kivimäki näytti kuitenkin 
panevan erityistä painoa sille, että hänelle annettaisiin tilai- 
suus asiain kehittyessä edelleen vaikuttaa valmistelevasti 
oikeaan aikaan Suomen hallitukseen. 

Kivimäki korosti sitä, että hän oli käynyt luonani heti 
SS-Brigadefiihrer Bergerin vierailun jälkeen.» 

Ulkoministeri von Ribbentropin Saksan Helsingin lähetti- 
läälle von Bliicherille lähettämästä sähkeestä käy ilmi, että 
saksalaiset toivoivat alun perin 500 vanhempaa vapaa- 
ehtoista, jotka koulutettaisiin 20 mm:n it-konekiväärien 
käyttöön, sekä 500 nuorempaa, jotka koulutettaisiin moot- 
toripioneereiksi ja panssarintorjuntamiehiksi. Joukkoon olisi 
liitettävä oikeassa suhteessa aliupseereita ja upseereita. 
»Vapaaehtoiset saavat automaattisesti palvelusaikansa päät- 
tyessä — siis kahden vuoden kuluttua — lopullisesti Saksan 
kansalaisoikeudet.» Tärkeää oli, että Suomen hallitus suos- 
tuisi Suomen kansalaisoikeuksien säilyttämiseen ja vapaut- 
taisi vapaaehtoiset suomalaisesta sotapalveluksesta. Matkan 
Saksaan piti tapahtua mieluimmin laivalla Ruotsin aluevesiä 
välttäen. »Värväyksen pitää tapahtua naamioituna muka 
Hermann Göring -tehtaiden työvoiman värväykseksi», neu- 
voi Ribbentrop. 

Bergerin määräyksestä lähetettäisiin Suomeen SS-Stand- 
artenfiihrer Dahm siviilipukuisena muka »hankkimaan valta- 
kunnan työministeriön toimeksiannosta työväkeä». Dahm, 
jonka piti saapua Helsinkiin maaliskuun 9. päivän tienoilla, 
oli saanut ohjeet olla ottamatta yhteyttä Suomen viran- 
omaisiin. Ribbentrop kehoitti edelleen Blucheriä vaikutta- 
maan siihen suuntaan, että Suonien hallitus hyväksyisi suun- 
nitelman, jonka toteutumiseen »Saksan taholla pannaan 
suurta painoa». 

Bliicher lähetti maaliskuussa 11. päivänä Berliiniin kii- 
reellisen sähkeen, joka todisti Berliinin olevan hieman edellä 
asioiden todellisesta kulusta. Sähke kuului seuraavasti: 

»Ei pidä paikkaansa, että 700 suomalaista vapaaehtoista 
olisi ilmoittautunut täkäläiselle (Saksan) sotilasasiamiehelle 
liittyäkseen Saksassa muodostettavaan suomalaiseen muo- 
dostelmaan. Kysymyksessä on vajaat kaksi tusinaa miestä, 
jotka halusivat liittyä Saksan armeijaan. 

Esitin tänään suomalaista vapaaehtoisjoukkoa koskevan 
suunnitelman Suomen ulkoministerille. 

Ulkoministeri pidättäytyi ottamasta kantaa ennen kuin 
oli neuvotellut asianomaisten ministereiden kanssa, mutta 
keskusteli epävirallisesti kysymyksestä. Tällöin hän sanoi 
seuraavaa: 

— Hän ei omasta puolestaan periaatteessa torju ajatusta 
suomalaisten vapaaehtoisten liittämistä Saksan aseellisiin 
voimiin. 

— Norja, Tanska ja Hollanti olivat miehitettyjä alueita. 
Suomalaisen muodostelman rinnastamista näistä maista koot- 
tuihin muodostelmiin arvosteltaisiin Suomessa kielteisesti. 
Rinnastamista ruotsalaisen muodostelman kanssa ei voitaisi 
ajatellakaan. Suomalaisen muodostelman tulisi saada erikois- 
asema. Suunnitelma voitaisiin toteuttaa helpoimmin, jos 
suomalainen osasto liitettäisiin Wehrmachtiin 27. Jääkäri- 
pataljoonan perinteitä seuraten. 

— Hänen mielestään oli todennäköistä, että vapaaehtoisia 
ilmoittautuisi riittävästi. Värväystoiminnassa voitaisiin käyt- 
tää entisten jääkäreiden ja rintamamiesjärjestön välitystä. 
Asian pitäminen salaisena olisi vaikeata. 

— Hän keskustelisi ensiksi asiasta presidentin, pääminis- 
terin ja Kivimäen kanssa, toisessa vaiheessa Mannerheimin 
kanssa ja kolmannessa vaiheessa sisäministerin kanssa ja 
neuvottelisi sen jälkeen minun kanssani. 

Keskustelumme loputtua ulkoministeri huomautti kevyesti, 
että Suomi saattaisi tällä tavoin kenties astua mukaan kol- 
men vallan sopimukseen. Vastasin, etten voisi sanoa siitä 
mitään. 

Pyydän ohjeita, miten vastedes on vastattava kysymyk- 
siin, jotka koskevat Suomen liittymistä kolmen vallan sopi- 
mukseen.» 

Berliinin lähettiläämme Kivimäki otti maaliskuun 17. päi- 
vänä heti Helsingin matkalta palattuaan yhteyden salaneu- 
vos Grundherriin ja selosti tälle tunnustelunsa tuloksia Grund- 
herrin kirjoittaman muistion mukaan seuraavaan tapaan: 

»Suomen hallitus ja marsalkka Mannerheim suhtautuivat 
(vapaaehtoisjoukon muodostamista koskevaan) ajatukseen 
ystävällisesti. Keväällä vuonna 1918 syntyneen saksalaisten 
ja suomalaisten joukkojen välisen veriveljeyden vuoksi Suo- 
messa nähtäisiin mieluimmin, että vapaaehtoisista muodos- 
tettu erikoisjoukko liitettäisiin täysin avoimesti Saksan Wehr- 
machtiin suunnilleen samaan tapaan kuin aikoinaan 27. preus- 
silais-suomalainen jääkäripataljoona. Suomalaisten mielestä 
asiaa ei käy pitäminen salassa, koska oli kysymys verraten 
suurista vapaaehtoisjoukoista ja koska vapaaehtoisten omai- 
set saisivat luonnollisesti tiedon asiasta. Lisäksi oli venäläis- 
ten ja englantilaisten vakoilutoiminta Helsingin pienissä 
oloissa aivan liian voimakasta, jotta hanke olisi voitu pitää 
salassa. 

Jos kuitenkin, kuten hänestä näytti, tällainen suoranainen 
vetoaminen Suomessa ja erityisesti Suomen armeijassa yllä- 
pidettyyn v:lta 1918 periytyvään aseveljeyteen ei osoittau- 
tuisi mahdolliseksi, Suomi olisi kuitenkin kiitollinen, jos 
suomalaisista vapaaehtoisista muodostettavaa SS-erikois- 
joukkoa ei liitettäisi hollantilaisista, norjalaisista ja tanska- 
laisista muodostettuihin SS-divisioona Vikingin’ SS-osastoi- 
hin, sillä saksalaiset olivat miehittäneet Hollannin ja Norjan 
taistelussa ja Tanska oli saksalaisjoukkojen miehittämä, kun 
taas Suomi oli miehittämätön ja tunsi sisäisesti olevansa eri 
tavalla liittynyt Saksaan kuin nämä kolme valtiota. 

Lopuksi hra Kivimäki mainitsi vielä, että hallitusneuvos 
Riekki, jonka SS-Valtakunnanjohtaja tuntee henkilökohtai- 
sesti, saapuu Berliiniin suunnilleen tämän viikon lopulla.» 

Suomalaisen vapaaehtoisjoukon muodostamista koskevat 
neuvottelut edistyivät maaliskuussa 1941 ratkaisevaan vai- 
heeseen. Kuten aikaisemmin on mainittu, Suomen hallitus 
ei ollut ainakaan virallisesti tietoinen hankkeesta, ja sotilas- 
piireissä oltiin sitä mieltä, että suomalaisten kannalta olisi 
parempi, jos vapaaehtoismuodostelma liitettäisiin Wehr- 


24 



Vapaaehioisliikkeen synty 

machtiin vanhojen jääkäriperinteiden hengessä eikä Waffen- 
SS:ään, mitä saksalaisten taholta oli ehdotettu. Blucher 
mainitsee muistelmissaan, että suunnitelma oli SS-Valtakun- 
nanjohtaja Himmlerin käsialaa; tämä halusi ilmeisesti pro- 
pagandatarkoituksessa liittää SS-järjestöönsä eräiden Euroo- 
pan kansojen keskuudessa perustettuja muodostelmia. 

Suomen taholta asiaa hoitavat henkilöt halusivat kuitenkin 
asettaa vapaaehtoisjoukon muodostamiselle omiakin ehto- 
jaan. Saksan Helsingin lähettiläs von Blucher sähkötti maa- 
liskuun 24. päivänä Berliiniin seuraavasti: 

»Eilen Saksasta palannut hallitusneuvos Riekki kertoi 
minulle esittäneensä siellä seuraavia ajatuksia vapaaehtois- 
kysymyksestä: 

1. Suomesta olisi saatavissa vapaaehtoisia. Monissa pii- 
reissä oltiin tosin propagandan vaikutuksesta taipuvaisia 
arvostelemaan SS:ää, mutta Riekki oletti, että suunnitelma 
oli toteutettavissa SS:n puitteissa. 

2. Vapaaehtoisia ei saisi vaatia sitoutumaan kansallis- 
sosialismin kannattajiksi, mutta heidät voitaisiin velvoittaa 
tunnustamaan Fiihrer germaanisten kansojen johtajaksi'. 

3. Vapaaehtoiset voisivat hankkia Saksan valtakunnan 
kansalaisoikeudet, mutta kaikkien oli varmasti palattava 
palvelusajan päätyttyä Suomeen. 

4. Vapaaehtoisia valittaessa ei saanut tukeutua pieniin 
ryhmiin, joilla ei ollut mitään taustaa, vaan heidät oli vär- 
vättävä laajalta pohjalta, IKL:stä aina sosiaalidemokraat- 
teihin. 

5. Suomalainen muodostelma oli pidettävä niin itsenäisenä 
ja erillään muista kuin suinkin. 

6. Jokaisessa komppaniassa piti olla suomalaisia upsee- 
reita ja aliupseereita. 

7. Olisi edullisinta, että otettaisiin vain sellaisia vapaa- 
ehtoisia, jotka olivat suorittaneet Suomessa asepalvelunsa 

ja taistelleet Neuvostoliittoa vastaan. Ei missään tapauk- 
sessa seikkailijoita eikä työttömiä. 

8. Ensimmäisiksi oli Saksaan lähetettävä erä upseereita 
ja aliupseereita, jotka oppisivat siellä saksalaisia koulutus- 
menetelmiä. Myöhemmin olisi lähetettävä 50 — 100 miestä 
käsittäviä ryhmiä, joihin kuuluisi aliupseereita ja miehis- 
töä. 

9. Värväystoiminta olisi pidettävä suomalaisten käsissä ja 
nämä perustaisivat täällä oman komiteansa virkailijoineen 
ja asiamiehineen. Riekki suostuu SS-lääkäreiden toimeen- 
panemaan tarkastukseen, mutta näiden tulisi saapua maahan 
vasta sitten, kun värväystoiminta on pantu alkuun. 

10. Suomalaiset hoitaisivat itse värväystoiminnasta aiheu- 
tuvat kustannukset. Kuljetuksista ja kaikista Saksassa koi- 
tuvista menoista oli saksalaisten vastattava. 

11. Kahdessa kuukaudessa saataisiin ehkä kokoon 1000 
miestä. 

12. Asiaa on yritetty pitää salassa, mutta se ei ole mah- 
dollista. 

13. Saksalaisten on laadittava kirjalliseen muotoon koko 
vapaaehtoistoimintaa koskeva aineisto. Riittää kun se teh- 
dään kahtena kappaleena, yksi kumpaakin hallitusta varten. 

Riekki esitti edellä mainitut ajatukset herroille Bergerille 
ja Mullerille Gestaposta, samoin Gruppenfiihrer Wolffille, 
joka kuuluu SS-Valtakunnanjohtajan henkilökohtaiseen esi- 
kuntaan. Wolff on tiedottanut asiasta SS-Valtakunnanjohta- 
jalle, joka tällöin hyväksyi ehdotukset. 

Kaikki edellä esitetyt kohdat ovat tähän mennessä Riekin 
henkilökohtaisia ajatuksia. Hänellä ei ole vielä ollut tilai- 
suutta esittää niitä ulkoministerille. Kun se on tapahtunut, 
ryhdyn keskusteluihin ulkoministerin kanssa. 

Pyydän sitä ennen tietoa, miten minun on suhtauduttava 
Riekin ehdotuksiin. 

von Blucher» 

Pari päivää myöhemmin von Blucher sähkötti jälleen Ber- 
liiniin ja ilmoitti Riekin jo neuvotelleen asiasta vaikutus- 
valtaisissa piireissä, ja suomalaiset pitivät 700 — 1000 miehen 
värväämisen mahdollisena, mutta esittivät kuitenkin eräitä 
uusia ehtoja, jotka Blucher esittää seuraavasti: 

— Suomalaisia ei saanut käyttää Englantia, Kreikkaa, 
Afrikkaa eikä mitään muutakaan Saksaa vastaan sotaa käy- 
vää valtiota vastaan Neuvostoliittoa lukuunottamatta. 

— Suomalaisia vapaaehtoisia ei saanut liittää Nordland- 
rykmenttiin eikä Wiking-divisioonaan, koska suomalaiset 
kieltäytyivät palvelemasta samassa muodostelmassa norja- 
laisten, tanskalaisten ja hollantilaisten kanssa. Sitä vastoin 
he olivat valmiit palvelemaan saksalaisessa muodostelmassa 
sekä yhdessä ruotsalaisten kanssa. 

— Ketään suomalaista ei saanut velvoittaa vannomaan 
valaa Saksan Valtakunnanjohtajalle (Fiihrerille). Vala oli 
laadittava sellaiseen muotoon, että siinä ilmaistiin kuuliaisuus 
Suur-Saksalaisen valtakunnan johtajaa kohtaan. 

— Suomalaiset vaativat kolmen mainitun ehdon laatimista 
kirjalliseen muotoon ja asiakirjan tallettamista sekä Berlii- 
niin että Helsinkiin. 

Ulkoministeri Witting mainitsi Blucherille maaliskuun 
29. p:nä, ettei hän virallisesti saanut tietää suunnitelmasta 
mitään. Oli muodostettu yksityinen suomalainen komitea, 
joka hoiti asiaa. Tähän komiteaan kuuluivat hallitusneuvos 
Riekki, pankinjohtaja Norrmen, eversti Vihma, kapteeni 
Lehmus ja everstiluutnantti Nordström. Blucher kiinnitti 
huomiota Lehmuksen, »suomalaisten sosialistien kansallisen 
oikeistosiiven johtajan», jäsenyyteen komiteassa. 

Komitea liitti saksalaisten kanssa käymissään neuvotte- 
luissa vielä yhden ehdon edellä mainittuihin. Siinä tapaukses- 
sa, että Suomi joutuisi sotaan Neuvostoliittoa vastaan, mutta 
Saksa ei, vapaaehtoiset oli vapautettava sitoumuksestaan. 

Jatkoneuvotteluissa kävi ilmi, että saksalaiset aikoivat 

kaikesta huolimatta liittää suomalaisen pataljoonan divi- 
sioona Wikingiin. Riekki vastusti sitä seuraavalla tavalla: 
»Suomalaiset ovat puolustaneet vapauttaan miekalla eivätkä 
halua kuulua miehitetyistä maista koottujen joukkojen 
kanssa samaan suurempaan muodostelmaan. SS:ää vastaan 
ei ollut mitään huomautettavaa, mutta he halusivat muo- 
dostaa täysin itsenäisiä osastoja puhtaasti saksalaisiin jouk- 
koihin. Ulkoministeri ja muut hallituksen jäsenet olivat 
samaa mieltä.» 

Riekki puolusti lisäksi kantaansa sillä, että Suomessa liik- 
kuvat huhut kertovat norjalaisten vapaaehtoisten ilmoittau- 
tuneen halukkaiksi taistelemaan Englantia vastaan, »mikä 
suomalaisten kohdalla ei tulisi kysymykseenkään». Presi- 
dentti Ryti oli samaa mieltä, ja esikuntapäällikkö kenraali 
Heinrichs korosti sitä, että koska kansa oli jälleen saatu 
yhtenäiseksi, värväyksen piti kohdistua myös Aseveliliittoon 
yhtyneisiin sosialisteihin. Samassa sähkeessä von Blucher 
ilmoitti komitean ryhtyneen valmistelemaan värväystä kaik- 
kialla maassa ja solmineen yhteydet Aseveliliittoon ja Aka- 
teemiseen Karjala-Seuraan. 

Huhtikuun puolivälissä ilmoitti von Bliicher hallituksel- 
leen suomalaisten peruuttaneen yllättäen useita aikaisem- 
mista ehdoistaan: »Riekki kävi neuvotteluja kaikkialta maasta 
saapuneiden luottamusmiesten kanssa vapaaehtoiskysymyk- 
sestä. Eilen hän piti pienessä piirissä loppuneuvottelun salai- 
suuteen vihittyjen henkilöiden kanssa ja keskusteli sen jäl- 
keen ulkoministerin kanssa. Tuloksena oli suomalaisten kan- 
nan muuttuminen ratkaisevissa kohdissa. Riekki ilmoitti 
minulle tästä seuraavaa: 

— Suomalaiset eivät aseta ehdoksi, ettei suomalaisia saisi 
myöhemmin panna taistelemaan muita valtoja kuin Neu- 
vostoliittoa vastaan. Suomalaiset ilmoittivat vain toivo- 
vansa, ettei näin kävisi, jotta vapaaehtoisiksi saataisiin mah- 
dollisimman hyvää ainesta. 

— Suomalaisten liittäminen Nordlandiin tai Wikingiin ei 
esitä enää ratkaisevaa osaa, jos suomalaiset pidetään pal- 
velusaikanaan erillään muista. Liittäminen Nordlandiin tai 
Wikingiin saattaa kuitenkin aiheuttaa tiettyä pidättyväi- 
syyttä ensiluokkaisen miesaineksen piirissä. 

*— Suomalaisilla ei ole mitään huomauttamista sitä vas- 
taan, että vala vannotaan Fuhrerille ylipäällikkönä. 

— Suomalaiset lähtevät siitä, että jos heidän maansa on 
pidettävä yksin puoliaan Neuvostoliittoa vastaan, vapaa- 
ehtoiset vapautetaan puolustamaan isänmaataan, mutta tätä 
ei pidetä ehtona. 

— Suomalaiset toivovat kahden vuoden palvelussitou- 
musta, jota voitaisiin myöhemmin jatkaa. Kaikki sopimuk- 
set on laadittava kirjalliseen muotoon. Koska asia on jo 
saatu alulle, toiminnan toivotaan voivan alkaa heti. 

Eräitä koulutettuja suomalaisia lentäjiä voitaisiin liittää 
Saksan ilmavoimien vapaaehtoismuodostelmiin sen jälkeen 
kun he ovat saaneet saksalaisen koulutuksen. 

Kenraali Malmbergin käsityksen mukaan olisi toivottavaa, 
että joku korkeampi suomalainen upseeri komennettaisiin 
muodostelmaan yhdysupseeriksi, joka voisi tulla avuksi, jos 
syntyy kahnauksia tai väärinkäsityksiä. Käytettävissä on 
30—40 upseeri- ja aliupseerikoulutuksen saanutta nuorta 
miestä, jotka voisivat kohta lähteä matkaan. 

Riekki ilmoittaa asenteen muuttumisen syyksi suomalaisen 
luonteen, joka lämpenee hitaasti. Minun käsittääkseni on 
kuitenkin tähän lisättävä, että saksalaisten epäröiminen 
on antanut Riekille aiheen pelätä, että asia menee myt- 
tyyn. 

Vastarinta maassa vähäistä. Henkilöistä, jotka ovat saa- 
neet luottamuksellisesti tiedon hankkeesta, on 90—95 % 
sen puolesta. 

Asiaa on hoidettava edelleen yksityisesti hallituksen viral- 
lisesti tietämättä mitään siitä. 

von Bliicher» 

Värväystoiminnan päästyä käyntiin maassa ei sitä tieten- 
kään voitu yrityksistä huolimatta pitää salassa. Vasemmisto- 
piireissämme nähtiin asiassa ilmiö, jolla olisi vaarallinen sisä- 
poliittinen merkitys, koska silläkään taholla ei ollut sel- 
vyyttä, tulisivatko suomalaiset vapaaehtoiset saamaan kan- 
sallissosialistisessa Saksassa ainoastaan sotilaallista koulu- 
tusta. Niinpä esitti kansanedustaja Atos Wirtanen eduskun- 
nan ulkoasiainvaliokunnassa toukokuun puolivälissä suoran 
kysymyksen, mitä ulkoasiainministeri Witting tästä vapaa- 
ehtoisliikkeestä tietää. 

Noudattaen asiassa silloin säilytettyä vaiteliaisuutta vas- 
tasi Witting kysymykseen vältellen: »Minulla on hyvin vähän 
tietoja tästä. Huhutaan kyllä paljonkin. Muutoin vastaavan- 
lainen ilmiöhän oli havaittavissa Norjan sodan aikana, jol- 
loin suomalaiset vapaaehtoiset hakeutuivat rajan yli. Tämä 
asia ei kuulu ulkoministerille. Olen kuullut puhuttavan, että 
saksalaiset tahtoisivat Suomesta 200 metallityöläistä ja 450 
merimiestä. Mutta metallityöläiset me tarvitsemme itse ja 
vain 68 merimiestä on matkustanut.» 

Myöskin ruotsalaisessa eduskuntaryhmässä oli ulkominis- 
teri Witting antanut asiasta epämääräisiä tietoja, että »meillä 
on ollut samanlaisia asioita aikaisemmin Espanjan, Puolan 
ja Norjan kanssa — ne olivat laajempia ja värväystoimistoja 
oli silloinkin.» Sittemmin Witting väitti, että hän oli henkilö- 
kohtaisesti vapaaehtoisten värväystä vastaan ja että se oli 
toukokuun 29. p:nä 1941 kokonaan lopetettu. 

Välirauhan aikaisen poliittisen tilanteen huomioon ottaen 
oli vapaaehtoisliike luonnollisesti valtion taholla erittäin arka- 
luontoinen eikä ulkoasiainministeri voinut antaa siitä mitään 
tosiasiallisia tietoja kompromettoimatta itseään ja hallitus- 
taan. Asian täysin virallisesta luonteesta huolimatta pidet- 
tiin se hallituksen taholla epävirallisena, aivan kuin yksi- 
tyisten kansalaisten hankkeena. 

Edellä olevat asiakirjalainaukset osoittavat kuitenkin täy- 
dellisesti hallituksen hoitaneen asian virallisessa järjestyk- 


30 



V apaaehloisliikkeen synty 

sessä, joskin valtioneuvoston pöytäkirjoihin on varottu teke- 
mästä mitään merkintöjä käydyistä neuvotteluista. Ainoas- 
taan ulkoasiainministeriön asiakirjoissa on löydettävissä joi- 
takin merkintöjä SS-Vapaaehtoiskomitean kulujen rahoitta- 
misesta valtion varoilla. 

Vapaaehtoisten värväystoiminta oli saatu huhtikuun aikana 
hyvään vauhtiin, ja Saksan armeijaan lähtijöitä ilmoittautui 
runsaasti. Suurimmalta osaltaan olivat vapaaehtoiset vär- 
väystä suorittavien luottamusmiesten paikkakunnallaan kun- 
nollisiksi tuntemia henkilöitä. Lisäksi suoritti Valtiollinen 
Poliisi ja Päämajan Valvontaosasto SS-Vapaaehtoistoimi- 
kuntaan asettamiensa virkamiesten avulla huolellisen seu- 
lonnan. Tarkoituksena oli päästää lähtemään vain kunnolli- 
siksi tunnettuja, hyvämaineisia miehiä, jotka moitteetto- 
masti edustaisivat suomalaista sotilasta vieraassa maassa. 

Huhtikuun loppupuolella lähetti SS-Vapaaehtoistoimikunta 
värväyksestä huolehtineiden henkilöiden antamien osoittei- 
den mukaan postissa seuraavanlaisia kiertokirjeitä: 

»M a r s c h b e f e h 1. 

Työhön lähtöä varten Teidän on ilmoittauduttava Ostro- 
botniassa huhtikuun 29. p:nä 1941 klo 9.30 aamulla. Ne, 
joiden juna saapuu Helsinkiin myöhemmin, ilmoittautuvat 
toimistossamme klo 11.00. 

Ottakaa mukaan kaikki matkavarusteenne, mikäli mah- 
dollista alusvaatekerta ja myös pesu- ja parranajovälineet. 
Matkustaessanne kotipaikkakunnaltanne Helsinkiin Teidän 
on ehdottomasti noudatettava hyvää kuria. Töihin ei lähe- 
tetä niitä, jotka matkalla juopottelevat. Jos useampia tulee 
samalta paikkakunnalta, yksi heistä toimikoon muiden esi- 
miehenä ja on hänen määräyksiään tinkimättä noudatettava. 
Helsingin asemalla voitte jättää matkatavaranne säilytet- 
täviksi. 

Jos ette voi saapua työhön nyt, ilmoittakaa meille kirjeel- 
lisesti, milloin voitte lähteä. 

Kuten tiedätte, asevelvollisuusviranomaiset määräävät, 
että sotilaspassi on aina pidettävä mukana. Siis: sotilaspassi 
taskuun! 

21 vuotta nuorempien on ehdottomasti tuotava mukanaan 
vanhempien tai holhoojan kirjallinen suostumus. 

Insinööritoimisto Ratas Oy 
Temppelikatu 4. Helsinki» 

Jo ennen tätä olivat vapaaehtoisehdokkaat käyneet mai- 
nitun insinööritoimiston huoneistossa vastaanottotarkastuk- 
sella, johon kuului henkilöllisyyden ja papereiden tarkastus 
sekä saksalaisten sotilaslääkäreiden ja rotuspesialistien suo- 
rittama huolellinen terveydentilan tutkimus. 

Värväyksessä oli lähtijöitä ilmaantunut runsaasti yli patal- 
joonen vahvuuden, jonka hallituksemme oli Saksalle luvan- 
nut. Erittäin ankarasta karsinnasta ja vain tavallista parem- 
paa ruumiinkuntoa edellyttävästä lääkärintarkastuksesta 
johtuen monet halukkaista estettiin lähtemästä. Saksan SS- 
järjestöön ja erikoisesti Waffen-SS-järjestöön (Aseeliseen 
SS:ään) pääsemiseksi Saksassa oli vielä suuremmat vaatimuk- 
set kuin mitä suomalaisiin sovellutettiin. 

Eräänlaiseen rotumystiikkaan ja »pohjoisten kansojen» 
romantisoimiseen taipuvaisen Heinrich Himmlerin tarkoi- 
tuksena oli luoda tästä järjestöstä fyysillisesti vahva, poliit- 
tisesti luotettava ja rodullisesti puhdas arjalainen ritarikunta. 
Sen piti muodostaa tärkein kulmakivi Saksan kansan tule- 
vassa hegemoniassa, ja siitä oli tehtävä hallitseva kansan- 
luokka. Se tulisi hallitsemaan Saksaa sen jälkeen kun Sak- 
san nykyiset johtajat, jotka kaikki eivät suinkaan olleet 
rodullisesti puhtaita arjalaisia, olivat kuolleet. Tämän valio- 
järjestön jäsenen oli oltava mieluimmin vaaleaverinen, fyy- 
sillisesti ja henkisesti virheetön ja hänen oli kyettävä esit- 
tämään vuoteen 1750 ulottuva vieraista aineksista puhdas 
sukutaulu. Ennen kaikkea hänen piti olla vapaa juutalai- 
sesta ja myös slaavilaisesta rotusekoituksesta. SS-miehen 

vaimon piti täyttää samat vaatimukset ja avioliitto oli mah- 
dollinen vasta SS-järj eston hyväksyttyä morsiamen. 

Saksassa oli pidetty Waffen-SS:ään liittyvien sotilaiden 
alimmaismittana 180 cm, mutta suomalaisten suhteen oli 
tehty poikkeus, ja miehiltämme vaadittiin yleensä vain 
170 cm:n pituus. Omien metodiensa mukaan tutkivat sak- 
salaiset rotuspesialistit poikiemme pääkallon muotoa, ettei 
siinä esiintynyt mitään epäarjalaisia kuhmuja tai painanteita. 
Mitä parhain sotilas saattoi »jäädä rannalle», jos hänen silmä- 
luomensa eivät miellyttäneet rotututkijoita. Jos silmän yläluo- 
messa oli ns. mongolipoimua (»Mongolenspalt») muistuttavaa 
muotoa, ei mies kelvannut. Yleensä olivat vastaanottajat 
tyytyväisiä miestemme ruumiinrakenteeseen, vain hampait- 
temme kehnoutta ihmettelivät saksalaiset useissakin tapauk- 
sissa. 

Rauhan aikana eivät saksalaiset hyväksyneet Waffen-SS- 
järjestöön missään tapauksessa muita kansallisuuksia kuin 
saksalaisia, hollantilaisia, flaameja, norjalaisia, tanskalaisia 
ja ruotsalaisia, joiden katsottiin olevan germaanista ja arja- 
laista rotua. Indoeurooppalaisiin kansanheimoihin kuuluviin 
nähden tuskin oli mitään ratkaisua tässä suhteessa tehty- 
kään, ennenkuin Himmlerin henkilökohtaiset kansatieteel- 
liset intressit kohdistuivat suomalaisiin. 

Tämä juontaa alkunsa arvattavasti jo vuodelta 1935, jol- 
loin nuori suomalainen ylioppilas Yrjö von Grönhageii teki 
j aikamatkan Pariisista Suomeen. Vaeltaessaan Saksan halki 
hän sattumalta tutustui henkilöihin, joiden seurassa hän 
kohtasi myöhemmin korkeaan asemaan nousseen ja varsin 
huonon maineen saavuttaneen Heinrich Himmlerin. Siihen 
mennessä oli Saksassakin kallistuttu vanhoihin teorioihin 
suomalaisten mongoli-alkuperästä. Mahdollisesti von Grön- 
hagenin vaalea ja perin arjalainen ulkomuoto vaikutti Himm- 
leriin, koska hän tällä tapaamisella kirjoitti von Grönhagenin 
taskukirjaan paljon merkitsevän »vahvistuksen» suomalais- 
ten ja saksalaisten yhteisestä alkuperästä: »Deutsche und 

Finnen solien nie vergessen, dass sie einmal gemeinsame 
Väter hatten. H. Himmler, 13. 10. 1935.» (Saksalaisten ja 
suomalaisten ei pidä koskaan unohtaa, että heillä kerran on 
ollut yhteiset esi-isät.) 

Himmlerin kansatieteelliset harrastukset suuntautuivat 
voimakkaasti muinaissuomalaiseen kulttuuriin, ja hän oli 
hankkinut yksityisasuntoonsa suuren kokoelman arvokkaita 
suomalaisia ryijyjä. Samoin oli hänen kodissaan kunniapai- 
kalla ikivanha, ajan patinoima rajakarjalainen kantele. 
Hänen harrastuksensa ulottuivat myöskin vanhojen karja- 
laisten runonlaulajien esityksiin, ja hänen toimeksiannos- 
taan niitä kerättiin Karjalasta magnetofoninauhalle. 

Näin siis suomalaiset tulivat rotuna kelpuutetuiksi niiden 
kansakuntien joukkoon, jotka Himmler ja muut rotuteorioita 
kehittelevät saksalaiset hyväksyivät jopa SS-järjestöön. 

Reaalisista syistä sodan puhjettua ja jatkuessa näitä teo- 
rioita jouduttiin Saksassa tarkistamaan, ja niinpä Waffen- 
SS:n riveissä taisteli sodan loppupuolella miehiä kaikista 
mahdollisista kansakunnista, mm. vallooneja, ranskalaisia, 
venäläisiä, kaukasialaisia, intialaisia ja tataarejakin. Mon- 
golipoimu ei enää estänyt taistelijaa kantamasta Waffen- 
SS:n kunniakasta pääkallokokardia. 

Vapaaehtoisemme, jotka suomalaiset viranomaiset olivat 
hyväksyneet sopiviksi ja esteettömiksi lähtemään ja jotka 
olivat läpäisseet saksalaisten sotilaslääkäreiden vastaanotto- 
tarkastuksen, saivat allekirjoittaa Suomen viranomaisten 
läsnä ollessa 2-vuotisen palvelusopimuksen Saksan SS-jouk- 
koihin. Sopimuskaavake oli laadittu seuraavan ohjeen mu- 
kaisesti: 

»Salainen 

0001. 

SS-joukkojen palvelukseenastumisehdot. 

1) Ikä 17—25 vuotta; sotapalveluksensa suorittaneelle pääl- 
lystölle poikkeustapauksissa korkeintaan 40 v. 

2) Naimaton (poikkeuksia vain päällystön suhteen sopimuk- 
sen mukaan). 

3) Pituus vähintään 170 cm (poikkeustapauksissa 168 cm). 

4) Ei silmälaseja käyttävä (tai silmäin heikentyminen kork. 
4 diopteria). 

5) Ei rangaistu. 

6) Arjalainen syntyperä. 

Vapaaehtoinen säilyttää Suomen kansalaisuutensa, mutta 
saa lisäksi Saksan kansalaisoikeudet. 

Vapaaehtoinen sitoutuu palvelemaan sodan ajan tai vähin- 
tään 2 tai 4 vuotta. 

Neljän vuoden moitteettoman palveluksen jälkeen — osan 
täytyy olla rintamapalvelusta — vapaaehtoisella on oikeus 
saada Saksan valtion toimi (poliisi-, tulli- tms. laitoksessa) 
tai 25 hehtaarin tila hyvällä viljelysseudulla. Mikäli vapaa- 
ehtoisella ei ennestään ole tarvittavia ammattitietoja ja 
-taitoja, hänelle varataan palveluskautensa loppupuolella 
tilaisuus niiden hankkimiseen. 

Vapaaehtoinen saa SS-joukoissa palvelukseen astuessaan 
vastaavan sotilasarvon minkä hän on saavuttanut Suomen 
puolustusvoimissa. 

Saksan armeijassa palvelevien upseerien 
palkkaedut maksulisineen. 


1) Vänrikki 

kuukausipalkka 

72 

Saksanmarkkaa 

2) Luutnantti 

» 

81 

» 

3) Kapteeni 

» 

96 

» 

4) Majuri 

» 

108 

» 


Erikoistapauksissa, milloin taistelutoiminta kestää kauem- 
min, maksetaan erityiset rintamalisät. Upseereilla on oikeus 
vapaaseen muonaan ja majoitukseen, maksuttomiin lääkä- 
rin- ja sairaalahoitoon sekä maksuttomiin lääkkeisiin. 

Upseerien on itsensä huolehdittava vaatetuksensa ja va- 

rusteidensa hankkimisesta ja kunnossapidosta; niihin kuulu- 
viksi ei kuitenkaan lueta sellaisia varusteita, jotka he ehkä 
armeijasta saavat. Tätä tarkoitusta varten he saavat astues- 
saan Saksan armeijan palvelukseen kertakaikkisen vaate- 
apurahan, jonka suuruus on 250—350 Saksanmarkkaa, ja 
kuukausittain 30 Saksanmarkan suuruisen lisäapurahan. 

Palkka maksetaan kolmasti kuussa, so. 10 päivän palkka 
kunkin kuukauden L, 10. ja 20. päivänä. 30 Saksanmarkan 
lisäapuraha maksetaan kunkin kuukauden 1. päivänä etu- 
käteen. 

Saksan armeijan palveluksessa ruumiinvamman saaneista 
huolehditaan siten kuin Saksan armeijan huolto- ja eläkelaki 
määrää. Korvauksen suuruus on riippuvainen vamman aiheut- 
taman työkyvyttömyyden suuruudesta. Kuolemantapauksen 
sattuessa nauttivat jälkeenjääneet omaiset saman lain myön- 
tämiä oikeuksia. 

Seuraavat varusteet otettakoon mukaan mikäli mahdol- 
lista: Siviilipuku, päällystakki, hattu, jalkineet, riittävästi 
paitoja ja alusvaatteita, sukkia, harmaat käsineet, urheilu- 
puku, pesu- ja parranajo vehkeet sekä puhdistustarvikkeet. 

Saksan armeijassa palvelevien alipäällyslöön ja miehistöön 
kuuluvien palkkaedut maksulisineen . 

1) Komppanianvääpeli 

(tai sitä vastaava) kuukausipalkka 60 Saksanmarkkaa 


2) Tavallinen vääpeli 

» 54 

» 

3) Kersantti 

>> 45 

» 

4) Alikersantti 

» 42 

» 

5) Korpraali 

» 36 

» 

6) Sotamies 

» 30 

» 


Erikoistapauksissa, milloin taistelutoiminta kestää kauem- 
min, maksetaan erityiset rintamalisät. Kuukausipalkka mak- 
setaan kymmeneltä päivältä etukäteen, kunkin kuukauden 

1., 10. ja 20. päivänä. Saksan armeijan palveluksessa olevalla 
alipäällystöllä ja miehistöllä on oikeus vapaaseen muonaan, 
majoitukseen, lääkärin- ja sairaalahoitoon, sekä maksutto- 
miin lääkkeisiin; täydellisen vaatetuksen he saavat ilmaiseksi. 

Saksan armeijan palveluksessa ruumiinvamman saaneista 
huolehditaan siten kuin Saksan armeijan huolto- ja eläkelaki 
määrää. Korvauksen suuruus on riippuvainen vamman 
aiheuttamasta työkyvyn menetyksestä. Kuolemantapauksen 
sattuessa nauttivat jälkeenjääneet omaiset saman lain myön- 
tämiä oikeuksia. 

Seuraavat varusteet otettakoon mukaan, mikäli mahdol- 
lista: aluspaita ja -housut, pari sukkia, pesu- ja parranajo- 
vehkeet sekä puhdistustarvikkeet.» 

Mieliala vapaaehtoisten keskuudessa oli isänmaallisen innos- 
tunutta ja toivorikasta. Jokainen tunsi olevansa isänmaan 
asialla ja seuraavansa itsenäisyytemme kevään aktivisti- ja 
jääkäriperinteitä. Seuraten jääkäriperinteitä oli lähtiäisjuh- 
lallisuudet järjestetty Ostrobotnian saliin, jossa aikoinaan 
oli jääkäriliikkeen syntysanatkin lausuttu. Tilaisuutta juh- 
listi useiden tunnettujen vanhemman polven aktivistien ja 
jääkärien läsnäolo. 

SS-Vapaaehtoistoimikunnan taholta esitetyissä puheissa 
toivotettiin meille onnellista matkaa ja korostettiin lähtömme 
suurta isänmaallista merkitystä. Puheita pitivät mm. hal- 
litusneuvos Riekki, Ylioppilaskuntien Liiton puheenjohtaja, 
varatuomari Rauno Kallia ja saksalaisten taholta SS-Stand- 
artenftihrer (= eversti) Dahm, sotilaallinen ja komea upseeri, 
joka oli tullut Saksasta vapaaehtoisiamme vastaanottamaan. 

Vapaaehtoisten värväyksessä noudatettu salaperäisyys oli 
tietysti myös lisäämässä nuorissa mielissä jännityksen ja 
seikkailun tuntua. 

Ostrobotnian juhlasalissa, missä jääkäriliikkeen alkuaikoina 
intomieliset ylioppilaat olivat uhmaten laulaneet »Die Wacht 
am Rhein», kaikui nyt »Kytösavun aukeilla mailla», mutta 
tunnelma oli eittämättä sama: kaikki isänmaalle. 

Ensimmäiset Saksaan lähtijät, joiden joukossa itsekin olin, 
kerääntyivät toukokuun 5. päivän aamuna Helsinkiin Ostro- 
botnian edustalle. Vaikka joukkomme käsittikin alun toista 
sataa miestä, ei se herättänyt erikoisempaa huomiota, koska 
olimme tulleet paikalle ilman saattajia ja asetuimme viivyt- 
telemättä kuljetukseen varattuihin linja-autoihin. Vapaa- 
ehtoiskomitean puolesta lähti kuljetuksemme johtajaksi insi- 
nöörikapteeni Backberg, ja jo puolenpäivän tienoilla saa- 
vuimme Turun satamaan. Siellä meitä odotti saksalainen 
joukkojenkuljetusalukseksi muutettu rahtilaiva Adler, johon 
välittömästi siirryimme. Laivan kannella piti ins. kapteeni 
Backberg meille vielä lyhyen erojaispuheen, ja tilaisuus 
päättyi yhteisesti laulettuun »Kuullos pyhä vala» -lauluun. 
Kuljetuserämme johtajaksi ryhtyi sotilasarvoltaan jouk- 
komme vanhin, luutnantti (sittemmin kapteeni) Antti Kari- 
nen. — Samainen laivamme Adler kuljetti myöhemmin vielä 
kolme muutakin kuljetuserää Saksaan, joten se tuli tutuksi 
monille vapaaehtoisistamme. 

Ennen pitkää olimme jo matkalla, ja illan hämärtyessä 
katosivat viimeisetkin piirteet kotimaan rannasta näkyvis- 
tämme. 

Saksalaisen laivapäällystön määräykset tulkitsi meille vän- 
rikki Eric Lange, sillä vain harvat vapaaehtoisistamme hal- 
litsivat auttavastikaan saksan kieltä Saksaan lähtiessään. 

Heti laivamatkan alettua saimme harjoitella käyttäyty- 
mistä sukellusvene- ja ilmahyökkäysten varalle. Kaikille oli 
varattu pelastusliivit, jotka oli puettava ylle pillin soidessa 
hälytystä. Pillin viheltäessä kerran oli kaikkien heti poistut- 
tava kannen alle viholliskoneiden tulelta ja tähystykseltä 

suojaan; kahden vihellyksen kaikuessa oli joka miehen sen 
sijaan valmistauduttava jättämään laiva. 

Iltapäivällä oli näissä harjoituksissa hieman todellisuuden 
tuntuakin. Laivasta oli havaittu tuntematon sukellusvene 
suoraan edessämme, ja pilli komensi kaiken tarpeettoman 
miehistön kannen alle. Pian tilanne kuitenkin selvisi; sukellus- 
vene osoittautui venäläiseksi, alukset vaihtoivat tavan- 
mukaisia lipputervehdyksiä ja jatkoivat matkaansa. — Paria 
kuukautta myöhemmin olisi tällainen kohtaaminen jo muo- 
dostunut tykkänään toisenlaiseksi. 

Monillekin vapaaehtoisille tämä oli heidän ensimmäisen 
ulkomaanmatkansa alkua, ja laivaan sekä sen saksalaiseen 
miehistöön tutustuminen antoi ohjelmaa. Laivalla tarjottu 
sotilasmuona oli maukasta ja runsasta, ja monet sitä ihmet- 
telivätkin, koska olimme kuulleet Saksassa elettävän niu- 
koilla korttiannoksilla. 

Laivamme lipuessa seuraavana aamuna Danzigin salmeen 
näimme Helan niemimaalla ankarien taistelujen jälkiä. Sak- 
san hyökätessä Puolaan v. 1939 piti Helan linnoitus sitkeästi 
puoliaan ja se antautui viimeisenä puolalaisena vastarinta- 
pesäkkeenä vasta sitten, kun Saksan syöksypommittajat ja 
raskas tykistö olivat täysin tuhonneet sen linnoituslaitteet. 

Danzigin salmessa sijaitseva Gotenhafenin sotasatama vilisi 
toimeliaisuutta. Sukellusvenelaivueita oli tulossa avomereltä 
ja toisia oli lähdössä Englannin meriteitä katkomaan. Useita 
naamiovärein maalattuja miina-aluksia ja hävittäjiä oli re- 
dillä ankkurissa ja ilmassa jyrisi laivueittain kookkaita meri- 
tiedustelukoneita. Sodan tuntu alkoi jo käydä läheisemmäksi. 

Tulopäivänämmc saapui laivallemme saksalainen kenraali- 
majuri, joka toivotti meidät tervetulleiksi Saksan maaperälle. 
Saimme luvan käydä tutustumassa Danzigin kaupunkiin, 
joka vanhana Hansa-kaupunkina tarjosikin paljon mielen- 
kiintoista ja historiallista nähtävää. 

Kuljetusvaikeuksien takia jouduimme viettämään vielä 
yhden yön laivalla, mutta hyvin kului aika sielläkin. Jotkut 

kirjoittelivat kotiinsa kirjeitä matkansa alku vaikutelmista, 
toiset tekivät tuttavuutta saksalaisen viinin ja oluen kanssa. 
Olimme saaneet jo sopimuksessa luvatut kymmenen päivän 
sotilaspäivärahat, ja pullo vahvaa vientiolutta maksoi vain 
22 Pfennigiä, joten yhteislaulukin kaikui tavallista voimak- 
kaammin. 

Toukokuun 9. päivänä siirrettiin kuljetuserämme junaan, 
joka kulki Zoppotin ja Gotenhafenin kautta Stettiniin. Saa- 
vuimme sinne iltamyöhäisellä ja ruokailtuamme Saksan Pu- 
naisen Ristin sotilaskanttiinissa, jollainen yleensä oli kaikilla 
Saksan rautatieasemilla, lähdimme Stettinin asemaravinto- 
laan odottelemaan matkamme jatkumista. Saimme odotel- 
lakin aina aamuyöhön saakka, ennen kuin lähdimme edel- 
leen, ja sillä aikaa saksalaisen oluen makuun ihastunut jouk- 
komme ennätti juoda kuiville koko Stettinin asemaravinto- 
lan. Oluen ohella myytiin loppuun viinitkin ja muut siellä 
olleet juomat. Luutnantti Karinen oli saanut avukseen Dan 
zigista saksalaisen vääpelin, ja järjestys säilyi mainiosti koko 
matkamme ajan. 

Seuraava pysähdyspaikkamme olikin jo Stralsund, jonka 
oluttuvissa suomalaiset sotilaat olivat ennenkin haarikoitaan 
kallistelleet. Jo 30-vuotisen sodan aikoina olivat suomalaiset 
hakkapeliitat täällä mellastelleet ja niiltä ajoilta periytyi 
yhä vielä Stralsundin tuomiokirkossa jumalanpalvelusten 
yhteydessä luettu messurukous: ». . . ja varjele meitä rutolta, 
tulipaloilta ja suomalaisilta.» 

Menneistä välittämättä otti nykypäivien Stralsund mei- 
dät ystävällisesti vastaan. Rautatieasemalta meidät marssi- 
tettiin Waffen-SS:n kasarmialueelle, joka oli aikaisemmin 
ollut sairaala-aluetta. Sen rakennukset oli enimmäkseen jaettu 
pieniin, parin kolmen miehen huoneisiin. Huone, johon jou- 
duin, oli ilmeisesti kuulunut lastensairaalaan, sillä sen seiniä 
kiersi koristelista, jossa siniset jänikset ajoivat hilpeästi toi- 
nen toistaan takaa. Huoneissamme oli valoa, kukkia ja 
kodikkuutta, ja ennen pitkää saimme myös ensimmäisen 

varsinaisen kasarmiateriamme. Se käsitti vasikankyljyksiä 
ja vihanneksia ja oli verrattavissa hyvään ravin tolaruokaan. 

Saimme myös tutustua saksalaiseen sotilaskotityyliin, joka 
poikkesi suuresti kotimaassa näkemästämme. Saksalaisessa 
kanttiinissa oli erittäin halvalla saatavissa melkeinpä mitä 
vain. Oli hyvää olutta, liköörejä ja muita väkevämpiä juomia 
ehkä parikymmentä eri laatua, leivonnaisia, makeisia, savuk- 
keita ja sikareja, erilaisia makkaralaatuja, kosmeettisia ai- 
neita ja kirjallisuutta. Kaikesta sai sen vaikutelman, että 
Saksa piti aivan erikoista huolta sotilaistaan. Hinnat, joilla 
kanttiineissa tehtiin ostoksia, tuskin vastasivat tavaroiden 
tuotantokustannuksia. 

Stralsundissa saimme myös ensi vaikutelmamme saksalai- 
sesta sotilasmentaliteetista. Ensi päivien harjoitukset käsit- 
tivät sulkeisharjoitusta ja komentokielen oppimista, ja oppi- 
tuntien aika käytettiin tiiviisti ja tarkkaan. Esimiesten 
käskyvalta ja auktoriteetti vaikutti horjumattomalta. Sak- 
salainen sotamies puhutteli alikersantteja yhtä tiukassa 
asennossa seisten kuin komppaniansa päällikköäkin. Saksa- 
laiset noudattivat sisäpalvelusohjesääntöään tinkimättä pal- 
velusaikanaan, mutta sen jälkeen, vapaa-aikoina, saattoivat 
esimiesten ja alaisten välit olla hyvinkin veljelliset. 

Kanttiineissa vietetyissä toveri-illoissa, ns. Kameradschafts- 
abendeissa, eivät arvoasteet paljonkaan merkinneet. Upsee- 
rit, aliupseerit ja miehistö istui pöydissä missä järjestyksessä 
sattui, kuten vanhat ystävykset konsanaan. Hilpeän keskus- 
telun lomassa kaikuivat reippaat laulut, eikä korkeamman- 
kaan päällystön läsnäolo millään tavoin häirinnyt ilonpitoa. 
Päällystö joi estoitta maljoja alaistensa kanssa eikä suinkaan 
pyrkinyt kieltelemään liian raisuistakaan otteista. Pääasia 
oli, että seuraavan aamun palvelukseen tultiin ajoissa ja pää 
selvänä. 

Ohjeena pidettiin vanhaa sääntöä: »Dienst ist Dienst, und 
Schnaps ist Schnaps», palvelus palvelusta ja ryyppy ryyppyä. 
Mutta auta armias, jos seuraa vana päivänä esiintyi velttona 

ja väsyneenä. Kun päällystö sen huomasi, seurasi siitä ilman 
muuta ylimääräistä »liikettä». 

Stralsundissa ollessamme saimme Waffen-SS:n sotilas- 
puvut ja muitakin varusteita, kaikki aivan uutta tavaraa. 
Suomen armeijassa palvelleita hämmästytti se huolellisuus, 
millä joka miehelle yritettiin saada kooltaan täysin sopivat 
varusteet. Saimme myös saksalaisen sotilaspassin, Sold- 
buchin, johon suomalaisten aliupseerien harmiksi olikin mer- 
kitty vain SS-Mann, siis alin, sotamiestä vastaava arvo. 
Palvelukseenastumissitoumuksessa oli meille luvattu suoma- 
laisia sotilasarvojamme vastaavat arvot Saksan armeijassa. 
Muutos herätti luonnollisesti suurta tyytymättömyyttä ali- 
upseereissamme, joita suurin osa ensimmäisestä kuljetus- 
erästämme olikin. 

Juuri tämä seikka muodostuikin sittemmin vaikeasti jär- 
jestettäväksi pulmaksi ja aiheutti paljonkin ikävyyksiä. 
Käsittääkseni se olikin ainoa kohta, jossa saksalaiset sotilas- 
viranomaiset eivät pysyneet lupauksissaan. Suomalaiset up- 
seerit sen sijaan saivat heti heille kuuluvan vastaavan sak- 
salaisen upseerinarvon, vaikka heille kaikille ei voitukaan 
järjestää arvoaan vastaavaa vakanssia. 

Saksalaiset kouluttajamme hikoilivat niinä päivinä. Mikään 
ei tahtonut sujua vorschriftsmässig, ohjesäännön mukaisesti, 
ja heidän silmissään vaikutti joukkomme kurittomalta, hio- 
mattomalta laumalta, jota oli vaikea saada sopeutumaan 
Saksan sotavoimien kaavoihin. Harjoituksissa tuntuivat liik- 
keemme heistä aivan kuin tarkoituksellisesti hidastetuilta, 
komentosanat ymmärrettiin hitaasti, ja miehissämme tun- 
tui olevan aivan liikaa yksilöllisiä piirteitä. Hiuksemmekin 
pyrimme kampaamaan miten sattui, vaikka Saksan Puo- 
lustusvoimien Ohjesääntö määräsi, että sotilaan jakaus on 
vasemmalla puolen päätä. 

Marssilauluilla oli varsin tärkeä sijansa saksalaisessa sotilas- 
koulutuksessa, siitä ehdimme vakuuttua jo ensi päivinä. 
Mutta meidän laulutasomme suorastaan järkytti saksalaisia. 


42 



Lähtö jääkärien jäljille 

Heidän mielestään se oli jonkinlaista barbaarista mölinää, 
jossa kuvastui ja kumpuili esiin metsäkansan villi mennei- 
syys. Kaikki heidän entiset alokkaansa olivat jo tullessaan 
osanneet laulaa moniäänise\ti, sitähän opetetaan Saksan kou- 
luissa jo alkuluokilta alkaeh. 

Meistä taas tuntui saksalaisten alkeiskoulutus monessa 
suhteessa hiuksenhalkomiselta. Marssittaessa otettiin älyttö- 
män lyhyitä askeleita, ruotujen välien oli oltava niin lyhyet, 
että vaatteet melkein hankasivat edellä marssivaan, käden 
piti marssiessa taipua suorakulmaisesti kyynärpäästä ja 
nousta vyön korkeudelle. Oli vaikeaa ymmärtää, että tuo 
mielestämme joutava »exerzieren» tekisi meistä rintamaoloi- 
hin pätevää ainesta ja erikoisesti alkoi meitä tympäistä 
Edelweiss-laulu, jota piti alituisesti laulaa marssiharjoituk- 
sissa ja ruokailuun mentäessäkin. Harvat siihen taisivat 
oppia sanojakaan, mutta ainakin sen alkupää: Ganz einsam 
und verlassen, an einer Felsenvvand . , jäi lähtemättömästi 

lopuksi ikää mieliin. 

Hermostuttavalta tuntui myös alituinen kiire, jota koulut- 
tajamme pitivät. Tosin ei meitä Suomenkaan ruotuväessä 
oltu hemmoteltu, mutta täällä piti kaiken tapahtua aivan 
älyttömällä nopeudella kouluttajien alituisesti hoputtaessa. 
Kuitenkin tämä oli vasta pientä alkua siihen, mitä myöhem- 
min tulleet vapaaehtoiset saivat kokea Stralsundin, Wienin 
ja Gross-Bornin harjoituskentillä. 

Meidän ensiksi tulleiden ja saksalaisen päällystömme välit 
säilyivät kuitenkin hyvinä, ja kummallakin puolen yritettiin 
ymmärtää toista. Vaikka olimmekin nyt alokkaita, tiesivät 
kouluttajamme, että olimme joitakin nuorimpia miehiämme 
lukuunottamatta jo rintamakokemusta saaneita. Useimmilla 
kouluttajistamme ei sen sijaan ollut rintamapalvelusta taka- 
naan, ja se tasoittikin suuresti vaikeuksiamme. 

Toukokuun 13. p:nä saimme aamuvarhaisella käskyn val- 
mistautua matkalle uuteen sijoituspaikkaan. Luovutimme 
Stralsundin kasarmin varusmestarille säilytettäväksi yksi- 

tyisen omaisuutemme, siviilipukumme ym. matkalaukkuihin 
pakattuna ja marssimme asemalle. Nelisen päivää kestäneen 
matkamme aikana ehdimme nähdä laajasti Saksan kauniita 
maaseutumaisemia ja kaupunke;}a. Matkamme kulki Stet- 
tinin, Berliinin, Leipzigin ja Stuttgartin kautta Elbingenin 
asemalle, jossa tuleva rykmentinkomentajamme, SS-eversti 
Weckerle ja eräät muut upseerit lausuivat meidät tervetul- 
leiksi Saksan sotavoimien valiojoukkoihin. Puheiden pää- 
tyttyä marssimme muutaman kilometrin etäisyydellä sijait- 
sevaan Heubergin koulutuskeskukseen, joka käsitti pienen 
kaupungin kokoisen alueen. Sen kasarmeihin oli mahdollista 
sijoittaa kaksi täyttä divisioonaa sotilaita. 

Heubergiin tultuamme meidät sijoitettiin SS-Division 
Wikingin alaiseen Westland-rykmenttiin, jossa jo ennestään 
oli vapaaehtoisia sotilaita monista Euroopan maista. Koulu- 
tuksemme alkoi nyt todenteolla, sillä päällystömme ilmoitti 
siihen varatun ainoastaan kolmen viikon ajan. Vapaaehtoi- 
semme jaettiin Westland-rykmentin komppanioiden kesken 
ja kuhunkin tuli näin ollen kymmenkunta suomalaista. 
Komppanioissa meidät jaettiin vielä eri joukkueisiin ja ryh- 
miin, joten yhteen ryhmään ei juuri tullut kahta suomalaista. 
Koulutuksessa meidät kuitenkin pidettiin aluksi erillään, ja 
saksalaiset upseerit ja aliupseerit kouluttivat meitä saksa- 
laisen taktiikan, ohjesääntöjen ja saksalaisten aseitten käy- 
tössä. Täällä esiintyi samoja vaikeuksia kuin Stralsundissakin, 
kouluttajamme pitivät meitä erikoisen vaikeina tapauksina, 
ennen kaikkea puuttuvan kielitaidon vuoksi. Heidän arvon- 
antonsa meitä kohtaan nousi vasta sitten, kun pääsimme 
ampumaradalla näyttämään kykyjämme. Ampumatasomme 
oudoista aseista huolimatta hämmästytti päällystöämme. 

Koulutusryhmässä, johon jouduin, olivat vapaaehtoisemme 
Auvo Nieminen (nyk. Mattelmäki), Reino Rantanen, Olavi 
Karpalo, Korpijaakko, Välimäki, Välimaa, Tapio Ilkama ja 
eräitä muita, ja kouluttajaksemme määrättiin nuori flaami- 
lainen SS-korpraali Ludwigs. Meiltä hän sai heti lempinimen 

»Junnu» kookkaan nenänsä ansiosta. Vaatimuksiltaan hän 
oli erittäin ankara. Parhaansa mukaan hän koetti kitkeä 
meistä pois kaiken yksilöllisyyden ja saada meidät tottele- 
maan komentojaan täysin koneellisesti. Mitään purnausta 
ei joukossamme suinkaan esiintynyt, päinvastoin koetimme 
opiskella parhaamme mukaan, mutta aina emme olleet tyy- 
tyväisiä hänen opetuksensa. Toisinaan ryhdyimme väittele- 
mään, miten on parasta mennä maahan, suomalaisen vaiko 
saksalaisen tavan mukaan, ja Mattelmäki esitti mestarilli- 
sesti, miten se meillä tehdään. Kun Ludwigs puolestaan läm- 
peni ja näytti, miten se Saksan ohjesäännön mukaan tapah- 
tui, löysimme siitä koko joukon vikoja. Siitä seurasi meille 
»Hinlegen — Auf, Hinlegen — Aui» nopeassa tempossa ja 
useasti tarkoituksella valittuihin, liejuisimpiin kohtiin har- 
joitusmaastossamme. Harmilliselta tuntui myös syöksyä 
komennosta vatsalleen kasarmimme lähistöllä olevaan romu- 
läjään, jossa oli särkyneitä pulloja, ruostuneita tynnyrinvan- 
teita ja vanhoja emaljiastioita. — Useimmat ryhmästämme 
olivat vanhoja aliupseereita ja hymyilimme Ludwigsin pon- 
nisteluille toisinaan avoimestikin, kun tämä »sotahullu» nuo- 
rukainen huusi äänensä käheäksi yrittäessään soveltaa mei- 
hin saksalaista sotilaspedagogiikkaa. Tavallisesti hän oli har- 
joitusten päättyessä yhtä väsähtänyt kuin mekin. 

Joukkueenjohtajamme, luutnantti Ehlert sen sijaan oli 
paljon levollisempi luonteeltaan. Nähdessään meidän jo ole- 
van hiestä läpimärkiä hän keskeytti harjoituksen ja vei mei- 
dät jonnekin varjoisaan paikkaan, jossa piti meille rauhalli- 
seen tapaansa luennon taktiikassa. 

Komppanianpäällikkömme, SS-kapteeni Körbel ei juuri 
alkeiskoulutukseemme puuttunut. Hän oli komea upseeri- 
hahmo, miltei päätään toisia pitempi, kasvot tarmokkaat ja 
ankarat. Pitkässä harmaassa nahkamanttelissaan hän esiin- 
tyi arvokkuudella, jota hän ei myöhemmin rintamallakaan 
menettänyt. Siellä hän haavoittui useampaan kertaan, me- 
netti toisen silmänsäkin, sai Rautaristin Ritariristin ja oli 

kohonnut everstiluutnanttia vastaavaan SS-Obersturmbann- 
ftihrerin arvoon, kun viimeksi tapasin hänet Berliinissä 
v. 1944. 

Rykmentinkomentajamme Weckerle oli hyväntahtoiselta 
vaikuttava, rauhallinen mies. Väliin hän komensi kaikki 
suomalaisryhmät yhteen rivistöön nähdäkseen, »tuleeko 
meistä sotilaita tai yleensä mitään». Rivistömme ojennus sai 
hänet huokailemaan, ja kun hän komensi »Augen — Rechts!» 
(katse oikeaan — päin!), tapahtui se hänen mielestään 
»miserabel», kurjasti. 

Sen jälkeen hän piti rivistömme edessä valaisevan, mutta 
hienosti ironisen puheen: 

»Kuvitelkaa, että te olette pieniä neekeripoikia jossain 
Afrikan sydämessä ja villi norsu hyökkää kimppuunne tuolta 
oikealta. Teidän on kaikkien nähtävä se samalla hetkellä. 
Kuvitelkaa edelleen, että teillä kaikilla on nenässänne ren- 
gas ja renkaat on yhdistetty toisiinsa rautalangalla. Kun siis 
yksi kääntää päätään, kääntyvät kaikkien muidenkin päät 
samanaikaisesti. Verstanden? Onko ymmärretty?» 

Koulutusaikamme lyhyyteen nähden oli meillä aivan tar- 
peeksi opittavaa, varsinkin kun opetuskielenä oli useimmille 
outo kieli, taktiikka ja aseistus toinen kuin mihin olimme 
kotimaassamme tottuneet. Hyvällä yrityksellä ja aikaisem- 
malla kokemuksella päästiin sentään vähin erin eteenpäin, 
emmekä jääneet jälkeen muista rykmenttimme ulkomaalai- 
sista vapaaehtoisista. 

Pienempiä kahnauksia sattui silloin tällöin saksalaisen ali- 
päällystömme kanssa. Tupatarkastukset eivät tahtoneet 
sujua moitteettomasti, sillä pataljoonamme esikuntavääpelin, 
Stabscharfiihrerin, mustat, terävät silmät näyttivät keksi- 
vän pienimmänkin poikkeamisen ohjesäännönmukaisesta jär- 
jestyksestä. Joskus saksalaisten aliupseerien liiallinen »junailu» 
ärsytti miehiämme. Niinpä Lars Fagerholm kerran paljasti 
puukkonsa, kun saksalainen päivystävä aliupseeri pyrki 
hänen kanssaan liikaa osoittamaan mahtiaan. Tästä seurasi 

määräys, että kaikkien suomalaisten oli luovutettava puuk- 
konsa komppanian toimistoon. Fagerholm sai tietysti arestia. 
Puukkojen luovutuksen jälkeen huomattiin, että monilla 
suomalaisilla oli sitä paitsi omat pistoolit mukanaan. Seurasi 
määräys niidenkin luovuttamisesta, ja kun miehemme jo 
olivat luopuneet niistäkin, huomasi joku aliupseereista erään 
vapaaehtoisemme, muistaakseni Uusi-Jaakkolan, taskun ole- 
van vieläkin epäilyttäväsi pullollaan. Uusi-Jaakkola oli jo 
luovuttanut yhden pistoolin, mutta taskussa oli vielä talvi- 
sodan tuliaisina toinenkin. Puukkojen ja pistoolien luovutta- 
misen jälkeen huokasivat saksalaiset kouluttajamme helpo- 
tuksesta. 

Eräs tupatarkastus oli muodostua seurauksiltaan kohta- 
lokkaaksi. Muonamme mukana jaettiin meille harva se päivä 
tuubeihin pakattua Limburgin juustoa, jota läheskään kaikki 
suomalaiset eivät halunneet syödä sen erikoisen voimakkaan 
tuoksun takia. Se toi mieleen käytetyt villasukat, ja pojat 
panivat juustopötkynsä sillä kertaa tyhjillään olevaan varus- 
kaappiin. Erään tupatarkastuksen aikana sattui vääpelimme 
avaamaan kaapin oven, ja siitäkö nousi meteli. Ohjesäännön 
mukaan olisi jokaisen pitänyt syödä juustoannoksensa, ja 
kun vääpelille seliteltiin, että se oli aivan liian voimakasta 
aromiltaan sopiakseen suomalaisten makuun, pahensi se vain 
tilannetta. Vääpeli loukkaantui pahanpäiväisesti siitä, ettei 
meille kelvannut se, mikä heidän mielestään oli herkkua. 
Tähän konfliktiin sekaantui pataljoonamme komentajakin, 
ja vastedes tarvitsi vain niiden, jotka sitä halusivat, vastaan- 
ottaa juustoannoksensa. 

Noin kymmenen päivän kuluttua sijoitettiin Westland- 
rykmentin komppaniat Heubergin ympäristössä oleviin 
ylänkömaan kyliin, ja koulutus jatkui edelleen. Majoituk- 
semme oli järjestetty erittäin kodikkaasti kylien talonpoi- 
kaistaloihin ja matkustajakoteihin. Kylä, johon joukkueeni 
sijoittui, oli nimeltään Obenheim, ja siinä oli pari pientä 
ravintolaakin matkustajahuoneineen. Toiseen niistä, Gast- 

haus zum Adleriin, sain majoituksen, ja toisessa, Gasthaus 
zur Sonnessa, vietimme vapaa-aikojamme. Paikallinen väestö 
suhtautui meihin erittäin ystävällisesti aivan kuin oman per- 
heensä jäseniin. — Gasthaus zum Adlerin isäntä oli kutsuttu 
sotapalvelukseen, ja nyt siinä toimi jonkunlaisena isäntären- 
kinä ranskalainen sotavanki Jean, pariisilainen maisteri. 
Hän asui talossa kuin perheenjäsen ilman minkäänlaista 
vartiointia. 

Jo toukokuun puolivälin jälkeen, ollessamme vielä Heu- 
bergin koulutuskeskuksessa, alkoi kiertää huhuja, että SS- 
rykmentti Westland lähtisi lähiaikoina Irakiin Pohjois-Afri- 
kassa taistelevien saksalaisten joukkojen vahvistukseksi. 
Ennen pitkää nämä huhut saivat yhä kiinteämpiä muotoja, 
ja päällystömme kertoi Neuvostoliitolta anotun läpimarssi- 
oikeutta sen alueen poikki Iraniin ja sieltä edelleen Irakiin. 
Rykmenttimme lääkäri piti meille muutamia oppitunteja 
tropiikin tautien torjunnasta, käärmeenpuremista ja hygie- 
niasta kuumassa ilmastossa. Joka miehelle jaettiin hyvät 
sivusuojatut aurinkolasit etelän auringon varalle ja pian 
kerrottiin saatavan myös tropiikkiunivormuja, samanlaisia 
kuin oli kenraali Roinmelin kuuluisalla Afrika-Korpsilla. 

Tällaista mahdollisuutta ei tosin Suomesta lähtiessä mai- 
nittu, mutta meistä tuntui jokseenkin samantekevältä, missä 
saksalaista taktiikkaa ja salamasodankäyntiä käytännössä 
opittaisiin, Euroopassa tai jossain muualla. Ja tahtoivathan 
nuoret miehet nähdä maailmaa samoin tein hiukan laajem- 
maltikin. 

Oppituntien jälkeen jatkui keskustelu miehistötuvissa 
näistä uusista näköaloista. Vähemmän tärkeänä tunnuttiin 
pidettävän, ketä vastaan ja missä jouduttaisiin taistelemaan, 
pääasia oli, että tulisi vaihtelua harjoitusten yksitoikkoisuu- 
teen. Saksalaisen ohjesäännön mukainen sulkeiskoulutus 
alkoi maistua puulta, samoin poukkoilu maahan ja ylös 
saksalaisen korpraalin komennossa, jota me suomalaiset 
aliupseerit emme oikein tahtoneet sulattaa. 

Eräänä iltana, oppituntien päätyttyä, lepäilimme taas 
tuvassamme. Nuoremmat pojistamme keskustelivat jälleen 
tulevista seikkailuistamme vieraissa maissa, joihin pian oli- 
simme matkalla. Eräällä yläpetillä makaileva entinen talvi- 
sotamme aliupseeri kuunteli poikien keskustelua itse siihen 
puuttumatta, kunnes lausahti mietteliäästi: »Minkähänlaisia 
kokardeja niillä mahtaa olla?» tarkoittaen vielä tuntemat- 
tomia vihollisiamme. Vetäisi sitten peitteen korviensa yli ja 
nukahti turhia pohtimatta. 

Huhuja marssistamme Irakiin vahvisti sekin, että kant- 
tiiniimme tuli myytäväksi Afganistanin ja Irakin karttoja, 
taisipa sinne ilmestyä karttalehtiä jostain muustakin Lähi- 
Idän maasta. Eräässä toveri-illassa antoi komppanianpääl- 
likkömme Körbel ymmärtää, että läpimarssisuostumus on 
tulossa Neuvostoliiton taholta aivan lähipäivinä, ja vaikkapa 
sitä ei tulisikaan, mikään ei estäisi meitä marssimasta mihin 
maailmankolkkaan tahansa. Saksa oli voittamaton, von 
Kleistin panssariarmeija ja rykmenttimme raivaisi tiensä 
ilman suostumuksiakin! 

Toukokuun lopulla saapui Obernheimin vuoristokylään 
kolonna uutuuttaan hohtavia, tummanharmaiksi maalattuja 
miehistöautoja. Päällystömme sai myös autonsa, komppanian- 
päälliköille luovutettiin vahva ja tilava Horch-maastoauto 
ja kullekin joukkueenjohtajalle sotilastarkoituksiin valmis- 
tettu avonainen Volkswagen. Tällaisen sai myös komppanian- 
vääpeli, kun taas ryhmänjohtajat istuivat miehistö vaunun 
ohjaajanhytissä kuljettajan vieressä. Komppanian taistelu- 
läheteille oli varattu moottoripyörät, ja he aloittivat niillä 
välittömästi harjoittelun maastossa. 

Kuorma-automme, jotka oli varattu miehistöä varten, 
olivat lujarakenteisia Tatra-merkkisiä tsekkiläisiä autoja. 
Niihin maalattiin nyt kookas valkea K-kirjain, autojen eteen 
ja taakse, osoitukseksi alistussuhteestamme Panzerarmee 
von Kleistiin ja keltainen auringonpyörä, »Sonnenrad», oman 
divisioonamme Wikingin tunnuksena. Kuhunkin miehistö- 

autoon sijoittui yksi jalkaväkiryhmä autonkuljettajineen, 
yhteensä 11 miestä. Auton lavalle kiinnitettiin teline kone- 
kivääriä varten, joten sitä voitiin käyttää ajon aikana myös 
ilmatorjuntaan. Samalta telineeltä saattoi tulittaa myös 
vaakasuoraan sivuille ja taaksepäin. Autoihin lastattiin vielä 
parisataa litraa bensiiniä kuhunkin sekä saman verran vettä, 
kummatkin kahdenkymmenen litran jerry-kannuissa, muu- 
tamia laatikoita säilykkeitä ja säilykeleipää, käsikranaatteja, 
kiväärin- ja konekiväärinammuksia. Nämä olivat ns. rautais- 
annoksia, joihin ei ollut lupa kajota ennen kuin tilanteissa, 
jolloin huolto katkeaisi tai auto joutuisi kolonnastaan eril- 
leen. Mieskohtaisen aseistuksen ja ammukset olimme saa- 
neet kukin erikseen. Tavanomaisen tornisterin ja kaiken 
sotilaallisen irtaimiston lisäksi olimme jo aikaisemmin saa- 
neet ns. Sturmgepäckin, syöksypakkauksen, jota oli käytet- 
tävä taistelutoiminnassa, muun irtaimiston jäädessä silloin 
autoon. Nyt saimme vielä väljän päällysmanttelin, jonka 
saattoi pukea univormumanttelin päälle. Tätä kutsuttiin 
Fahrermanteliksi, ja se osoittautui ennen pitkää varsin tar- 
peelliseksi pitkillä öisillä ajomatkoilla avonaisen kuorma- 
auton lavalla. 

Kesäkuun kolmannen päivän iltana istuessamme Gasthaus 
zur Sonnen ravintolasalissa ilmoitti kapteeni Körbel Neu- 
vostoliiton jo suostuneen läpimarssianomukseemme. Huo- 
menna alkaisi marssimme kohti itää! Tämä laukaisi hetkessä 
odotuksen jännityksen ja Gasthausin tarjoilijattanne tuli 
kiire kantamaan täysin tarjottimin lähtömaljoja pöytiim- 
me. 

Seuraavan päivän aamupäivällä asetuimme autoihimme ja 
kolonnamme aloitti marssinsa kiemurtelevia vuoristoteitä 
alaspäin Ttibingenin rautatieasemalle, jossa oli erikoinen 
lastauslaituri moottoriajoneuvojamme varten ja jossa avonai- 
sista matalista tavaravaunuista koottu juna jo odotteli 
meitä. Westland-rykmentin alaiset yksiköt suorittivat saman- 
aikaisesti lastauksen juniin myös eräillä lähiasemilla, mm. 

Elbingenissä ja Tuttlingenissa, joihin sen moottoroidut kolon- 
nat olivat saapuneet Stuttgartin läheisyydessä sijainneista 
ma j oituspaikoistaan. 

Jo Obernheimista lähtiessämme olimme saaneet kokea, 
kuinka sydämellisesti saksalainen siviiliväestö suhtautui soti- 
laihin. Kun kylällä levisi tieto lähdöstämme, kerääntyi väkeä 
joka taholta autojemme ympärille, meille ojennettiin makeis- 
ja leivospaketteja, kukkakimppuja, sikareja ja savukkeita. 
Moniin lahjoihin oli liitetty antajien nimi ja osoite sekä 
pyyntö kirjoittaa heille myöhemmin vaiheistamme. Tällaisia 
»Liebesgaben»-paketteja meille satoi matkamme varrella 
miltei kaikkialla, missä junamme vain pysähtyi, ja niitä 
eivät suinkaan antaneet vain neitoset, vaan myös miehet, 
lapset ja vanhukset. Näin sai moni meikäläinenkin tuntemat- 
toman kirjeenvaihtotoverin, kun oli oppinut sen verran sak- 
saa, että pystyi kirjoittamaan. Jotkut haavoittuneet vapaa- 
ehtoisemme viettivät myöhemmin toipilasaikoj äänkin tällä 
tavoin saatujen kirjeenvaihtotovereiden kodeissa, joissa heitä 
oli kohdeltu kuin perheiden omia poikia. 

Lähes kolme vuorokautta saimme avonaisissa autoissamme 
istuen ihailla ohitsemme vieriviä maisemia, kun junamme 
kulki itään päin halki ikivanhojen kulttuuriseutujen van- 
hoine linnoineen ja viininviljelyksineen. Ajelimme Nurn- 
bergin ja Aussigin kautta Elbelle ja Moldaulle, sivuutimme 
Märisch-Ostraun, joka hämmästytti meitä mustuudellaan. 
Seutu oli hiilikaivosseutua, ja kaikkialle levinnyt hiilenpöly 
antoi kummallisen tumman sävyn koko maisemalle. Ajet- 
tuamme vielä Breslaun kautta jonkin matkaa pysähtyi 
junamme eräälle pikkuasemalle ja automme purettiin junasta 
maantielle. Marssimme jatkui nyt moottoroituna ja jotakuin- 
kin sodanaikaisia olosuhteita noudattaen, öisin ajoi kolon- 
namme pitkiä taipaleita, alussa melko pienellä nopeudella, 
koska uudet moottorimme eivät vielä olleet »sisäänajettuja». 
Päivän valjetessa ajoimme automme tieltä tiheisiin metsik- 
köihin, joiden puut kätkivät ajoneuvomme ilmatähystyksel- 

tä. Sitä paitsi naamioimme automme lehtipuiden oksilla niin 
huolellisesti, että ne kätkeytyivät täysin maisemaan. 

Ajon jälkeen tarjosi moottoroitu kenttäkeittiömme aterian, 
jonka jälkeen lepäilimme pystyttämissämme ja hyvin naa- 
mioimissamme teltoissa. Näyttäytymistä avoimilla paikoilla 
käskettiin välttämään, ja illan hämärtyessä valmistauduimme 
jälleen lähtöön. Panimme merkille, että kolonnamme ajeli- 
vat Puolan ja Tshekkoslovakian maanteillä edestakaisin aivan 
kuin ilman määrättyä suuntaa, ilmeisesti mahdollisen vihollis- 
tiedustelun harhauttamiseksi. Totuimme ennen pitkää nuk- 
kumaan autoissamme ajon aikana istuvassa asennossa. Päivä- 
lepo jäikin usein vähäiseksi, koska marssitaukojen aikana 
kerrattiin vielä Heubergissa opittua, varsinkin konekiväärin 
purkamista ja kokoonpanoa, piipunvaihtoa ja kk:n asemiin 
vientiä. Tietenkään ei yhtenäkään päivänä unohdettu ohje- 
säännönmukaista Waffenreinigungia ja Stiefelputzenia — 
aseenpuhdistusta ja saappaidenkiillotusta. Viimeksi mainit- 
tuun kuului myös vyön ja syöksy pakkauksen olkahihnojen 
kiillotus loistavan mustiksi. Kun aliupseeri tarkasti jalki- 
neemme puhdistuksen jälkeen, ei suinkaan riittänyt, että ne 
olisi puhdistettu yksistään »näön vuoksi». Siihen sisältyi run- 
saasti sotilaskasvatuksen psykologista puolta. Saappaan 
koron sisäreunan, samoin koron ja anturan »välimaaston» 
piti olla yhtä hyvin kiillotettu kuin saappaan päällinenkin. 
Saappaan anturassa olevien, ohjesäännön määräämien 36 
teräsnastan oli oltava paikoillaan, eikä niiden väleissä saa- 
nut olla hiventäkään multaa. Muutenkin saksalaisen sotilas- 
saappaan kiillotus vaati työtä ja aikaa, sillä nahan nurja 
puoli oli päälläpäin ja varsinkin uusissa saappaissa se oli 
karhea ja himmeä. Kymmenien kiillotusten jälkeen nahka 
vasta oli tarpeeksi saapasvoiteen kyllästämä ja alkoi saada 
vaaditun kiillon. Yhdenkin nastan puuttuminen saappaan- 
pohjasta sai saksalaisen aliupseerin purkamaan itsestään 
pitkän litanian valittua saksalaista sotilassanastoa, jota 
tuskin löytäisi sanakirjoista. Sen vuoksi katsoimmekin par- 

haaksi pitää aina taskussamme joitakin anturanastoja irtoa- 
misen varalle. 

Tulimme näin marssillamme lopulta Puolaan Stanchen- 
nimiselle paikkakunnalle Vielunin piirikunnassa. Komppa- 
niamme sijoittui erääseen suureen maalaistaloon, jonka tila- 
vaan navettaan miehistömme majoittui. Lehmät lienevät 
olleet laitumilla, sillä navetta oli tullessamme huolellisesti 
puhdistettu. Lattian peitti paksu kerros puhtaita olkia, joilla 
oli mainio lepäillä. 

Eräänä päivänä tiedusteli komppanianpäällikkömme, oliko 
joukossamme ketään venäjän kielen taitoista miestä. Kun 
sellaista ei ilmaantunut, kysyi hän miestä, joka osaisi venä- 
jää edes hiukan. Sanoin silloin opiskelleeni venäjän kielen 
kirjaimiston. Kapteeni Körbel vei sitten minut mukanaan 
läheiseen rakennukseen, jossa komppaniamme toimisto ma- 
jaili ja lukitsi oven jälkeemme. Sitten hän vaati sanani siitä, 
etten puhuisi kenellekään mitä nyt näkisin. Luvattuani 
vaieta hän aukaisi lukolla ja monilla lakkasineteillä suljetun 
kookkaan karttalaatikon ja otti siitä esille venäjänkielisiä 
topografikarttoja. Hän näytti sitten joitakin paikannimiä 
ja kokeili, osasinko lukea ne. Vakuuttauduttuaan siitä hän 
sulki kartat takaisin laatikkoon ja sanoi kutsuvansa minut 
uudelleen milloin se tulisi tarpeelliseksi. 

Katsellessani karttoja en päässyt vieraista paikannimistä 
selville miltä seuduilta ne olivat, mutta painoin mieleeni 
karttalehtien reunassa olleet koordinaatit. Verratessani vähän 
myöhemmin niitä omaan, laajemmassa mittakaavassa ole- 
vaan karttaani huomasin, että näkemäni topografikartat 
olivat Kiovan itäpuolen lehtiä. Uskoni marssista Irakiin sai 
nyt pahan kolauksen, Kiovan kauttahan ei sinne suinkaan 
marssittaisi. Kun samaan aikaan saimme ankaran kiellon 
näyttäytyä ainakaan ryhmissä teillä tai muilla avoimilla 
paikoilla ja automme piti naamioida entistäkin huolellisem- 
min tiheään tammimetsikköön, aloin aavistella mistä oli 
kysymys. Noin viikkoa ennen muita tovereitani olin vakuut- 

tunut sodan alkamisesta Neuvostoliittoa vastaan, vaikka 
vastavakoilumme keksimää juttua marssista Irakiin vielä 
jatke ttiinkin. 

Tähän mennessä oli Suomesta saapunut vielä uusia kul- 
jetusryhmiä vapaaehtoisiamme. Heidän tuloreittinsä ja vai- 
heensa Saksaan tulonsa jälkeen olivat suunnilleen samat 
kuin ensimmäisenkin ryhmämme. Aliupseerit ja sotamiehet 
saivat lyhyen koulutuksen ja jaettiin SS-Division Wikingin 
alaisiin rykmentteihin Westland, Nordland ja Germania sekä 
eräisiin myöhemmin mainittaviin erikoisosastoihin. 

Upseerien koulutus oli rajoittunut pääasiassa luentoihin 
ja kieliopintoihin, eikä heiltä vaadittu taktillisia harjoituksia. 
Alkuaikoina he saivat melko vapaasti käyttää aikaansa hen- 
kilökohtaisten varusteiden hankintaan ym. Vasta joukko- 
osastoihin sijoittamisensa jälkeen he saivat näyttää kykynsä 
ja kestävyytensä. 

Toukokuun 11. p:nä koottiin rykmenttimme suomalaiset 
ja kuljetettiin autoilla Winzigin pikkukaupunkiin, jonne oli 
Suomesta saapunut SS-Vapaaehtoistoimikunnan puheenjoh- 
taja, hallitusneuvos Riekki seurassaan SS-eversti Dahm sekä 
joukko muita saksalaisia upseereita. Eräässä tilavassa ravin- 
tolasalissa pidetyissä puheissa saimme terveiset kotimaasta 
ja samalla saimme kiitokset sotilaallisesta käyttäytymises- 
tämme sekä harjoituksissa saavutetuista hyvistä tuloksista. 

Tärkeintä oli kuitenkin tällöin saamamme lupaukset suo- 
malaisjoukkomme pikaisesta yhdistämisestä omaksi suoma- 
laiseksi joukko-osastoksi. Saksan kieltä taitamattomille mie- 
hillemme ei palvelus puhtaasti saksalaisissa tai muita kan- 
sallisuuksia käsittävissä ryhmissä muodostunut helpoksi, ja 
nimenomaan tästä syystä sattui monenlaisia kahnauksia ja 
väärinkäsityksiä. Vaikka päivämäärää, milloin yhdistäminen 
tapahtuisi, ei tarkemmin ilmoitettukaan, annettiin meidän 
kuitenkin ymmärtää, että se tapahtuisi jo viikon tai kahden 
kuluessa. 

Aliupseerien asettaminen heille kuuluviin arvoihin ja teh- 

Lähiö jääkärien jäljille 

taviin luvattiin myös järjestää nopeasti, samoin kuin posti- 
yhteys kotimaahan, jota tähän mennessä ei vielä ollut saatu 
järjestymään. Nämä asiat, joihin hallitusneuvos Riekki tässä 
puhuttelussa lupasi nopean parannuksen, jäivät kuitenkin 
pitkiksi ajoiksi järjestämättä ja aiheuttivat paljon kirpeää 
arvostelua niillekin tahoille, jotka olivat vastuussa Saksaan 
lähdöstämme. 

Stanchenista lähdimme muutaman päivän kuluttua ilta- 
myöhäisellä itään päin ja majoituimme jälleen vanhaan ja 
komeaan tammimetsikköön, jossa tammien oksat ja lehvistö 
muodostivat kauniita holvikatoksia. Kartasta päättelin, että 
olemme jo aivan lähellä demarkaatiolinjaa, joka jakoi Puo- 
lan alueen Saksan ja Neuvostoliiton valtaamiin alueisiin. 
Pystytimme telttamme metsikön kauniille nurmikolle ja jat- 
koimme päivisin maastoharjoituksiamme. Saimme kenttä- 
puvun ylle puettavat naamiointikankaasta valmistetut puse- 
rot ja kypäränsuojukset. Autoihimme kuormattiin lisää am- 
muksia ja valoraketteja, kasapanoksia ym. sodassa tarvit- 
tavaa kulutustavaraa niin paljon, että miehistölle jäi epä- 
mukavan ahtaat istumatilat auton lavalla. 

Tämän tästä uudistetut lääkärintarkastukset rokotuksi- 
neen ja varustarkastukset antoivat päällystöllemme var- 
muuden, että kaikki oli kunnossa viimeistä piirtoa myö- 
ten. 

Varmaankin kaikkien maiden armeijoissa varustarkastuk- 
set muodostavat sotilaselämän erään varjopuolen. Erikoisesti 
tämä piti paikkansa Saksan armeijassa. Sotilaan mukavuu- 
deksi oli hänelle sälytetty erilaista tavaraa aivan epämuka- 
vuuteen saakka, normaalivahvuiselle miehelle reilu kantamus. 
Luettelen tässä saamamme perusvarustuksen: 

1 sarkapuku 
1 työpuku 
1 verryttelypuku 
5 paitaa 
4 alushousuja 

Marssi itään on alkanut. Eräs ryhmä lähdössä TObingenin asemalta. Kuvassa oikealta Vauhkonen t> 
Lappalainen, Malminen, Aatos Gröndahl f, Hemmo t, Salonen, Lundqvist t, Hautala f, Parvilahti, 




Mk mm 


Automme nostattavat pölypilviä Puolan teillä 



Ryhmäni Tarnopolin taistelun jälkeen. Alkujaan oli 10 miehen ryh- 
mässä 9:ää eri kansallisuutta, tässäkin vielä viittä eri kansallisuutta. 




Hajalle lyödyt puna- 
armeijan sotilaat 
alkavat antautua . . . 




. . . ja heitä marssii 
teiden varsilla 
kymmentuhantisina 
laumoina länteen 
päin. 



»Yhtynyt Eurooppa». 
Tässäkin taisteluryh- 
mässä monia eri kan- 
sallisuuksia, auton 
lavalla kolmas 
oikealta Auvo Mattel- 
mäki, ryhmän ainoa 
suomalainen. 


Demarkaatiolinjan lähelle 


1 villapaita 
1 säärenlämmittäjä 
1 urheiluhousut 

1 uimahousut 
4 paria sukkia 
4 nenäliinaa 

2 kaulansuojusta 
1 kypäränsuojus 

1 maastoutumispuku 
1 samanvärinen kypäränsuojus 
1 kenttälakki 

1 pari villakäsineitä 

2 manttelia 

1 manttelilaukku 

2 pyyheliinaa 
2 huopaa 

1 leipälaukku 

2 ensiapupakkausta 
1 liinavaatelaukku 

1 rautaisen annoksen pussi 
1 pari kenkiä 
1 pari saappaita 
1 pari aamukenkiä 

1 nahkavyö 

2 patruunataskua 

1 valopistoolin patruunatasku 
1 valopistooli koteloineen 
1 kenttäkeittoastia 
1 kenttäpullo 
1 kypärä 
1 kaasunaamari 
1 kaasutorjuntalevy 
1 tornisteri 
1 syöksypakkaus 
1 telttakangas 

3 telttakeppiä nuorineen ja kantopusseineen 
3 vaateharjaa 
3 kenkäharjaa 
3 kranaattinauhaa 

1 olkainremmit syöksypakkaukseen 

3 manttelinremmiä 

2 lentokone-merkinantopussia 
1 ompelutarvikepussi 

4 jauhekoteloa nestemäisen kaasun torjuntaan 
1 voiaski 

1 kiväärinpuhdistusvälineet 
1 aurinkolasit 

1 pioneerihakku tai lapio koteloineen 
1 kivääri 
1 pistin 

1 rautainen annos, joka sisälsi pussin tiivistet- 
tyjä keksejä, purkin säilykelihaa sekä kuiva- 
spriikeittimen 

1 tuntolevy koteloineen ja sotilaspassi 

Näiden lisäksi tuli tietysti jokaiselle erikoistehtävänsä 
mukainen aseistus, kuten konepistooli, konekivääri, kra- 
naatinheitin, pistooli, viestitysvälineet jne., joka lisäsi mie- 
hen vastuulla olevaa varustusta. Saksalaisella perusteelli- 
suudella pidettiin tästä irtaimistosta tiheästi toistuvia varus- 
ja asetarkastuksia, ja niihin kului huomattava osa kaikesta 
koulutusajasta. Kaikkivaltias Puolustusvoimien Ohjesääntö 
määräsi kullekin miehelle tämän varustuksen, ja päällystön 
huolena oli, ettei keneltäkään puuttunut siitä silmäneu- 
laakaan. 

Muutamaa päivää ennen sodan alkua halusi komppanian- 
päällikkömme vielä varmistautua komentoonsa annettujen 
suomalaisten moraalisestakin puolesta. Annettuaan käskyn 
komppaniansa n. kymmenelle suomalaiselle kokoontua hänen 
puhutteluunsa hän kysyi, olisimmeko valmiit taistelemaan 

venäläisiä vastaan, jos sota syttyisi. Kun kysymykseen eivät 
muutkaan vastanneet ja minä satuin olemaan joukkomme 
vanhin, vastasin lyhyesti: 

»Selbstverständlich, Hauptsturmfuhrer!» 

Kapteeniamme näytti vastaukseni tyydyttävän ja saimme 
poistua pitemmittä puheitta. 

VO RWÄRTS ! 


Sunnuntaiaamuna 22. p:nä kesäkuuta olimme vielä tammi- 
metsikössämme, kun päivystävän aliupseerimme pilli herätti 
meidät teltoistamme. Pilli soikin tavallista aikaisemmin, 
tuskin olivat metsikkömme pikkulinnut vielä aloittaneet 
tavanmukaista aamukonserttiaankaan. 

Nopeasti seurasivat komennot toisiaan: »Friihstuck holen — 
Stiefelputzen — Waffenreinigen», ja jo 05.20 seisoi Westland- 
rykmentin 11. komppania viivasuorana rivistönä, puhdiste- 
tuin asein ja kiillotetuin saappain komppanianpäällikön käs- 
kynjakoa varten. 

Kapteeni Körbel asteli rivistömme eteen hänelle ominai- 
nen järkkymätön ilme jäyhillä soturinkasvoillaan, kaivoi 
nahkamanttelinsa taskusta paperin ja komennettuaan »Kom- 
panie — Achtung!» alkoi lukea Fiihrerin päiväkäskyä: 


» tänään on lyönyt hetki, jolloin on välttämätöntä 

ryhtyä toimimaan tätä juutalais-anglosaksisten sodankiihot- 
tajien ja samoin juutalaisten Moskovan bolsevikkikeskuksen 
vallanpitäjien salaliittoa vastaan. 

Saksan kansa! Tällä hetkellä suoritetaan loppuun mitta- 
suhteiltaan ja laajuudeltaan valtavin joukkojenkeskitys, 
mitä maailma tähän mennessä on nähnyt. Rinnan suomalais- 
ten toverien kanssa seisovat Narvikin voittajan soturit poh- 
joisen Jäämeren äärellä. Saksalaiset divisioonat Norjan val- 
loittajan komennossa suo jaavat yhdessä suomalaisten vapaus- 
sankarien kanssa, joita heidän sotamarsalkkansa johtaa, 
suomalaista maaperää. Itä-Preussista alkaen Karpaatteihin 
saakka ulottuvat Saksan itärintaman joukko-osastot. Prutin 
rannoilta, Tonavan alajuoksulta Mustan meren rannikolle 

Vortvärts 


saakka liittyvät saksalaiset ja romanialaiset sotilaat yhteen 
valtionjohtaja Antonescun päällikkyyden alaisina. Tämän 
rintaman tehtävänä ei siten enää ole yksityisten maiden 
suojaaminen, vaan Euroopan turvaaminen ja niin ollen kaik- 
kien pelastaminen. Minä olen sen vuoksi tänään päättänyt 
jälleen uskoa Saksan valtakunnan ja kansamme tulevaisuu- 
den sotilaittemme huomaan. Jumala meitä tässä taistelussa 
auttakoon!» 

Kuuntelimme sotilaallisen monotonista lukua yhä nouse- 
valla jännityksellä, kunnes hän ehti mainintaan, että myös 
Suomi on liittynyt taisteluun vanhaa vihollistaan vastaan. 
Se herätti mielissämme sellaisen ajatustulvan, että päivä- 
käskyn loppuosa taisi jäädä useimmilta suomalaisilta kuule- 
matta. 

Luettuaan päiväkäskyn ja pantuaan paperin takaisin tas- 
kuunsa liukui kapteenimme tuikea katse miehestä toiseen 
ja sen jälkeen hän teki tavanomaisen kysymyksen: »Onko 
jotain kysyttävää?» 

Kysyttävää ei kenelläkään ollut. Päiväkäsky oli sotilaal- 
lisen selvä. Sen jälkeen hän komensi: 

»Teltat kokoon! Marssivalmiina autoissa 20 minuutin ku- 
luttua! Poistukaa!» 

Taustamusiikkina päiväkäskyn luvulle alkoi kuulua ylit- 
semme itää kohti kiitävien pommituslaivueitten moottorien 
jylinä ja lähellä idässä päin yhtäkkiä alkanut taistelun melske. 

PUOLAN JA UKRAINAN 
TAISTELUIHIN 


Kun suomalainen sotilas kaukana kotimaastaan sinä 
aamuna kiristi kypäränsä leukahihnan ja tarkasti aseensa 
valmistautuen saksalaisten ja monista muista maista tullei- 
den vapaaehtoisten kanssa hyökkäykseen, oli siinä jonkin- 
laista kansainvälisten kisojen tuntua. Nyt oli tullut tilaisuus 
osoittaa suomalaista päättäväisyyttä ja rohkeutta, ja miksei 
sotakokemustakin, jota komppaniassamme oli vain muuta- 
milla Ranskan ja Puolan sotaretkiin osallistuneilla saksa- 
laisilla. 

Meille tämä Fuhrerin päiväkäsky oli samalla lupaus ja 
täyttymys. Isänmaa siellä kaukana tuntui jälleen turvatum- 
malta. Suomi ei enää ollut yksin uhatussa asemassaan, mah- 
tavan Saksan sotakoneisto oli lähtenyt liikkeelle ja Suomi 
saisi elää! Pian olisivat Karjalan menetetyt maat jälleen 
meidän, ja taisipa monen ajatus ehtiä pitemmällekin: »Nyt 
Vienan lahdesta Laatokkaan, me miekalla piirrämme ra- 
jan . . .» 

Pasifistin tai muuten sotiin väsyneen mielestä tämä tie- 
tysti on revansihenkeä ja sitä se olikin. Kun pieni kansa 
toivoo omaansa takaisin, on se aina revansismia. Suurten 
kansojen rajajärjestelyt ovat sen sijaan historian oikeut- 
tamia toimenpiteitä. 

Muistiini on näistä hetkistä jäänyt jokin erikoinen luot- 
tamuksen tunne. Valmistautuessamme lähtemään sotilaan 
vaaroihin ja rasituksiin luotimme kai jokainen johonkin: 
Jumalaan, suomalaiseen isänmaahan tai Saksan johtajaan. 
Miehestä riippuen asetti hän jonkin näistä etualalle. 

Ainakin minun mielessäni kaikuivat niinä hetkinä enem- 

Puolan ja Ukrainan taisteluihin 

män Porilaisten marssi ja Sillanpään marssilaulu kuin Horst 
Wessel. 

Viikkoja myöhemmin saimme tietää, että Suomi liittyi 
sotaan vasta pari päivää sen jälkeen kun Saksan armeijat 
jo marssivat. 

Klo 05.45 lähti komppaniamme moottoroituna marssilleen 
kohti demarkaatiolinjaa, jonka takana alkoivat Stalin-linjan 
ensimmäiset puolustusasemat syvine panssarikaivantoineen 
ja vahvoine tulipesäkkeineen. 

Taistelun melske oli jo lähialueilta häipymässä. Panssari- 
osastomme ja niiden kanssa tiiviissä yhteistoiminnassa olleet 
Stuka-laivueet olivat raivanneet laajoja aukkoja venäläisten 
puolustukseen ja moottoroitujen osastojemme tehtäväksi jäi 
maaston haltuunottaminen ja hajalle lyötyjen vihollisvoi- 
mien tuhoaminen. Laajoin kiertoliikkein ajoivat moottoroidut 
jalkaväkiosastomme vihollistulesta välittämättä pitkin avaria 
peltoaukeamia, saartaen ja pakottaen kohtaamansa puna- 
armeijan yksiköt luopumaan vastarinnasta. Yllätetty ja 
hajalle lyöty vihollinen, jonka esikunnat ja komentopaikat 
panssarimme tai syöksy pommittajamme jo olivat tuhonneet, 
alkoi antautua suurin joukoin. 

Ollessamme vielä Vielunin tammimetsikköihin kätkeyty- 
neinä tuntui siltä, kuin vain meidän komppaniamme olisi 
ollut »lähdössä Irakiin». Muiden joukko-osastojen sijainnista 
samoilla seuduilla emme tienneet mitään. Mutta nyt vyöryi 
mahtava sotakoneisto valtavin joukoin ja kalustoin itää koh- 
den. Ne olivat olleet kaikki marssivalmiina demarkaatiolinjan 
läheisyydessä ja yhtä huolellisesti naamioituina kuin mekin. 
Nyt oli Fiihrerin päiväkäsky yhfäkkiä loihtinut esille suun- 
nattomat määrät sotilaallista voimaa. 

Tämä oli salamasotaa, jota olimme tulleet oppimaan. Tiet 
täynnä moottoroituja osastoja, monin paikoin rinnakkain kah- 
dessa kolonnassa ajamassa itään. Panssariosastot kulkivat 
omia teitään yli peltoaukeain tallaten valmistumaisillaan 
olevan viljan telaketjujensa alle. Pitkät rivistöt valtavia 

telaketjuautoja — Zugmaschine — vetäen perässään ras- 
kasta kenttätykistöä, panssaroituja tiedusteluautoja, teknil- 
lisiä ja kuormasto-osastoja, rynnäkkötykistöä ja kaikkea 
mahdollista sotakalustoa vyöryi katkeamattomana virtana 
itään, itään . Drang nach Östen oli todenteolla alkanut. 

Autokolonnamme ajavat n. 40 km:n tuntivauhdilla pitäen 
säännölliset välimatkat autojen välillä. Kaikki tapahtuu tar- 
kalleen ja rautaisen kurin alaisuudessa. Teiden risteyksissä 
sotapoliisit säännöstelevät liikennettä, jokaisella kolonnalla 
on oma kiireellisyysjärjestyksensä. Väliin pysähtyy kolon- 
namme johonkin risteykseen, josta tulevalla muodostelmalla 
on etuoikeus ajaa tiemme poikki. Kaiken takana on ääretön 
ja yksityiskohtaisen tarkka esikuntatyö. 

Ajotiet ovat äsken käydyistä taisteluista huolimatta ihme- 
teltävän hyvin säilyneet. Syöksy pommitta jät ovat täällä 
tehneet tarkkuustyötä tuhotessaan pakenevia viholliskolon- 
nia. Ne eivät ole pudottaneet pommejaan tien pintaan, vaan 
muutamia metrejä tiestä sivuun. Räjähdyspaine on pyyh- 
käissyt pakenevat kolonnat tien penkalta alas ja tie on säi- 
lynyt omien ajoneuvojemme ajettavaksi. Kaikkialla on ruu- 
miita, hevosenraatoja, tuhottuja panssareita, tykistöä ja 
autoja. Niiden ei ole onnistunut vetäytyä hyökkäyksemme 
tieltä. Teiden varsilla palavat monet rakennukset eikä kenel- 
läkään ole aikaa niiden sammuttamiseen. Maantielle jääneitä 
ruumiita ei ole myöskään kukaan ehtinyt siirtää pois. Nii- 
den ylitse on vyörynyt tuhansia autonpyöriä ja panssarien 
telaketjuja ja ne ovat litistyneet muodottoman litteiksi maan- 
tien tomuun. Näyttää kuin tiellä makaisi tyhjiä valkeaksi 
pölyttyneitä univormuja. Omiako vai vihollisia, mahdotonta 
arvailla. Autokaan ei enää hypähdä niiden ylitse ajettaessa. 

Vihollisen tykistö koettaa häiritä tuloamme, mutta pans- 
sarimme hyökkäävät suoraan niiden asemiin ja tuhoavat 
patterit. Jotkut raskaat kauaskantoiset patterit ampuvat 
jostain hajanaista tulta ja niiden raskaat kranaatit ulisevat 
jo kaukaa kaiken melun ylitse ennen maahan iskey tyrnistään. 

Täysosuman saaneet autot, samoin kuin koneviankin saaneet 
työnnetään heti pois tienpenkereeltä. Mikään ei saa hidastaa 
menoamme. 

Kaikki liikenne ei kuitenkaan suuntaudu itää kohden. 
Myös idästä länteen kulkee tasainen virta ajoneuvoja, joskin 
harvemmassa ja hitaammin ajaen. Punaisella ristillä merki- 
tyt autot kulkevat täysin lastein taakse päin. Niissä tuodaan 
takaisin haavoittuneitamme, jotka hetki sitten vielä kasvot 
innosta hehkuen matkasivat toiseen suuntaan, kädet aseita 
puristaen ja valmiina toimimaan. Nyt he makaavat sairas- 
autoissa luotien lävistäminä tai sirpaleiden silpomina, kal- 
peina, morfiiniruiskeen puuduttamina, päätyäkseen jossain 
leikkauspöydille tai kotialueen hautausmaihin. 

Hyökkäystiemme kummallakin puolella kulkee pienem- 
pinä tai suurempina joukkoina vangiksi joutuneita viholli- 
siamme. He marssivat mihinkään kiirehtimättä, heidän koh- 
daltaan on sota sodittu ja kiireet päättyneet. He ovat likaisia, 
pölyisiä ja parroittuneita. Tuhatpäistä laumaa on saatta- 
massa vain yksi tai pari saksalaista. Vankien joukossa on 
lievemmin haavoittuneitakin, joita toiset tukevat ja autta- 
vat laahustamaan eteenpäin. 

Moottoroitu jv. -divisioonamme on alistettu von Kleistin 
panssariarmeijakuntaan ja yhteistoiminta panssarien ja jalka- 
väkemme kesken sujuu mainiosti. Toisinaan vihollispanssa- 
reiden ryhmityttyä varsinaiseen panssaritaisteluun ryhmit- 
tyvät omammekin ja kummallekin puolelle jää palavia pans- 
sareita, joista kohoaa musta savupatsas korkeuteen. Jos 
vihollinen on pureutunut erikoisen vahvasti johonkin koh- 
taan, tapahtuu hyökkäyksemme panssarien tukemana. Ajam- 
me autoilla aivan panssarien kannoilla lähelle vihollista, ja 
vasta sitten jalkaudutaan autoista. Osa miehistämme kipuaa 
panssareiden päälle, ja läpimurto tapahtuu suoraan panssa- 
reilla ratsastaen ja niiden päältä tulittaen. 

Immer vorwärts, yhä eteenpäin! Drang nach Östen vai- 
kuttaa sodan alkuviikkoina vastustamattomalta laviinilta, 

jota mikään ei voi pysähdyttää. Armeijamme vyöry itään 
jatkuu väkivaltaisesti ja tuhoavasti. Tykistön ja pommien 
raunioittamia kaupunkeja ja kyliä, hautaamattomia ruu- 
miita, länteen vaeltavia sotavankilaumoja, isäntää vailla 
harhailevia hevosia, koditonta siviiliväestöä vaeltamassa 
Herra ties mihin, soihtuna palavia olkikattoisia majoja, 
savua, kalmanhajua, pölyä, likaa . . . 

Ilmassakaan ei ole rauhallisempaa. Punaiset ilmavoimat 
yrittävät itsensä uhraten estää saksalaisten tunkeutumista 
itään päin, mutta von Kleistin armeijakunnan ilmasuojana 
on kuuluisan ässän Möldersin hävittäjälaivue. Sen Messer- 
schmitt-koneet syöksyvät ulisten vihollislaivueiden kimp- 
puun ja venäläisten pommikoneiden alasampuminen on pelk- 
kää teurastusta. Jotkut Mig- tai Lag-hävittäjät, joita venä- 
läisillä on pommilaivueittensa suojana, yrittävät toisinaan 
taistella saksalaisia hävittäjiä vastaan, mutta sama kohtalo 
on heilläkin: syöksyä savujuovaa perässään vetäen kierteessä 
maahan tai räjähtää kappaleiksi jo ilmassa. Saksalaisilla 
hävittäjälentäjillä on 70 venäläiskoneen kiintiö, joka takaa 
heille Rautaristin Ritariristin. Moni nuorista saksalaisista 
hävittäjälentäjistä ripusti tämän arvokkaan kunniamerkin 
kaulaansa jo sodan ensimmäisillä viikoilla. Englantilaisia vas- 
taan käydyissä ilmataisteluissa on vaatimuksena vain 40 
viholliskonetta, mutta siellä ovatkin vastustajat lujempia. 

Silti yrittävät venäläiset hävittäjät ja maataistelukoneet 
usein matalahyökkäyksiä kolonniamme ja leiriytymispaik- 
kojamme vastaan. Eräässä tällaisessa yhteenotossa saa ryh- 
mäni autonkuljettaja hollantilainen Bekker luodin pohje- 
lihaksensa lävitse ja minä saan räjähtävän luodin leipälauk- 
kuuni. Se räjähtää siinä silpoen pyyheliinan ja käsineeni 
pieneksi silpuksi, ja lonkkaani tulee lautasen kokoinen mus- 
telma. Eräs räjähtävä kk-luoti räjähtää 20 litran täysinäi- 
sessä bensiinikanisterissa auton lavalla, mutta ihme kyllä ei 
sytytä bensiiniä. Toisinaan lentävät vihollishävittäjät tien 
poikki syytäen luoteja konekivääreistään ja pudottaen tien 

kohdalle päästyään n. viisimetrisellä narulla toisiinsa kyt- 
kettyjä kasapanoksia. Niillä he yrittävät katkaista tien vie- 
rellä olevat puhelinlangat. 

Joka päivä opimme jotain uutta vihollisen taistelutavoista 
ja ihmettelemme monta kertaa niiden o\eluutta. Monin pai- 
koin ovat kaivot myrkytettyjä tai niihin on kylvetty kulku- 
tautien bakteereja. Sotapoliisimme kiinnittävät kaivojen vie- 
reen näkyvän julisteen, jossa kaivosta juominen kielletään 
kuolemanrangaistuksen uhalla. Monin paikoin on vihollinen 
jättänyt jälkeensä hyvin naamioituihin paikkoihin tai päältä 
huolellisesti peitettyihin poteroihin joitakin tarkka-ampujia, 
jotka toimivat yhdessä siviilipartisaanien kanssa ja metsäs- 
tävät pääasiassa upseereitamme. Rykmentinkomentajamme 
Weckerle kaatuu tällaisen sala-ampujan luodista tullessaan 
erääseen kylään, joka on ollut hallussamme jo pari päivää. 
Nämä partisaanit ja pensasampujat saadaan kiinni ja hei- 
dän tuomionsa on lyhyt. Kostoksi sala-ammunnasta poltti- 
vat saksalaiset koko kylän. 

Miestemme lepo jää näinä viikkoina hyvin vähäiseksi. 
Päivisin taistelutoimintaa tai laajoja kiertoliikkeitä, öisin 
ajetaan autoilla etäälle vihollisen selustaan, laskeudutaan 
autoista ja varmistetaan jotain seutua tai kohdetta. Kun 
tavataan vihollisten miehittämiä kyliä, aloitetaan ohjesään- 
nön mukainen eteneminen. Lähestyminen suoritetaan ensin 
ns. tulijonossa (Feuerreihe), tulikosketuksen jälkeen siirry- 
tään tulikiilaan (Feuerkeil), jolloin ryhmä etenee edelleenkin 
pystyssä kiilan muotoisena ryhmittymänä. Vasta aivan lähelle 
ehdittyään ryhmä levittäytyy tuliketjuun (Feuerkette) ja 
etenee sen jälkeen syöksyttäin. Tämä kylmäverinen, joskin 
paljon verta vaativa lähestyminen vihollistulesta huolimatta 
tekee moraalisen vaikutuksen viholliseen, ja usein se jättää 
asemansa huomattuaan, ettei heidän tulensa teho pysähdytä 
hyökkäystä. 

Tämä ylimielisen kuolemaahalveksiva taktiikka tehosi 
vain ensimmäisenä sotakesänä, sittemmin venäläiset huoma- 

sivat siinä olevan mainion tilaisuuden käyttää konetuliasei- 
taan ja harventaa saksalaisten rivistöjä. Saksalaisten oli 
pakko suorittaa lähestyminen varovaisemmin ja aloittaa 
etenemisensä syöksyttäin jo etäämpää. Kuitenkin nämä 
»moralische Attacke» antoivat alussa hyviä tuloksia. 

Antautuneet venäläisvangit ovat neuvottomia ja nöyriä, 
he lähtevät ilman vartiotakin kulkemaan osoitettuun suun- 
taan vankien kokoamispaikoille. Useasti he ovat ennen 
antautumistaan ampuneet politrukkinsa ja upseerinsa ja 
tulevat suurin laumoin vastaamme. Kiväärinsä he ovat ripus- 
taneet hihnasta selkäänsä kiväärinperä ylöspäin tai lyöneet 
kiväärinsä pistimineen pystyyn peltoon. 

Antautuvat ovat usein ukrainalaisia, joita puna-armeijassa 
jo tiedetään antauduttuaan kohdeltavan paremmin saksa- 
laisten taholta. He saavat Ukrainan kansallisvärien mukaisen 
sini-keltaisen käsivarsinauhan, venäläisen kiväärin ja kym- 
menen panosta. Sen jälkeen he suorittavat saksalaisten puo- 
lella vartiopalvelusta, vartioiden varikkoja ja rautateitä, 
majoituspaikkojamme ja venäläisiä sotavankeja. Antautues- 
saan he jo kaukaa huutavat: Nje streljaitje, ja ukrainskii . . .» 
(Älkää ampuko, olen ukrainalainen.) 

Erään taistelun päätyttyä jouduin viemään pariakym- 
mentä venäläistä vankia taemmaksi vankien kokoamispai- 
kalle. Heidän joukossaan oli useita haavoittuneita. Lasta- 
simme heidät kuorma-autoon. Istuuduin kuorma-auton hytin 
katolle selkä menosuuntaan ja lähtiessämme ajamaan syty- 
tin Klubi 7-savukkeen, joita minulla vielä oli säästynyt joi- 
takin askeja. Vankien joukossa oli eräs talvisodassamme 
ollut sotamies, joka oli nähnyt klubi-savukkeita rintamal- 
lamme. Hiassani oli sitä paitsi Suomen leijona ja vyölläni 
kookas puukko, kuten meillä kaikilla suomalaisilla. Vangit 
keskeyttivät keskustelunsa ja alkoivat tuijottaa minua, kun- 
nes eräs muutamia sanoja saksaa taitava kysyi, olenko suo- 
malainen. Panin savukeaskini kiertämään vankien kesken ja 
selitin, että Suomen armeija on jo ehtinyt tänne asti. Selitin, 

jotta »Leningrad kaputt, Mosbva kaputt, Kiev i Harkov 
kaputt». Vangit pyörittelivät päitään ja totesivat: »Finski 
soldati haroosh, voina skoro kaputt, eto haroosh.» (Suoma- 
laiset sotilaat hyviä, sota loppuu pian, se on hyvä.) He näyt- 
tivät uskovan täydellisesti selitykseni ja heidän tultua van- 
kien kokoamispaikalle keskusteltiin siellä asiasta varmaan 
paljonkin. 

Paitsi siviiliväestön keskuudesta muodostettuja partisaani- 
ryhmiä olivat venäläiset tuoneet sodankäyntiin uuden soti- 
jan, josta saksalaiset käyttivät nimitystä »Heckenschutze», 
pensasampuja. Nämä aiheuttivat epävarmuutta ja mene- 
tyksiä sellaisillakin alueilla, jotka olivat jo pitkän aikaa 
olleet hallussamme. Usein he olivat sotilaspuvussa, mutta 
toisinaan myös siviilipuvuissa. Venäläisten sotilaiden tapaan 
lyhyeksi leikattu tukka ja vähemmän päivettynyt oikea 
puoli päätä osoitti heidän kantaneen sotilaslakkiaan, »pilot- 
kaa», vielä hiljattain. Heidät oli tavallisesti jätetty kahteen 
mieheen hyvin naamioituihin poteroihinsa, eväinään säilyk- 
keitä ja vettä. Milloin ukrainalaiset siviilihenkilöt olivat saa- 
neet tietää heidän lymypaikoistaan, he ilmoittivat niistä 
saksalaisille. Ukrainalaisten sotavankiemme tehtäväksi jäi 
näiden pensasampujien etsiminen ja tuhoaminen ja suurella 
halulla he tähän ryhtyivätkin. 

Harvoin lienee historiassa nähty niin ystävällistä vastaan- 
ottoa, kuin se minkä saksalaiset miehitysjoukot sodan alku- 
aikoina saivat Ukrainaan tullessaan. Tämä pohjautui venä- 
läisten ja ukrainalaisten keskinäiseen, vuosisataiseen kaunaan 
ja vihattuun kommunistiseen järjestelmään, joka venäläisten 
toimesta oli Ukrainaan tuotu. 

Tullessamme johonkin kylään, jonka venäläiset olivat 
vastikään jättäneet, työnsivät asukkaat ikkunoistaan ulos 
salassa tekemiään hakaristilippuja tai kohottivat maantien 
yli suuren kankaalle maalatun julisteen: Willkommen Hitler, 
tervetuloa Hitler. Tavallisesti järjestivät vallatun kylän 
asukkaat jo ensimmäisenä iltana tervetuliaisjuhlan, jolloin 

kylänvanhin ojensi kauniisti kirjaillulla liinalla leipää ja suo- 
laa vanhimmalle saksalaiselle upseerille. Sotilaille tarjottiin 
mitä vain kylässä oli, ruokaa, leivonnaisia, hedelmiä ja koti- 
polttoista viinaa. Illalla lauloi ja tanssi kylänväki iloksemme. 
Ystävällisyys ja kiitollisuus ilmeni monin tavoin. Jos Saksan 
johto olisi ymmärtänyt käyttää sitä oikealla tavalla hyväk- 
seen, olisi 40-miljoonaisen Ukrainan kansan sympatiat mer- 
kinneet paljonkin koko sodankäynnille. 

Todellisen riemun humalan saimme nähdä Lembergin 
kaupungin valtauksen jälkeen. Yleisö kantoi autoihimme 
kaikkea, mistä arveli meidän pitävän, makeisia, soittokojeita, 
leivonnaisia, kukkia ja ties mitä. Katuyleisö ryösti valtion 
omistamat kaupat ja kantoi autoihimme määrättömästi 
alkoholijuomia. Niitä piti juoda heti katuyleisön hurratessa. 
Ei ollut aikaa etsiä korkkiruuveja, pullon kaula napautettiin 
poikki pistoolinperällä ja vahvan kirsikkaliköörin kyyti- 
pojaksi kulautettiin Krimin kuohuviiniä. Litran vetoisia 
vodkapulloja ilmestyi jostain venäläisten varastoista niin 
paljon, että Lembergistä lähtiessämme niitä oli pakko tilan- 
puutteen vuoksi heittää pois autoistamme. 

Katutaistelujen tauottua jouduimme näkemään hirveän 
juutalaisvainon, johon Saksan armeija ei ottanut osaa, mutta 
ei voinut sitä estääkään. Lembergin asukkaat, joiden enem- 
mistön muodostivat puolalaiset, ukrainalaiset, ruteenit ja 
slovakit, ryhtyivät heti kostamaan kommunisteiksi tietämil- 
leen asukkaille ja juutalaisille. Tähän lienee heitä kiihotta- 
nut punaisten kaupungissa harjoittama hirmuvalta ja läh- 
tiessään suorittamat joukkomurhat. Lembergin kaupungin 
vankilassa oli punaisten paetessa murhattu selleihinsä miltei 
kaikki siellä säilytetyt poliittiset vangit, määrältään yli 2000. 
Kansa kertoi, että joukkomurhan oli suorittanut kaksi nais- 
puolista juutalaista politrukkia. Sellien oviluukuista oli am- 
muttu konepistooleilla ja selleihin oli kaadettu bensiiniä, 
joka sitten oli sytytetty palamaan. Koko vankila-alue oli 
kauhean lemun ympäröimä. Itse rakennuksesta oli tulipalo 

saatu sammumaan ja sen selleistä kannettiin nyt ulos pahoin 
palaneita ruumiita ja asetettiin vankilan pihalle pitkiin 
riveihin. Ääneensä itkevät omaiset yrittivät niiden joukosta 
tuntea omiaan. Olin kenttäpastorimme Ensio Pihkalan kanssa 
katsomassa näitä murhenäytelmän jälkiä vankilan pihalla. 
Eräs mukanamme ollut Wehrmachtin kapteeni, monissa 
sodissa kaikenlaista nähnyt mies, alkoi voida pahoin näke- 
mästään ja meidän oli lähdettävä muualle. 

Kaduilla villiintynyt rahvas ajoi edellään kuin karjalau- 
maa juutalaisia, joiden joukossa oli kumpaakin sukupuolta 
ja kaikenikäisiä ihmisiä. Juosten ja räyhäten he ajoivat 
näitä onnettomia kaupungin ulkolaidoille tapettaviksi, ja 
jos joku ei jaksanut juosta, iskettiin hänet kuoliaaksi jo 
kadulla. Kaikkialla kuului hätähuutoja ja laukauksia, juu- 
talaisten ruumiita oli puistoissa ja pihoilla. Eläviä ihmisiä 
heiteltiin talojen ikkunoista kaduille ja juutalaiskodit ryös- 
tettiin putipuhtaiksi. Koko kaupungin siviiliväestö näytti 
ottavan osaa tähän joukkomurhaan, se oli jonkinlaisen 
verenhimoisen joukkokiihkon vallassa ja sitä ei mikään olisi 
pystynyt pidättelemään. 

Olimme kiitollisia, kun saimme käskyn lähteä edelleen ja 
jättää tämä verinen kaupunki taaksemme. Tällöin piti vielä 
punaisten miehittämä, keskellä kaupunkia korkealla mäellä 
sijaitseva, lujasti linnoitettu vanha citadelli puoliaan, mutta 
sen valloittaminen jäi toisten joukkojen tehtäväksi. 

Unohtumattomia olivat yötaistelujen jylhän kauniit näky- 
mät Ukrainan rannattomilla lakeuksilla. Auringon laskettua 
tuli yö nopeasti, mustan sametin kaltainen pilkkopimeä yö, 
jota halkoivat konekiväärien valojuova-ammukset helmi- 
nauhojen lailla. Eriväriset valoraketit kiitivät korkeuksiin, 
räjähtivät siellä värittäen maiseman milloin punaiseksi, mil- 
loin vihreäksi tai keltaiseksi. Toisinaan taas kirkas raketti 
valaisi aavemaisella valollaan maiseman epätodellisen kirk- 
kaaksi, minkä jälkeen pimeys oli entistäkin läpitunkematto- 
jnampi, Tähän värien. leikkiin yhtyivät räjähdysten ja tyk- 

kien suuliekkien leimahtelut, ja korkealla liekillä palavat 
olkikattoiset asumukset valaisivat roihullaan laajalti ympä- 
ristöään. Palava kaupunki tai kylä jossain kaukana väritti 
taivaanrannan verenkarvaiseksi hehkuksi, joka vaimeni vasta 
aamun sarastaessa. 

Tästä kaikesta, värien ja valojen vaikutelmista, olisi voinut 
nauttia, ellei kaiken tarkoituksena olisi ollut julma ja armo- 
ton sota, tappaa tai tulla tapetuksi, ja tietoisuus siitä, että 
jokainen palava kylä tai asumus merkitsi kodittomia ihmisiä, 
jokainen räjähdys surmaa ja tuhoa ja jokainen pimeydessä 
kiitävä helmi valojuova-ammusten kaaresta kuolemaa sille, 
joka sen radalle osui. 

Päivisin seurasivat tapahtumat ja elämykset nopeasti toi- 
siaan. Liikkuvassa sodankäynnissä oli alituisesti vaihtelua ja 
jotain odottamatonta. Kerran sai joukkueeni, jonka johta- 
jana edelleenkin oli luutnantti Ehlert, tehtäväkseen miehit- 
tää erään maantien ja rautatien risteystä hallitsevan kuk- 
kulan kymmeniä kilometrejä vihollisen selustassa. Automme 
kuljettivat joukkueemme kevyine aseineen sinne halki pel- 
tojen ja palasivat takaisin lähtöpaikkaansa. Jonkin vuoristo- 
jääkäriosaston piti tulla vapauttamaan meidät kukkulalta 
jo samana päivänä, mutta sitä ei kuulunut vielä kolmante- 
nakaan päivänä. Kukkulalla oli ilmapommien tuhoama venä- 
läinen tykistöasema, josta venäläiset olivat vetäytyneet jät- 
täen jälkeensä pari särkynyttä tykkiä ja suuren määrän 
ammuslaatikoita. Etsimme jotain syötäväksi kelpaavaa kuk- 
kulalta, sillä olimme tulleet tänne ottamatta muonaa mu- 
kaamme ja määräys oli pitää kukkula hallussamme ja estää 
liikenne risteyksessä, kunnes omamme saapuisivat. Juoma- 
vettä koetimme kerätä aamukasteesta levittämällä teltta- 
kankaita maahan. Siten saimmekin juotavaa muutaman 
tipan mieheen. Osa siitäkin piti sentään käyttää parranajoon 
niin etulinjoilla kuin oltiinkin. Vasta kolmantena päivänä 
havaitsimme, että venäläisten ammuslaatikkojen joukossa 
oli kookas melkein pianolaatikon kokoinen puulaatikko, 

johon oli maalattu teksti »10000 munaa». Parillekymmenelle 
miehelle tässä oli toistaiseksi ravintoa ja nälkiintynyt jouk- 
komme käyttikin tätä löytöä hyväkseen. Muistaakseni ehdin 
minäkin juoda yli 60 raakaa munaa, ennen kuin omat jouk- 
komme vapauttivat meidät kolmannen päivän iltana kukku- 
laltamme. 

Oltuamme jo toista vuorokautta tällä kukkulalla lähestyi 
sitä kaksi kuorma-autoa idästä päin huolettomasti ajaen ja 
aavistamatta vihollisen tunkeutuneen tänne asti. Vasta aivan 
lyhyeltä etäisyydeltä avasimme tulen autoihin, jolloin ne 
pysähtyivät, toinen keskelle tietä, toinen puolittain kyljel- 
leen ojan reunalle. Viimeksi mainitun ohjaamo ja moottori 
syttyivät palamaan, mutta tuli sammui itsestään ennen pit- 
kää. Kummankin auton ohjaajat olivat saaneet heti sur- 
mansa, mutta toisen auton kuormapeitteen alta loikkasi 
kaksi vihollissotilasta kätkeytyen viereiseen peltoon. 

Yöllä päätin erään toverini kanssa lähteä tarkastamaan 
autoja toivoen löytävämme niistä tupakkaa ja muonaa. 
Mahdotonta oli tietää, oliko ammuntamme paljastanut vihol- 
liselle olinpaikkamme. Lähestyimme sen vuoksi autoja varo- 
vasti maantien ojan pohjaa ryömien. Päästyäni puoliksi 
palaneen auton kohdalle ojensin käteni ojasta ja kurkotin 
ohjaajahytin oven kahvaan. Ovi aukeni heti ja hytistä putosi 
päälleni kauttaaltaan palanut ja hiiltynyt vihollissotilas, 
joka oli kuollessaan lyyhistynyt ovea vasten auton pysäh- 
tyessä kallistuneena ojan penkalle. Ennen kuin pääsin ojan 
pohjasta hiiltyneen vainajan alta, olin itsekin melkein sa- 
massa siivossa. Nenässäni viipyi itsepäisesti vielä kauan jäl- 
keenpäin palaneen lihan käry, vaikka ensi tilassa vaihdoin 
itselleni uuden kenttäpuvun. 

Huvittavaakin sattui näinä melskeisinä aikoina. Mielen- 
kiintoista oli nähdä erään suuren kolhoositalouden »likvidoi- 
mista» jossain Tarnopolin seuduilla Ukrainassa, jossa komp- 
paniani pysähtyi päiväksi. Kylään oli tullut saksalainen sota- 
talousupseeri eli »kapearaiteinen», kuten näitä sotilasvirkai- 

lijoita hieman halveksien kutsuttiin. Heillä oli nimittäin 
tavallista kapeammat olkalaput muuten tavallisessa upseerin 
asetakissaan. Useasti olivat nämä talouspuolen virkailijat 
hyvin itsetietoisia ja tärkeitä herroja, jotka ennen pitkää 
pilasivat sotilaiden ja siviiliväestön välille muodostuneet 
hyvät suhteet. 

Kylään tultuaan kutsui tämä talousupseeri väestön koolle 
ja luki tulkin avustuksella mahtipontisesti julistuksen, jossa 
mainittiin kylän tulleen liitetyksi Suur-Saksan talousjärjes- 
telmään. Siitä johtuen ei kommunistista kolhoosijärjestel- 
mää täällä enää suvaittu, vaan kylän talous oli jälleen jär- 
jestettävä yksityisomistuksen pohjalle. Samalla hän määräsi, 
että kylän väestön piti keskuudestaan valita kylänvanhin 
eli »starosta», jonka tehtävänä oli vastaanottaa saksalaisen 
sotilashallinnon määräykset, välittää ne väestölle ja valvoa 
määräysten täytäntöönpanoa. 

Kylänvanhimman tultua valituksi julisti talousupseeri 
kylän kolhoosin lakkautetuksi ja selitti kaiken sille kuulu- 
neen omaisuuden nyt palautuvan takaisin entisille talon- 
pojille. Maaomistussuhteet selvitettäisiin myöhemmin, jol- 
loin jokainen saisi takaisin entiset maansa, mutta nyt jo oli 
kolhoosin irtaimisto otettavissa kylän väen käyttöön. Talon- 
pojat kuuntelivat suu ammollaan tällaista vallankumouksel- 
lista julistusta ilmeisesti uskomatta sen voivan olla totta, 
mutta tulkin kehoitettua väestöä ottamaan omakseen kai- 
ken, mitä kolhoosista löytyisi, syntyi väkijoukkoon äkkiä 
liikettä. Jokainen tahtoi ennättää jaolle ja ennen pitkää 
olivatkin saksalainen virkailijaupseeri, hänen tulkkinsa ja 
kylänvanhin ainoat henkilöt koko kyläaukealla. Väestö riensi 
kiireen vilkkaa kolhoosin rakennuksiin ja alkoi kantaa kaikkea 
löytämäänsä mökkeihinsä. 

Seurasin muutamien tovereitteni kanssa miten tämä »Wende 
der Weltwirtschal*t», maailmantalouden käänne yhteisomis- 
tuksesta takaisin yksityiseen omistukseen pienoiskoossa suo- 
ritettiin. Jos kollektivisointi olikin aikoinaan kohdannut 

vastahakoisuutta, tapahtui siirtyminen yksityisomistukseen 
sitä ripeämmin. Ensin kantoi väestö, vanhukset ja lapset 
mukana auttaen kuin tulipalosta kaiken viljan ja rehun 
mökkeihinsä, sen jälkeen tuli itse rakennusten vuoro. Pen- 
kit, pöydät, kaapit ja kaikki muu, mitä suinkin rakennuk- 
sesta löytyi, raahattiin kylän majoihin. Sitten irroittivat 
kyläläiset kolhoosirakennuksista ovet, ikkunakehykset ja 
liesien valurautaosat omien asuntojensa parannukseksi. Kun 
kylän miehet alkoivat rautakangilla irroittaa vielä lattia- 
lankkujakin, puuttuivat saksalaiset asiaan ja kielsivät pur- 
kamasta rakennuksia, niitähän voitaisiin myöhemmin tar- 
vita armeijankin käyttöön. — Kolhoosin hevoset olivat 
venäläiset vieneet perääntyessään mukanaan, samoin useim- 
mat lehmät. Jäljellä olevat lehmät jaettiin kylän lapsirik- 
kaimpiin perhekuntiin, ja pienemmän karjan, porsaat ja 
kanat, sai haltuunsa se, jonka onnistui niitä saada juoksusta 
kiinni. 

Kiire, millä kylänväki siirtyi yksityisomistukseen, muis- 
tutti kuin muurahaisyhdyskunnan touhuja kaikkien yrit- 
täessä raahata koteihinsa raskaampia taakkoja kuin jak- 
soivat kantaa. 

Tämän merkillisen päivän kallistuttua iltaan järjesti kylän 
väki saksalaisten »gospodinien ja generalien» kunniaksi juh- 
lan, jossa hanurit ja balalaikat soivat ja jossa vanhuksetkin 
tanssivat »pikkuryssää» sydämensä kyllyydestä. Kätköistään 
he olivat kaivaneet esiin kotipolttoista maissiviinaa, »kuku- 
ruusaa», eikä saksalaisten tosiaankaan tarvinnut istua kuivin 
suin. Siitä lääkkeestä oli kevyempiin juomiin tottuneilla 
saksalaisilla silmät harmaina vielä päivää myöhemminkin. 

Tällaisia lepotaukoja sattui kuitenkin harvemmin. Yleensä 
oli itärintaman ensimmäisen sotakesän toiminta hyvin liik- 
~kuvaa ja rasittavaa. Moottoroidun divisioonamme osastot ris- 
tfeilivät laajoilla aloilla ja sen mukana olleiden suomalaisten, 
ns. »divisioonan miesten» kokemukset muodostuivat erilai- 
semmiksi kuin myöhemmin sotaan ehtineiden muiden vapaa- 

ehtoistemme. Jos »divisioonan miesten» koulutusaika jäikin 
lyhyeksi, saivat he sen sijaan käytännössä ja tositeossa oppia 
kaiken mitä saksalaiselta sotilaalta vaadittiin. Jaettuna sak- 
salaisten ja monien muiden kansallisuuksien muodostamiin 
joukkueisiin ja ryhmiin heidän olonsa muodostui monin 
tavoin henkisesti raskaammaksi kuin myöhemmin omassa 
joukossaan ja oman suomalaisen päällystön alaisina taistel- 
leiden vapaaehtoisten. 

Moniin kuukausiin oli postiyhteys kotimaahan järjestä- 
mättä, mutta he täyttivät sotilaallista velvollisuuttaan tie- 
tämättä mitään kotimaan asioista tai muihin osastoihin 
joutuneista tovereistaan. 

Tämän joukon mielialoja kuvastaa vapaaehtoisemme Tork- 
keli Noisniemen noihin aikoihin sepittämä laulu: 

»Me laulamme, sillä siihen on lupa, 
eikä hiljaa voi olla yksikään suu. 

On meillä otsassa Kuoleman kuva, 
hautaristinä koivupuu.» 

Luvattua ja hartaasti odotettua omaa muodostelmaa, Suo- 
malaista Pataljoonaa, ei rintamalle kuulunut. Sen odotusta 
kuvaavat seuraavat säkeet: 

»Me ootimme Suomen Leijonaa, 
sen pitikin tulla kerran. 

Mutta kauas jäi se arojen taa, 
jätti meidät huomahan Herran. 

Me iskemme yksin kohti itää, 
me iskemme ystävää vailla. 

Me tahdomme seistä ja paikkamme pitää, 
myös kaatua sotilaan lailla.» 

Saksalaisten sotilashautojen matalia koruttomia kumpuja, 
ainoana koristeenaan kaatuneen kypärä ja kuorimattomasta 
koivusta tehty hautamerkki, alkoi olla yhä tiheämmässä 

taisteluteiden varsilla. Monista niistä saattoi lukea myös 
suomalaisen nuoren vapaaehtoisen nimen. Tapana oli hau- 
data kaatuneet tien varteen lähelle sitä paikkaa, missä mies 
oli viimeisen taistelunsa taistellut. Hänet käärittiin kenttä- 
pukuisena telttakankaaseen ja laskettiin hautaansa, jonka 
äärellä komppanianpäällikkö piti lyhyen sotilaallisen puheen, 
asetoverit loivat haudan umpeen ja ryhmä kiväärimiehiä 
ampui kunnialaukaukset. Toverit loivat viimeisen silmäyk- 
sensä kumpuun, johon jälleen oli peitetty yksi läheiseksi 
käynyt aseveli, sitten taas autoihin ja eteenpäin. Immer vor- 
wärts . 

Paitsi Lembergin valtausta osallistuivat vapaaehtoisemme 
Tarnopolin, Taratstsan, Zitomirin, Berditsevin, Husiatynin, 
Vinnitsan, Bjelaja Tserkovin ja Smelan seutujen taisteluihin, 
Dnepropetrovskin valtaukseen ja moniin muihin taisteluihin 
aina Rostoviin saakka. Rykmenteissä Westland, Nordland 
ja Germania olleet suomalaiset vapaaehtoiset, jotka vielä 
silloin olivat hengissä tai haavoittumatta, liitettiin 17. 1. 1942 
tällöin jo rintamalle tulleeseen Suomalaiseen Vapaaehtois- 
pataljoonaan. 

Vuoden 1941 lopulla oli Wiking-divisioona jo ehtinyt 
Asovanmeren rannoille Rostovin taistelujen jälkeen. Suoma- 
laisten vapaaehtoisten joukko oli näin ajautunut varsin 
etäälle kotimaastaan ja kärsinyt raskaita menetyksiä. Lo- 
mista ja kotiinpääsystä ei ollut tietoakaan. Ei ihme, jos he 
joskus kokoontumaan päästyään lauloivatkin: 

»Kotimaata nähdä jos meill’ ei oo lupa, 
niin kertokoon sen joku muu, 
oli otsassa meillä Kuoleman kuva, 
hautaristinä koivupuu.» 

Ensimmäisissä kuljetuserissä Saksaan tulleet vapaaehtoiset, 
vähän yli 400 miestä, palvelivat seuraavissa SS-Division 
Wikingin muodostelmissa: 

SS-Regiment Westland 
SS-Regiment Nordland 
SS-Regiment Germania 
SS-Aufklärungsabteilung No 5 
SS-Artillerieabteilung No 5 
SS-Panzerjägerabteilung No 5 
SS-Fliegerabwehrabteilung No 5 
SS-Nachrichtenabteilung No 5 
SS-Werkstattabteilung No 5 
SS-Nachschubkommando No 5 


(moottoroitu jv-rykmentti) 



(Tiedusteluosasto) 

(Tykistöosasto) 

(Panssarintorjuntaosasto) 

(Ilmatorjuntaosasto) 

(Viestiosasto) 

(Autokorjaamo-osasto) 

(Huolto-osasto) 


Edellä mainituissa osastoissa palvelleiden, yli 400 miehen 
ryhmää on vapaaehtoisliikkeen yhteydessä totuttu kutsu- 
maan »divisioonan miehiksi» erotukseksi varsinaisen Suoma- 
laisen Yapaaehtoispataljoonan »pataljoonan pojista» ja syk- 
syllä 1942 Saksaan tulleesta täydennyserästä, joka hankki 
itselleen lempinimen »Ne 200 Urhoollista». 

»Divisioonan miesten» kärsimät tappiot kaatuneina ja haa- 
voittuneina muodostuivat suuremmiksi kuin jälkeenpäin rin- 
tamalle tulleiden ryhmien. Kaatuneiden luku ylitti kolman- 
neksen ja haavoittumatta jäivät vain aniharvat koko jou- 
kosta. 


Jo heinäkuussa olin keskustellut pastori Pihkalan kanssa 
eräästä vakavasta asiasta. Erästä komppaniamme vapaa- 
ehtoista vastaan oli tehty, todennäköisesti jonkun Suomen 
Valtionpoliisin virkailijan toimesta, valheellinen ilmoitus. 
Siinä mainittiin kyseisen miehen tulleen luvatta Saksaan ja 
ilmeisesti vaarallisissa aikeissa. Saatuaan ilmoituksen oli 
komppanianpäällikkömme Körbel ihmeissään, sillä kyseinen 
mies oli palvellut moitteettomasti. Körbel oli omin silmin 
nähnyt miehen taistelleen miehekkäästi vihollisen tulessa. 
Hän asettuikin heti puolustamaan miestä ja kieltäytyi anta- 
masta häntä minnekään komppaniastaan. Kyseessä oli ilmei- 
nen poliittinen juonittelu, ja pidimme huolestuttavana, jos 


78 



Puolan ja Ukrainan taisteluihin 

sellaisia alkaisi esiintyä enemmänkin. Rintamaoloissa jo pie- 
ninkin epäluulo siinä mielessä saattoi muodostua miehelle 
kohtalokkaaksi ja koko joukolle vaaraksi, saatikka sitten 
liittolaismaan virallisten elinten lähettämä »paljastus». Eräissä 
piireissä Suomessa näyttiin edelleenkin pelättävän jouk- 
komme poliittista luonnetta ja siltä taholta tulevien vaikeuk- 
sien vuoksi pidimme tärkeänä, että Berliinissä olisi joku 
vapaaehtoisista valvomassa etujamme. Laiminlyötyjä asioita 
oli sitä paitsi useitakin, postiyhteys kotimaahan oli aivan 
sattumanvaraista ja suurin osa miehistämme ei ollut kuu- 
kausiin saanut pienintäkään tietoa kotoaan. Aliupseereille 
luvattu heidän arvoaan vastaava asema ja palkkaus oli edel- 
leenkin järjestämättä. Varsinkin viimeksi mainittu asia oli 
omiaan huonontamaan mielialaa miestemme keskuudessa. 
Rahallisestikin se merkitsi paljon, koska kersantti ansaitsi 
n. kaksi kertaa, vääpeli kolme kertaa enemmän kuin sota- 
mies. Joukko aliupseereitamme oli kaatunut, ja heidän omai- 
sensa saivat huoltoavustuksen vain sotamiehen palkan mu- 
kaan laskettuna. Aikamme asioita pohdittuamme tokaisi 
Pihkala: »Sinä lähdet.» Pidin kielitaitoani liian heikkona 
voidakseni asioida saksalaisissa virastoissa, mutta pastori 
Pihkala väitti vastaan, että olen vanhimpia vapaaehtoisista 
ja siksi parhaiten sopiva. Samaa kyytiä hän esitti asian komp- 
panianpäällikölle, joka hyväksyi lähtöni ja heinäkuun lopulla 
sain jo lähteä divisioonan esikuntaan hakemaan marssikäskyä 
Berliiniin. Paperit eivät kuitenkaan valmistuneet nopeasti, 
ja sain jäädä vielä viikon päiviksi divisioonan esikunnan 
tiedustelu j oukkueeseen. 

Tämä viikko oli kuin intiaanisotaa, vaihtelevaa ja mielen- 
kiintoista. Ajoimme panssaroiduissa tiedusteluautoissa, »Pan- 
zerspähwageneissa», lähelle tiedustelukohdetta, ja ellei asia 
selvinnyt autosta tarkastellen, lähdettiin kahden miehen 
partiona aivan vihollisen nenän alle. Milloin edettiin yli 
päämme ulottuvassa maissipellossa, milloin ojien pohjia ryö- 
mien. Piti nähdä, mutta ei näyttäytyä. 

Kerran olin saanut tehtäväksi ottaa selville, oliko pienen 
peltoaukean toisella puolella olevassa kylässä vihollisia vaiko 
ei. Tiedustelu piti ehdottomasti suorittaa vihollisen huomaa- 
matta. Etenimme varovaisesti viljapellossa ryömien toverini, 
hollantilaisen Myersin kanssa ja tulimme pellon laitaan noin 
70 metriä ensimmäisen asumuksen suunnassa. Mökkiä ympä- 
röivät tiheät omena- ja kirsikkapuut ja mökistä näkyi vain 
katto ja savupiippu. Päätimme jäädä pellon reunaan näkö- 
suojaan ja tehdä kuulohavaintoja jonkin aikaa, ennen kuin 
menisimme edemmäksi. Tarkastelin kylän reunaa kiikaril- 
lakin, mutta mitään epäilyttävää ei näkynyt. Yhfäkkiä kuu- 
lin, kuinka hevonen pureskeli kuolaimiaan, ja nyt näin 
kiikarilla hevosen turvan hedelmäpuiden lehvien lomasta. 
Ennen pitkää näimme vielä toisen hevosen häämöttävän 
ratsumiehineen tuskin metrin päässä edellisestä. Käsitimme, 
että vastassamme oli vihollisen tiedustelupartio yhtä tiedon- 
haluisena kuin mekin. Sovimme nyt, että yritämme tuhota 
partion ja vetäytyä sen jälkeen takaisin syvemmälle peltoon. 
Tähtäsimme arviolta sille korkeudelle, jossa mies olisi satu- 
lassa hevosen pään mukaan arvioiden, ja painoimme samalla 
hetkellä liipaisimista. Puiden takaa ryntäsi nyt esiin kolme 
ratsua, joista kaksi heitti ratsastajansa maahan ja lähti 
laukkaamaan kohti kylän laitaa pakoon. Kolmas ratsumies 
yritti kääntää hevosensa samaan suuntaan, mutta olimme 
jo ladanneet uudelleen ja pudotimme miehen satulasta. 

Odotimme kylässä syntyvän hälinää ja vetäydyimme 
n. 100 metriä syvemmälle peltoon, mutta mitään ei kuulu- 
nut. Lähdimme pian uudelleen aseet ampumavalmiina kylää 
kohti tarkastelemaan saalistamme. Kumpikin ensiksi ampu- 
mamme oli saanut luodin rintaansa, mutta toisessa näkyi 
heikkoja elonmerkkejä. Toinen ensiksi kaatamistamme mie- 
histä oli poliittinen komissaari majurin arvomerkit kauluk- 
sessaan, molemmat muut aliupseereita. Majurilla oli kaksi 
karttalaukullista maastokarttoja ym. papereita, keräsimme 
ne, samoin kuin miesten henkilöpaperit, kaksi konepistoolia 

ja pistoolit mukaamme, sekä henkilökohtaiseksi sotasaaliiksi 
vielä kaksi kasakkasapelia. Kolmannella miehellä olleen ki- 
väärin heitimme peltoon. Lyhyt katsaus kylään osoitti sen 
tyhjäksi, venäläiset olivat evakuoineet väestön peräytyes- 
sään. Muutamia ammuttuja vanhuksia näimme mökkiensä 
edustalla. He olivat ilmeisesti kieltäytyneet lähtemästä 
evakkotielle. 

T ultuamme takaisin divisioonan taistelunj ohtopaikkaan 
luovutimme saaliimme ja teimme ilmoituksen havainnois- 
tamme. Tuomamme kartat ja paperit kiinnostivat tiedustelu- 
osastomme päällikköä siinä määrin, että hän esitti niistä 
seuraavana päivänä erikoisen kiitoksensa ja lupasi esittää 
minulle EK II:n, toisen luokan Rautaristin. Sitä seuraavana 
päivänä sainkin jo Smelan ja Dnepropetrovskin välillä kra- 
naatinsirpaleita nilkkaani, ja samalla kun sain sairaalapassi- 
tuksen, sain myöskin komennuspaperit Berliiniin lähtöä 
varten. Rintamapalveluni päättyi tähän. Rautaristi, jonka 
tiedusteluosaston päällikkö minulle ehdotti, tavoitti minut 
vasta kesällä 1944 Helsingissä. Se oli kierrellyt ja maannut 
kymmenissä eri armeijavirastoissa lähes kolme vuotta. Sain 
sen yllättäen ottaa vastaan Waffen-SS:n yhdysesikunnassa 
Helsingissä. 


6 — Terekille ja takaisin 

Matka rintaman selustaan sujui tavallista mukavammin ja 
nopeasti divisioonan kuriirin autossa Lubliniin asti, josta 
jatkoin junalla Breslauhun. Seikkailuitta ei alkumatka sen- 
tään sujunut, vaikka päättyikin onnellisesti. Automme oli 
vahva Mercedes-maastoauto, nelipyörävetoinen avovaunu. 
Kuljettajan lisäksi siinä oli vain kuriiri ja minä. Maanteiden 
ollessa täynnä ajoneuvoja koetti kuljettajamme jouduttaa 
matkaa ajamalla toisinaan pitkin peltoja teiden sivussa. 
Lähellä Luckin (= Luzk) kaupunkia ajoi kuljettajamme suo- 
raan tien vieressä olevaan venäläisten miinakenttään, jota 
ei vielä oltu raivattu. Kukaan meistä ei huomannut kielto- 
tauluja ennen kuin kentän lähellä olevat sotilaat alkoivat 
ampua varoituslaukauksia. Peruutimme auton tarkalleen 
omia jälkiämme ajaen takaisin vaarattomalle alueelle ja 
kiersimme kentän. Kuriiri, saksalainen luutnantti, piti ensin 
asiaan kuuluvan nuhdesaarnan kuljettajalle, mutta pani sen 
jälkeen konjakkipullonsa kiertämään, kun selitin, että hy- 
vinhän mies itse asiassa ajoi ja aivan miinojen välistä. 

Tultuamme Luckiin jouduimme heti ilmapommitukseen. 
Kuusikymmentä raskasta venäläistä pommikonetta kierteli 
kaupungin yllä ja pudotti pomminsa osumatta kuitenkaan 
saksalaisten huoltovarikkoihin, jotka lienevät olleet kohteina. 
Pysäytimme kiireesti auton hautausmaan korkean kiviaidan 
viereen, otimme autosta mukaamme aseet, laukkumme ja 
kuriirin neljä jäljellä olevaa eväspulloa ja menimme hautaus- 
maan puolelle selällemme nurmikolle katselemaan taivaalla 
pyörivää ilmasirkusta. Ehdimme laskea kaksikymmentäyksi 
saksalaisten alas ampumaa konetta ennen kuin pommilai- 
vueet täydessä paniikissa ja hajajärjestyksessä kääntyivät 

itään päin. Saksalaiset hävittäjät kiirehtivät niiden perään 
ja jatkoivat voittotiliään vielä monella koneella. — Pom- 
meista putosi pari hautausmaallekin kaataen puita ja hauta- 
kiviä, mutta meistä ei kukaan saanut naarmuakaan. 

Tultuani Lubliniin poikkesin sotasairaalaan, jossa haavani 
puhdistettiin ja minut passitettiin Breslaun SS-sairaalaan. 
Rintamalta saapui Lubliniin jatkuvasti Punaisen Ristin 
junia täpötäynnä haavoittuneita. Lievemmin haavoittuneet 
passitettiin heti edelleen kotialueen sairaaloihin. 

Breslaun sairaalassa vallitsi myös korkeapaine, mutta puh- 
taus ja järjestys oli moitteetonta. Nilkkaniveleni todettiin 
haljenneen ja alkaneen rustoutua hieman väärään asentoon. 
Kirurgi olisi halunnut operoida sen heti, mutta se olisi vaa- 
tinut pitkäaikaista hoitoa. Kun lupasin hankkia sellaista 
Berliinissä ja esitin komennustodistukseni pääkaupunkiin, 
pääsinkin jo seuraavana päivänä lähtemään edelleen. 

Divisioonan esikunnasta saamassani komennustodistuk- 
sessa määrättiin minut Suomen Berliinissä olevan sotilas- 
asiamiehen avuksi vapaaehtoisiamme koskevissa asioissa. 
Lähdin siis ilmoittautumaan Suomen lähetystöön Rauch- 
strasse l:een. 

Suomen sotilasasiamiehenä Berliinissä oli tällöin jääkäri- 
eversti Walter Horn, jonka nimi liittyy jääkäriliikkeen alku- 
vaiheisiin. Vuoden 1914 lopulla hän oli yhdessä Bertel Pau- 
ligin kanssa Tukholmassa ylioppilasaktivistien keskuskomi- 
tean lähettämänä ottamassa yhteyttä saksalaisiin, minkä 
jälkeen jääkäripataljoonan muodostamiseen saatettiin ryhtyä. 

Myöskin tälle »uudelle jääkäriliikkeelle» hän antoi teho- 
kasta apua ja toimi varsinaisen virkansa ohella tavallaan 
suomalaisen vapaaehtoistoimikunnan edustajana Berliinissä. 
Ollen kiinteässä yhteydessä hallitusneuvos Riekkiin hän 
osallistui vapaaehtoisliikkeemme juoksevien asioiden hoitoon 
varsinkin v. 1941—42. 

Sain sitten haltuuni lähetystörakennuksesta pienen huo- 
neen, johon juuri mahtui pöytä, vuode ja pari tuolia. Tässä 

huoneessa alkoi melko monipuoliseksi kehittynyt yhdystoi- 
minta, jota varten sittemmin perustettiin Waffen-SS:n pää- 
esikunnan yhteyteen virkapaikka, Verbindungstelle des Fin- 
nischen Freiwilligen-Bataillons der Waffen-SS, Suomalaisen 
Vapaaehtoispatalj oonan Yhdystoimisto. 

Ensimmäisiä töitäni oli valtavan kenttäpostiruuhkan sel- 
vittäminen ja toimittaminen vapaaehtoisillemme divisioo- 
naan tai sotasairaaloihin sikäli kuin miestemme sairaala- 
osoitteet olivat tiedossa. Kenttäpostikirjeitä oli kerääntynyt 
Suomen lähetystöön ehkä kymmenkunta säkkiä. Postin lajit- 
telu vei aikaa useita vuorokausia. Miestemme saksalaiset 
kenttäpostiosoitteet eivät vielä olleet heidän omaistensa tie- 
dossa, vaan heille osoitettu posti lähetettiin Helsinkiin Insi- 
nööritoimisto Ratakseen, joka toimitti sen edelleen säkeissä 
Berliiniin. Suomen viranomaisten toimesta oli posti jo sen- 
suroitu, mutta Berliinissä oli sen vielä uudelleen sensuroinut 
Waffen-SS:n kenttäpostisensuuri. Mitään kiirettä kirjeiden 
edelleen toimittamiseksi ei oltu pidetty, vaikka miehemme 
olivat jo kuukausia olleet vailla postiyhteyttä omaisiinsa. 

Muitakin hoitamatta jääneitä asioita oli runsaasti, ja jo 
lähetystön ahtaissa tiloissa ollessani sain 3—4 haavoittunutta 
vapaaehtoistamme avukseni toimistotöihin. 

Berliinissä oli jo tällöin Suomesta erikoistehtäviin komen- 
nettuna kapteeni Lehmusvuori, joka täydellisesti saksan 
kieltä taitavana ja sikäläisiin virastoasioihin perehtyneenä 
oli mitä suurimmaksi avuksi vapaaehtoistemme asioiden jär- 
jestelyssä. 

Myös eräät Suomen lähetystön virkamiehet osoittivat 
avuliaisuutta ja ymmärtämystä vapaaehtoisten sotilaittemme 
asioissa. Heistä mainittakoon konsuli Lasse Syren, lähetystö- 
sihteeri Tauno Sutinen ja laivastoasiamies, komentajakap- 
teeni Hakon Grönholm, joka viimeksi mainittu hoiti vapaa- 
ehtoistoimikuntamme Berliinissä olevia rahavaroja useiden 
kuukausien ajan. 

Lähetystössä olevat tilat kävivät kuitenkin ennen pitkää 

yhdystoiminnalle riittämättömiksi. Myös toimistossani käy- 
vien vapaaehtoistemme määrä alkoi häiritä lähetystön työ- 
rauhaa. Sotasairaaloissa kotilomalle lähtevät haavoittu- 
neemme matkustivat yleensä Berliinin kautta poiketen asiois- 
saan toimistooni. Kaiken lisäksi oli lähetystömme naapurissa 
sijaitsevassa Ruotsin lähetystössä kiinnitetty huomiota Suo- 
men lähetystössä alituisesti nähtyihin, saksalaisissa sotilas- 
puvuissa esiintyviin kävijöihin, ja siellä saatettiin päätellä 
Suomen jo menettäneen riippumattomuutensa! Oli siis han- 
kittava toimistotiloja muualta. Yhdystoimistomme saikin 
ennen pitkää tilavan huoneiston SS-Fuhrungshauptamtin 
talosta Kaiseralleen varrelta ja saattoi laajentaa henkilökun- 
taansakin lisääntyneitä tehtäviään vastaavaksi. Suomesta 
saatiin vapaaehtoisten kotiin lähettämien rahojen siirroissa 
avustamaan ekonomi Salme Pohja, konekirjoittajaksi rouva 
Meri Wiest sekä muihin toimistotöihin ja läheteiksi muu- 
tamia haavoittuneita vapaaehtoisiamme. Toimiston kalusta- 
minen ei tuottanut minkäänlaisia vaikeuksia, sillä sota-ajasta 
huolimatta löytyi Waffen-SS:n tarpeisiin kirjoituspöytiä, 
arkistokaappeja, kirjoitus- ja laskukoneita, yleensä kaikkea 
toimistossa tarvittavaa, jota siviiliväestö ei olisi voinut 
mistään hankkia. 

Englantilaisten ja amerikkalaisten pommikoneitten aloi- 
tettua tuhoisat pommituksensa Berliinissä joutui yhdystoi- 
mistomme useita kertoja muuttamaan pommitusvaurioitten 
vuoksi. Niinpä 7. 12. 1942 muutimme Grunewaldiin Hagen- 
strasse 45:een, jonkin aikaa olimme Steinhammerstrassen 
pienessä yhden perheen huvilassa. Sekin sai aikanaan osansa 
pommituksista. Eräässä pommituksessa tuli huvilan pihalle 
neljätoista palopommia ja pari itse rakennukseen; ne flaami- 
lainen lähettini Yenken viskasi paljain käsin pihalle. 

Jonkin aikaa oli yhdystoimistomme Friedrichstrassen 
rautatieaseman lähellä vanhan armeija viraston rakennuk- 
sessa, jossa vanhan kunnon Bismarckin haamun kerrottiin 
vielä toisinaan näyttäytyvän. Noina viikkoina oli varsin 

rauhatonta ja pommeja tuli lähiympäristöön harva se päivä. 
Pian jouduin jälleen etsimään uutta toimistohuoneistoa, 
kun englantilainen Wellington pommikone toi ensimmäisen 
ns. korttelipomminsa aivan virastotalomme edustalla sijait- 
sevan autokorjaamon pihaan. Pommin paino oli 6 000 kg, 
ja englantilaiset ripustivat tämän uuden pomminsa lento- 
koneen rungon alle kuten torpedon. Sen voimaa kuvastaa 
sekin, että eräs korjaamon pihalla ollut pakettiauto lensi 
2 1 /* km:n päähän räjähdyspaikasta. Myöhemmin näitä pom- 
meja tuli Berliiniin paljonkin ja jokaisesta sortui kokonainen 
kaupunkikortteli raunioläjäksi. Ensimmäisen jättiläispommin 
pudotessa olimme vanhan talomme kellarissa kaksi kerrosta 
maan pinnan alla, mutta sielläkin tärähdys ja maan aaltoilu 
heitti huonekalut ja suuren radiolähettimen kaapit nurin. 
Kun pommituksen päätyttyä tulimme toimistoomme, oli 
siitä ovet, ikkunat ja suuri osa ulkoseinää poissa. Paperimme 
ja konttorikoneemme säilyivät sentään tässäkin rytäkässä. 

Huhtikuussa 1943 muutti Finnische Verbindungstelle jäl- 
leen uuteen toimipaikkaansa, SS:n päämajan taloon Hohen- 
zollerndamm 31:een. Tällöin oli jo pienestä alkanut yhdys- 
toimistomme tullut tärkeäksi siteeksi vapaaehtoistemme, 
SS-Vapaaehtoistoimikunnan sekä saksalaisten ja suomalaisten 
virastojen välille. Toimiston asema oli vahvistettu SS-Haupt- 
amtin (= päämajan) virastoryhmä D:n osastoksi Id, sille 
oli vahvistettu oma virkaleimansa ja sen toiminta noudatti 
koko suuressa esikunnassa vallitsevaa järjestystä. Esikunta 
sijaitsi lähellä Fehrbellinerplatzia vastavalmistuneen Kar- 
stadtin tavaratalon 8-kerroksisessa näyttelyrakennuksessa , 
joka oli heti valmistuttuaan otettu armeijan käyttöön. 

Tämäkin rakennus joutui useita kertoja pommimaaliksi, 
mm. kerran juuri kun Suomesta oli saapunut joukko SS- 
Vapaaehtoistoimikunnan jäseniä vierailulle Berliiniin. Olimme 
iltasella ruokailleet talon ylimmässä kerroksessa olleessa 
upseerikasinossa, kun ympäristöön alkoi tulla pommeja. 
Siirryimme talon kellariin pari kerrosta katupinnan alapuo- 

lelle pommisuojaan. Pian sen jälkeen tuli taloon täysosuma, 
joka sulki sisäänkäynnin pommisuojaamme. Samalla oli rä- 
jähdyksen voimasta katkennut jokin vesijohdon valtaput- 
kista talon perustuksissa ja vesi alkoi tunkeutua pommi- 
suojaamme. Lattia peittyi vedellä, joka pakotti meidät istu- 
maan aluksi pöydille ja myöhemmin jo katonrajaan vaate- 
kaappien päälle, ennen kuin raivausmiehistö sai sortuman 
puretuksi sisäänkäytävämme edestä ja vapautetuksi mei- 
dät. — Vapaaehtoistoimikunnan jäsenistä muistaakseni tuo- 
mari Rallia, johtaja Rautala, kansanedustaja Nikkola ja 
professori Vannas joutuivat tähän epämiellyttävään tilan- 
teeseen. 

Aluksi oli toimistollamme tässä Hohenzollerndammin esi- 
kuntatalossa kolmen huoneen huoneisto, joka sijaitsi raken- 
nuksen eräässä kulmassa. Samassa esikunnassa toimivan 
tanskalaisen toimiston päällikkö, eräs eversti, ehdotti minulle 
useita kertoja huoneistojemme vaihtoa, koska meidän huo- 
neemme olisivat sopineet hänen mielestään paremmin hänelle. 
Annoin lopuksi perään, ja hän lähetti ryhmän sotilaita siir- 
tämään huonekalumme uusiin huoneisiimme. Saatuaan nyt 
haluamansa huoneiston eversti tarjosi minulle hyvän lounaan 
upseerikerholla ja oli vaihdosta oikein tyytyväinen. Seuraa- 
vana päivänä hän ei sitä enää ollut, sillä illalla alkaneessa 
pommituksessa talon nurkka, jossa toimistomme oli sijain- 
nut, sai hyvän täysosuman ja romahti kasaan. Tanskalainen 
sai jälleen kääntyä Quartieramtin (huonevälityksen) puoleen. 
Meidän uusi toimistomme menetti vain joitakin ikkuna- 
ruutuja. 

Pommitustappiot alkoivat muodostua jo v. 1943 Berlii- 
nissä merkittävän suuriksi. Pitkät kuorma-autojonot kuljetti- 
vat aamuvarhaisin yön pommituksissa surmansa saaneita 
hautausmaille joukkohautoihin. Myöskin virasto- ja esikunta- 
työssä tuli alituisia keskeytyksiä ja varsinaisista virka-ajoista 
oli vaikeaa pitää kiinni. Virastojen ja esikuntien osastopääl- 
liköille annettiin määräys pitää yötä päivää mukanaan tär- 

keimmät, johonkin keskeneräiseen tehtävään liittyvät asia- 
paperit, koska missään ei enää ollut pommivarmoja säilytys- 
paikkoja. Aikaisemmin oli ankarasti kielletty viemästä kotiin 
mitään viraston papereita. 

Tärkeimpiä yhdystoimistomme töistä oli yhteyden pito 
satoihin, eri sotasairaaloissa joka puolella Saksaa ja muis- 
sakin maissa oleviin haavoittuneisiimme. Kun divisioonaan 
lähetetty kenttäpostikirje palautui Berliiniin syystä, ettei 
sen vastaanottaja enää ollut yksikössään, oli otettava selvää, 
mihin kyseinen vapaaehtoinen oli joutunut. Rintamalta tule- 
vat tappioilmoitukset olivat useinkin vajavaisia ja täysin 
virheellisiäkin. Liikkuvasta sodankäynnistä johtuen eivät 
Berliiniin saadut tiedot läheskään aina pitäneet paikkaansa, 
ja niinpä sattui monia kertoja, että kaatuneeksi ilmoitettu 
mies makasikin jossain sotasairaalassa vain lievästi haavoit- 
tuneena tai sairastuneena. Tästä saattoi johtua, että Suo- 
meen lähettämäni tappioilmoitus oli virheellinen, mutta sen 
johdosta olivat kaatuneeksi luullun vapaaehtoisen omaiset 
jo panneet kuolinilmoituksen lehteen. Joitakin päiviä myö- 
hemmin saattoi kyseinen mies astella reippaana toimis- 
toomme ja väittää moiset tiedot itsestään »huomattavasti 
liioitelluiksi». 

Tällaisen ennenaikaisen surunviestin lähetin mm. luutnantti 
Antti Aaltosen kotiin Loimaalle joulun alla 1941, jolloin 
Antin ainoa veli oli juuri saanut antaa henkensä isänmaalle 
Suomen rintamalla. Rouva Martta Aaltonen uskoi jo menet- 
täneensä molemmat poikansa, kunnes jouluaattona saatoin 
hänelle ilmoittaa Antin elävän ja voivan hyvin. 

Samanlaisen ikävän viestin lähetin myös vapaaehtoisemme 
Tuomisen omaisille Tampereelle. Hänestäkin ehti kuolin- 
ilmoitus lehtiin ennen kuin viestin virheellisyys kävi selville. 

Tietoihin oli suhtauduttava varovaisesti ja pyrittävä 
kontrolloimaan ne aina, milloin se oli mahdollista. Tässä, 
samoin kuin haavoittuneiden sairaalaosoitteiden selville saa- 
misessa auttoi tehokkaasti Waffen-SS:n kenttäpostisensuurin 

yhteyteen perustettu suomalainen osasto. Sen hoidossa oli 
aluksi Suomessa syntynyt saksalainen opiskelija Eric Nupnau, 
joka Gestapon palvelukseen ryhdyttyään oli määrätty sensu- 
roimaan suomalaisten kirjeitä. Hän teki lukuisia ilmiantoja 
saksalaisille nuorten vapaaehtoistemme harkitsemattomien 
lausuntojen tai valituksien johdosta koettaen täten kunnos- 
tautua saksalaisten silmissä. Sittemmin tulivat kenttäpostin 
suomalaisosastoon vapaaehtoiset Olavi Alhainen, Aimo Kaloi- 
nen, Kaakinen, Vuolento ja joitakin muita haavoittuneita 
miehiämme, ja kenttäpostiosaston saamien tietojen mukaan 
voitiin nyt monessa asiassa olla vapaaehtoisillemme avuksi. 
Moniin kirjeissä paljastuneisiin epäkohtiin päästiin käsiksi. 
Varsinkin Olavi Alhaisen osuus sairaalaosoitteiden selvittä- 
misessä muodostui erittäin tärkeäksi, ja hänen avullaan voi- 
tiin nopeasti saada selville miestemme uudet olinpaikat. 
Tämä teki mahdolliseksi nopean postiyhteyden ja viihdytys- 
työn järjestelyn. 

Tuoreita ja täysin luotettavia tietoja kaatuneista ja haa- 
voittuneista miehistämme alkoi kuitenkin tulla vasta sen 
jälkeen, kun jokaisen vapaaehtoisemme sotilaspassiin liitet- 
tiin seuraavansisältöinen lisälehti: 

»Wenn der Inhaber dieses Soldbuches verwundet wird oder 
fällt, werden die Sanität.s- bzw. andere damit in Beruhrung 
kommende Behörden dringenst gebeten, dariiber und tiber 
den Aufenthaltsort des Betreffenden sowie diesbezuglichen 
Veränderungen umgehend zu melden an: 

Der Finnische Militärattache 
Finnische Gesandtschaft 
Berlin W 35 
Rauchstrasse 1 

Mikäli tämän Soldbuchin omistaja haavoittuu tai kaatuu, 
pyydetään lääkintä- tai muita viranomaisia siitä ja hänen 
olinpaikastaan (myös sen muutoksista) heti ilmoittamaan 
yllä olevalla osoitteella.» 

Yleensä antoivat kaikki haavoittuneemme saksalaisissa 
sotasairaaloissa saamastaan kohtelusta parhaimman arvos- 
telun, mutta kaikesta huolimatta ne, joiden vammat vaa- 
tivat pitkäaikaista hoitoa ja jotka eivät pystyneet lukemaan 
saksankielistä kirjallisuutta, kaipasivat luettavakseen suo- 
malaisia sanomalehtiä ja kirjoja. Yhdystoimistomme tehtä- 
väksi jäi tämänkin asian hoito sekä suomalaisten järjestöjen 
ja kustantajien lahjoittamien kirjojen ja aikakauslehtien 
jakelu sairaaloihin. 

Tässä tehtävässä antoi tehokasta ja uhrautuvaista apuaan 
lähety6töneuvoksetar Marjatta Martola (nyk. kanslerinrouva 
Myhrberg), joka vaivojaan ja rahallisia kulujakaan säästä- 
mättä järjesti »SS-Vapaaehtoisten Kirjaston». Kirjasto sijaitsi 
lähetystöneuvos Martolan loisteliaassa diplomaattiasunnossa 
Bismarckalleen varrella (tuhoutui kokonaan Berliinin pom- 
mituksissa), ja sieltä lähetettiin sadoittain kirjapaketteja 
sairaaloissa makaaville pojillemme. Näitä tervetulleita kirja- 
lähetyksiä muistavat kiitollisuudella sadat vapaaehtoisemme 
vielä nytkin. Sitä paitsi rouva Martola osallistui Berliinin 
ja sen ympäristön sotasairaaloissa olevien haavoittuneittemme 
viihdytykseen käymällä sairaaloissa poikiamme tervehti- 
mässä ja järjestämällä kahvikutsuja kotonaan liikunta- 
kykyisille potilaille. 

Tällainen haavoittuneittemme ja täydennyskomppaniassa 
olevien vapaaehtoistemme viihdy tystyö sai laajempiakin 
muotoja. Jääkäripataljoona 27:n kunnioitettu Schwester, 
vapaaherratar Ruth Munck otti huolehtiakseen vapaaehtois- 
temme, »nuorten jääkärien» viihdyttämisestä. Hän matkus- 
teli sairaaloissa olevia poikiamme tervehtimässä vieden heille 
kotimaan terveiset ja usein myös luettavaa, makeisia, savuk- 
keita ym. Hänen lottapukuinen, arvokas, mutta samalla 
äidillinen olemuksensa tuli tunnetuksi monissa sairaaloissa 
eri tahoilla Suur-Saksaa ja sen miehittämillä alueilla. Sodan- 
aikaisissa täpötäysissä junissa, alituisessa pommitusvaarassa 
ja muissa hankaluuksissa hän matkusteli ristiin rastiin poi- 

kiamme tapaamassa ja pystyi asiantuntemuksellaan ja arvo- 
vallallaan olemaan poikiemme avuksi monissa asioissa, mil- 
loin nämä eivät, useinkin puuttuvan kielitaidon vuoksi, 
kyenneet itse asioitaan järjestämään. — Elokuusta 1942 
lähtien osallistui tähän työhön myös maisteri Alice-Marie 
Dahl, joka samoin matkusti monissa sairaaloissa poikiamme 
tervehtimässä. 

Haavoittuneittemme viihdytystoimintaan osallistuivat 
Wienissä, johon haavoittuneitamme olikin runsaasti keski- 
tetty saatuamme sinne oman sairaalaosaston suomalaispoti- 
laita varten, erikoisesti rouva Rosa Köpf (synt. Casagrande) 
ja sikäläisessä Suomen pääkonsulaatissa työskennellyt rouva 
Zeidler. He muistivat poikiamme useilla sairaalakäynneillä 
ja kutsuivat heitä usein joukolla vieraanvaraisiin koteihinsa. 

Breslaun sotasairaaloissa olevista pojistamme huolehti 
siellä asuva suomalaissyntyinen rouva Inkeri Gerull. — Näitä 
lämminsydämisiä naisia on vapaaehtoisillamme syytä kiitol- 
lisuudella muistella. 

Viihdytystoimintaa koetettiin myös järjestää saksalaisten 
viranomaisten ja suomalaisen vapaaehtoistoimikunnan toi- 
mesta muullakin tavoin. Täydennyskomppaniassamme 
Grazissa esiintyivät mm. Suomesta tulleet taiteilijat, pianisti 
Alice Pacius, laulajatar Aino Palomäki, viulutaiteilijatar 
Pippa Haikala, pianisti Bergström, lähetystöneuvoksetar 
Marjatta Martola, toimittaja Salama Simonen ja ehkä jotkut 
muutkin. Myös Suomen sotilasedustajat Saksassa, eversti 
Horn sekä majurit Kokko ja Vikman vierailivat vapaaehtois- 
temme parissa. 

Yhdystoimistomme varsinaisen rutiinityön muodostivat 
kuitenkin virallisluontoisemmat asiat, kuten kaikenlaisten 
komennus-, loma- ja matkapapereiden hankkiminen niitä 
tarvitseville, puuttuvien varusteiden järjestäminen matkoille 
lähteville, palkka- ym. raha-asioiden hoito, säästörahojen 
siirto Suomeen ja varsin laajaksi paisunut kirjeenvaihto 
rintamalla tai sairaaloissa olevien kanssa. 

Toimistomme vaikutusta tarvittiin myös useasti ehdotuk- 
sien laatimisessa upseerien ja aliupseerien koulutusasioissa, 
korotus- j a kunniamerkkiehdotuksissa , vapaaehtoistemme 
sijoituksissa, komennusluontoisissa tehtävissä jne. Toimis- 
tomme saatua virallisen asemansa saksalaisen esikunnan 
osastona sujuivatkin juoksevat asiat huomattavasti jousta- 
vammin kuin aikaisemmin. 

Tässä on erikoisesti syytä korostaa sitä luottamuksellista 
suhdetta, joka vallitsi saksalaisten esimiesteni ja yhdystoi- 
mistomme välillä. Esikunnan päällikkönä oli kenraali Berger, 
joka suhtautui suopeasti kaikkiin suomalaisten taholta teh- 
tyihin esityksiin. Virastoryhmä D:n, johon toimistomme 
kuului, päällikkönä oli sveitsiläissyntyinen tohtori, eversti- 
luutnantti Riedweg, joka mitä suurimmassa määrin antoi 
toimistomme hoitaa asiansa oman harkintamme mukaan. 
Hän oli erittäin miellyttävä ja sivistynyt upseeri ja suuri 
Suomen-ystävä. Myöskin muut esikunnan osastopäälliköt, 
joiden kanssa jouduin enemmän kosketuksiin, kuten Fechner, 
Plaschke ym., suhtautuivat asioihimme avuliaasti ja myötä- 
mielisesti, mikä suuresti helpotti toimintaamme. Virka-asiat 
hoidettiin korrektisti ilman poliittisia vaikutteita, ja kaikkea 
oli helpottamassa suosio, jota saksalaiset osoittivat suoma- 
laisille sodan aikana. 

Mielenkiintoista oli tutustua Saksan kotialueeseen sodan- 
aikaisissa oloissa. Ensimmäinen vaikutelmani lienee ollut 
tunne voitonvarmuudesta ja huolettomuudesta sodan loppu- 
tuloksista. Samoin sai sen vaikutelman, että sotilaat, arvo- 
asteisiin katsomatta, olivat lempilapsia kaikkialla. Heille 
oli järjestetty halpoja ravintoloita, he saivat ilmaiseksi teat- 
teri- ja elokuvalippuja, heille tarjottiin istumapaikka täy- 
dessä raitiovaunussa. Lukemattomin tavoin kansa osoitti 
kiitollisuuttaan sotilailleen. Vaikka korttijärjestelmä olikin 
voimassa, saivat sotilaat helposti leivoksia ja savukkeita 
ilman kortteja. 

Syksyllä 1941 oli saksalaisten voitonvarmuus vielä ymmär- 
rettävissäkin. Lokakuun alkuun mennessä oli saavutettu 
valtavia voittoja. Pohjoinen rintamaosa, komentajanaan 
kenraalisotamarsalkka Ritter von Leeb, oli työntänyt vas- 
tustajan Baltian maista ja saanut Neuvostoliiton teollisuu- 
delle tärkeän Leningradin saarretuksi. Ilmajärven eteläpuo- 
lella etenivät saksalaisten hyökkäyskiilat Bologojen ohitse 
Kalininia kohden. Sodan ensi päivästä alkaen saivat Saksan 
ilmavoimat aloitteen käsiinsä ja säilyttivät kaikkialla ilma- 
herruuden. 

Itärintaman keskiosilla toimiva armeija ryhmittymä ken- 
raalisotamarsalkka von Bockin johdolla ja eteläinen armeija- 
ryhmä kenraalisotamarsalkka von Rundstedtin johtamana 
olivat yllättäneet ja lyöneet hajalle puna-armeijan valtavat 
joukot toinen toistaan seuranneissa suurissa tuhoamistaiste- 
luissa. Kymmenpäiväisessä taistelussa Bialystokin ja Minskin 
seuduilla kehittyi sotahistorian suurin motitustaistelu, jol- 
loin valtavaa sotatarvikemäärää lukuunottamatta n. 423 000 


93 



Terekille ja takaisin 

venäläistä jäi vangiksi, von Bockin keskirintama työntyi 
nopeasti Stalin-linjan lävitse, jonka vahvasti linnoitetut 
tukipylväät Mogilev, Orsha, Vitebsk ja Polotsk nopeasti 
murrettiin. Tämä teki mahdolliseksi tunkeutua yhä syvem- 
mälle itään, ja siitä kehittyi nelisen viikkoa kestänyt Smo- 
lenskin jättiläistaistelu, jossa saksalaiset saivat 300 000 
vankia. 

Etelässä olivat von Rundstedtin johtamat armeijat iske- 
neet kiilan 2itomirin kautta aivan Kiovan porteille ja suun- 
tasivat sen jälkeen hyökkäyksensä vihollismaan eteläosiin. 
Samanaikaisesti oli kenraali von Schobertin armeijakunta 
valloittanut Bessarabian. Heinä— elokuussa kehittyi valtava 
taistelu neljää venäläistä armeijakuntaa vastaan Umanin 
seuduilla näiden yrittäessä estää saksalaisten tunkeutuminen 
Länsi-Ukrainaan. Elokuun 20. p:nä saavuttivat keskirinta- 
man armeijat jälleen loistavan voiton Gomelissa, jolloin otet- 
tiin 84 000 vankia. 

Mikä olisi parempaa vahvistamaan siviiliväestön taistelu- 
tahtoa kuin jatkuvat, suurenmoiset menestykset rintamilla. 
Propagandaministeriö tiedotti nämä jatkuvasti saapuvat 
voitonviestit reippaan marssimusiikin ja fanfaarien säestyk- 
sellä, ja Saksan kansa kuunteli näitä juhlavia uutisia täy- 
dessä voitonvarmuudessa ja luottamuksessa johtajaansa. 
Hitlerin ja Göbbelsin fanaattiset propagandapuheet viholli- 
sen aliarvioimisineen ja lupauksineen nopeasta voitosta muo- 
dostuivat saksalaisen kotirintaman aherruksessa kansallis- 
tuntoa nostattaviksi kohokohdiksi. Niitä kuunneltiin innos- 
tuksella ja hartaudella kaikkialla Saksassa. 

Voitonviestejä saapui koko loppukesän. Dneprin mutkan 
länsipuolella suoritetut operaatiot tuottivat 60 000 vankia 
ja päättyivät 19. p:nä elokuuta. Jo 27. p:nä elokuuta tiedo- 
tettiin uusista merkittävistä voitoista Velikie Lukin luona. 
Nämä voitot lyhensivät saksalaisten rintamalinjoja tuntu- 
vasti Ilmajärven ja Smolenskin välisellä alueella. Syyskuun 
16. p:nä tuhosi kenraali Buschin johtama armeijakunta täy- 

dellisesti yhdeksän neuvostodivisioonaa ja torjui yhdeksän 
muun divisioonan hyökkäykset. Niiden avulla oli marsalkka 
Timosenko yrittänyt suorittaa kiertoliikkeen Leningradia 
saartavien saksalaisten joukkojen selustaan. Syyskuun 27. p:nä 
saattoi Saksan päämaja jälleen tiedottaa voitosta maailman 
suurimmassa taistelussa, n. 25 000 neliökilometriä käsittä- 
vän motin selvityksestä, joka oli sulkeutunut saman kuun 
13. p:nä Kiovasta itäänpäin; viisi Neuvostoliiton armeijaa oli 
tuhottu vain pienen määrän päästessä murtautumaan ulos. 
Saksalaisten määrätietoinen hyökkäys Neuvostoliiton sota- 
teollisuudelle erittäin tärkeälle Donetsin alueelle oli sujunut 
hyvin, ja lokakuun aikana päättyivät vielä Brjanskin ja 
Vjazman ennennäkemättömän valtavat motitustaistelut, 
joissa Timosenkon armeijaryhmän päävoimat tuhottiin. Sak- 
salaisten ilmoitusten mukaan menettivät venäläiset Brjanskin 
ja Vjazman taisteluissa yhteensä 67 jv. -divisioonaa, 6 ratsu- 
väki- ja 7 panssariprikaatia. Paitsi kaatuneitaan, menetti 
vastustaja näissä taisteluissa 660 000 sotilastaan vankeina. 
Valtavissa tuhoamistaisteluissa oli vastustajan taisteluvoimaa 
vakavasti heikennetty ja tasoitettu taistelevien kesken val- 
linnutta elävän voiman ja materiaalin välistä epäsuhdetta. 

Puhuessaan marraskuun 9. p:nä 1941 saattoi Hitler mai- 
nita siihen mennessä jo saadun 3 632 000 neuvostosotilasta 
vangiksi. Myös vihollisen sotamateriaalin menetykset olivat 
valtavia: saaliiksi oli saatu tai tuhottu 27 000 tykkiä, 22 000 
panssaria ja 15 000 lentokonetta. 

Saksalaisten omista tappioista ei annettu julkisuuteen 
mitään totuudenmukaisia tietoja, ja ilmeistä on, että koti- 
rintama havahtui muistamaan tämän sodankäyntiin liitty- 
vän ikävämmän puolen vasta Stalingradin dramaattisten 
tapahtumien jälkeen. 

Ensimmäisen sotavuoden lähestyessä loppuaan jähmettyi- 
vät Saksan armeijan liikkeet itärintamalla ja ankaran talven 
lähestyessä se asettui puolustusasemiin. Valtavista voitois- 
taan huolimatta ei Saksa ollut päässyt tavoitteeseensa; puna- 

armeija oli edelleenkin vakavasti otettava vastustaja. »Der 
Blitzkrieg» ei tehonnutkaan pinta-alaltaan niin valtavaan 
vastustajaan kuin Neuvostoliitto, jota sotaan liittyneet Ame- 
rikan Yhdysvallat alkoivat yhä lisääntyvässä määrässä va- 
rustaa sotatarvikkeilla. 

Vuoden 1941 lopulla ei Saksan kotirintamalla ollut sota- 
väsymyksestä tietoakaan. Saattoi myös panna merkille, että 
yleisö luotti hallituksensa tiedotustoimintaan ja omaksui 
helposti ne ajatussuunnat, joita »Völkische Beobachter» tai 
jokin muu valtiopropagandan äänenkannattaja kulloinkin 
piti tarkoituksenmukaisena. 

Eräs usein pohdittu kysymys oli, kuka todellisuudessa 
aloitti sodan, Saksako vai Neuvostoliitto. Kansanomaisesti 
katsoen pidetään tietysti aloittajana sitä, joka ampuu ensim- 
mäiset laukaukset, ja tässä tapauksessa se eittämättä oli 
Saksa. Saksan propaganda pyrki kuitenkin antamaan sen 
käsityksen maailmalle, että Saksan Neuvostoliittoon tekemä 
hyökkäys oli yksinomaan puolustustoimenpide, koska Neu- 
vostoliitto muussa tapauksessa olisi toteuttanut aikomansa 
ja valmistelemansa hyökkäyksen Saksaan. 

Yleensä kaikki maailmanhistorian sodat on aloitettu toista 
osapuolta syyttelemällä. Toinen maailmansotakaan ei muo- 
dostunut poikkeukseksi. Joka tapauksessa Saksassa silloin 
uskottiin yleisesti, että vain heidän johtajansa päättäväisyys 
ja heidän armeijansa kunto estivät Saksan kotialueen joutu- 
masta taistelukentäksi Neuvostoliiton suunnittelemassa 
sodassa. 

Ehkäpä olisi oikeudenmukaisempaa määritellä se puoli 
aloittajaksi, joka ensimmäiseksi on päättänyt ryhtyä soti- 
laallisiin toimenpiteisiin toista valtiota vastaan, vaikkapa 
toisen osapuolen olisikin vaaran torjumiseksi iskettävä ensim- 
mäiseksi. Juuri tätä ajattelutapaa pyrki Saksan propaganda 
yleistämään. 

Milloin päätös hyökkäyssodasta syntyi Saksassa, toisin 
sanoen, milloin suunnitelma »Barbarossa» lyötiin lukkoon, ei 

ole vielä tiedossa. Neuvostoliiton kannalta löytyy periaat- 
teellinen päätös kapitalististen valtioiden tuhoamiseen jo 
kommunistipuolueen ensimmäisten kokousten teeseistä. Il- 
meistä on kuitenkin, ettei kahden maailmanvaltaa tavoitte- 
levan suurvallan ristiriitoja olisi pitkällekään pystytty sovit- 
telemaan. 

Kun kerran kysyin eräältä korkea-arvoiselta upseerilta, 
miten oli ymmärrettävissä vuoden 1939 sopimus, hän myönsi 
avoimesti, että tarkoituksena oli vain voittaa aikaa, ja hän 
jatkoi laulun sanoin: »Liebe war es nie 

Eräät saksalaiset asiakirjat kertovat tilanteen kehityk- 
sestä vähää ennen sodan alkua seuraavaa: 

SOTAVOIMIEN PÄÄESIKUNNAN PÄÄLLIKKÖ 

Wfst/Abt. L (1 OP) Salainen komentoasia 

N:o 00086/41 G. KDOS 
F H Qu, 11. V. 41. 

Herra Valtakunnanulkoasiainministerille 

Kunnioitettava Herra Valtakunnanministeri! 

Sotavoimien Pääesikunta on kuukausien mittaan yhä kas- 
vavalla huolella todennut sen kehityssuunnan, mihin Venä- 
jän taisteluvoimien ryhmittäminen hyökkäykseen pitkin Sak- 
san itärajaa on kulkenut. 

Täällä olevien tietojen mukaan oli sodan syttyessä 1939 
noin 77 venäläistä tarkk’ampujadivisioonaa Euroopan Venä- 
jällä, niistä vain vähän yli puolet Länsi-Venäjän raja-alueella. 
Puolan sotaretken päätyttyä tämä luku kohosi 144:ään. Jos 
Sotavoimien Pääesikunta tuohon aikaan näkikin tietyn perus- 
teen tälle toimenpiteelle venäläisten suorittamassa, tosin 
melkein taisteluttomassa Itä-Puolan miehittämisessä, niin 
oli sen pakko näiden sotatoimien suunnitelmallisen päätök- 
seen saattamisen jälkeen sitä enemmän oudoksuen todeta 
tämän luvun vielä entisestäänkin lisääntyneen 121 reen. 

Mutta kuluvan vuoden alusta on Sotavoimien Pääesikun- 
taan melkein joka päivä saapunut kaikilta raja-alueilta 
ilmoituksia, jotka yhdistettyinä ovat antaneet kuvan venä- 
läisten joukkojen laajasta keskittämisestä Saksan itärajalle. 
on todettujen tarkk’ampujadivisioonien luku Euroo- 

pan Venäjällä 1. 5. 41 noussut 143:een. Niistä oli 119 Saksan- 

Venäjän raja-alueella. Vuoden alusta ovat melkein 

kaikki ylipäänsä tiedossa olevat moottoroidut ja panssari- 
yksiköt Länsi-Venäjällä. Lisäksi tulee 20 ratsuväkidivisioo- 
naa ja useita laskuvarjopataljoonia. 

Sama kehitys on havaittavissa myöskin Venäjän lento- 
aseen kohdalla. Samalla kun kevyitä lentomuodostelmia yhä 
enemmän keskitetään maavoimien tueksi, viittaa kenttä- 
järjestelyn nopea jatkuminen rajan läheisyydessä siihen, että 
valmistellaan vahvojen pommituskoneyksikköjen laajalle- 
ulottuvia pommitushyökkäyksiä Saksan valtakunnan alueella 

Sotavoimien Pääesikunta on näiden tosiasioiden ynnä 
Ulkoasiainministeriöön jatkuvasti tiedotettujen, neuvosto- 
venäläisten lentokoneiden ja sotilaiden suorittamien rajan- 
loukkausten johdosta tullut siihen vakaumukseen, että tämä, 
käytännössä liikekannallepanoa vastaava venäläisten keskit- 
täminen asemiin Saksan itärajalla voidaan enää tulkita vain 
mitä suurisuuntaisimpien venäläisten hyökkäystoimien esi- 
valmisteluksi. Aseellisen selkkauksen vaara on sen vuoksi 
uhkaavasti lähentynyt. 

Neuvosto-Venäjän sotavoimien lähimain loppuun suori- 
tettu keskittäminen tekee samalla sen valtion johdolle mah- 
dolliseksi valita vapaasti hyökkäyksen alkamisajan. Vas- 
taavanlaatuiset Saksan vastatoimenpiteet ovat nyttemmin 
käyneet välttämättömiksi. 

Heil Hitler! 

Teidän jne. 

K e i t e 1 

Kuukautta myöhemmin, 11. p. kesäkuuta 1941 katsoi 
Saksan armeijan johto tilanteen vielä vakavammaksi: 


SOTAVOIMIEN PÄÄESIKUNTA 

Ausl. N:o 212/41 G KDOS. Chefs Salainen komentoasia. 

Vain upseerilähetin 

Berliini, 11. VI. 41. välityksellä. 

Valtakunnanhallitukselle 

Herra Valtakunnanulkoasiainministerin välityksellä. 

Sotavoimien Pääesikunta on jatkuvasti pitänyt Valtakun- 
nanhallituksen tietoisena siitä uhkaavasta luonteesta, minkä 
Neuvosto-Venäjän sotilaallinen asenne yhä kasvavassa mää- 
rin on saanut. Vaikkakin Neuvostoliiton poliittinen asenne 
on vaihdellut eikä taloudellisella alalla tehtyjen sopimusten 
noudattaminen olennaisesti ole antanut aihetta epäluuloihin, 
niin on kuitenkin myöhemmin käynyt ilmi, että Neuvosto- 
liiton sotilaalliset toimenpiteet eittämättä on suoritettu Sak- 
san valtakuntaan suunnattavan hyökkäyksen valmistelemi- 
seksi. 

Tämä kehitys, joka johti puna-armeijan suurkeskitykseen 
Mustaltamereltä aina Itämerelle saakka, on tapahtunut seu- 
raavasti: 

Syyskuun 1. päivänä 1939 oli Arkangelin — Kalininin— Pul- 
tavan— Krimin itäkärjen linjan länsipuolella ollut: 

44 tarkk’ampujadivisioonaa 

20 ratsuväkidivisioonaa ja 

3 moottoroitua ja panssariprikaatia. 

Puolan sotaretken johdosta Neuvostoliitto vahvisti näitä 
joukkoja 28. 11. 39 mennessä n. 47 divisioonalla ja mootto- 
roidulla sekä panssariprikaatilla 

76 tarkk’ampujadivisioonaksi 

21 ratsuväkidivisioonaksi 

17 moottoroiduksi ja panssariprikaatiksi. 

Huolimatta Puolan sotaretken päättymisestä jatkettiin 
joukkojen vahvistusta suuressa laajuudessa. Siten tuli 12. 3. 
1940 mennessä vähintään 16, mutta todennäköisesti, jopa 
25 uutta divisioonaa ja moottoroitua prikaatia lisää. Neu- 
vosto venäläisten joukkojen kokonaisvahvuus läntisellä raja- 
alueella nousi siten maaliskuun puolivälissä 1940: 

86—95 tarkk’ampujadivisioonaan 

22 ratsuväkidivisioonaan ja 

22 moottoroituun ja panssariprikaatiin. 

Sen jälkeen kun saksalaisten ja neuvosto venäläisten viran- 
omaisten yhteistoiminta uudella rajalla ent. Puolassa aluksi 
oli sujunut näennäisen hyvin ja hankauksitta, tapahtui tal- 
vella 1939/40 yhä useammin vakavia välikohtauksia — — — 

Neuvosto-Venäjän suorittaman Baltianmaiden miehittä- 
misen yhteydessä oli sopimuksessa sovittu miehitysjoukko- 

jen enimmäisvahvuudeksi yht. 70 000 miestä Alku- 

kesästä 1940 vahvistukset olivat lisänneet kokonaisvahvuu- 
den pyörein luvuin 250 000 mieheksi; tällä hetkellä on 
arviolta 650 000 miestä ent. Baltian valtioiden alueella. 

Kuin punaisena lankana kulkee halki vuosien 1940 ja 1941 
neuvostovenäläisen lentoaseen suorittamien Saksan valtiolli- 
sen rajan loukkausten katkeamaton ketju 

Selvän kuvan Neuvosto-Venäjän tavattomista joukkojen- 
keskityksistä länsirajalle antaa seuraava yhdistelmä liit- 
teestä 2: 

1. 9. 39 yht. n. 65 divisioonaa 
28.11.39 » 106 » 

1. 3.41 » 158 » 

Liitteen N:o 2 numerosta VI ilmenee, että puna-armeijan 
keskittäminen pääpiirteissään on katsottava loppuun suori- 
tetuksi. Sillä kaiken kaikkiaan 

170 tarkk’ampujadivisioonasta 
33V 2 ratsuväkidivisioonasta 
46 moottoroidusta ja panssariprikaatista 
on läntisellä raja-alueella 

118 tarkk’ampujadivisioonaa 
20 ratsuväkidivisioonaa 
40 moottoroitua ja panssariprikaatia. 

Euroopan Venäjän muissa osissa on 

27 tarkk’ampujadivisioonaa 
5 1 /* ratsuväkidivisioonaa 

1 moottoroitu ja panssariprikaati. 

Kauko-Idässä ainoastaan 

25 tarkk’ampujadivisioonaa 
8 ratsuväkidivisioonaa 
5 moottoroitua ja panssariprikaatia. 

Luettelosta ilmenee siis, että Venäjän joukkojenkeskityk- 
set on suunnattu yhä lähemmäksi rajaa. Maa- ja ilmavoimien 
eri muodostelmat on ryhmitetty eteen. Rajanpinnassa ole- 
ville lentokentille on keskitetty vahvoja ilmavoimien muo- 
dostelmia. Tiedustelutoiminta on huomattavasti lisäytynyt 
ja sitä suorittavat osaksi korkeimmanarvoiset upseerit suu- 
rine esikuntineen. 

Kaikki nämä tosiseikat yhdessä Venäjän sotavoimien ruok- 

kiman Saksan-vastaisen tuhoamistahdon kanssa saavat pa- 
kosta tekemään sen johtopäätöksen, että Neuvostoliitto 
valmistautuu jokaisessa sille soveliaalta näyttävässä silmän- 
räpäyksessä hyökkäämään Suur-Saksan valtakunnan kimp- 
puun. 

Sotavoimien pääesikunnan päällikkö 

merk. K e i t e 1 

Olisiko neuvostoarmeija ryhtynyt hyökkäykseen v. 1941, 
jää pitkiksi ajoiksi arvoitukseksi maailmalle. Epätietoista 
myös on, missä määrin Saksan pääesikunnan edellä olevissa 
kirjeissä esittämät, puna-armeijan keskityksiä koskevat luvut 
ovat paikkansapitäviä. Tosiasiaksi kuitenkin jää se, että 
Neuvostoliitolla oli keskitettynä Saksan itärajalle äärettö- 
mästi nimenomaan hyökkäyssotaan käytettäviä joukkoja. 
Sen saattoivat todeta kaikki sotaretken alussa mukana olleet. 
Vuoden 1941 taisteluihin osallistuneet neuvostojoukot oli jo 
ennen sodan puhkeamista siirretty Puolaan ja Ukrainaan. 
Rintamaanmarssia Saksan ilma-aseen ylivoimaisuuden vuoksi 
ei enää olisi ollut mahdollista suorittaakaan. 

Syyskesään 1941 mennessä ei Berliiniä ollut pommitettu 
kertaakaan eikä suuren pääkaupungin turvallisuus tuntunut 
mitenkään uhatulta. Sen liike- ja tuotantolaitokset, lukuisat 
armeijaesikunnat ja -virastot työskentelivät täysin normaa- 
leissa olosuhteissa. Elintarvikkeet olivat tosin kortilla, mutta 
niiden saanti oli järjestettyä ja säännöllistä. Ravintolat ja 
muut huvittelulaitokset toimivat rauhanaikaiseen tapaan, jos- 
kin yleiset tanssitilaisuudet oli kielletty sotatilan vuoksi. 

Berliinin silmiinpistävin piirre niihin aikoihin oli voiton- 
varmuus. 

Suomessa suoritettu värväystoiminta oli lopetettu touko- 
kuun loppuun mennessä v. 1941 ja ilmoittautuneet vapaa- 
ehtoiset oli lähetetty Saksaan seuraavasti: 


I kuljetuserä 

6. 5. 41 

116 

miestä 

II »> 

15. 5. 41 

257 

» 

III »> 

23. 5. 41 

326 

» 

IV » 

2. 6. 41 

289 

» 

V » 

5. 6. 41 

219 

» 


Nämä kuljetuserät käsittivät yhteensä 1207 upseeria, ali- 
upseeria ja sotamiestä, joista ensiksi tulleista n. 400, valta- 
osaltaan jo Suomessa asevelvollisuutensa suorittanutta, sai, 
kuten mainittu, vain lyhyen koulutuksen ja liitettiin jo ennen 
sodan puhkeamista SS-Division Wikingin osastoihin. 

Kuljetukset suoritettiin enimmäkseen kuljetusalus Adlerilla 
Danzigiin, josta tulokkaat rautateitse kuljetettiin edelleen 
Stralsundiin. Viimeksi tulleiden kuljetuserien miehet, n. 830 
vapaaehtoista, siirrettiin Stralsundista Wienin SS-kasarmeille, 
ja tällöin toteutettiin alkuperäinen suunnitelma yhtenäisestä 
suomalaisesta muodostelmasta. Tämä pataljoonan vahvuinen 
joukko jaettiin neljään komppaniaan, n. 200 miestä kuhunkin. 
Vapaaehtoiset olivat keski-iältään varsin nuoria; 17-vuotiaita 
tai vähän sitä vanhempia oli varsin runsaasti ja suurin osa 
heistä ei vielä Suomessa ollut suorittanut asevelvollisuuttaan. 
Pataljoonan upseereista ja aliupseereista oli enemmistö osal- 
listunut jo talvisotaamme. 

Pataljoonan nuorimmat vapaaehtoiset olivat tietämäni 
mukaan 27. 3. 1925 syntynyt Ossian Olavi Leisimo ja 25. 5. 

1925 syntynyt Toivo Bernhard Juslenius. Vuonna 1924 syn- 
tyneitä, siis 16 — 17-vuotiaita, oli pataljoonassa ainakin 38. — 
Osoitukseksi vapaaehtoisten suurista ikäeroista mainittakoon, 
että »divisioonan miesten» vanhimmat vapaaehtoiset olivat 
28. 4. 1904 syntynyt Niilo Tikanoja ja 15. 10. 1904 syntynyt 
Bertel Gyllenbögel. 

Wienin SS-kasarmit olivat tilavia ja kodikkaita. Yleensä 
sijoitettiin 10 miestä yhteen tupaan. Koko kasarmialue suu- 
rine puistoineen ja urheilukenttineen muistutti paremminkin 
jotain urheilijain valmennusleiriä kuin sotilasaluetta. Vapaa- 
aikojen viettoa varten oli alueella useita sotilaskoteja eli 
kanttiineja. 

Ennen rintamalle lähettämistä oli pataljoonan määrä saada 
perusteellinen saksalainen sotilaskoulutus ja sen se todella 
saikin. Koulutukseen varatun ajan lyhyys, verrattuna taval- 
liseen rauhanaikaiseen saksalaiseen sotilaskoulutukseen, pa- 
kotti pataljoonan päällystön tiivistämään opetusohjelmaa 
siinä määrin, että se monin ajoin asetti miestemme kesto- 
kyvyn kovalle koetukselle. 

Herätys komppanioissa tapahtui 04.00 tai 05.00, koko 
päivän saattoi olla jatkuvia kenttäharjoituksia tai harjoi- 
tuksia maastossa, mutta illalla oli vielä oppitunteja, tarkas- 
tuksia ym., joten levolle meno tapahtui vasta kello 22.00 tai 
23.00 illalla. Jos harjoitukset eivät sujuneet kouluttajien 
mielen mukaisesti, määrättiin tämän tästä rangaistusharjoi- 
tuksia. Maastoharjoituksissa otettiin miehistä irti mitä voi- 
tiin. Saattoi olla neljäkin tuntia yhteen menoon syöksy- 
harjoitusta, ryömimistä ja konttaamista, jolloin polvet ja 
kämmenpohjat menivät verille. Jos kouluttajat kysyivät, 
vieläkö jaksetaan, vastasivat pojat yhteen ääneen, että 
»suomalainen kestää aina». — Poikien sitkeys ja henkinen 
kestävyys taisi monesti lyhentääkin raskaita harjoituksia, 
valittelu olisi johtanut vain päinvastaiseen. 

Saksalaiset sovelsivat kaikessa ankaruudessaan heille tuttua 
käsitystään »Schweiss spart Blut» — hiki säästää verta: 

sotataidon harjoituskentällä oppinut ei sodassakaan helpolla 
menehdy. Tämä tietysti pitää paikkansa sotilaskasvatuk- 
sessa. Sotilas joutuu rintamalla usein niin suuriin henkisiin 
ja ruumiillisiin rasituksiin, että kouluttamaton mies ei sel- 
laista kestä. Valmistautuakseen siihen, mitä kaikkea heiltä 
koulutuksen jälkeen rintamalla vaadittiin, vapaaehtoisemme 
saivat hikoilla Wienin ja vähän myöhemmin Gross-Bornin 
kentillä ja harjoitusmaastoissa helteisiä kuukausia, jotka 
silloin tuntuivat loppumattomilta. Monilta nuorukaisilta, 
joilla ei vielä ollut varttuneemman miehen kestävyyttä, 
nämä harjoitukset todella vaativat kaiken. 

Heinäkuun 7. p:nä lähti pataljoona Wienin rautatiease- 
malta junalla Stralsundiin. Matka tapahtui ns. miehistö- 
vaunuissa. Perille päästiin 10. päivän aamuna. Harjoitukset 
jatkuivat täälläkin hellittämättä. 

Heinäkuun 12. p:nä saapui eversti Horn seurassaan majuri 
Riekki tervehtimään pataljoonaa, joka järjestäytyi harjoitus- 
kentälle tilaisuutta varten. Eversti Horn mainitsi puheessaan, 
että poikamme ovat saksalaisen päällystön mielestä hyvin 
edistyneet raskaassa taistelukoulutuksessa ja että Suomen 
kansa on kiitollisuudella muistava vapaaehtoistemme mat- 
kaa. Edelleen hän lausui, että on yhtä kunniakasta taistella 
venäläisiä vastaan missä hyvänsä — Puolassa, Suomessa tai 
Mustanmeren rannoilla, ja ettei miestemme tarvitse pelätä 
sitä, etteivätkö he ehtisi rintamalle. Vaikka sodan pikainen 
loppuminen oli toivottava, saattoi se kestää vielä syksyyn 
saakka. Jo kahdeksan viikon kuluttua olisi pataljoonan kou- 
lutus päätöksessä. Lopuksi pataljoona kohotti kolminkertai- 
sen eläköönhuudon Suomelle ja Saksalle ja tilaisuus päättyi 
pataljoonan suorittamaan ohimarssiin. 

Stralsundissa jatkuivat harjoitukset vaativina ja rasitta- 
vina heinäkuun helteillä, ja palvelusta oli kello viidestä 
aamulla lähelle puoliyötä. Myös ampumakoulutuksen alkuun 
päästiin. Heinäkuun lopulla jaettiin komppanioihin kone- 
kiväärit. Ampumakoulutus olikin melko monipuolista; am- 

Pst. tykki varmistuksessa. Jalkaväen tunnustelija 
lähestymässä venäläisten jättämää kylää. 






Yhä valtavampia vankikolonnia — taivaanrannasta taivaanrantaan 
— vaeltaa länteen. 

Suomalainen Vapaaehtois pataljoona 

*• 

muttiin 25, 100, 150, 200 ja 300 metrin etäisyyksiltä kivää- 
reillä, ja jokainen sai ampua myös konekivääreillä. Suoma- 
laisia ihmetytti ammusten runsaus harjoituksissa. Niitä ei 
suinkaan säästelty samalla tavoin kuin Suomen armeijassa. 
Saksalainen päällystö oli yleensä hyvin tyytyväinen mies- 
temme ampumatasoon. 

Miehistön saksan kielen opiskeluja varten oli SS-Vapaa- 
ehtoistoimikunnan toimesta lähetetty aluksi kolme saksan 
kielen opettajaa, jotka saapuivat Stralsundiin 25. 7. 41. 
Lisäksi puuhattiin vielä kolmen opettajan tuloa. Muutamia 
harvoja jo tullessaan saksan kieltä hyvin taitavia lukuun- 
ottamatta tuotti kielen oppiminen tuntuvasti vaikeuksia 
pojillemme. Kun lisäksi kaiken opittavan opetuskielenä oli 
saksa, olivat hankaluudet suuret oppitunneilla samoin kuin 
kaikessa muussakin palveluksessa. Myöskin se, että pojat 
keskenään luonnollisestikin puhuivat suomea, hidasti saksan 
kielen oppimista. Varsin monet ns. »divisioonan miehistä», 
jotka saksalaisiin ryhmiin sijoitettuina joutuivat erilleen 
maanmieliistään, oppivat saksaa auttavasti melko nopeasti, 
muutamat jopa ihmeteltävän hyvin. 

Päästiin tässäkin asiassa sentään eteenpäin, ja eräs patal- 
joonan pojista kirjoitti 31. 7. 41 päiväkirjaansa asiasta näin: 
»Tuli tässä mieleeni, kuinka pöllöjä olimme suurin osa poru- 
kasta kun tulimme tänne, nimittäin saksankielen taidosta 
ei ollut hajuakaan. Meitä saatiin kirota ja haukkua nenän 
edessä vaikka kuinka paljon itse tietämättämme muuta kuin 
että kyllä jotain pahaa taas sanottiin. Mutta vähitellen 
olemme oppineet jo itsekin, että voimme kyllä kiukuspäis- 
sämme haukkua toisiamme saksaksi.» 

Pataljoonan miehistö kuuli Wienissä ollessaan sodan puh- 
keamisesta ja Suomen liittymisestä sotaan. Tämä aiheutti 
vapaaehtoisten keskuudessa voimakkaan reaktion, koska 
monet olivat saaneet sen käsityksen, että heidät siirrettäisiin 
heti kotimaahan, jos sota siellä syttyisi. Tällaista kohtaa ei 
maittemme välisessä sopimuksessa kuitenkaan ollut. Oli vain 

määräys, että vapaaehtoisemme lähetettäisiin takaisin Suo- 
meen siinä tapauksessa, että Suomi joutuisi sotaan, mutta 
Saksa ei. Kovinkaan monet eivät olleet tietoisia tästä ja 
vaativat nyt pikaista kotiinpääsyä. 

Saksalaisten esimiesten suhtautuminen vapaaehtoisiimme 
sodan puhjettua Neuvostoliittoa vastaan sai toisenlaisen 
sävyn kuin aikaisemmin. Saksalaisten taholla oli vapaa- 
ehtoisiimme aikaisemmin suhtauduttu kuin vain koulutetta- 
viksi tulleisiin vieraisiin, mutta nyt käsitettiin pataljoona 
elimellisesti liitetyksi Saksan sotaa käyvän armeijan puit- 
teisiin ja alettiin kaikessa vaatia samaa kuin omiltakin soti- 
lailta. Tämä ilmeni myös kurin tiukkenemisena. 

Heinäkuun loppuun asti sai pataljoona muiden harjoitusten 
ohella suljettua koulutusta, mutta sen jälkeen alettiin mie- 
hillemme antaa myös erikoiskoulutusta, mm. autokoulu tusta, 
ja suljetun harjoitukset jätettiin vähemmälle. 

Varsinaista taistelukoulutusta jatkettiin kaiken ohella tii- 
viisti, ammuksia ja käsikranaatteja säästelemättä. Maasto- 
harjoituksissa ammuttiin aina kovilla panoksilla, mikä antoi 
tietysti harjoituksille aidon todellisuustunnun, mutta saat- 
toi muodostua sotilaille vaaralliseksi. Toisinaan sattui tilan- 
teita, jotka olisivat voineet päättyä ikävästikin, kuten eräälle 
1. komppanian pojalle, joka käsikranaatin heittoharjoituk- 
sissa heitti kranaatin laukaisunuoran ja hajamielisyydessään 
pani itse kranaatin taskuunsa. Viime hetkessä hän huomasi 
sentään erehdyksensä ja heitti kranaatin luotaan ennen kuin 
se ehti räjähtää taskussa. Vieressä seissyt komppanianpääl- 
likkö Hoy maastoutui sillä kertaa tavallista nopeammin. 

Heinäkuun lopulla 1941 saapui pataljoonaan yhdysupsee- 
riksi muutamien kuukausien ajaksi everstiluutnantti Kustaa 
Levälahti, joka rehtinä ja sotilaallisena miehenä heti saa- 
vutti poikien luottamuksen. Vanhimman suomalaisen upsee- 
rin läsnäoloa olikin jo kaivattu pataljoonassa, ja hänen 
tulonsa oli omiaan lieventämään poikiemme ja saksalaisen 
päällystön välillä toisinaan esiintyvää kitkaa. 



Suomalainen Vapaaehtois pataljoona 

Tiiviin opetusohjelman takia ei vapaa-aikoja ja lomia pal- 
jonkaan saatu. Milloin mahdollisuuksia suinkin oli, käytti- 
vät pojat kekseliäisyyttään »omien lomien» järjestelyyn. 
Keinot olivat tietysti mitä moninaisimpia, mutta eräs par- 
haista tapauksista lienee se, jolloin kymmenen 1. komppa- 
nian poikaa huomiota herättämättä häipyi tuvastaan ja 
kerääntyi johonkin suojaiseen paikkaan kasarmialueella. He 
pukivat ylleen vyöt pistimineen ja laittoivat itsensä ulos- 
menokuntoon. Sen jälkeen komensi joukon vanhin: »Achtung 
— Stillgestanden!» »Im Gleichschritt — Marrrsch!» ja lähti 
johtamaan miehiään suoraan kasarmialueen portille. Portilla 
seissyt saksalainen vartiomies ei osannut epäilläkään tätä 
sotilaallisesti marssivaa kymmenen miehen ryhmää vaan 
nosti ajotien sulkevan puomin ylös. Tällaisista luvattomista 
lomista annetut rangaistukset eivät olleet kovinkaan ankaria, 
yleensä jokunen ylimääräinen vartiovuoro tai rangaistus- 
harjoituksia. Edellä mainitussakin tapauksessa oli komppa- 
nianpäällikkö nauranut makeasti, kun kuuli, miten pojat 
olivat poistuneet kasarmilta, ja määrännyt lievät rangais- 
tukset niille viidelle, jotka tästä matkasta »paloivat». 

Elokuun 22. p:nä ilmoitettiin pataljoonalle, että se tulee 
siirtymään toiseen koulutuskeskukseen. Samalla aloitettiin 
perusteelliset siivoustyöt. Varusteiden kunnostaminen ja nii- 
den tarkastukset täyttivät päivien ohjelman siihen saakka, 
kunnes pataljoona 25. 8. 41 lähti Stralsundista ja suuntasi 
matkansa naapurimaakuntaan Pommeriin sijoittuen Neu- 
Stettinin lähellä Gross-Bornissa olevaan koulutuskeskukseen 
Lager Lindeen. 


107 



LAGER LINDE 


Pataljoonan tultua Gross-Borniin tiivistettiin sen koulu- 
tusta entisestäänkin. Tämän koulutuskeskuksen laajat tais- 
teluharjoitusalueet antoivat mahdollisuuden sotaharjoituk- 
siin myös pataljoonan puitteissa. Harjoituksiin ja eri alojen 
teknilliseen erikoiskoulutukseen kiinnitettiin nyt entistä 
enemmän huomiota. 

Minkälaisia vaikutteita vapaaehtoisemme saivat näinä 
aikoina, kuvastuu mainiosti erään vapaaehtoisen, ylikersantti 
Taisto Kuurin (kuoli haavoihinsa sodan päätyttyä Suomessa) 
päiväkirjasta: 

»12. 9. 41. On jäänyt melkein kuukausi, ettei ole tullut 
pidettyä päiväkirjaa. Syy siihen on ollut kertakaikkiaan 
sellainen kiire tänä aikana, ettei ainakaan minun osallani 
ole vielä ennen ollut sellaista näin yhtämittaisesti. Niinpä 
jääkin paljon mielenkiintoista tältä ajalta kirjoittamatta. 
Olemme olleet joka päivä maastoharjoituksissa, lähteneet 
aamulla klo 6 ja tulleet illalla 7—8 aikaan takaisin ja aina 
loppuaika illasta on ollut aseiden puhdistusta ja tarkastuksia. 
Nyt vasta tänä aikana olemme tulleet kokemaan, mitä on 
SS-miehen koulutus, se on sellaista ettei voi ihminen kuvi- 
tella, ellei itse ole sitä kokemassa. Kyllä otetaan mieheltä 
mehut niin tyystin pois kuin vain ottaa voidaan, mutta 
ihmeellisiä ovat nämä suomalaiset nuoret pojat kestämään 
kaiken höykyn mikä meillä on. Koulutus on niin perusteel- 
linen kuin yleensä voidaan antaa, jos tästä koulutuksesta 
vielä vähän petrattaisiin, niin voitaisiin aloittaa jokapäiväi- 
nen miehistön tappioluettelo vaikka vihollisia ei lähellä ole- 
kaan. Nämä harjoitukset ovat niin todellisia sotaharjoituksia, 

että jos nämä laitettaisiin filminauhalle, niin varmasti yleisö 
uskoisi että olemme niin kuumissa paikoissa kuin vain rin- 
tamalla voi olla. Esim. eilen teimme hyökkäyksen oletettuun 
esikuntataloon. Oli määrätty joukkue valloittamaan sitä, 
meillä oli 4 kkrta, jokaiselle oli annettu 300 kovaa patruunaa, 
sekä joukkueella oli vielä kiväärimiehillä kaikilla 60 patruu- 
naa ja 100 tävsikovaa käsikranaattia. Oli se sellaista hornan- 
tulta ja savua, ettei etulinjoilla sen enempää ole. En tiedä 
kuka maksaa koulutuksemme, sillä se maksaa niin paljon, 
ettei sitä voi osapuillekaan arvioida. Siitä saa kuitenkin jon- 
kinlaisen käsityksen ammusten kulutuksessa, sillä noin 3 
vuorokautta olemme joka päivä ampuneet keskim. 3000 
kiväärin ja kk:n patruunaa, sekä aina ovat pienet 5 cm:n 
krh:t olleet mukana tulitukea antamassa. Niiden lisäksi vielä 
käsikranaatit. — 4 K. eli KK-komppania ampuu toisina päi- 
vinä jopa 25 000 patruunaa. Varusteet kaikki mitä jaetaan 
ovat aivan uusia niin että niiden suhteen meillä ei ole valit- 
tamista, mutta auta armias meidän työpäiviämme, niissä 
kyllä jo alkaa olla vähän valittamisen aihetta. Eilenkin 
menimme aamulla klo 6 maastoon ja tulimme illalla klo 8.30 
takaisin, koko päivä oli yhtämittaista maissakäyntiä ja hyök- 
käystä, ehdimme nukkumaan klo 22.00 ja yöllä klo 2 läh- 
dimme uudelleen maastoon ja tulimme tänä aamuna klo 8.30 
takaisin. Kyllä täällä saa monipuolisen koulutuksen, minäkin 
olen jo ollut kk-miehenä, tarkka-ampujana, käsikranaatin- 
heittäjänä, nyt olen taistelulähetti ja se on kai lopullisesti 
minun hommani rintamalla. Meillä SS-miehillä on kaikilla 
vaarallinen tehtävä, olemme nim. kaikki kärkijoukkomiehiä, 
eikä meillä tule koskaan mieleen perääntyminen, eikä ase- 
missa pysyminen, meitä on vain koulutettukin ainoastaan 
hyökkäykseen.» 

»30. 9. 41. Taasen on pitkästä aikaa vähäsen kirjoitta- 
mista, sillä en ole ehtinyt 12. päivän ja tämän 30:n päivän 
välillä todellakaan tarttua kynään kuin sen verran, että 
kovalla kiireellä olen kotimaahan kirjoittanut. Mutta nyt 

on ollut palvelus pari päivää helpompaa ja lyhkäisemmät 
työpäivät. Olen ollut todellakin sellaisessa tuulimyllyssä, 
että vain itse tämän kokenut voi ymmärtää. Meitä suoma- 
laisia on todella koetettu kestävyydessä ym. höykyssä, mutta 
ei millään saada meitä piippuun. Olemme tosin jo niin sit- 
kistyneitä, että tuskin sellaista käskyä enää tulisi, että 
emme jaksaisi suorittaa.» 

»Vielä kerran täytyy ihmetellä Saksan ammusvarastoja, 
luulen ettei ole mitään määrää niiden paljoudella. Olemme 
syytäneet jatkuvasti kivääreillä, konekivääreillä, kranaatin- 
heittimillä sekä paiskineet sellaiset määrät käsikranaatteja, 
että pieni armeija tällä materiaalilla jo voisi muutaman päi- 
vän taistella. Olemme saaneet jatkuvasti uusia varusteita, 
olemme jo niinkuin joulukuusia kaikki varusteet yllämme. 

Nyt meillä on autot kunnossa, olemme olleet niitten 

kanssa jo kahtena päivänä maastossa, kyllä oikein helpo- 
tuksen huokaus pääsi meiltä, kun olemme muutteesta saa- 
neet mennä pitkälle harjoituspaikalle autolla kävelyn ase- 
mesta. Olemmekin kävelleet niin satumaisen matkan tämän 
runsaan kuukauden aikana, suunnilleen 1300 km, emmekä 
ole tätä kävelysarjaa suorittaneet yksistään kävellen vaan 
olemme joutuneet tekemään sellaisia matkoja syöksyjä, että 
Suomen armeijassa ei tunneta. Usein kuusikin kilometriä 
5 m:n syöksyillä kaikkine varusteineen, siinä kysytään mie- 
hen sisua ja kestävyyttä, mutta kyllä sitä onkin kovan kou- 
lutuksen ansiosta. Olemme toisinaan olleet niin piipussa, 
ettei ole tahtonut syödä viitsiä, mutta ehkä jo olemme 
paremmalla puolella tässäkin asiassa. Jos olisikin joskus 
vähän vapaa-aikaa, niin kyllä silloin keksitään vaikka mitä 
tarkastuksia. Kaikki mitä on täällä ollut, on nielty kylmästi, 
kuten sanotaan. Olemme öisin kärsineet vilua ja taas välillä 
hikoilleet. Mutta tällä kaikella loppujen lopuksi hyvää meille 
tarkoitetaan. Suurin toivomme on, että mitä pikemmin, sitä 
parempi kun pääsemme rintamalle. Viimeisten puheiden 
mukaan pitäisi koulutuksen loppua ensi viikolla, kyllä silti 

huomaakin, että olemme päässeet loppuvaiheeseen koulu- 
tuksessa. Harjoitus on jo koko pataljoonan puitteissa. Sun- 
nuntaina kait lähdemme 300 km:n kolonna-ajelulle.» 

»12. 10. 41. Taas on vähän aikaa tai oikeastaan nyt on 
paljonkin aikaa, sillä kaikki harjoituksemme on hyvin lop- 
puun suoritettu. Mutta kyllä viimeinen harjoitus oli todella 
koetus, miten paljon oikein kestämme rasitusta, mutta hyvin 
kestimme. Harjoitus oli pitkä ja raskas, ensin lähdimme 
autoilla kasarmilta ja ajoimme suunnilleen 130 km. Illalla 
majoituimme metsään telttoihin, mutta nukkumisesta ei 
juuri tullut mitään, sillä oli niin helkkarin kylmä, että tuli 
oltua vain niinkuin horroksissa. Aamulla klo 5 herätys (aivan 
pimeä vielä) ja telttojen kokoonpano sekä marssi kotiinpäin. 
Se oli marssi missä kysyttiin voimia, ei olisi tullut kysymyk- 
seenkään, että treenaamaton mies olisi kestänyt osapuo- 
leenkaan tätä menoa täysissä sotavarusteissa. Ensimmäinen 
marssimatkamme oli vähän yli 20 km ja meidän piti olla 
ruokailupaikalla klo 12, mutta olimmekin jo klo 10.50, joten 
alitimme tämän marssia jän yli tunnilla. Tämän matkan 
marssiaika oli erikoisesti laskettu päättyvän klo 12, siis huo- 
mattava voitto marssiajassa. Matkan varrella marssimme 
erään kaupungin lävitse nimeltään Tempelburg, ja marssies- 
samme hikisinä ja likaisina täysine varusteinemme lauloimme 
reippaita suomalaisia marssilauluja. Monissa ikkunoissa 
näimme naisia kyyneleet silmissä katsomassa meidän me- 
noamme, en tiedä miksi he itkivät. Olimmekohan niin liika- 
rasittuneen ja loppuunajetun näköisiä vai olimmeko muuten 
jollakin tavalla erikoisia, mutta saimme paljon kukkia nei- 
tosilta kaupungin lävitse marssiessamme. Sitten seurasi tun- 
nin ruokailutauko ja lähdimme etenemään, mutta ei enää 
tietä pitkin vaan avomuodoissa läpi peltojen ja ojien ajoimme 
Vihollista 7 takaa toistakymmentä kilometriä yhtämittaisesti 
väliin juosten ja taas kävellen. Se ei ollut mitään köykäistä 
hommaa, sen verran olimme asemissa aina välillä, että muu- 
taman laukauksen ammuimme. Tämän matkan jälkeen alkoi 

taipaleen viimeinen osa, kotiinrnarssi. Tämä loppumatka oli 
vielä noin 18 km ja illalla klo 8 aikaan pääsimme kasarmille, 
joten yhtämittainen meno oli 12 tuntia.» 

»Seuraavana päivänä oli meillä viimeinen taisteluharjoitus 
kovilla panoksilla ja oli aivan hiuskarvan varassa, ettei se 
ollut viimeiseni, sillä tämän taistelun aikana jouduin vie- 
mään erään ilmoituksen ja juoksin suoraan konekiväärin 
suihkun eteen, kuulat vinkuivat korvieni molemmin puolin 
ja maa tomusi edessä ja takana, ei kuitenkaan onneksi 
käynyt.» 

»Harjoituksia oli seuraamassa yksi Obersturmbannfiihrer 
(SS-everstiluutnantti) Berliinistä ja oli näihin manöövereihin 
sekä tähän viimeiseen taisteluharjoitukseen oikein tyytyväi- 
nen sanoen, että olemme täysin saksalaisten veroisia ja se 
oli sentään hyvin sanottu, sillä saksalainen on niin omahyväi- 
nen pitäen itseään kaikkien yläpuolella » 

Lager Linden koulutuskeskus käsitti kasarmiryhmän, joka 
oli melkein pienen kaupungin kokoinen. Sen alueella oli 24 
sotilaskotia ja muutamia elokuvateattereita, joista suurim- 
paan mahtui 800 katsojaa. Noin 25 neliökilometrin suurui- 
sella harjoitusalueella saattoi kaksi divisioonaa olla saman- 
aikaisesti taisteluharjoituksissa. 

Pataljoonan komentajaksi oli jo sen perustamisvaiheessa 
määrätty SS-Leibstandarte »Adolf Hitlerin» riveissä koulu- 
tuksensa saanut kapteeni, SS-Hauptsturmfuhrer Hans Collani. 
Hän oli tarmokas, itsepintainen ja juroluonteinen mies, jota 
vapaaehtoisemme luonnehtivat sanalla »jermu». Hän vaati 
ehdotonta sotilaallista kuria alaisiltaan, mikä on hyvin 
ymmärrettävääkin upseerilta, j oka tuli Leibstandarte »AH»:sta , 
Hitlerin henkikaartista. Tässä Waffen-SS:n, Saksan valio- 
joukkojen valituimmassa muodostelmassa, oli preussilainen 
sotilaskasvatus huipennettu korkeimmilleen. 

Varsinkin alkuaikoina oli hänen, sotilaallisen ja suur- 
saksalaisen maailmankatsomuksensa vuoksi, vaikea osoittaa 

sellaista joustavuutta, mitä ulkomaalaisen ja nimenomaan 
suomalaisen vapaaehtoisjoukon käsittely vaati. Aikaisemman 
kokemuspiirinsä puitteissa hänen oli hyvinkin vaikea ymmär- 
tää ja hyväksyä vapaaehtoisissamme esiintyvää individua- 
lismia, joka hänen näkemyksensä mukaan oli kitkettävä 
pois. Sen tilalle oli saatava tarkalleen preussilaisten esikuvien 
mukainen sotilaallisuus. Hiellä ja vaivallakaan yritys ei täy- 
sin onnistunut, mutta tuloksena oli joka tapauksessa viimeis- 
tellyn treenattu, jäntevä ja taistelutahtoinen pataljoona, 
joka tuotti kunniaa ja mainetta komentajalleen ja divisioona 
Wikingille, johon pataljoona koulutuksen jälkeen liitettiin. 

Lokakuun 15. p:nä ilmoitettiin pataljoonan saaneen alokas- 
koulutuksensa päätökseen ja tästä lähtien se luettaisiin tais- 
teluvalmiina pataljoonana liitetyksi SS-Di vision Wikingin 
alaiseen Nordland-rykmenttiin. Suomalaisen Vapaaehtois- 
patalj oonan viralliseksi perustamispäiväksi oli vahvistettu 
siis 15. 10. 1941 ja päivää juhlittiin asiaan kuuluvin juhla- 
menoin. Päivän kohokohdiksi muodostuivat lipun luovutus 
pataljoonalle ja sotilasvalan teko. 

Juhlatuntua ei pystynyt masentamaan syksyisen kolea ja 
sateinen sääkään. Aamusta saakka jatkunut itsepäinen tihku- 
sade taukosi sentään juhlamenojen ajaksi, kun pataljoona 
täysilukuisena järjestäytyi viivasuoriin rivistöihin leirin har- 
joituskentälle. 

Pataljoonalle oli Suomessa valmistettu lippu, jonka poh- 
jana oli Suomen siniristilippu, keskellä leijona vaakuna, ja 
kuhunkin kulmaan, lipun valkeille kentille oli kirjailtu meitä 
velvoittavat aiheet: yläkulmissa SS-merkki ja Vapaudenristi, 
alakulmissa Rautaristi ja Jääkärimerkki. Viimeksi mainittu 
oli kuin näkyvänä muistutuksena siitä, että vapaaehtois- 
pataljoona on kunnioittamiensa jääkärien jäljillä. Lipun luo- 
vutuksen suoritti Suomen sotilasasiamies, jääkärieversti 
Walter Horn, pitäen luovutuspuheen. Lipun otti vastaan 
pataljoonan komentaja, kapteeni Collani. Hän vastasi puhee- 
seen ja luovutti lipun sen jälkeen lipunkantajalle, komealle 
porilaiselle vapaaehtoiselle Henry Hoffrenille velvoittaen 
hänet pitämään lippuamme korkealla ja puolustamaan sitä, 
jos tarvittaisiin, kuolemaan asti. 

Lipunluovutusta oli saapunut seuraamaan lukuisa joukko 
sotilas- ja siviilihenkilöitä. Paitsi saksalaista kunniakomp- 

paniaa, sotilaspiirin komentajaa kenraali Guttneria, lukuisia 
SS- ja SA-järj estojen upseereita oli tilaisuuteen saapunut 
Suomesta SS-Vapaaehtoistoimikunnan edustajina hallitus- 
neuvos Riekki, pankinjohtaja Norrmen, vapaaherratar Ruth 
Munck ja Helsingissä olevan SS-Vapaaehtoistoimiston hoi- 
taja rouva Siiri Tuomola. Vapaaehtoisten omaisia edustivat 
tilaisuudessa maanviljelijä Rautala, insinööri Lindgren ja 
kirkkoherra Hjelt-Helaseppä. SS-Hauptamtista Berliinistä 
oli tilaisuudessa kapteeni Lehmusvuori ja minä sekä joukko 
Berliinissä komennuksella olevia muita vapaaehtoisiamme. 
Berliinin lähetystöstämme oli saapunut myös eräitä virkaili- 
joita, mm. komentajakapteeni Hakon Grönholm rouvineen. 

Kenraali Guttnerin tarkastettua pataljoonan seurasi ohi- 
marssi, jonka otti vastaan eversti Horn seurassaan kenraali 
Guttner, everstiluutnantti Levälahti ja pataljoonan komen- 
taja Collani. Marssimusiikista huolehti pataljoonan oma torvi- 
soittokunta. 

Tuntia myöhemmin alkoi juhlallinen sotilasvalan teko. 
Eversti Levälahti luki Waffen-SS:n komentoesikunnan pääl- 
likön, kenraali Jiittnerin tilaisuuteen lähettämän puheen ja 
sen jälkeen seurasi valanteko saksalaista kaavaa noudattaen. 
Valan kaava oli seuraava: 

»Ich schwöre Dir, Adolf Hitler, als Fuhrer und Kanzler 
des Deutschen Reiches, Treue und Tapferkeit, ich gelobe 
Dir und den von Dir bestimmten Vorgesetzten gehorsam bis 
in den Tod. So wahr mir Gott helfe.» (Vannon Sinulle, Adolf 
Hitler, Saksan Valtakunnan johtajana ja kanslerina, uskol- 
lisuutta ja urhoollisuutta, lupaan Sinulle ja Sinun määrää- 
millesi esimiehille olla kuuliainen kuolemaan asti, niin totta 
kuin Jumala minua auttakoon.) 

Vala tehtiin pataljoonan lipun äärellä ja esivannojina oli 
17 vapaaehtoista, joiden isät olivat aikoinaan palvelleet 
27. Jääkäripataljoonassa. Tälläkin tahdottiin korostaa vapaa- 
ehtoisliikkeeseemme liittyviä jääkäriperinteitä. 

Runoilija V. A. Koskenniemi oli kirjoittanut päivän kun- 

niaksi pataljoonalle marssin, jonka lennokkaista säkeistä 
ensimmäinen kuuluu näin: 

»Me tulemme kaukaa maasta karusta, 
miss' on vapaus vanhin päällä maan, 
missä sukumme suuresta sankaritarusta 
luku uusi yhäti kerrotaan, 
missä kunniamme tuttu tie 
vuossatojen veristen halki vie.» 

Juhlan virallinen puoli päättyi tähän, mutta iltapäivällä 
oli pataljoonan miehistölle ja kutsuvieraille järjestetty ohjel- 
maa eri sotilaskodeissa ja elokuvateattereissa. Erittäin mieliin- 
painuvan puheen piti kirkkoherra Hjelt-Helaseppä, sotilas- 
soittokunta soitteli reippaita säveleitään ja laulajatar Annikki 
Arni esitti pojillemme useita lauluja. Vapaaehtoistemme toi- 
mesta oli useita hilpeitä ohjelmanumeroita ja tämän juhlavan 
päivän jälkijuhlintaa jatkui pikkutunneille asti. Seuraavana 
päivänä oli komppanioissa herätys vasta klo 10.00 ja tarpeen 
taisi muutaman tunnin ylimääräinen uni monelle ollakin. 

Lokakuun 15. päivän juhlallisuuksien jälkeen oli palvelus 
pataljoonassa aluksi melko helppoa, pääasiassa varusteiden 
kuntoonlaittoa ja tarkastuksia. Mutta fyysillisesti raskaitten 
harjoitusten jälkeen alkoi nyt henkisesti raskas rintamalle 
pääsyn odotus. Miesten mieli paloi miesten töihin. 

Koulutuksen venyessä useita kuukausia kestäväksi vas- 
toin alkuperäisiä odotuksia oli vapaaehtoisten kesken koe- 
tettu, joskin usein väkinäisesti, ymmärtää perusteellisen 
koulutuksen tarpeellisuus ennen rintamalle lähtöä. Pataljoo- 
nassahan oli runsaasti nuorukaisia, jotka eivät vielä koti- 
maassaan olleet suorittaneet asevelvollisuuttaan. 

Kun koulutus nyt oli virallisestikin ilmoitettu päätty- 
neeksi, mutta lähdöstä ei vain kuulunut mitään varmaa, 
alkoi miestemme mieliala tulla kärsimättömäksi ja kiristy- 
neeksi. Tätä pahensi vielä useaan kertaan epävirallisesti tai 
virallisesti levitetyt tiedot lähdöistä, jotka yhä uudelleen pe- 
ruuntuivat. 

Silloisia mielialoja kuvaavat mainiosti aikaisemmin mai- 
nitun ylikers. Taisto Kuurin päiväkirjamerkinnät: 

»27. 10. Vietämme puheitten mukaan viimeistä viikkoa täällä 
Gross-Bornissa. Lauantaina lähdemme taasen mat- 
kustamaan pitkälle matkalle Etelä-Venäjälle 

31. 10. Odotamme nyt lähtöä kohti rintamaa, palvelus on 
kaikki loppu, ainoastaan suuret siivoustyöt ovat 
käynnissä, että jälkeemme tulevat saavat nämä 
asunnot puhtaana — — Nyt on jo sellaista kii- 

rettä ja touhua, ettei kukaan tahdo ehtiä mihinkään 
muuhun kuin matkatavaroiden kuntoonlaittamiseen. 

3. 11. En voi ymmärtää mitä kuppaamista tämä oikein 
on, kolme päivää .takaperin lastattiin tornisterit 
autoihin kovalla kiireellä ja lähtömääräyksen piti 
tulla millä minuutilla tahansa, — saimme kiellonkin, 
ettemme saa mennä minnekään pois kasarmilta kuin 
parinkymmenen metrin päässä olevaan kanttiiniin 
ja kuitenkin olemme vielä täällä. Junatkin kuu- 
lemma ovat olleet asemalla valmiina jo pari päivää 
olemme hyvin myrtyneitä koko meinin- 
gistä. Tuskin mikään pataljoona on koskaan odot- 
tanut kiihkeämmin rintamalle menoa kuin me, 
oikein vapisemme kiihkosta, kun aina vain päivä 
kerrallaan lykkääntyy sotaan menomme. 

6. 11. Kyllä nyt jos koskaan olisi syytä kirjoittaa suoma- 
laista ärrää pari sivua. Olemme tällä kertaa niin 
paatuneita koko reissuun kuin vain suomalainen 
voi olla, nyt jos koskaan rehoittaa suomalainen kiro- 
sana. Tänään tuotiin kaikki varusteemme autoista 
takaisin, ja lähdöstä rintamalle ei näin ollen ole 

tietoakaan En enää ollenkaan ihmettele 

vaikka pojat alkaisivat rettejöimään saksalaisten 
kanssa, sillä nyt jo on ajoittain ollut hyvinkin 
kireät välit, mitähän nyt seuraakaan. Ei ainakaan 
ole hyvä yrittää meitä höykyttää, jos haluavat ter- 
veenä liikuskella. Alun neljättä kuukautta 

on meitä höpötetty ( = rauhoiteltu lupauksilla) päivä 
päivältä ja viikko viikolta. Taitaa olla asiassa perää, 
että meitä tahdotaan säästää Suomea varten kou- 
luttajiksi, se ei ole ainakaan meidän itsemme tar- 
koitus, ja minkä käsityksen saavat loppujen lopuksi 
meistä kotimaassa olevat, emmepä enää taida keh- 
data kunnon rehellistä kirjettä kirjoittaa omaisil- 
lemme. Onnellisia saavat olla ne suomalaiset pojat, 
jotka meitä ennen tulivat Saksaan ja ovat saaneet 
käydä läpi tulikasteensa 

8. 11. Ei tahdo enää kehdata kirjoittaa kotimaahan mi- 
tään, kun minäkin olen jo ainakin 5 kirjeessä kir- 
joittanut, että tämä on viimeinen ennen rintamalle 
lähtöä. Ja aina vain lykkääntyy se meno. Kun 
vääpeli sanoi eilen käskynjaossa, että sitten kun 
lähdemme rintamalle, niin meiltä tuli koko komp- 
panialta naurun rähäys Vielä on sentään 

toivoa lähdöstä, sillä pataljoonan komentaja on 
kieltänyt pyykinpesun, sekä että ei saa jakaa takai- 
sin luovutettuja vuodevaatteita. Vielä meitä odot- 
taa sentään rautatievaunut asemalla, mutta jos ne 
vielä häipyy pois, niin sitten ei ole taas toivoa- 
kaan — 

23. 11. Toinen lähtö mennyt hukkaan. Nimittäin tänään 
piti taas lähteä, taasen oli kaikki valmiina, mutta 
voi PERKELE, uusi lykkäys on kuulemma kolme 
viikkoa. Nyt on jo mennyt halu kirjoittaa edes 
päiväkirjaakaan, siksi tylsäksi tämä kaikki käy, 
lupauksia ja taas lupauksia rintamalle lähdöstä. 
Meille piti eilen uusi yhdysupseerimme majuri Kur- 
kiala puheen, sanoen kuinka tärkeä tämä matka 
on koko Suomen kansalle ja käski meidän rauhalli- 
sesti odottaa, sekä olla kiintyneitä työhömme. Saapa 
nähdä minkälaiseksi muuttuu nyt koulutus, vieläkö 
jatkuu tämä tylsä jokapäiväinen kymmenien kilo- 
metrien marssi, välillä vähän jotain toimintaa. Siis 
taas lähdemme ensikuun eli joulukuun 10:s päivä, 
mutta lähtöihin me emme enää kukaan usko, ennen- 
kuin olemme junassa ja siinäkin muutama sata 
kilometriä matkalla. Ja vielä kerran tämän päivän 
lopettajaisiksi, että voi PERKELE. 

27. 11. alkoi erikoiskoulutus, minkä pitäisi kestää 

ensikuun 15 pv:ään ja sitten taas rintamalle. 
En tiedä kuinka viisaiksi tulemme, mutta kyllä 
ainakin yritetään oppia päntätä päähän muodossa 

jos toisessa. Mutta lapsellisuutta esiintyy tässäkin 
jatkokoulutuksessa, sillä joka päivä pidetään meille 
saksan kielen laulutunteja sekä eksersiiriä, eli sul- 
jettua, mutta niellään kaikki alas mitä vastaan 
tulee, emme enää paljon välitä, alkaa pinnaus rehoit- 

tamaan Olenpa saanut kuulla huhunkin, 

että Suomen hallitus on pyytänyt, että meitä ei 
vietäisi rintamalle, siinä se on lyönyt kirveensä 
kiveen raskaasti, sillä olen melko varma, että vain 
harva kehtaa mennä Suomen armeijaan koulutta- 
jaksi meistä, ellemme saa myöskin tällä reissulla 
käydä rintamalla. 

29.11. Viimeinen huhu: pataljoona lähtee taas keski- 
viikkona, pakkaavatkin kuulemma tavaroitaan lähtö- 
kuntoon, tämä onkin sitten kolmas ja tosi lähtö 

Ruoka on edelleenkin hyvää, joskin jotkut 

suursyömärit valittavat saavansa vähän, mutta 
minulta riittää joka ateriasta antaa melkein toinen 
puoli niille suursyömäreille. 

1. 12. Lähtöpuuhat ovat taas täydessä käynnissä, tulipa 

jo niin kiireellinen lähtömääräys, että piti koko 
pataljoona siirrettämän rintamalle joukkojen-kulje- 
tuslentokoneilla. En ollenkaan ihmettele jos parin 
tunnin päästä taas tulisi tiedoitus, että lähtömääräys 
on peruutettu. Siihen olenkin niin tottunut. 

2. 12. Viimeinkin tullut marssikäsky komppaniaan, HUO- 

MENNA VIIMEINKIN KLO 16.50 määrä lähteä.» 

Tämä marssikäsky pitikin lopulta paikkansa ja pataljoona 
aloitti rintamaanmarssinsa Gross-Bornista 3. 12. 1941. Mie- 
histön mielialoja ajatellen se ei tapahtunut hetkeäkään liian 
aikaisin. Joukko oli täynnä taistelutahtoa, jota se pyrki 
purkamaan jo omassakin keskuudessaan tappeluissa ja sak- 
salaisiin kouluttajiin kohdistamassaan kaunassa. Seurauksena 
petetyistä lupauksista rintamalle lähdöstä oli alkanut esiintyä 

Odotusta 


kurittomuuksia, samoin oli toimistooni Berliiniin tullut usei- 
takin anomuksia pääsystä Suomen rintamalle. Nuorten vapaa- 
ehtoistemme kärsimättömyys noissa oloissa oli täysin ymmär- 
rettävää. Heidän samanikäiset Suomeen jääneet toverinsa 
olivat jo useita kuukausia saaneet täyttää velvollisuuksiaan 
Suomen rintamalla, kun taas he, erikoisesti sotaan valmis- 
tautumaan lähteneet, eivät vielä puoleen vuoteen olleet 
päässeet rintaman läheisyyteenkään. 

Kaiken lisäksi toisti Saksan sotapropaganda jatkuvasti 
väitteitään, että lopullinen voitto — der Endsieg — oli mel- 
kein käden ulottuvilla. Mahdollisuus joutua palaamaan koti- 
maahan sodassa käymättä, kun Suomen rintamalla oli jo 
otettu menetetyt takaisin ja päästy Äänisen rannoille, pelotti 
pahiten vapaaehtoisiamme. Olihan Suomen sotilasasiamieskin 
heinäkuussa Stralsundissa käydessään maininnut, että sota 
»kestänee vielä syksyyn saakka», ja nyt oltiin jo joulukuussa. 
Sotahan saattoi päättyä kesken kaiken 

Pataljoonan odotellessa lähtöä rintamalle oli syntynyt 
ajatus sen käyttämisestä varsin omalaatuiseen operaatioon. 
Tarkoitus oli varustaa pataljoona luistimilla, kuljettaa mie- 
histö lentoteitse Krimille ja panna se yllättäen hyökkäämään 
yli Kertsin salmen vastapäätä olevaan Tamanin kaupunkiin, 
jonka tiedustelu oli ilmoittanut venäläisten heikosti miehittä- 
mäksi. Luistinretki olisi ollut noin 15 km. Pataljoonankomen- 
taja Collani matkusti Gross-Bornista Berliiniin neuvottele- 
maan luistimien hankinnasta. Tällöin oli suunniteltu luisti- 
mien keräämistä yleisöltä WHW:n, Talviavun, avulla. Jos- 
tain syystä oli tästä hyvin salaisena pidetystä hankkeesta 
kuitenkin päätetty luopua. 

Taisto Kuurin päiväkirjamerkintä oli täyttä totta, kun 
hän kirjoitti: »Tuskin mikään pataljoona on koskaan odot- 
tanut ldihkeämmin rintamalle lähtöä.» Vastaanhangoittelua 
ei esiintynyt eikä purnauksia Väinö Linnan tyyliin kuulu- 
nut, kun pataljoona lähti marssimaan kasarmiltaan, asettui 
junaan ja lähti idässä odottavia kohtaloitaan kohden. 



SS-VAPAAEHTOISTOI MI KUNTA 


Samaan aikaan kun »divisioonan miehet» taistelivat yhä 
harvenevin rivein Ukrainassa ja »pataljoonan pojat» hikoi- 
livat loputtomilta tuntuvissa harjoituksissaan koulutuskes- 
kuksissa, oli näiden vapaaehtoisten värväyksen järjestäjä ja 
matkalle lähettäjä, SS-Vapaaehtoistoimikunta Helsingissä 
tullut esille »maan alta» ja esiintyi nyt Suomen sotaan liit- 
tymisen jälkeen täysin avoimesti. 

Tämän toimikunnan tehtävänä oli lähinnä olla 

— neuvoa-antavana elimenä Suomen hallitukselle vapaa- 
ehtoisasiassa; 

— neuvotella saksalaisten viranomaisten kanssa vapaa- 
ehtoisasiaan liittyvissä kysymyksissä; 

— avustaa yhteysasioissa vapaaehtoisten ja heidän omais- 
tensa välillä; 

— informoida vapaaehtoisten omaisia juoksevissa asioissa 

ja 

— kontrolloida vapaaehtoisliikkeen poliittista puolta. 

Näitä tehtäviä varten oli jo alkuvaiheissa perustettu 

toimikunta, johon kuuluivat hallitusneuvos Esko Riekki 
(puheenjohtajana), eversti M. V. Vihma, kapteeni Kalle Leh- 
mus, everstiluutnantti Ragnar Nordström ja pankinjohtaja 
P. H. NorrmGn. 

Myöhemmin oli toimikuntaa laajennettu ja kuuluivat sii- 
hen kesällä 1942 seuraavat henkilöt: hallitusneuvos Esko 
Riekki puheenjohtajana, eversti M. V. Vihma, johtaja Paavo 
Rautala, f il. tri L. Arvi P. Poijärvi, eversti P. O. Ekholm, 
professori N. A. Osara, fil.tri Vilho Helanen, maisteri Kalervo 
Tamminen, tekn.tri Reino Castren, everstiluutnantti Ragnar 
Nordström, varatuomari, kapt. R. G. Kallia, kapteeni B. S. 

Aaltonen ja pankinjohtaja P. H. Norrm6n. Toimikunnan 
suuresta henkilömäärästä huolimatta olivat sen tehtävät 
kuitenkin jääneet pääasiassa kahden henkilön, hallitus- 
neuvos Riekin ja kapteeni Aaltosen huoleksi. Vapaaehtois- 
toimikunnan sihteerinä ja monenlaisten käytännöllisten asiain 
järjestelijänä toimi hyvin tarmokkaasti kapteeni Osmo Nis- 
kanen, joka oli hankkeessa mukana asevelipiirien edustajana. 

SS-Vapaaehtoistoimikunnan juoksevat asiat oli alussa hoi- 
dettu Insinööritoimisto Ratas Oy:n konttorissa Temppeli- 
katu 4:ssä, mutta sittemmin toimikunta hankki oman toi- 
mistohuoneiston Döbelninkatu 2:sta Helsingissä. Tätä SS- 
Vapaaehtoistoimistoksi kutsuttua virkapaikkaa hoiti tarmok- 
kaasti sen perustamisesta lähtien aina lopettamiseen saakka 
rouva Siiri Tuomola, apunaan neiti Helvi Salminen sekä 
joitakin asepalvelukseen kykenemättömiksi tulleita vapaa- 
ehtoisiamme. 

Kun joitakin vapaaehtoisiamme jo oli kaatunut Puolan 
ja Ukrainan taisteluissa, perusti Fursorgeamt der Waffen- 
SS (Aseellisen SS:n Huoltovirasto) alaosastonsa Helsinkiin 
huolehtimaan sille kuuluvista velvollisuuksista kaatuneiden 
omaisten tai muuten huoltoavustuksiin oikeutettujen vapaa- 
ehtoisten omaisten avustamisessa. SS-Vapaaehtoistoimikunta 
lähetti elokuun 12. p:nä 1941 huoltoavustuksiin oikeutettu- 
jen omaisille kyselykaavakkeita ja seuraavan kiertokirjeen: 

»Saksan SS-joukkojen johto on — vaikkakaan emme osan- 
neet sellaista edes vaatia — rehdisti katsonut velvollisuu- 
dekseen avustaa riveissään palvelevia suomalaisia täysin 
samojen perusteiden mukaan kuin saksalaisiakin. 

Koska on ilmennyt, että eräiltä vapaaehtoisilta on sit- 
tenkin jäänyt kotimaahan huoltoa kaipaavia omaisia ja kun 
nyttemmin on joitakuita suomalaisia Saksassa kaatunut, on 
SS-yliluutnantti Bolze useine sotilasvirkailijoineen saapunut 
Helsinkiin perustaakseen tänne erityisen huoltotoimiston. 

Kehoitamme vapaaehtoisten omaisia vastaamaan tunnol- 

lisesti ja rehtiin suomalaiseen tapaan huoltotoimiston kyse- 
lyihin ja luottamaan siihen, että toimisto tekee parhaansa 
apua tarvitsevain ja kaatuneiden läheisten tukemiseksi Sak- 
sassa voimassa olevain määräysten mukaisesti. Ilman muuta 
lienee selvää, että tällaisia avustuksia ei saa nostaa saman- 
aikaisesti sekä Suomen että Saksan valtiolta.» 

Pitääkseen yhteyttä saksalaisissa joukoissa palveleviin 
vapaaehtoisiin tekivät SS-Vapaaehtoistoimikunnan jäsenet 
useitakin matkoja Saksan rintamalle ja koulutuskeskuksiin. 
Eräältä tällaiselta matkalta toimitti majuri Riekki vapaa- 
ehtoisten omaisille seuraavan luottamuksellisen kiertokirjeen, 
päivämäärä 14. 9. 41: 

»Kun allekirjoittaneella oli tilaisuus jo kolmannen kerran 
kuluneen kesän aikana tavata poikiamme Saksassa ja tu- 
tustua heidän oloihinsa, on esitettyjen toivomusten mukai- 
sesti lyhkäinen matkakertomus omaa piiriämme varten ehkä 
paikallaan. 

Saatuani tietää, että heinäkuulla esittämääni pyyntöön 
päästä itärintamallakin taistelevia suomalaisia tapaamaan 
sain nyt myönteisen vastauksen, lensin 23. 8. Helsingistä 
Berliiniin, josta 25. 8. matkustin Saksan Suureen Päämajaan 
ja sieltä suomalaisen kenraaliluutnantti öhqvistin kanssa 
lentokoneella Division Wikingin rintamaosalle Etelä-Venä- 
jälle ns. Mustan mullan alueella. Viivyimme poikiemme ja 
heidän saksalaisten esimiestensä parissa 26. 8.— 30. 8. käy- 
den äskettäin vallatuissa suurissa kaupungeissa, joissa ja 
joiden esikaupungeissa he majailivat ja samalla varmistivat 
osan rintamaa. 

Poikiemme mieliala oli hyvä ja reipas, niinkuin saattaakin 
ymmärtää voittoisiin sotatoimiin miehuullisesti osallistuneilla 
nuorilla miehillä olevan. Käyntimme oli asianomaiselle sak- 
salaiselle päällystölle mieluisa ja samalla velvoittava poi- 
kiamme hyvin vaalimaan. Heidät mainituinkin varauksetta 

divisioonan ehkä rohkeimmiksi taistelijoiksi. Sikäläisen ar- 
meijan korkein johto taas totesi Division Wikingin kunnos- 
tautuneen. Suomalaiset olivat käyttäytyneet hyvin ja erityi- 
sesti mainittiin heidän haavoittuneina esiintyneen miehek- 
käästi. Monet suomalaisista olivat saaneet rautaristin urhool- 
lisuudestaan ja vielä muutamille oli sellaista esitetty pääl- 
lystön taholta. Ryssän vastustus oli ilmeisesti jo paljon hei- 
kentynyttä. Siellä ollessamme sattui vain yksi ryssän toi- 
meenpanema heikko ilmahyökkäys, joka ei tuleen tottuneita 
poikiamme näyttänyt häiritsevän. Harvaa tykkitulta ja tie- 
dusteluretkiä sattui. Puuhailtiin majoituksen ja rikkaasta 
maakunnasta runsaan muonan hankinnassa samalla kuin 
pidettiin asemia suuren virran rannalla miehitettyinä. 

Varustukset olivat ensiluokkaiset, joskin jo osin sodan 
kuluttamia ja kasvot pölyiset mustasta mullasta. Kun divi- 
sioona on kokonaan moottoroitu, eivät marssit ole olleet 
rasittavia. Muona ja huolto mainittiin ja totesimme itse sen 
hyväksi, vaikka se tietysti taistelujen aikana näillä äärettö- 
millä lakeuksilla ajoittain kärsii. 

Pojat kuuntelivat halukkaasti kuulumisia kotimaasta sekä 
kyselivät ja saivat yksityiskohtaisia tietoja kotimaan rinta- 
milta. Suurta tyydytystä herätti ilmoituksemme, että suo- 
malaisten yhdistäminen yhdeksi joukko-osastoksi noin kuu- 
kauden kuluttua lopultakin toteutetaan, jolloin he saavat 
näyttää mihin he suljettuna joukkona pystyvät. Uskon hei- 
dän ymmärtävän, miten suuri merkitys on sillä, että he 
ovat ja taistelevat siellä yhteistä vihollistamme vastaan. 
Alussa niin suuret kielivaikeudet alkavat ilmeisesti helpottua 
ja monet pojista puhuvat jo auttavasti saksan kieltä — 
kaikkihan sitä tuskin oppivatkaan vapaasti käyttämään, 
mutta sisukkaat miehet ilman pohjatietojakin olivat ihmeel- 
lisesti jo kieltä oppineet. 

Välit ja ymmärrys saksalaisten ja suomalaisten kesken 
olivat myöskin parantuneet, vaikka edelleenkin esitettiin 
meikäläisten taholta valituksia saksalaisen alipäällystön suh- 

teen eräissä joukko-osastoissa. Näihin valituksiin on joskus 
osittain ollut aihettakin, sillä kaikki saksalaiset aliupseerit 
eivät ymmärrä meikäläistä luonnetta eivätkä ole täysin sel- 
villä, missä mielessä poikamme ovat Saksaan lähteneet. 
Kerroin näistä korkeammalle päällystölle, joka vakavasti 
pyrkii hankauskohtia — jotka johtuvat etupäässä meikä- 
läisten kielitaidon puutteesta — poistamaan. Toisissa muo- 
dostelmissa oli keskinäinen ymmärrys ja suhteet moitteetto- 
mat, riippuen ilmeisesti paljon meikäläisistäkin. Melkoinen 
osa suomalaista alipäällystöä oli vielä vailla vastaavaa arvoa 
ja asemaa ja se pahimmin kärsi asemastaan, mutta korjausta 
siinäkin varmasti ennen pitkää tulee. 

Tietoja kotimaasta, lähinnä kirjeiden muodossa, kaivat- 
tiin kovasti. Postin kulku on valitettavan hidasta ja epä- 
tasaista, mutta siinä on nyt saatu aikaan parannusta ja sen 
viipymisellä rintamaoloissa ja ankaraa sotaa käyvissä suun- 
nattoman laajoilla aloilla liikkuvissa armeijoissa on aivan 
luonnolliset syynsä. Eihän voi kuljetusvaikeuksien vuoksi 
esim. ajatellakaan, että kullekin pojalle pitäisi tulla omat 
sanomalehtensä — eikä suinkaan tullut saksalaisillekaan. 
Noin kuukauden viipymistä kirjeiden suhteen on pidettävä 
normaalina. Muistettava on, että kirjeet tarkastetaan eikä 
sallita ajattelemattomien eikä huonoa mielialaa osoittavien 
kirjeiden kulkemista — sellaisia pidetään sitä paitsi koko 
joukon ja kansankin mittapuina. — Muuten on tehty Suo- 
messa ja Saksassa kaikki tehtävissä oleva postinkulun keski- 
kesäisen huonon tilan korjaamiseksi, mutta ilmeni, etteivät 
kaikki pojatkaan ole olleet kovin uutteroita kirjoittelemaan. 
Oman suomalaispatalj oonan valmistuminen lokakuun alku- 
puolella parantaa varmaan yhä postiyhteyksiäkin. 

Haavoittuneet kertoivat saaneensa mahdollisimman hyvän 
hoidon ja eräät toipilaat olivat jo tulossa kuukauden lomalle 
Suomeen, mutta vaativat itse, että saavat palata takaisin 
Saksaan. Muutamia heikkoja vapaaehtoisia palautetaan lähi- 
aikoina takaisin kotimaahan. Osalle omaisia on jo tunnettua, 

että saksalaiset ovat pyytämättämme järjestäneet Suomeen 
erityisen hyoltoviraston, joka jakaa perhe- ja huoltoavus- 
tuksia avustuksen tarpeessa oleville vapaaehtoistemme omai- 
sille. 

Valitettavasti on olosuhteiden vaikeudesta riippuen sat- 
tunut jokunen tapaus, että suomalainen on ilmoitettu kaa- 
tuneeksi, vaikka niin ei olekaan ollut asianlaita, mutta sel- 
laistahan on sattunut omissakin joukoissamme ja asia saa- 
taneen nyt järjestelyjemme kautta korjatuksi. Samoin olen 
todennut, että haavoittuneet, joita joudutaan kuljettamaan 
usein tavattoman pitkiä matkoja, joksikin aikaa häipyvät 
sairaaloihin ilman, että heistä saadaan tietoja. Tämäkin on 
nyt koetettu korjata mikäli voidaan. 

Tovereiden kaatumiseen ja haavoittumiseen suhtautuivat 
poikamme miehekkäästi: koruton on sotilaan hautaus ja 
hauta tien varrella siellä viljavainiomeressä paikalla, jossa 
sankarikuolema hänet kohtasi. Terveystilanne divisioonassa 
oli koko ajan ollut mitä parhain, tarttuvia tauteja ja sai- 
rauksia ei esiintynyt. 

Matkatoverini, jääkäripataljoona 27:n jäsen, totesi, että 
vaikeudet silloin, 25 vuotta sitten, olivat monessa suhteessa 
suuremmat kuin nyt. 

Ketään unohtamatta ja ketään mainitsematta tuon täten 
pojiltamme divisioonasta kotiväelle ja tuttaville reippaita 
sotilaan terveisiä! 

Suomalaisten pääosaa, koulutettavaa pataljoonaa, kävin 
jo kolmannen kerran katsomassa 4—5. 9. Pataljoona on elo- 
kuun lopulla siirretty Stralsundista erääseen Koillis-Saksassa 
olevaan uuteen, valtavaan harjoitusleiriin, joka on kokonai- 
nen sotilaskaupunki uudenaikaisine kivitaloineen ja ihanteel- 
lisine, kanervaa ja metsikköjä kasvavine harjoitusmaastoi- 
neen. Paikka ja olosuhteet siellä ovat suurenmoiset. Upseerit 
asuivat kukin omassa huoneessaan ja miehistön tuvat ovat 
ensiluokkaiset. Palvelus on ankaraa ja työpäivä pitkä, mutta 
on oltavakin, sillä siten pojista miehiä varttuu ja vain siten 

saavutetaan tarkoitettu tulos: hyvin harjoitettu joukko, joka 
osaa taistella ja välttyä turhilta tappioilta. Pataljoonan työ- 
teliäs ja vaativa päällikkö sanookin katsellessaan poikain 
taisteluharjoitusta kirjavissa suojapuvuissa maastossa, että 
jos harjoitus näin saa jatkua määrättyyn lokakuun 10. p:ään 
saakka, tulee joukosta yksi Saksan kaikkein parhaiten kou- 
lutettuja ja varustettuja. 

Päällystö kehui vilpittömästi suomalaisten hyvää ruumiil- 
lista kuntoa, vaikkakin vaarattomia kurkkutauti- ja vilus- 
tumistapauksia on sattunut ja vaikka suurin osa leirillä ole- 
vista oli Saksaan mennessään vailla todellista sotilaskoulu- 
tusta. Erityisesti saksalaiset hämmästelivät poikaimme yli- 
voimaista ampumataitoa. Aseet olivatkin, samoin kuin kaikki 
varusteet, aivan uudet ja parhaat saatavissa olevat — mm. 
Suomi-konepistooleja. Satakunta poikaamme oli koulutettu 
autonkuljettajiksi ja olivat he parhaillaan hakemassa patal- 
joonalle autoja aina Pariisista asti. Osa oli Keski-Saksassa 
pioneerikursseilla, jotkut kaasukursseilla, toiset kertomassa 
alpeilla saksalaisille talvisotamme kokemuksia jne. 

Oma 28-miehinen soittokunta puhalteli jo virheettömästi, 
mutta poikain mielialalle kuvaavaa oli, että soittokuntaan 
komennetut miehet olivat tyytymättömiä, koska pelkäsivät 
joutuvansa varsinaisista sotatoimista syrjään. 

Monet upseerit olivat jo saaneet omat joukkueensa joh- 
dettavikseen ja toistakymmentä suomalaista oli määrätty 
aliupseerintehtäviin. Lisää määrätään taas jonkin ajan ku- 
luttua, kun kielitaidossa edistytään. Kieltä opettamaan on 
täältä lähetetty neljä ammattiopettajaa, mutta kieliopin- 
toihin opettajain johdolla ei enää jää paljoakaan aikaa sotai- 
silta harjoituksilta. Upseereille olivat Suomesta lähetetyt 
räätälit valmistaneet hienot virkapuvut. 

Tietysti oli pojilla pataljoonassakin pikku vaikeuksia, 
mutta kun niistä tarkemmin puhuttiin, myönsivät he ne 
oikeastaan pieniksi ja olot hyviksi. Suomalaisen luonteeseen 
kuuluu helppous moittia vieraita oloja ja kehua omia? 

Postin suhteen oli samansuuntaisia valituksia kuin divisioo- 
nassakin, mutta korjaukset täällä jo tuntuvat. Poikia tun- 
tui vaivaavan se ajatus, että heidän on täytynyt toistaiseksi 
olla syrjässä varsinaisesta taistelutoiminnasta, ja halu rin- 
tamille taistelemaan oli yleinen. Oli joukossa joku liian nuo- 
rikin, jota koti-ikävä vaivasi, mutta sekin järjestyi ja hei- 
kot saataneen vähitellen kotiutetuiksi. 

Everstiluutnantti Levälahti on heinäkuun lopulta saakka 
ollut koulutuspatalj oonassa poikiemme isänä ja tukena. 
Päällystö ja korkein johto Berliinissä lupasi auliisti ottaa 
esittämiäni toivomuksia ja järjestelyjä varteen. Niinpä luvat- 
tiin jo syyskuun lopulla kutsua taaemmaksi divisioonassa ole- 
vat koulutusta ja uusien aselajien muodostamista varten. 
Suomalaisten yhdeksi joukko-osastoksi yhdistämisen tapah- 
duttua palautetaan osa rintamakokemusta saaneesta patal- 
joonassa tarpeettomasta upseeristosta ja aliupseeristosta 
Suomeen omiin joukkoihimme. Palkkauksessa vielä olevat 
epätasaisuudet järjestetään. Rahanpuutetta ei pojilla ole, 
vaan monet varsinkin rintamalla ovat säästäneet sievoisia 
summia ja lähettäneet kotiinsakin. Rahan Suomeen lähettä- 
minen täyden kurssin arvoisena on nyt saatu järjestetyksi, 
joten henkivakuutusmaksujen ja velkain korkojen suoritus, 
kotiväen avustaminen yms. voi tapahtua säännöllisesti. 

Olen tilannut pataljoonalle oman siniristilipun leijonineen 
ym. tunnuksineen ja kaikille pojillemme valmistuu piakkoin 
oma suomalaismerkki: idän käyrää sapelia polkeva ja länsi- 
maista suoraa miekkaa kohottava leijona. 

Pieniä rikkomuksia, mm. jokunen valitettava juopottelu- 
tapaus, on suomalaisten keskuudessa (pataljoonassa) aikai- 
semmin sattunut, mikä ei ole ollut suomalaisten maineelle 
suinkaan eduksi, mutta yleensä on kuri ollut hyvä eikä anka- 
rampia rangaistuksia ole tarvinnut käyttää. 

Yleensä sain sen varman käsityksen, että asiat ovat hyvällä 
tolalla ja valitukset pienistä turhista aiheutuneita — ainahan 
on marisijoita joukossa. — Politikointia ei poikiemme kes- 

kuudessa harjoiteta eikä heille ole tyrkytetty kansallissosia- 
listisia uskomuksia; he ovat ja heitä käsitellään sotilaina. 

Kotiväen on suhtauduttava asioihin tyynesti ja arvok- 
kaasti eikä edellytettävä sodan aikana olosuhteita, jotka 
joka suhteessa olisivat kuviteltujen ihanneolojen laisia. 
Ankarasti kamppailevan Saksan asianomaiset viranomaiset 
suhtautuvat asiaamme kaikella mahdollisella ymmärtämyk- 
sellä ja pitävät pojistamme hyvää huolta. 

Rohkenen käyttää tilaisuutta antaakseni sen käytännöl- 
lisen neuvon, että kirjeet pojille on toistai- 
seksi aina lähetettävä Rataksen kautta, 
sillä saksalaisessa kenttäpostissa ne vielä hitaammin ja 
aivan epävarmasti täältä menevät perille. Osoite on kirjoi- 
tettava selvästi ja merkittävä vastaanottajan koko nimi ja 
mieluummin suomalainen sotilasarvo. Tarpeellista ei ole 
merkitä Feldpost-numeroa eikä käytettyä »Deutschland/ 
Dresden» tai »Deutschland/Wien», koska nyttemmin kortis- 
tomme mukaan Berliinissä kirjeisiin merkitään tarkemmat 

osoitteet Kunnioittavasti tervehtien yhtenä Teistä 

hallitusneuvos, majuri Esko Riekki.» 

Vuosien 1941 — 1942 vaihteessa Rostovin seuduilla käyty- 
jen ankarien taistelujen vuoksi olivat divisioona Wikingin 
kenttäpostiyhteydet epävarmat ja tietojen saanti sieltä 
vaikea. Suomessakin oli tästä syystä levinnyt erilaisia huhuja, 
mm. Rostovin taisteluihin osaa ottaneiden suomalaisten täy- 
dellisestä tuhosta. Näihin huhuihin oli osittain aiheena myös 
vihollispropagandassa esitetyt tämän suuntaiset väitteet. 
Hallitusneuvos Riekki matkusti jälleen Berliiniin ja edelleen 
itärintamalle 16.12.41 — 10.1.42 välisenä aikana ja kir- 
joitti matkahavainnoistaan seuraavan selostuksen: 

» Jakelu : 13/1 1942 

Ratas 1 kpl. 

Boman, Berliini, 1 kpl. 

Riekki 1 kpl. 

Hajatietoja Riekin matkalta Berliiniin ja itärintamalle 
divisioonassa olevien poikien luo 16/12 1941 — 10/1 1942. 

On paljon puhuttu siitä, kuinka suomalaistenkin menetyk- 
set Rostovin tapausten yhteydessä olisivat olleet suuret, 
mutta nämä puheet ovat ihmisten luulon liioittelemia. Päin- 
vastoin ovat suomalaisten tappiot pysyneet hyvinkin koh- 
tuuden rajoissa. Tässä muutamia tarkistamattomia poikien 
minulle joulukuun lopulla divisioonassa kertomia tietoja 
tappioista: 

Uspenskajassa kerrottiin, että Veikko Väärälä, Aufklä- 
rungsabt., Feldpostnummer 41487, ei suinkaan ole kuollut 
niinkuin huhu kertoo. 

Westlandin 7. komp. Kärjen ja Raholan mainittiin tiedus- 
telumatkalla koko partion mukana jääneen ryssän puolelle 
marraskuun lopulla. Näin kertoi Turre Noisniemi. 

Vänrikki Paikkalan, joka on viime aikoina toiminut jouk- 
kueenjohtajana Westlandissa, mainittiin saaneen vatsaansa 
pahanlaisen haavan perääntymisvaiheessa marraskuun lo- 
pussa Rostovista päin. 

Yliluutnantti Norvio, joka kuului samaan panssari torjunta- 
joukkueeseen kuin Paikkala, on useamman miehen kertoman 
mukaan 18/11 vaikeasti haavoittunut ja kuollut 19/11. 

Erkki Antti Melamies Kemistä on haavoittunut päähän ja 
joutui 7/12 sairaalaan. 

Onni Kotala haavoittui lievästi 7/12. 

Kauko Sir6n, Aufklärungsabt. 3. kompp., on palelluttanut 
toisen jalkansa, mutta oli läsnä puhutellessani poikia 28/12 
ja valitti, ettei ole saanut riittävästi sairaalahoitoa, minkä 
vuoksi annoin pataljoonan komentajalle kehoituksen toimit- 
taa hänet sairaalaan ja määräsin kapteeni Kailan valvomaan, 
että määräys toteutetaan. 

Luutnantti Tenomaa Westlandista on ollut sairaalassa 
jonkin veritaudin takia, mutta palasi reippaana 29/12, jolloin 
hänet tapasin, joukko-osastoonsa. 

Vänrikki Karvinen Germaniasta astui lokakuulla miinaan, 

jolloin menetti jalkansa, joka myöhemmin on sairaalassa 
poistettu. 

Vänrikki Veikko Koiranen tykistöstä ei ole sairas, vaan 
on ollut lievästi keripukissa ja on palannut parantuneena 
joukko-osastoonsa. 

Nordlandin 2. pataljoonassa on mäenlaskun maailmanmes- 
tari Paavo Vierto kaatunut marraskuulla. Näin kertoi luut- 
nantti Roiha 27/12. 

Luutnantti Lauri Liljavirta Westlandista on haavoittunut 
18/11 ja myöhemmin kuollut sairaalassa. 

Luutnantti Äke Kurovaara Nordlandista kaatui 24/11. 

Mauno Leino Nordlandista haavoittui 24/11. 

Pekka Nummi sairastui 18/11. 

Junassa paluumatkalla 31/12 1941—1/1 1942 tapaamani 
sairaalaan menossa olleet Salovaara ja Suikki kertoivat tar- 
kistamattomina tietoina, että Nordlandin 3. pat. 11. komp. 
olisivat kaatuneet Dnepropetrovskissa ja marraskuun lopulla 
torjuntataisteluissa seuraavat: 

Mustonen (Tarastsassa), Roso (Tarastsassa), Keskimäen- 
pää (Dnepropetrovskissa), Pulli (Dnepropetrovskissa), Vilhu- 
nen, Salmela, Nissinen, Hautala, Martikainen (kuuluu jo 
Suomessa varmistetun), Kara, Vauhkonen (ei luutnantti), 
Toivola, Panula ja Honkanen. Nämä tiedot ovat kuitenkin 
huhu tietoja. 

Amt 6:n so. sairashoito-osaston yhdysupseerilla olevien 
tietojen kuin myöskin Mariupolissa 23/12 Panzerarmee 
Kleistissä saamieni tietojen mukaan mainitsen täydennyk- 
seksi, mutta epävarmoina tietoina tappioluetteloista 
tekemäni seuraavat merkinnät: 

Arno Miettinen haavoittui 11/12, Viljo Norvio, yliluut- 
nantti, haavoittui 18/11, Frans Tuomola, luutnantti Nord- 
landista, haavoittui 12/12, Mauno Leino, luutnantti Nord- 
landista, haavoittui 24/11, Amos Kokkola, luutnantti, sai- 
rastui 31/10, Pekka Nummi, luutnantti, haavoittui 12/11, 
Veikko Koiranen, luutnantti, kaatui 18/11, mutta todettu, 

että onkin ollut vain keltataudissa, Lauri Liljavirta, luut- 
nantti, haavoittui 18/11, mutta kuollut myöhemmin. 

17/12 tapasin Berliinissä Suomen lähetystössä toipuneet 
haavoittuneet luutnantit Äimän (lähdössä Suomeen) ja Kari- 
sen (lähdössä Breslauhun), sokeaksi tulleen Ahosen, Lahden 
ja keltataudista parantuneen Karpalon, samoin haavoittu- 
neena olleen Tammisen (Pasilasta). 

Terveisiä kotiin lähettävät hyvässä kunnossa rintamalla 
etulinjoilla tapaamani ja rahaa kotiin mukanani lähettäneet: 

Nortio Kemistä, joka oli reippaana Bukarestissa sairaa- 
lassa 22/12 torjuntataisteluissa haavoittuneena, luutnantti 
Torkel Noisniemi, yliluutnantti Ladau, vääpeli Paavola, 
luutnantit Saarnilahti ja Hukkanen, yliluutnantit Tenomaa, 
Puuperä ja Heiskanen, luutnantti Koivuvaara, kapteeni 
Kaila, yliluutnantti Roiha, jalkansa palelluttanut jo mai- 
nittu Siren, luutnantit Miettinen, Kotkanen, Germaniasta, 
Karila il ma to rj unta tykistöstä ja kersantti Mattijoki samoin 
ilmatorjunnasta kuin myöskin pataljoonasta majoituspaikalle 
lähetetty ja Aufklärungiin joulun aikana saapunut Kallio. 
Edelleen terveisiä lähettävät alikersantti Lauri Tala, Hall- 
berg, Louekari, Kassari, Rautio, Pulli ja Kajan, jotka vii- 
meksi mainitut tapasin parroittuneina etulinjojen korsussa. 

Suomeen olivat saamastaan kehoituksesta hakeneet seu- 
raavat upseerit, joiden kuulin ja tiesin olevan hyvissä voi- 
missa: 

Luutnantti Wall6n panssarijääkäreistä, Itälä tykistöstä, 
Armas Kokkola pioneereista, yliluutnantti Hatara, joka 
kävi puheillani, luutnantit Alhonen ja Halonen, yliluutnantti 
Ilmari Miettinen ja luutnantti Pentti Kotkanen sekä tykis- 
töstä Heikki Mansala ja luutnantti Seppo Backberg. 

Joulukuun alulla oli suomalaiselle yhdysupseerille saapu- 
neiden vahvuusilmoitusten mukaan Germaniassa 8 suoma- 
laista upseeria, joista 1 haavoittunut ja 1 sairas, Westlandissa 
3 upseeria, joista 2 kaatunut ja 1 haavoittunut, ja edelleen 
Westlandissa 75 miestä, joista 7 kaatunut, 23 haavoittunut, 

3 kadonnut ja 5 sairastunut, Nordlandissa yhteensä 198 suo- 
malaista, joista 31 kaatunut, 75 haavoittunut, 10 kadonnut 
ja 11 sairaana. Tykistössä 7 upseeria, joista 1 kaatunut ja 
1 sairaana. Aufklärungsabteilungissa 3 upseeria, joista 1 haa- 
voittunut. Panssarijääkäreissä 4 upseeria, jotka tiettävästi 
kaikki terveenä. Haavoittunut ja lomalla Suomessa ollut 
luutnantti Viikama oli 1/1 1942 erään pataljoonan komppa- 
nian mukana matkalla takaisin panssarijääkäreihin, joihin 
halusi edelleen jäädä palvelemaan.» 

SS-Vapaaehtoistoimikunta teki myös arvokasta työtä eri- 
laisten viihdytystarvikkeiden hankkimiseksi vapaaehtoisil- 
lemme. Siinä tarkoituksessa toimikunta kääntyi Lotta- 
Svärd-järj eston, Sotilaskotinaisten, Propaganda-Aseveljet 
r.y:n, Aseveliliiton, useitten kustantajien ja monien liike- 
laitosten puoleen saaden niiltä huomattavin määrin kirjalli- 
suutta, villatavaraa, savukkeita, aikakauslehtiä ja jopa 
korsuradioitakin poikiemme käyttöön. 

Syystalvella olivat monet vapaaehtoisistamme pyytäneet 
omaisiaan lähettämään heille villatavaraa ja talvilakkeja, 
sillä Saksan kenttäarmeijasta puuttuivat ensimmäisenä sota- 
talvena talvisodassa välttämättömät lämpimät varusteet. 
Niitä olikin poikiemme omaiset lähettäneet suurin määrin 
vapaaehtoistoimiston kautta edelleen Saksan itärintamalle 
lähetettäviksi, mutta ne jäivät kuljetusvaikeuksien vuoksi 
tulematta perille. Tästä asiasta lähetti vapaaehtoistoimikunta 
seura avan kiertokirjeen: 

»Kuten tunnettua, oli tarkoituksemme ankaran talven 
takia välittää Saksassa oleville suomalaisille SS-pojille villä- 
vaatepaketteja, mutta voittamattomien jääesteiden takia 
viivästyi lähetys niin, että sen suoma apu ei ehdi tämän 
talven osalle. 

Jääesteiden takia pääsi se laiva, johon ko. lähetykset 
olivat kuormatut, lähtemään Helsingin rannasta vasta' viime 

tammikuun 15. p:nä. Tavallista ankarampien pakkasten vai- 
kutuksesta oli jäitten puristus kuitenkin niin valtava, ettei 
laiva päässyt kaksi viikkoa kestäneen matkan jälkeen Suo- 
menlahden suuta pitemmälle, johon se auttamattomasti 
juuttui, joten se oli hinattava lähimpään satamaan, joka 
tässä tapauksessa oli takaisin vallattu Hanko. 

Koska merenkulkuviran omaisten ilmoitusten mukaan laiva- 
liikenne voidaan aloittaa aikaisintaan sen jälkeen, kun ilmat 
käyvät leudommiksi ja jäätilanne sen vaikutuksesta helpot- 
tuu, täytyy ko. villatavarain lähetys toistaiseksi keskeyttää, 
sillä parhaassa tapauksessa ne saapuisivat SS-poikien käsiin 
vasta maaliskuun lopulla, jolloin etelässä on kevät täydessä 
vauhdissa ja villatavaralähetykset tulisivat pojille vain rasi- 
tukseksi. 

Edellä kerrotun voittamattoman tilanteen takia tultaneen 
ko. vaatepaketit palauttamaan kaikille niille lähettäjille, 
jotka heti tämän kirjelmän saatuaan tekevät siitä meille 
ilmoituksen joko postitse tai puhelimitse. Samalla odotamme 
ilmoituksia myöskin siitä, saadaanko paketit varastoida 
tänne ensi talven tarpeita varten, jolloin ne hyvissä ajoin 
tultaisiin lähettämään kullekin asianomaiselle vastaanotta- 
jalle.» 

Näitä samoja rintamalle odotettuja paketteja seurasi huono 
onni vielä seuraavanakin sotatalvena. Kun ne myöhään 
syksyllä saapuivat Berliiniin, ei Waffen-SS:n kuriiritoimisto 
voinut niitä kaikkia ottaa heti kuljettaakseen rintamalle. 
Ne jäivät odottamaan kuljetusmahdollisuuksia Haberlingin 
speditioliikkeen varastosuojiin, jotka tuhoutuivat eräässä 
Berliinin pommitusta seuranneessa suurtulipalossa. 

Seuraava vapaaehtoisten omaisille osoitettu kiertokirje oli 
päivätty lokakuun 31. p:nä 1942. Siinä kerrottiin SS-Vapaa- 
ehtoistoimikunnan uudelleen muodostamisesta, minkä lisäksi 
se sisälsi kirkkoherra Kalervo Kurkialan selostuksen patal- 
joonasta, maininnan kenraali Talvelan käynnistä vapaa- 

ehtoistemme luona rintamalla sekä joitakin ohjeita vapaa- 
ehtoisten omaisille kenttäpostiasioissa. — Vapaaehtoistoimi- 
kunnan uudelleen muodostamisesta ei kiertokirjeessä kui- 
tenkaan annettu tarkempaa selostusta. Kerron siitä edem- 
pänä yksityiskohtaisemmin. 

Kiertokirjeessään maaliskuun 3. piitä 1943 toimikunta 
ilmoittaa kaatuneiden omaisille toimenpiteistään yhtei- 
sen ruumiinsiunaustilaisuuden järjestämiseksi kotimaassa 
itärintaman kaukaisille taistelukentille haudattujen vapaa- 
ehtoistemme puolesta. Samassa kiertokirjeessä on jälleen 
kirkkoherra Kurkialan ja luutnantti Pajusen selostus patal- 
joonamme vaiheista, samoin kuin mielenkiintoinen selostus 
»SS-pataljoonamme vihollispropagandassa»: 

»Koko sinä aikana, jona suomalaisia vapaaehtoisia suu- 
remmassa määrässä on taistellut Saksan etelärintamalla, on 
vihollispropaganda koettanut levittää kotimaahan sellaista 
huhua, että pataljoonamme olisi käynyt huonosti. Vuoroin 
on tätä levitetty surku ttelevassa sävyssä, esittäen asiaa 
siinä valossa, että saksalaiset ovat uhranneet nämä urhool- 
liset suomalaiset oman turvallisuutensa hyväksi, vuoroin 
taas oikein ryssäläisittäin haukkuen pataljoonamme milloin 
aivan kelvottomaksi joukoksi, milloin raa’aksi joukkioksi, 
joka ei ota vankejakaan, vaan murhaa vastustajansa. Välistä 
pieni pataljoonamme on vihollisen propagandassa kasvanut 
jopa viideksi pataljoonaksi. 

Joka tapauksessa jo se huomio, joka. pataljoonaan on 
kohdistettu sekä vihollismaiden että Yhdysvaltain propa- 
gandassa, osoittaa kuinka suuri merkitys sillä on. Ja juuri 
tämän merkityksen vuoksi ei ole syytä uskoa mitään jut- 
tuja, joita vihollismaiden tai puolueettomien radiot ja sanoma- 
lehdet tai muut propagandaelimet, kotimaassa toimivat kuis- 
kuttelijat mukaan lukien, pataljoonasta koettavat kotirinta- 
mallemme syöttää. 

Osoituksena siitä, minkälaisilla keinoilla tätä mielialan 

Kevät tekee tuloaan Miuksella ja etuvartioasemissakin 
on jo lämmintä. Oik. A. Kähärä. 


Tuhansia omenapuita kaadettiin ampuma-alojen parantamiseksi 
ja vietiin murrokseksi Mius-jokeen. 

muokkausta suoritetaan, julkaistakoon tässä Neuvostoliiton 
radiossa viime helmikuun 9. p:nä levitetty propagandavalhe 
pataljoonastamme, verrattavaksi edelläolevaan selostukseen 
pataljoonan vaiheista. Näin Neuvostoradio: Saksalaisten san- 
karuus on sitä lajia, että he aina perääntyessään käyttävät 
suojanaan liittoloisjoukkoja ja jättävät nämä sitten oman 
onnensa nojaan. Näin tuhoutui myös suomalainen pataljoona 
Terekin joella Kaukasiassa, missä saksalaiset jättivät suo- 
malaiset suojaamaan peräytymistään. Ainoastaan ne suoma- 
laisista, jotka arvasivat ajoissa saksalaisten petoksen ja 
antautuivat vangiksi, pelastuivat. 

Todellisuudessa ei kukaan jäänyt vangiksi ja kaksi kaatui.» 

Siitä seikasta, että suomalais-saksalaisen aseveljeyden tra- 
ditioita jatkamaan tarkoitettu vapaaehtoispataljoonamme 
sijoitettiin Waffen-SS-joukkoihin, aiheutui ikävähköjä poliit- 
tisia ristiriitoja. 

Kun suomalaisten yritykset pataljoonamme saamiseksi 
Wehrmachtin alaisuuteen, jossa asemassa 27. Jääkäripatal- 
joonakin oli ollut, olivat epäonnistuneet, ei marsalkka Man- 
nerheim enää suhtautunut asiaan samalla suopeudella kuin 
sen alkuvaiheissa, ja samaa oli todettavissa myös useiden 
korkeimpien jääkäriupseerien taholla. 

Äärimmäisissä oikeistoryhmissä suhtauduttiin vapaaehtois- 
liikkeeseen nyt ehkä lisääntyneellä mielenkiinnolla ja toivot- 
tiin asiantilan muodostuvan heidän aatteilleen eduksi. 

Kaikkien asiain ympärillä esiintyneiden intrigien perus- 
syynä oli toisaalta pelko, toisaalta toiveet, että Saksaan 
lähetetyt vapaaehtoiset saisivat siellä poliittista, siis kan- 
sallissosialistista koulutusta ja edistäisivät näiden aatteiden 
leviämistä Suomessa. Tällä tavoin joutui nuori isänmaallinen 
vapaaehtoisjoukko tietämättään ja haluamattaan eräiden 
piirien poliittiseksi kiistakapulaksi. 

Värväysvaiheessa oli ollut tarkoituksena saada vapaa- 
ehtoisia kaikista kansalaispiireistä poliittiseen väriin, ammat- 
tiin tai opintoihin katsomatta ja siinä oli onnistuttukin. 
Vapaaehtoisjoukko muodosti sellaisenaan jonkinlaisen läpi- 
leikkauksen kansastamme, joskaan siihen ei tiettävästi kuu- 
lunut kommunisteja. Värväykseen osallistuivat AKS, IKL, 
Jääkäriliitto, Rintamamiesliitto, Asevelijärjestö, Samfundet 
Folkgemenskap r.f. ja jääkärikapteeni Kaistan kansallis- 

sosialistinen järjestö. Valtiollinen poliisi otti heti alussa asian 
valvonnan hoitoonsa, jopa monopolisoiden sen. Kun esim. 
jääk.luutn. Lindqvist ja jääk.kapt. Kaista kävivät VP:ssa 
saamassa ohjeita värväyksessä, ilmoitti VP:n apulaispääl- 
likkö, kapt. B. S. Aaltonen VP:n määräävän, paljonko mis- 
täkin ryhmästä ja ketkä saisivat lähteä Saksaan. 

Myös Suomen ruotsinkielisten ryhmien keskuudessa halut- 
tiin olla asiassa aktiivisesti mukana, kuten aikoinaan jääkäri- 
liikkeessäkin. Kun amiraali von Bonsdorff ja tri-ins. von 
Alfthan tiedustelivat ministeri Ernst von Bornin kantaa 
asiassa, ilmoitti tämä pitävänsä suotavana, että Saksaan 
lähtijöiden kokonaismäärästä olisi kymmenen prosenttia 
Suomen ruotsinkielistä nuorisoa. Kuitenkaan hän ei katso- 
nut Svenska Folkpartietin voivan järjestää asiaa ja kehoitti 
em. herroja tekemään sen. 

Kun myöhemmin on eräillä tahoilla tahdottu leimata koko 
vapaaehtoisliike ns. kiihkoisänmaallisen nuorisomme keskuu- 
dessa melkeinpä oma-aloitteisesti syntyneeksi ja vapaaehtois- 
ten olevan itse ja yksinomaan vastuussa Saksaan lähtönsä 
seurauksista, on syytä vieläkin tarkistaa tätä asiaa. Ulko- 
asiainministeriö kävi Saksan viranomaisten kanssa asian 
vaatimat neuvottelut valtuuttamiensa välityksellä, kuten 
edellä esitetyistä asiakirjalainauksista käy selville. Sen val- 
vonnassa toimiva SS-Vapaaehtoistoimikunta, ensimmäisenä 
puheenjohtajanaan hallitusneuvos Esko Riekki, hoiti sisä- 
asiainministeriön alaisen laitoksen, Valtiollisen Poliisin apu- 
laispäällikön B. S. Aaltosen, VP:n esittelijän, luutn. Kauha- 
sen ja monien muiden virkailijoiden avulla asian organisa- 
torisen puolen. Säilyttääkseen täyden kontrollin vapaaehtois- 
ten vielä Saksassa, oleskelun aikanakin, sijoitti VP vapaa- 
ehtoisten joukkoon 14 omaa virkailijaansa tai tiedottajaansa. 
Koulutuksessa ja rintamalla nämä tarkkailijat täyttivät 
sotilaalliset velvollisuutensa muiden mukana ja muutamat 
heistä saivat sankarikuolemankin tällä matkalla. 

Huolimatta hallitusneuvos Riekin. monista yrityksistä val- 

voa Saksassa olevien vapaaehtoisten etuja olivat eräät, Sak- 
saan lähtiessä luvatut asiat yhä järjestämättä: 

— nelisensataa miestä oli hajoitettu saksalaisia ja monia 
muita kansallisuuksia käsittäviin rykmentteihin yhtei- 
sen suomalaisen joukko-osaston asemasta; 

— aliupseerien palvelusarvo ja sitä vastaava palkkaus oli 
yhä järjestämättä ja näin ollen he saivat vain saksalai- 
sen sotamiehen palkan, samoin saivat kaatuneiden ali- 
upseereiden omaiset vain sotamiehen omaisille myön- 
netyn avustuksen. 

Nämä olivat asioita, jotka ehkä Helsingistä käsin nähtyinä 
eivät näyttäneet kovinkaan kiireellisiltä, mutta itse vapaa- 
ehtoisten keskuudessa ne huononsivat äärettömästi mieli- 
aloja. Näiden laiminlyönti tai viivyttely loukkasi satojen 
miesten oikeustajua. He olivat omasta puolestaan täyttä- 
neet — monet jo henkensä hinnalla — mitä heiltä oli vaa- 
dittu. Asiassa vastuussa olevien oli nyt täytettävä lupaukset 
omalta kohdaltaan ja korvattava laiminlyönnit. 

Jouduttuani yhdystehtäviin Berliiniin sain havaita, että 
rintamalla olevat vapaaehtoisemme kohdistivat toiveensa 
Berliiniin perustettuun toimistoomme ja sen mahdollisuuk- 
siin saada parannuksia aikaan. 

Luottamusta vapaaehtoistoimikuntaan huononsi edelleen 
sekin, että kaksi toimikunnan johtavinta miestä kiireellisesti 
toimitti omat poikansa takaisin Suomeen, kun vapaaehtois- 
temme tappioluvut olivat osoittaneet äkillistä nousua Ros- 
tovin raskaitten taistelujen johdosta. Tämä siinä vaiheessa 
harkitsematon teko aiheutti paljon pahaa verta muissa 
vapaaehtoisissa ja monet sanoivatkin suoraan, »ettei heistä 
enää kukaan huolehdi, kun johtavien miesten pojat on pelas- 
tettu kotiin». Vaikka näiden kahden vapaaehtoisen kotiut- 
tamiseen oli olemassa pätevät syyt ja vaikka aikaisemminkin 
oli kotiutettu Suomeen yli 20 upseeria, joille ei divisioonassa 
voitu järjestää vakanssia, muodosti vapaaehtoisjoukko siitä 
oman näkemyksensä mukaisen käsityksen. 

Sen jälkeen levisi kuin kulovalkea vapaaehtoistemme kes- 
kuuteen erään varsin korkea-arvoisen suomalaisen sotilas- 
edustajan vapaaehtoisiamme koskeva lausunto, suunnilleen 
tällainen: » mitä heistä, rintamalle vaan ja ammut- 

taviksi joka mies.» Tämä osoitti jo peittelemätöntä vihaa 
joukkoamme kohtaan ja aiheutti luonnollisesti vastareaktion. 

Saadessani kerran kutsun em. sotilasedustajan virastoon 
luulin kutsun johtuvan virka-asioista ja keräsin mukaani jou- 
kon asiapapereita toivoen voivani esittää niitä ja saavani 
häneltä tukea vapaaehtoisiamme koskevissa asioissa. Audiens- 
si oli kuitenkin järjestetty aivan muussa mielessä: sain vas- 
taanottaa joukon perusteettomia moitteita ja lopuksi uhkauk- 
sen: »Kyllä Te nyt täällä olette suurta herraa, mutta kunhan 
täältä palaamme Suomeen, löydätte kyllä edestänne vai- 
keuksia . .» Poistuin Oberkommando des Heeresin suuresta 

esikuntatalosta hyvin sekavin tuntein. Itseeni kohdistetut 
uhkaukset eivät minua liikuttaneet, mutta mistä tämä jää- 
tävä kylmyys monien viranomaistemme taholta vapaaehtoi- 
siamme kohtaan? 

Kesään 1942 mennessä oli käynyt selviöksi, että vapaa- 
ehtoisemme olivat menettäneet luottamuksensa SS-Vapaa- 
ehtoistoimikuntaan sen silloisessa kokoonpanossa. Myöskin 
saksalaisten taholta, jotka eivät yleensä, puuttuneet suoma- 
laisten sisäisiin asioihin, esitettiin toisinaan vaikeasti vastat- 
tava kysymys: Miksi suomalaisen vapaaehtoistoimikunnan 
jäsenissä on vapaamuurareita? Tunnettuahan oli saksalais- 
ten vastenmielisyys vapaamuurarijärjestöä kohtaan, ja he 
pitivät jonkinlaisena mielenosoituksena sitä, että toimikun- 
nassa, jonka tehtävänä oli asioida saksalaisten kanssa, oli 
heidän tietojensa mukaan vapaamuurareita. (Muodollisesti 
ei Suomessa silloin ollut vapaamuurareita. Suomen vapaa- 
muurariloosit olivat v. 1940 ilmoittaneet lopettaneensa toi- 
mintansa, jotta se ei olisi esteenä Saksan ja Suomen ystäväl- 
listen suhteiden kehitykselle. Suomen vapaamuurarilooäien 
arkistot oli lähetetty New Yorkin »Synagoga»-loosin haltuun.) 

Kapteeni Lehmusvuori ja minä, joiden tehtävänä Berlii- 
nissä oli vapaaehtoistemme etujen valvominen, päätimme 
saada asiaan parannusta. Matkustimme Helsinkiin ja kes- 
kustelimme asioistamme »Mustan Karhun» kabinetissa hen- 
kilöiden kanssa, joiden suhtautumisesta vapaaehtoisliikkee- 
seemme olimme varmat. Läsnä olivat tällöin johtaja Paavo 
Rautala, kansanedustaja Iisakki Nikkola, professorit Kilpi- 
nen, Salmiala ja Vannas sekä Lehmusvuori ja minä. 

Pari päivää myöhemmin piti SS-Vapaaehtoistoimikunta ko- 
koustaan Hotelli Kämpin kabinetissa ja läsnä olivat toimikun- 
nan jäsenistä Riekki, Aaltonen, Vihma, Rautala, Poijärvi, Ek- 
holm, Osara, Helanen, Tamminen, Gaströn, Nordström, Norr- 
m6n, Kallia ja minä, vaikka en ollutkaan toimikunnan jäsen. 

Sain tilaisuuden selostaa kokoukselle, että toimikunta ei 
silloisessa kokoonpanossaan nauttinut läheskään kaikkien 
vapaaehtoistemme luottamusta, mikä mielestäni oli edelly- 
tyksenä sen toiminnalle, ja ehdotin, että sitä täydennettäisiin 
muutamilla henkilöillä, erikoisesti vapaaehtoisten omaisiin 
kuuluvilla, ja että sen puheenjohtajaksi pyydettäisiin Hel- 
singin yliopiston rehtori, professori Rolf Nevanlinna. Kokouk- 
sen puheenjohtajana toiminut hallitusneuvos Riekki ehdotti 
äänestettäväksi, tarvitaanko toimikunnan kokoonpanossa 
muutoksia. Äänestys suoritettiinkin heti äänestyslipuin, joi- 
hin kukin osanottaja saattoi merkitä mielipiteensä. Myöskin 
minulle, vaikka en ollut toimikunnan jäsen, annettiin tilai- 
suus osallistua äänestykseen. — Joku toimikunnan jäsenistä 
oli jättänyt tyhjän lipun, koska ääniä kertyi kaikkiaan 13. 
Äänet jakaantuivat 7—6 ehdotukseni puolesta. 

Tämän kokouksen seurauksena muodostettiin ja laajennet- 
tiin SS-Vapaaehtoistoimikuntaa, kuten sen lokakuun 31. p:nä 
1942 vapaaehtoisten omaisille lähettämästä kiertokirjeestä 
käy selville: 

»SS-Vapaaehtoisten omaisille. Helsingissä värväyksen alka- 
misesta alkaen toimineen SS-Vapaaehtoistoimiston takana 

on alunperinkin ollut tunnetuista kansalaisista, jotka edus- 
tavat kaikkia maamme yhteiskuntapiirejä, maakuntia, poliit- 
tisia ajattelusuuntia ja kieliryhmiä, kokoonpantu kansalais- 
toimikunta. Se oli kuitenkin jossakin määrin sattumanvarai- 
sesti syntynyt eikä näinollen täysin vastannut pysyvän yh- 
teydenpidon ja asiainhoidon vaatimuksia. Tämän johdosta 
oli viime elokuun 3. päiväksi Helsinkiin kutsuttu sanotun 
kansalaistoimikunnan aloitteesta koolle runsaslukuisesti kan- 
salaisia keskustelemaan ja päättämään vakinaisemman ja 
lujemmin organisoidun toimikunnan asettamista hoitamaan 
pataljoonan ja siinä palvelevien asioita kotimaassa. Kokouk- 
sessa katsottiin yksimielisesti uudistus tarpeelliseksi ja ase- 
tettiin sanottu toimikunta, jonka nimeksi tuli SS-Vapaa- 
ehtoistoimikunta. Tehtävät määriteltiin siten, että se hoi- 
taa SS-vapaaehtoisten yhteysasiat, huollon, edut ja viihdy- 
tyksen. Luonnollista on, että toimikunnasta on koetettu 
luoda sellainen, että se, samoinkuin SS-pataljoonamme kau- 
kana etelässä, edustaa kansaamme mahdollisimman täydel- 
lisesti ja sitäpaitsi olisi kokoonpantu kaikkien kansalaispii- 
rien luottamusta nauttivista henkilöistä. 

SS-Vapaaehtoistoimikunnan jäseniksi valittiin sanotussa 
kokouksessa seuraavat kansalaiset: yliopiston rehtori, pro- 
fessori Rolf Nevanlinna, Helsinki, puheenjohtajaksi, kapteeni 
B. S. Aaltonen, Helsinki, kotijoukkojen rovasti, everstiluutn. 
Hannes Anttila, Helsinki, tekn. tohtori Reino Castren, Hel- 
sinki, eversti P. O. Ekholm, Helsinki, vuorineuvos Petter 
Forsström, Lohja, everstiluutn. E. Haltiavuori, Helsinki, 
fil. tohtori Vilho Helanen, Helsinki, lähetystöneuvos Asko 
Ivalo, Helsinki, varatuomari, kansaned. R. G. Kallia, Helsinki, 
majuri, kirkkoherra Kalervo Kurkiala, Hattula, eversti Lasse 
Leander, Helsinki, everstiluutn. K. Levälahti, Helsinki, evers- 
tiluutn. Carl Lindh, Helsinki, vapaaherratar Ruth Munck, 
Hyvinkää, maanviljelijä, kansaned. Iisakki Nikkola, Ilmajoki, 
huoltopäällikkö, kapt. Osmo Niskanen, Enso, pankinjohtaja 
P. H. Norrm6n, Helsinki, everstiluutn. Ragnar Nordström, 

Loviisa, toimitusjohtaja A. Orelma, Vaasa, professori N. A. 
Osara, Helsinki, fil. tohtori L. Arvi P. Poijärvi, Helsinki, 
maanvilj., johtaja Paavo Rautala, Alastaro, hallitusneuvos 
Esko Riekki, Helsinki, pankinjohtaja, majuri E. J. Saarinen, 
Mikkeli, eläinlääkintäeversti J. S. Talvitie, Helsinki, maisteri 
Kalervo Tamminen, Pori, SS-Vapaaehtoistoimiston hoitaja, 
rouva Siiri Tuomola, Helsinki, professori, lääkintäeversti 
Mauno Vannas, Helsinki, eversti M. V. Vihma, Helsinki. 

Toimikunnan varapuheenjohtajaksi on valittu pankinjoh- 
taja P. H. Norrmen. 

Toimikunnan jäsenistä valittiin erikoiseksi työvaliokun- 
naksi, joka huolehtii käytännöllisestä toiminnasta, toimikun- 
nan jäsenistä seuraavat yhdeksän: Ekholm, Kurkiala, Lean- 
der, Munck, Nevanlinna, Nikkola, Norrmen, Rautala ja 
Riekki. Toimikunnan puheenjohtaja, prof. Nevanlinna on 
myöskin työvaliokunnan puheenjohtaja. 

Toimikunnan ja työvaliokunnan sihteerinä ja toiminnan- 
johtajana on lokakuun 15. pistä alkaen varatuomari, kapt. 
R. G. Kallia ja SS-Vapaaehtoistoimiston hoitajana edelleen- 
kin rva Siiri Tuomola.» 

Vapaaehtoistoimikunta oli näin ollen laajentunut huomat- 
tavasti ja saanut toivotun kokoonpanon. Myös sen uusi 
puheenjohtaja prof. Rolf Nevanlinna ja toiminnanjohtaja 
varatuomari R. G. Kallia saavuttivat tarmokkaalla toimin- 
nallaan ja sydämellisellä suhtautumisellaan vapaaehtois- 
temme vaikeuksiin näiden luottamuksen. Toimikunta pysyi 
kokoonpanoltaan samanlaisena lopettamiseensa saakka. 

Vaikka vapaaehtoisten ainoana motiivina oli yhteinen 
taistelu Saksan kanssa silloista yhteistä vihollistamme vas- 
taan, oli pataljoonan perustaminen herättänyt Suomen poliit- 
tisissa piireissä varsin monenlaisia mielipiteitä. Se tosiasia, 
että sen suunnitteluvaiheessa ei oltu kysytty marsalkka 
Mannerheimin mielipidettä, mikä luonnollisesti oli loukan- 
nut häntä, häiritsi asiaa pitemmällekin. Tosin antoi mar- 

salkka Mannerheim asialle suostumuksensa, kun se hänelle 
esitettiin jo valmiiksi Saksan kanssa sovittuna, mutta myös 
korkeammissa upseeripiireissä oli henkilöitä, jotka mieluum- 
min olisivat nähneet kaikki miehemme omilla rintamilla. 

Ikävintä ja hankalinta oli kuitenkin siviilipoliitikkojen 
pelko ja epäilys siitä, että koko vapaaehtoisliike oli pantu 
alulle sisäpoliittisten pyrkimysten merkeissä ja että vapaa- 
ehtoiset, Saksasta palattuaan ja siellä poliittisen koulutuk- 
sen saatuaan olisivat muodostaneet täällä kansallissosialis- 
tien »viidennen kolonnan». Vaikka valtionpoliisin lähettämät 
tarkkailijat saattoivat tiedottaa, että mitään poliittista kou- 
lutusta ei siellä miehillemme annettu, eläteltiin näitä epä- 
luuloja jatkuvasti Helsingissä, eikä vähiten itse vapaaehtois- 
toimikunnassa sen ensimmäisen kokoonpanon aikana. Vapaa- 
ehtoisia suorastaan ärsytti se epäluuloinen kontrolli, jolla 
jokainen heidän lähettämänsä tai saamansa kenttäpostikirje 
sensuroitiin Suomessa ja joka tietysti viivytti muutenkin 
hidasta postinkulkua. Silmiin pistävää oli muutenkin valtion- 
poliisimme melkeinpä mustasukkainen huoli vapaaehtois- 
temme suhteista saksalaisiin. Milloin annettiin saksalaisten 
ymmärtää, että vapaaehtoisjoukkomme on »nuoria seikkai- 
lijoita», jotka eivät politiikasta mitään ymmärrä ja joille ei 
sitä sen vuoksi kannata opettaakaan, milloin taas yritettiin 
miinoittaa erilaisilla juoruilla niitä miehiä, joiden arveltiin 
»ymmärtävän» jotain politiikasta. Asia, joka alkuaan oli 
puhtaasti isänmaallinen ja puoluepyyteitten yläpuolella, 
yritettiin politisoida. 

Hyvän omakohtaisen esimerkin tästä kaikesta sain kerran, 
muistaakseni vuoden 1941 lopulla. Silloinen esimieheni eversti 
Horn oli lähdössä lomamatkalle ja antoi ennen lähtöään 
minulle joukon kirjelmiä asioista, jotka minun piti hoitaa. 
Epähuomiossa hän antoi niiden mukana käteeni hallitus- 
neuvos Riekin kirjoittaman, minua henkilökohtaisesti kos- 
kevan kirjelmän, jossa mainittiin: » siellä on poi- 

kiemme joukossa joku, joka laulaa väärää säveltä. En tiedä 

onko s£/r , mutta pidä häntä silmällä. Onko joku Fock 

figureerannut siellä Berliinissä » — Tämä »väärän 

sävelen laulaminen» lienee tarkoittanut virka-asioitten hoitoa 
suoraan saksalaisten virastojen kanssa ilman eversti Hornin 
vaikutusta, jota luonnollisesti ei kaikkiin vähemmän tärkei- 
siin asioihin voinut pyytääkään. 

Tuollainen urkinta loukkasi tietysti minua, ja heti eversti 
Hornin palattua lomaltaan jätin hänelle eroanomukseni ja 
pyynnön päästä takaisin rintamalle; muistaakseni pyysin 
sitä jo kolmannen kerran. Liitin tähän anomukseeni hankki- 
mani valokopion edellä mainitun kirjeen minua koskevasta 
osasta arvellen sen riittävän perusteeksi eronpyyntööni. 
Eversti Horn heitti kuitenkin anomukseni paperikoriin ja 
sanoi Riekin »usein kirjoittelevan joutavia». Olin muka vält- 
tämätön Berliinissä ja minun oli jäätävä paikalleni. — Päi- 
vän tai kahden kuluttua saapui hallitusneuvos Riekki len- 
täen Berliiniin selvittämään syntynyttä tilannetta. Hän tar- 
josi minulle lounaan Hotelli Edenissä ja antoi SS-Vapaa- 
ehtoistoimikunnan lahjana pataljoonamme pienoislipun sekä 
hienon upseeripistoolin kiitoksena hyvästä tehtävien hoi- 
dosta. Asia sovittiinkin sillä kertaa ja jäin Berliiniin. 

Samasta jupakasta tekivät sittemmin pataljoonamme luo- 
piot Matti Tamminen ja Eric Nupnau suuren jutun, väittäen 
minun omavaltaisesti ottaneen eversti Hornin asiakirjakaa- 
pista hänen kirjelmiään, teettäneen niistä valokopioita ja 
luovuttaneen niitä saksalaisille! Ilmeisesti näihin 
valheisiin jotkut uskoivatkin. 

Kaikkien pahaa-aavistelevien poliitikkojemme epäluulot 
»viidennen kolonnan» muodostumisesta jäivät kuitenkin täy- 
sin perusteettomiksi ja totuudeksi asiassa jäi, minkä hallitus- 
neuvos Riekki lausui kiertokirjeessään 14. 9. 1941: »Politi- 
kointia ei poikiemme keskuudessa harjoiteta eikä heille ole 
tyrkytetty kansallissosialistisia uskomuksia: he ovat ja heitä 
käsitellään sotilaina.» 

Asiat ajautuivat kuitenkin edellä mainittujen seikkojen 

takia siihen että minun oli pataljoonan asioissa ryhdyttävä 
asioimaan suoraan korkeimman SS-päällystön kanssa ja 
monia asioita järjestyikin suorassa kosketuksessa SS-kenraa- 
lien Jtittnerin ja Bergerin kanssa. Aliupseerien korotus- ja 
palkka-asia saatiin järjestymään, samoin divisioonassa pal- 
velevien yhdistäminen Suomalaiseen Vapaaehtoispataljoo- 
naan, koulutusmahdollisuuksien järjestyminen erilaisiin si- 
viiliammatteihin invalideiksi tulleille jne. 

Berliinissä olevan yhdystoimistomme työn laatu kävi siten 
yhä monipuolisemmaksi ja sen työmäärä lisääntyi jatku- 
vasti. Sen kautta kulki Suomeen suuret summat vapaa- 
ehtoisten säästörahoja, se välitti tietoja Suomesta vapaa- 
ehtoisille ja päinvastoin, se järjesti lomamatkoja, sairaskul- 
jetuksia, hoiteli viihdytystoimintaa ja eräitä propaganda- 
luontoisiakin asioita, mm. pataljoonaa koskevan elokuvan 
valmistusta. Kaiken ohella toimisto seuraili tapahtumia ja 
mielialoja pataljoonassa ja onnistui toisinaan poistamaan 
suomalaisten ja saksalaisten välistä kitkaakin. 

Eräs tällainen kitkailmiö oli suomalaispataljoonan komen- 
tajan, silloisen kapteeni Collanin suhtautuminen suomen kie- 
leen. Toimistooni tuli Gross-Bornista useitakin ilmoituksia, 
joiden mukaan kapteeni Collani ei suvainnut vapaaehtois- 
temme keskenään keskustelevan suomeksi, vaan vaati, että 
kaikkien olisi ollut osattava heti saksaa. Tällaisia tietoja 
antoivat sekä upseerit että miehistö. He olivat tietysti pa- 
hoillaan törmätessään täällä vieraallakin maalla kielikysy- 
mykseen. Kun eräässä ilmoituksessa vielä tarkkaan sitee- 
rattiin Collanin lausumana sanat: »En siedä kuulla puhutta- 
van suomen kieltä, se on liian hirveätä korvilleni», katsoin 
sen jo loukkaavan suvereenin kansan kunniaa. Kiinnitin 
kenraali Bergerin huomiota tähän ikävyyteen kirjelmällä, ja 
hän ymmärsikin miestemme kansallista kunniaa loukatun. 
Sijoitin tähän kirjelmään joukon valaisevia sananparsia, mm. 
»pienetkin pisarat lävistävät lopulta kovankin kiven», toi- 
sin sanoen, kaikki ilmiöt, jotka vahingoittivat saumatonta 

sotilaallista yhteistyötämme, oli pahasta ja pois kitkettävä. 
Selitin, että miehemme ovat ylpeitä suomalaisuudestaan ja 
että heitä ei ole verrattava puoliväkisin otettuihin hollanti- 
laisiin, luxemburgilaisiin, norjalaisiin ym. »vapaaehtoisiin». — 
Kenraali Berger oli ihmistuntija ja suurpiirteinen mies. Kun 
Collani oli saanut käskyn kenraali Bergerin puhutteluun ja 
palasi takaisin Gross-Borniin, lienee hän oppinut tinkimään 
paljonkin suur-saksalaisuudestaan. Ainakin siihen loppuivat 
»kielipoliittiset» valitukset. 

Tällaiset alkuaikojen vaikeudet korjaantuivat myöhem- 
min, kun kapteeni (myöhemmin everstiluutnantti) Collani 
oppi paremmin tuntemaan suomalaisensa. Hänen ja vapaa- 
ehtoistemme välit muodostuivat miehekkään luottamukselli- 
siksi. Hän oli valmis aina antamaan tunnustuksen suoma- 
laisten sotilaskunnosta ja urhoollisuudesta, kun oli sen itse 
todennut rintamalla. — Suomalaisen pataljoonan jo kotiu- 
duttua takaisin Suomeen hän osallistui taisteluihin Narvan 
ja Tallinnan välillä. Siellä hän haavoittui vaikeasti ja ampui 
itsensä välttyäkseen joutumasta venäläisten käsiin. Hänen 
ruumiinsa oli kuitenkin saatu kuljetetuksi Tallinnaan ja hau- 
dattu sinne, kuten kuulimme Helsingissä. Everstiluutnantti 
Kurkiala ja minä valmistauduimme elokuussa 1944 viemään 
suomalaisten seppeleen hänen haudalleen Tallinnaan, mutta 
Narvan rintama oli jo lähtenyt vyörymään länteen ja saksa- 
laiset joutuivat vetäytymään Virosta. 

Velvollisuudentuntoisena, sotilaallisena ja rohkeana upsee- 
rina jäi everstiluutnantti Collani vapaaehtoistemme mieliin 
miehenä, josta he kaikella kunnioituksella käyttivät nimi- 
tystä »jermu». 

Koko ensimmäisen sotakesän työntyivät SS-divisioona 
Wikingin muodostelmat, mm. rykmentit Nordland, West- 
land, Germania ja divisioonan alaiset panssari-, tykistö-, tie- 
dustelu- ym. osastot, joihin nelisensataa ensiksi tullutta 
vapaaehtoistamme oli jaettu, yhä syvemmälle Neuvostoliiton 
alueelle. Jatkuvien taistelujen tiellä ne kohtasivat vasta 
Dnepropetrovskissa puna-armeijan mitä sitkeimmän ja täy- 
sin järjestyneen vastarinnan. Tämä Dneprin kummallekin 
rannalle rakennettu suuri ja tärkeä teollisuuskaupunki oli 
erittäin vahvasti varustettu. Jo lähestymisvaiheessaan koh- 
tasivat saksalaiset joukot kiivaan torjuntatulen, täällähän 
sijaitsi mm. puna-armeijan tykistöakatemia ja tänne oli myös 
kerätty useita tykistödivisioonia muista kaupungeista, mm. 
Odessasta. Saksalaisen jalkaväen hyökkäys pysähtyikin en- 
simmäisenä päivänä kaupungin lähistölle. Vasta seuraavana 
aamuna jatkui hyökkäys panssarien ja rynnäkkötykistön 
tukemana kaupunkiin. Kaupungin laitaa hallitsivat monet 
suuret teollisuuslaitokset, joiden lähestymistä vaikeutti venä- 
läistykistön tarkka suorasuuntaustuli. Venäläinen tykistö 
käytti tällöin runsaasti srapnelleja, joita se hyvin harvoin 
oli aikaisemmissa taisteluissa käyttänyt. Saksalaisten jouk- 
kojen päästyä kiivailla rynnäköillään pureutumaan kaupun- 
gin länsiosiin alkoi etäämpänä oleva venäläisten raskas 
tykistö tulittaa itse kaupunkia. Samaan aikaan kuitenkin 
Stuka-lentäjien tarkka toiminta kaupungin itäosissa ja venä- 
läisissä pattereissa helpotti muiden aselajien toimintaa. Venä- 
läinen tykistö ampui kuitenkin niin raivokkaasti, että sak- 
salaisen jalkaväen oli rakennettava suojakorsujaan talojen 

alle. Tavalliset kaivannot eivät antaneet riittävää suojaa 
tiheässä sirpalesateessa. 

Seuraavan, syyskuun 1. päivän aamuhämärissä valmistau- 
tuivat saksalaisten syöksy veneet savuverhojen suojassa ylit- 
tämään Dneprin, joka tällä kohdalla oli noin 1700 m leveä. 
Samaan aikaan alkoivat tälle kaistalle sijoitetut italialaiset 
pioneeriosastot rakentaa ponttonisiltaa Dneprin ylitse. Syöksy- 
veneet ehtivät miltei virran keskivaiheille ennenkuin venä- 
läiset huomasivat mitä oli tekeillä ja avasivat kiivaan sulku- 
tulen. Jälkeenpäin on todettu noin 60 venäläisen tykistö- 
patterin ampuneen tätä sulkutulta ja Dnepr suorastaan kie- 
hui kranaattien räjähdyksistä. Monet syöksy veneet saivat 
täysosuman, mutta muut jatkoivat hyökkäystään ja Waffen- 
SS:n sotilaat osoittautuivat jälleen maineensa veroisiksi 
iskujoukko-taistelijoiksi. Ne joiden onnistui ylittää joki ja 
päästä pureutumaan vastarantaan, pitivät siinä sisukkaasti 
asemansa huolimatta raivoisista tykistökeskityksistä ja yhtä- 
mittaa lähitaisteluiksi muodostuvista venäläisten vastahyök- 
käyksistä. Syöksy veneiden saavuttua rantaan siirtyivät mie- 
het välittömästi taisteluasemiin veneiden kääntyessä heti 
takaisin noutamaan lisäjoukkoja. Näiden ensimmäiseksi 
Dneprin ylittäneiden joukossa oli myös useita vapaaehtoi- 
siamme ja monet heistä kaatuivat, mutta saatu sillanpää- 
asema pidettiin ja sitä laajennettiin yli viikon kestäneissä 
jatkuvissa taisteluissa. Vasta silloin saatiin paikalle tuntu- 
vampia lisävoimia ja myös saksalaista tykistöä italialaisten 
pioneerien rakentamaa ponttonisiltaa myöten. — Italialais- 
ten taistelukunnosta ei yleensä saatu kovinkaan korkeata 
käsitystä, mutta italialaisten pioneerien työ Dnepropetrov- 
skissa oli esimerkillistä ja urhoollista. Venäläisten tykistö- 
tulessa katkeili siltaa yhä uudelleen ja kranaatit silpoivat 
joukoittain pioneerejä. Virta vei ruumiit, mutta tilalle astui 
uusia miehiä. 

Punaisen tykistön ammusvarastot tuntuivat loppumatto- 
milta. 20 vuorokautta se syyti lakkaamatta, yötä ja päivää 


150 



Dnepropelrovsk ja Boslov 

kranaattejaan saksalaisten valloittamille alueille, ja keski- 
tysten tiheyttä pitivät ne talvisodassa olleet vapaaehtoi- 
semme, jotka olivat kokeneet Summan, Kollaan ja Taipa- 
leen keskityksiä, vielä näitäkin pahempina. Vasta 20 vuoro- 
kauden yhtämittaisen tulituksen jälkeen tuli tykistöammun- 
taan tauko, ja venäläinen jalkaväki ryhtyi hyökkäämään. 
Se sai kuitenkin vastaansa sellaisen tulen, että hyökkäys 
tyrehtyi alkuunsa. 

Kahdenkymmenenkahdeksan ankaran taistelupäivän jäl- 
keen pääsivät Wikingin miehet lepoon. Saksalainen panssari- 
divisioona hyökkäsi pohjoisesta ja samanaikaisesti miehitti- 
vät toisten yksikköjen sotilaat Wikingin valloittamat asemat. 

Kun divisioona Wiking täältä jatkoi marssiaan uusiin 
iskuihin, olivat sen rivit jo suuresti harventuneet. Eräät sen 
pataljoonista olivat kutistuneet komppanian vahvuisiksi ja 
sitäkin pienemmiksi. Täällä kaatuivat tai haavoittuivat 
kuolettavasti suomalaisista vapaaehtoisista mm. luutnantti 
Aarne Aarnio, Martti Hautala, Eelis Heiskanen, Aleksi Kar- 
jala, Tauno Laine, Esa Meriö, Valio Mäntylä, Esko Nisula, 
Arvo Pulli, Taito Rauttamo, Matias Salmela, Matti Viiala 
ja Allan Vilhunen. Divisioonan lähtiessä kohti uusia taiste- 
lijaan jäivät nämä miehemme lepäämään Dnepropetrovskin 
sankarihautausmaahan tuhansien saksalaisten aseveljiensä 
kerällä. ; 

Jo ennen Dnepropetrovskin taisteluja olivat vapaaehtoi- 
semme tulleet divisioonassaan tunnetuiksi sisukkaina taiste- 
lijoina ja monien miestemme teot kantautuivat Wikingin 
eri yksikköihin. Useasti saksalaiset lausuivat ihailunsa suo- 
malaisten vaikeastikin haavoittuneiden rohkeasta esiintymi- 
sestä ja mielenmaltista. Kerrottiin myös monia esimerkkejä 
miestemme sitkeästä taistelutahdosta, kuten esim. Ilmari 
Peunan viimeisestä taistelusta Litvinovkassa. Lähdettyään 
sivuvaunullisella moottoripyörällä 18. 8. 41 tiedustelupar- 
tioon hän joutui yllättäen venäläisten väijytyksessä tuleen. 
Sivuvaunussa istunut Peuna sai tällöin kuusi luotia ruumii- 

seensa ja kävelemään kykenemättömänä hän vierittäytyi 
maantielle ampuen siinä ammuksensa loppuun ja kaataen 
vastustajan joka laukauksella. Seuranneessa käsirysyssä hän 
teki selvää vielä kahdesta vastustajasta saaden itse kymme- 
nen pistimenhaavaa. Apuun rientäneet saksalaiset toverit 
saivat hänet pelastetuksi vihollisen käsistä ja kuljetetuksi 
sidontapaikalle, jossa hän kuitenkin samana päivänä kuoli 
haavoihinsa. 

Taistellen ja raivaten tietä muille joukko-osastoille jatkoi 
SS-Division Wiking etenemistään kohti Rostovia ja teki 
sotahistoriaa kymmenillä paikkakunnilla ennen sitä. Monet 
näistä taisteluista muodostuivat kalliiksi divisioonalle, kuten 
on luonnollistakin alituisesti isku- ja läpimurtotaisteluihin 
osallistuvassa joukossa. Näissä taisteluissa kohtasivat mat- 
kansa pään miehistämme mm. Johannes Boijer, Karl Flink, 
Unto Hemmo, Vilho Honkanen, Tauno Kara, Nestori Vauh- 
konen ja monet muut. 

Rostovia lähestyttäessä joutuivat Nordland- ja Westland- 
rykmentit, joiden mukana oli osasto alppijääkäreitä, avo- 
maastossa venäläisen panssarijunan yllättävään tuleen ja 
kärsivät raskaita menetyksiä, joita vielä lisäsi venäläisten 
tykistö- ja krh.-tuli. Vaikka kaupunki jäikin sillä kertaa 
valtaamatta, olivat tappiot suuret, eräissä komppanioissa 
jopa 30 kaatunutta. Saksalaisten kärkijoukkojen käytettä- 
vissä oli tällöin vain yksi 88:n mmm ilmatorjuntatykki, joka 
lopulta karkoitti panssarijunan. Tämän jälkeen käytiin jalka- 
väkitaisteluja koko päivän maissipelloissa kaupungin edus- 
talla. Seuraavana päivänä saapui saksalaisia lisäjoukkoja, 
joiden tehtäväksi jäi kaupungin varsinainen valtaus Division 
Wikingin joutuessa uusiin tehtäviin. Näiden taistelujen suu- 
resta mieshukasta huolimatta kaatui niissä vain pari suoma- 
laista ja koko oudolta tuntunut operaatio sai poikiemme 
keskuudessa nimityksen »Hölmön tölmäys». 

Alituinen kosketus viholliseen vaati yhä uusia uhreja divi- 
sioonan suomalaisten keskuudesta. Germania-rykmentin kah- 

Ukrainassa. Kirkko- 
herra Kurkiala 
suorittaa ruumiin- 
siunauksen. 


Kunnialaukausten 
jälkeen peitetään 
aseveli vieraan maan 
multiin . 


. . . ja 19-vuotias 
vapaaehtoinen Tuure 
Vilppula on löytänyt 
matkansa pään. 




Pieni osa SS-Panssarikrenatööridivisioona Wikingin hautausmaata 
Uspenskajassa Ukrainassa. 

Kalmukit ihmettelemäs- 
sä Helsingin Sanomia 
lukevaa moottoripyörä- 
lähettiä. 


Kaukasialainen 

talonpoika. 


Dnepropeirovsk ja Rostov 

deksasta suomalaisesta upseerista oli jo kaksi poissa, West- 
land-rykmentissä palvelleista 75:stä suomalaisesta oli Ros- 
tovin seutujen taistelujen jälkeen vain puolet jäljellä ja 
Nordland-rykmentin vajaasta 200:sta suomalaisesta oli yli 
30 kaatunut ja toista sataa poissa riveistä haavoittuneina. 
Tykistö-, tiedustelu- ja panssarijääkäriosastoissa palvelleiden 
keskuudessa sen sijaan oli vähemmän tappioita. Niistä mai- 
nittakoon mm. yliluutnantti Viljo Norvion menetys. Hän oli 
saavuttanut erikoisen urhoollisen miehen maineen. Muu- 
tenkin upseeritappiot varsinkin haavoittuneina nousivat suh- 
teellisen suuriksi. 

Luonnollista on, että kaikki menetykset tunnettiin kipeästi 
tässä harvenevassa »divisioonan miesten» joukossa, mutta 
erikoisesti valitettiin juuri edellisenä talvena mäenlaskun 
maailmanmestaruuden saavuttaneen Paavo Vierron kaatu- 
mista. Tämä miellyttävä ja vaatimaton nuorukainen, jolla 
epäilemättä olisi ollut edessään suuri tulevaisuus urheilijana, 
kaatui Mius-joen rintamalla Jasinovskin luona venäläisen 
partion päästessä yllättäen iskemään Nordland-rykmentin 
asemiin. Hän sai sankarikuoleman joulukuun 9. p:nä 1941 
ja hänet haudattiin monien rykmenttitoveriensa kerällä 
Uspenskajan sotilashautausmaahan. 

S U OM ALAI S PATAL J OONA 
RINTAMALLE 


Joulukuun 3. p:nä 1941 Gross-Bornista lähtenyt pataljoona 
oli aloittanut rintamaanmarssinsa. Se kulki junalla Lublinin 
kautta Vinnitsaan, jossa autot ym. kalusto purettiin junasta, 
ja jatkoi sitten marssiaan edelleen moottoroituna. Vereksien 
joukkojen tarve itärintamalla olikin tällöin niin suuri, että 
pataljoonan miehistön kuljetusta Vinnitsasta rintamalle suun- 
niteltiin jo lentoteitse suoritettavaksi. Lentokaluston niuk- 
kuuden vuoksi oli siitä kuitenkin pakko luopua. 

Saksalle tähän asti menestyksellisessä sodankäynnissä oli 
jo tällöin tapahtunut ratkaisevia muutoksia, von Bockin 
hyökkäys pysähtyi odottamattoman aikaisen ja ankaran 
talventulon vuoksi Moskovan porteille. Valloitettuaan Ros- 
tovin 22. p:nä marraskuuta yritti von Kleistin panssari- 
armeija jatkaa hyökkäystään venäläisille korvaamattoman 
tärkeille Kaukasian öljyalueille, mutta ankara kylmyys ja 
Saksan kärsimät miehistö- ja taistelu välinemenetykset alkoi- 
vat vaikuttaa rintamatoimintaan. lisävarusteissaan talvi- 
sotaan lähetetty saksalainen sotilas oli jäämässä alakynteen 
taistellessaan talvisotaan varustettuja ja tottuneita venäläisiä 
vastaan. Marraskuun loppuun mennessä oli saksalaisten 
hyökkäystoiminta tyrehtynyt kaikilla rintamaosilla. Heidän 
autojensa ja panssariensa toiminta häiriintyi pakkasissa, 
huoltotiet olivat venyneet rasittavan pitkiksi ja moottoroi- 
tujen yksikköjen varustaminen polttoaineilla kävi yhä vai- 
keammaksi. Venäläisten vastarinta sen sijaan lujittui, ja 
puna-armeija ryhtyi laajaan vastahyökkäykseen melkein 
koko rintamalinjan pituudella. 

SS-Division Wiking kohtasi venäläisten talvioffensiivin 

Rostovin itäpuolella ja sen oli raskaita viivytystaisteluja 
käyden vetäydyttävä takaisin Rostovista länteen Mius- 
joelle. Nämä asemansa saksalaiset säilyttivätkin suurin pon- 
nistuksin, kun taas pohjoisemmilla rintamaosilla venäläisten 
talvioffensiivi jatkui vastustamattomana pakottaen saksa- 
laiset vetäytymään paikoitellen satoja kilometrejä länteen 
päin linjalle Kursk — Brjansk— Vjazma — Peipusjärvi. 

Vinnitsasta lähti pataljoona 10. 12. 41 automarssilleen 
reittiä Vinnitsa — Voronovisa — Nemirov — Braslav — Gaisin 
ajaen ensimmäisenä päivänä 95 km. 

Seuraavana päivänä jatkui marssi reittiä Gaisin— Teplik — 
Uman, jossa pataljoona yöpyi, ja sitten reittiä Targovitza — 
Marianovka — Tisova — Lipujaha — Doroveliskava — Strehals- 
tinka— Novaukrainska— Rovnoje, yhteensä 205 km. Viimei- 
set kaksi ajopäivää panivat kaluston ja miehistön kestävyy- 
den kovalle koetukselle. Tiet olivat puolen metrin paksuisen 
liejun peitossa, autot vajosivat siihen akseleitaan myöten ja 
miesten oli polviin ulottuvassa kurassa työnnettävä autoja 
eteenpäin. 

Neljäntenä päivänä jatkui matka Rovnoje — Kirovograd — 
Adsmanka-Praga (n. 100 km) ja viidentenä Novaja-Praga — 
Aleksandria — Novo-Starov — Selenoje — Saksajan — Alfie- 
rovo (n. 105 km) edelleenkin mitä kurjimpia teitä ajaen, 
öiksi majoituttiin kurjiin ja kylmiin savimajoihin. Teiden 
varsilla oli rikkiammuttuja tykkejä, autoja, tankkeja ja 
hevosenraatoja, maisemat olivat yksitoikkoisia ja ikäviä, 
kaikkialla liejua ja likaa. Alfierovosta jatkui marssi edelleen 
reittiä T eplovka — Merovka — Raglau — Suhatsavka Dnepro- 
petrovskiin sekä sieltä Podgorodnoje-, Novomoskovsk-, Sna- 
menka-, Pavlograd-, Boguslav-, Dimitrijevka-, Nikolajevka-, 
Slavjanka-, Pastysevo-, Vegestern-, Ghretino- ja Advejevka- 
nimisten seutujen kautta Stalinoon. Vaikeista tiesuhteista 
johtuen oli yhdeksän marssipäivän aikana edetty vain 
835 km. Jo automarssin puolivälissä kiitettiin pataljoonaa 
päiväkäskyssä hyvästä marssisuorituksesta, koska pataljoona 

oli suoriutunut sellaisista taipaleista, joilla saksalaiset moot- 
toroidut kolonnat olivat juuttuneet kiinni tai joutuneet 
palaamaan takaisin. 

Joulun pataljoona vietti Dnepropetrovskissa. Siellä oli 
järjestetty tilaisuus saunaan ja elokuvanäytöksiin. Miehistön 
joulupöydille oli varattu makeisia, suklaata, savukkeita ja 
pikkuleipiä. Jouluruokiakaan ei ollut unohdettu, ja joulun 
tunnelmaa lisäsivät hiljaa putoilevat lumihiutaleet. Kenttä- 
pappi, kirkkoherra Kurkiala piti joulusaarnan, ja komppa- 
nianpäälliköt puhuivat miehistölle. Joulujuhlat onnistuivat 
hyvin ja tunnelma oli korkealla. 

Dnepropetrovskissa oli pakkanen jo kiristynyt yli 20 asteen 
ja kylmyyttä lisäsi vielä ankara tuuli. 29. 12. 41 pataljoona 
lähti marssille ankarassa pakkasessa. Kiihtynyt lumipyry 
oli tuonut teille lunta yli polven korkeuden ja autoja oli 
jälleen työnnettävä. Näkyvyys oli aivan nollassa lumipyryn 
vuoksi. Eteenpäin meno kävi mahdottomaksi ja pataljoona 
majoittui pieniin kyläpahasiin tien varrella. Miehet olivat 
rasituksesta uupuneita, sukat jäätyneet saappaisiin ja lakit 
hiuksiin kiinni, monilta kasvot paleltuneet. Vasta uuden- 
vuoden aattona pataljoona pääsi Pastysevoon saakka, ja 
sinä päivänä kertyi marssimatkaa kurjan sään vuoksi ainoas- 
taan 6 km, sekin autoja työntäen. Uudenvuoden vastaan- 
otto tapahtui Pastysevon kolhoosissa, jossa lievempiä vilus- 
tumisia hoideltiin konjakilla ja liköörillä. 

Suurin osa pataljoonan autoista oli kärsinyt vaurioita 
näillä syvän liejun peittämillä teillä tai paksun lumen vuoksi 
ja ne jätettiin Pastysevossa olevaan suureen lentokonehalliin 
saamaan korjausta ja huoltoa. 

Pakkasta oli jo 35 astetta ja aroilta puhalsi jäätävä tuuli. 
Talvivarusteita vailla olevassa pataljoonassa oli jo useita 
paleltumistapauksia, monilta oli kädet tai jalat, korvat tai 
kasvot paleltuneet marssin aikana. Varsinkin raudoitetut, 
ahtaat saappaat olivat näissä pakkasissa täysin kelvottomat 
ja vaaralliset. Pahempia tappioita ei pataljoonalla kuiten- 

kaan vielä ollut, lukuunottamatta erästä saksalaista luut- 
nanttia, joka oli haavoittunut jo alkumatkalla Puolan alueella 
partisaanien avatessa yöllä konekivääritulen pataljoonan 
junaa kohti. Tehdyssä vastaiskussa sai mainittu luutnantti 
luodin vatsaansa ja kuoli myöhemmin. 

Tammikuun 5. p:nä pataljoona lähti junalla edelleen ja 
saapui Stalinoon 8. p:nä tammikuuta. Stalinossa viivyttiin 
kymmenkunta päivää, jona aikana oli varusteiden kuntoon- 
laittoa, tarkastuksia ja jonkin verran harjoituksiakin. 17. 1. 41 
pataljoona saapui Ambrosievkaan, jossa divisioona Wikingin 
komentaja kenraali Steiner tarkasti pataljoonan sekä liitti 
sen divisioonansa Nordland-rykmenttiin. Tämän jälkeen 
saivat myös divisioonassa aikaisemmin palvelleet suomalaiset, 
ns. »divisioonan miehet» mahdollisuuden siirtyä omaan yk- 
sikköömme ja monet heistä saivat sitä ennen loman Suo- 
meen. 

Mainitussa tarkastuksessa näkivät useimmat vapaaehtoi- 
sistamme ensimmäistä kertaa divisioonansa komentajan, ken- 
raali Felix Steinerin, kun tämä hitaasti rivistöjen editse 
kävellen katsoi jokaista miestään silmiin ja puristi heidän 
kättään. Tästä kohtaamisesta alkoi se läheinen suhde vapaa- 
ehtoistemme ja heidän kenraalinsa välillä, joka sodan koet- 
telemuksissa yhä vahvistui ja johti ainutlaatuiseen ystävyy- 
teen ja luottamukseen. Sodan ankarissa vaiheissa kenraali 
tiesi voivansa luottaa suomalaisiinsa ja suomalaiset kenraa- 
liinsa. 

20. ja 21. p:nä tammikuuta pataljoona miehitti taistelu- 
asemat Bahmutskissa, Novo-Bahmutskissa, Pislovkassa, 
Uspenskajassa ja Skeljanskissa. Pakkanen teki vaikeuksia 
huonosti varustetuissa asemissa ja paleltumistapauksia sat- 
tui runsaasti. Vihollinen ampui tykistöllään, kranaatinheit- 
timillään ja konetuliaseillaan asemiimme, ja jo 23. 1. menetti 
suomalaispataljoona Onni Martikaisen ensimmäisenä kaatu- 
neenaan. Hän sai surmansa kranaattitulesta Skeljanskissa 
ja haudattiin Uspenskajan sankarihautausmaahan, jossa 

moni muukin miehistämme myöhemmin sai viimeisen lepo- 
sijansa. 

Pakkanen ja vihollisen tarkka-ampujat olivat etuvartio- 
asemissa pahimmat vastustajat. Lämpöisissä talvivarusteis- 
saan maaten ja slaavilaisella kärsivällisyydellä saattoivat 
viimeksi mainitut päiväkaupalla odottaa tilaisuutta, ja hei- 
dän kiikarikiväärinsä tekivät tarkkaa työtä. Myöskin ase- 
miimme päivittäin tulleet kranaatit vaativat uhrinsa, ja 
näissä asemissa saavuttivat matkansa pään vapaaehtoiset 
Usko Kukkonen, Onni Palmu, Tuure Vilppula, Lauri Ala- 
Nikkola, Yrjö Jukka, Aaro Erkinheimo ja eräät muut. 
Helmikuun loppuun mennessä olivat pataljoonan kokonais- 
tappiot jo 11 kaatunutta ja 27 haavoittunutta sekä näiden 
lisäksi runsaasti paleltuneita ja sairastuneita. 

Helmikuun 5. p:nä määrättiin suomalainen yliluutnantti 
Karl-Erik Ladau 2. komppanian päälliköksi. 

Maaliskuun alussa miehitti pataljoonan 1. komppania, 
jonka neljäs joukkue jo oli vähentynyt muutamaan mieheen, 
yli 3 km leveän lohkon Skeljanskin kylän edustalta. Lohkoa 
oli puolustanut ennen suomalaisia pataljoonan vahvuinen 
slovakialaisosasto, joten saksalainen päällystö osoitti aivan 
erikoista luottamusta suomalaisiinsa. Maasto oli rotkoista 
ja epätasaista, jäätiköt ja miinoitukset tekivät liikkumisen 
vaaralliseksi. Sää alkoi jo muuttua keväiseksi, päivisin 
aurinko paistoi lämpimästi, mutta yöt olivat vielä kylmiä. 
Suurempia taisteluja ei tapahtunut, vihollinen tyytyi pää- 
asiassa tykistöllään ja toisinaan ilmapommituksilla häiritse- 
mään asemiamme, mutta nekin vaativat uhreja miestemme 
keskuudesta. 

Saksan kenttäarmeijan huolto oli talven aikana heikenty- 
nyt ja ammustilanne alkoi olla huolestuttava. Ammuksia 
käskettiin käyttämään säästeliäästi, so. vain »tarpeen vaa- 
tiessa» ja varmasti osuttaessa. Lämmintä ruokaa annettiin 
etulinjoissa vain n. kolme kertaa viikossa. Ruoka oli tavan- 
omaiseksi tullutta hirssikeittoa, jota ei voinut sanoa mauk- 

kaaksi. Monet söivätkin pääasiassa vain kuivamuona-annok- 
sensa. — Ensimmäisen sotatalven muistoksi lyötettyä muisto- 
mitalia »Winterschlacht im Östen 1941—42» kutsutuinkin 
poikiemme keskuudessa yleisesti »liirssimitaliksi». — Moot- 
toripolttoainetta oli myös äärimmäisen niukasti, samoin 
olivat kirjepaperi ja -kuoret tyystin lopussa. Pitkät ja vai- 
valloiset huoltoyhteydet alkoivat jo pahasti ja monella 
tavalla häiritä kenttäarmeijaa. 

Maaliskuulla alkoi pataljoonassa liikkua huhuja, että suo- 
malaiset siirrettäisiin Saksaan saamaan alppijääkärikoulu- 
tusta ja että divisioona sen jälkeen siirrettäisiin aivan itärin- 
taman pohjoispäähän Kuolan niemimaalle. — Myöskin liik- 
kui huhuja pataljoonan vetämisestä pariksi kuukaudeksi 
rintaman taakse, jossa sille annettaisiin erikoisen tulivoimai- 
nen aseistus, jokaista komppaniaa kohden 18 konekivääriä, 
2 kevyttä ja 2 raskasta kranaatinheitintä sekä 2 liekinhei- 
tintä. Totta näistä huhuista ei koskaan tullut, ja pataljoona 
pysyi Mius-joella pitäen tiukasti hallussaan ne asemat, jotka 
sille oli uskottu. 

Taistelut Mius-joen rintamalla muodostuivat asemasota- 
taisteluiksi, joihin vaihtelua toi molemminpuolinen partio- 
toiminta. 

Maaliskuun 23. p:nä sai pataljoonan 1. komppania tehtä- 
väkseen hyökätä joukkueen vahvuisella iskuryhmällä patal- 
joonan asemien edessä olevaan Skeljanskin kylään, tuhota 
siellä majaileva viholliskomppania ja tuoda mukanaan aseita, 
ammuksia, vankeja sekä venäläisten hiljattain käyttöön 
ottama uusimallinen kaasuvarustus. Tehtävän johtajaksi 
määrättiin luutnantti Kauko Ingerö, joka jo aikaisemmista 
tempauksistaan oli saanut rohkean ja päättäväisen upseerin 
maineen. Hyökkäyskohteena olevaa Skeljanskin kylää olivat 
venäläiset kuukausimäärin varustaneet ja ainakin viisi sen 
taloista oli rakennettu bunkkereiksi. Lisäksi oli kylässä 
useita vahvistettuja tulipesäkkeitä ja kaiken kaikkiaan niissä 
ehkä parikymmentä raskasta konekivääriä. Ingerön joukkue 

oli myös vahvasti aseistettu konetuliaseilla, liekinheittimellä, 
käsikranaateilla ja kasapanoksilla. Iskuryhmän onnistui 
päästä pimeän suojassa lähelle kylää ennenkuin vihollinen 
havaitsi sen tulon. Viimeiset kymmenet metrit oli suoma- 
laisten ryömittävä vastustajan ankarassa konekivääritulessa 
tuhoamaan vihollisbunkkereita. Omia ampuma-aseita oli käy- 
tettävä säästeliäästi, koska niiden suuliekit paljastivat hyök- 
kääjät ja auttoivat vihollisia suuntaamaan monien kone- 
kivääriensä suihkut tulijoihin. Talo talolta jatkui taistelu 
armottomana ja yhä useamman bunkkerin ampuma-aukosta 
saivat poikamme heitellyksi käsikranaatteja tai kasapanoksia. 
Taempana olevat pesäkkeet koettivat tulellaan suojata 
edempänä olevia ja aseiden suuliekit, valojuovaluodit ja 
kranaattien räjähdykset muodostivat näytelmän, jota Nord- 
land-rykmentin komentaja ja monien muiden osastojen 
upseerit seurasivat omalta puoleltamme. 

Loistavan esimerkin suomalaisen sotilaan itsepintaisuu- 
desta antoi tässä taistelussa vapaaehtoinen Teuvo Lahti- 
Mononen. Hän oli päässyt aivan vihollisbunkkerin vierelle 
ja yritti työntää sen ampuma-aukosta sisään keppiin kiin- 
nittämäänsä kasapanosta. Venäläiset työnsivät kahdesti 
kasapanoksen takaisin ampuma-aukosta, mutta kolmannen 
kerran työnnettyään kasapanoksen, jossa sytyttimenä oli 
käsikranaatin sytytin ja jonka juuri sillä sekunnilla jo piti 
räjähtää, hän ei enää hellittänytkään otettaan kepistä, vaan 
piti kasapanosta ampuma-aukossa huolimatta venäläisten 
yrityksistä työntää se ulos. Seurasi ankara räjähdys, joka 
tuhosi venäläisen bunkkerin, mutta Lahti-Monoselta irtosi 
käsivarsi kyynärpäätä myöten. 

Suurimman osan bunkkereista tultua tuhotuksi partio jou- 
tui vetäytymään takaisin ja poistui kahden kolmen miehen 
ryhmissä toisten tulellaan suojatessa vetäytymistä. Venä- 
läisten voimakas tulitus teki vetäytymisen vaikeaksi, ja 
palattaessa kohti omia asemia miehemme joutuivat ylittä- 
mään miinakentän. Kätensä menettänyttä Lahti-Monosta 

auttanut Taisto Kuuri astui miinaan ja tällöin haavoittui 
Lahti-Mononen uudelleen ja kuolettavasti. Myös Kuuri sai 
vaikeita vammoja, mutta niistä huolimatta hän lauleli siihen 
aikaan muodissa ollutta BeirAmieta. Taisto Kuuri oli ehti- 
nyt haavoittua jo kahdesti kylässä oltaessa, mutta vielä 
haavoittumistensa jälkeen hänen oli onnistunut tuhota käsi- 
kranaateilla vihollisbunkkeri. Paitsi edellä mainittua Lahti- 
Monosta kaatui tässä iskutehtävässä toinenkin vapaaehtoi- 
nen, Kalevi Lummeranta. Miehistämme haavoittuivat Ka- 
lervo Kaapu, Hiipi Himanka, Nestor Hännikäinen, Kel- 
tamäki, Unto Ilmevalta, Kinnunen ja mainittu Taisto 
Kuuri. 

Divisioona Wiking, joka edelleenkin kuului von Kleistin 
panssariarmeijaan, piti koko ankaran talven asemansa Mius- 
joen lohkolla, ja useita kertoja irroitettiin siitä osastoja sel- 
laisille lohkoille, mm. Stalinon pohjois- ja länsipuolille, joissa 
vihollisen painostus oli erikoisen ankara. Monista raivokkaista 
yrityksistään huolimatta ei vastustaja päässyt tunkeutumaan 
Wikingin asemiin, lukuunottamatta 11.3. tehtyä hyökkäystä, 
jolloin venäläiset murtautuivat kahden moottoroidun divi- 
sioonan voimin n. 12 km suomalaisten asemista etelään, 
mutta tulivat lyödyiksi takaisin jo seuraavana päivänä. 

Toukokuussa sai suomalaispataljoona uudet varusteet tal- 
ven taisteluissa kuluneiden tilalle. Saman kuun 16. p:nä kävi- 
vät kenraalit Steiner ja Talvela tervehtimässä pataljoonaa. 
Myös pataljoonan kenttäpappi Kalervo Kurkiala saapui 
takaisin Suomeen tekemältään matkalta. 

Taistelutoiminta rajoittui pääasiassa molemminpuoliseen 
partiointiin. Suomalaiset tekivät partioretkiä mm. kumi- 
veneillä Mius-joen ylitse venäläisten asemiin. Kesäkuun 
alussa aloitettiin pataljoonassa hyökkäysharjoitukset, joita 
todellisuustunnun lisäämiseksi pidettiin vihollisen kranaatti- 
tulessa. Näissä eräät miehemme haavoittuvatkin. Miehistöä 
harjoitettiin myös partiotehtäviin ja vihollisvangin sieppaa- 
miseen ym. Saadakseen näihin oppitunteihin enemmän ha- 

vainnollisuutta piti yliluutnantti Yrjö Tenomaa mielellään 
nämä oppitunnit vihollisen puolella tositilanteissa. 

Pitäessään asemiaan Mius-joella, josta ylivoimainen vihol- 
linen koska tahansa saattoi yrittää läpimurtoa, pataljoona oli 
ryhtynyt varmistamaan asemiaan ja etumaastoaan mm. Mius- 
jokeen tehdyllä murroksella. Vihollisen ja suomalaisten ase- 
mien välillä ollut tuhansia omenapuita käsittävä puutarha 
oli raivattava pois ampuma-alan saamiseksi. Suuri osa näistä 
puista kuljetettiin jokeen, jossa ne muodostivat läpipääse- 
mättömän ryteikön. Tämä työ ei suinkaan miellyttänyt 
pataljoonan miehistöä ja he nimittivät sitä yleisesti »sirkus 
Collaniksi». 

Erään pataljoonamme panssarijääkärijoukkueen vapaa- 
ehtoinen Anselm Halinen kuvaa päiväkirjamerkinnöissään 
tapahtumia ja tunnelmia joukkueessaan touko-, kesä- ja 
heinäkuulta seuraavasti: 

» 3. 5. Linnoitamme kylää jossa olemme. Ihana kevätpäivä, 
4 ryssän tshaikkaa ilmassa. 

4. 5. Lähdemme jälleen estetöihin. 

5. 5. Jatkamme estetöitä. 

6. 5. Hannus ja Poku saapuivat herätyksen aikana Alek- 

sandrovkasta. Kitkimme rikkaruohoja piikkilankojen 
välistä. Suomalainen sauna odottaa Aleksandrovkassa. 

8. 5. Hyökkäysharjoitusta. 

9. 5. Illalla tuli määräys valmistautumaan frontille. Kii- 

rettä! 

15. 5. Lämmin aamu. Puskimme koko yön töitä vaikka Kil- 

pinen moitti ryhmääni (viidettä) laiskimmaksi tai- 
vaan alla. Iltapäivällä saunassa. Huhu: Kenraali Tal- 
vela tulee sunnuntaina. 

16. 5. Herätys klo 4, 5:ltä marssi työpalvelukseen. Urakka: 

800 omenapuuta kannettava jokeen. Käsky sekin? 
Klo 13.30 ilmoitus pataljoonasta: Kenraali Talvela 
saapuu tarkastukselle klo 15.30. Marssi majoituspaik- 

kaan Aleksandrovkaan, valmistautuminen ja tarkas- 
tus. Ei erikoista hänelläkään ollut kerrottavaa. Ilma- 
toimintaa jonkin verran. 

17. 5. Herätys klo 5, klo 6 marssi Demionovkaan työpalve- 
lukseen. 

19. 5. Marssi omenapuitten vetoon klo 02.00. Turhaa touhua 
kaikki tyynni, mutta kyllä se aika näinkin saadaan 
kulumaan. Siis: sirkus Collanin alkunäytös. Milloin 
on vain loppunäytös? Kahvitauko 8—8.30 ja taas 
raahataan omenapuita Miukseen. 

22. 5. Ensimmäisen ja kolmannen joukkueen aliupseereilla 
ja johtajilla toveri-ilta Pokun järjestämänä. 

25. 5. Nimitys työnjohtajaksi. 

31. 5. Klo 8 varusteet ajoneuvoon, 9.45 marssivalmiina. 
Vettä sataa. Ilmoitan joukkueenjohtajalle. Mars- 
simme ensin kolhoosiin, siellä ruokailu, jatkamme 
Demionovkaan. Hyvät asemat, ryssällä suuri työ 
edessä jos aikoo läpäistä. 

2. 6. Lämpöä 35° varjossa. Muutama kranaatti tuli 1 / 2 km:n 

päähän ilman vahinkoa. 

3. 6. Klo 24 oli alarm, ryssän 150-miehinen tiedustelu- 

partio oli liikkeellä, alarm päättyi klo 2.05, miinoja 
lensi ilmaan 8—9 ja itse ammuin kprllä kahta Vant- 
kaa, luultavasti osaamatta. 

4. 6. Partio yli Miuksen, Poku johtajanaan, vahvuus 

1+2 + 10 . 

5. 6. Klo 3.45 valmista yhden yön osalle, 32 omenapuuta 

nurin. Radiolähetys Suomesta sotamarsalkan syn- 
tymäpäiväjuhlilta. 

12. 6. Illalla klo 19.10 ryhmäni taistelupartioon, mukana 

Poku. Mitään ei tapahtunut. 

13. 6. Paluu klo 02.00. Heti, puoli tuntia poistulomme jäl- 

keen ryssä teki Spähtrupin (= väkivaltainen tiedus- 
telupartio) Wehrmachtin lohkolle. Meillä myös häly- 
tys. Kirotusti sumua. Illalla saunassa ja Pokun pu- 

heillä. Pataljoona hälytysvalmiina koko yön. Ryssän 
ilmajoukot selän takana, 90 miestä ja edessä ryk- 
mentti hyökkäysvalmiusasemissa. Taitaa yrittää, 
mutta tulos on etukäteen selvä: ei onnistu. Vartiossa 
2—4. Ei P:kele hyökännyt, turhaan jännitytti vaan 
koko yön. Klo 7.30 tuli määräys pakalla ampumi- 
sesta. Meni hyvin muuten, mutta »jumppa» oli koko- 
naan epäonnistunut näytös. Moitteita ei suoraan tul- 
lut, mutta kyllä sen huomasi luutn. Wall6nin sanoista. 

15. 6. Pataljoonan vuosipäivän kunniaksi hälytys 0.15. Oma 
IG (= jalka väkitykki) ampui sisään, ryssillä ilma- 
voimat liikkeellä (20 konetta) pommittaen etulinjo- 
jamme. Menestys täydelleen epäonnistunut. 

18. 6. Ankkuri haavoittui jalkaan, parhaita miehiä ryh- 
mässä. 

3. 7. Päivällä taas kirsikoita noukkimassa, laitoin hilloa. 
Parole (= huhu): 300 uutta alokasta Suomesta patal- 
joonaan täydennykseksi! Hulluja on vielä Suomessa, 
ei me oltu viimeisiä. 

8. 7. Viestitin linnunjalalla terveiseni ryssille. Paperilapun 

sidoin jalkaan: Freiw. Bataillon der Waffen-SS. Kuka- 
han löytää vai jääkö löytämättä? Wehrmachtin mie- 
het tulivat klo 14 — 15 välillä, itse marssimme Alek- 
sandrovkaan, jossa olimme yöhön klo l:een. 

9. 7. Yöllä klo 1 marssivalmiina. Marssimme Mariendorfiin, 

jossa asemiin. Majoituimme telttoihin laaksojen rin- 
teille, löysäsimme Aufklärungsabteilungin. Kuuma 
päivä, ei tuulen henkäystäkään pääse teltoille. 

12. 7. Panssarijääkäri joukkueen johtaja Wall6n ylennetty 
yliluutnantiksi. Joukkueella ei tykkiä nyt. Lämpöä 
55° auringossa.» 

Vuoden lopulla 1941 sain tehtäväkseni ehdottaa joukon 
vapaaehtoisia »divisioonan miehistä» erääseen erikoistehtä- 
vään koulutettaviksi. Kyseeseen tulevien miesten piti olla 
hyviä taistelijoita ja ruumiillisesti vahvoja. Saamani tehtävä 
ei ollut helppo, sillä tunsin koko joukon hyviä sotilaita, jotka 
olivat kunnostautuneet Westland-rykmentin käymissä tais- 
teluissa Ukrainassa. Näiden joukossa oli luotettavia ja pelot- 
tomia miehiä enemmän kuin tarvituinkaan, ja selviydyin 
tästä »runsauden pulasta» ehdottamalla seuraavat henkilö- 
kohtaisesti tuntemani rykmenttitoverini tähän »Geheimauf- 
trag 800»-nimellä kutsuttuun salaiseen tehtävään: Esko An- 
nala, Arvo Hamari, Ilpo Härtsiä, Jussi Kantola, Matti Joki, 
Pentti Lauronen, Auvo Nieminen (nyk. Mattelmäki), Turre 
Noisniemi, Veikko Paavola, Eero Pihlajaniemi, Jussi Sara- 
salo, Esko Tiainen, Martti Uusi-Jaakkola ja Tauno Vainikka. 

Tammikuun alkupäivinä 1942 saivat valitut komennuksen 
saapua viipymättä Berliinin lähellä olevaan Zossenin kou- 
lutuskeskukseen. Miehet lähtivät rintamalta selustaan ja 
koettivat nopeimmalla tavalla päästä Berliiniin. Matkustet- 
tuaan alussa joillakin tavarajunilla he havaitsivat eräällä 
väliasemalla länteen päin lähdössä olevan sotilaskuljetus- 
junan, jossa oli yksi ainoa henkilövaunu. Miehemme päätti- 
vät ottaa tämän hallintaansa, mutta havaitsivat vaunun 
olevan täpötäynnä italialaisia sotilaita upseereineen. Auvo 
Nieminen asteli silloin isäntämiehen tyyliin vaunuun, iski 
kämmenensä yhteen ja karjaisi: »R r r a u s», jonka italia- 
laiset näkyivät mainiosti ymmärtävän. Paniikin vallassa he 
jättivät vaunun suomalaisille. Vaunussa istui kuitenkin eräs 
Wehrmachtin luutnantti, joka halusi jäädä paikoilleen ja 

varmisti asemansa avaamalla pistoolikotelonsa. Muita ei 
suomalaisten lisäksi sitten vaunuun jäänytkään, joten tilaa 
riitti mainiosti viidelletoista miehelle. 

Saavuttuaan Zosseniin suomalaiset alistettiin OKW:n 
(Oberkommando der Wehrmacht) alaisuuteen. Heille annet- 
tiin uudet varusteet rintamalla kuluneiden tilalle, ja kuu- 
kauden päivät he saivat lepäillä rintamarasitustensa jälkeen. 
Sen jälkeen alkoi ankara erikoiskoulutus Brandenburgissa 
lähellä Berliiniä, jonne koulutusryhmä lepoaikansa jälkeen 
siirrettiin. 

Asia pidettiin kuitenkin siinä määrin salaisena, ettei edes 
heidän koulutustaan johtavan saksalaisen kapteenin nimeä 
heille ilmoitettu. Aluksi koulutus käsitti jalkaväkikoulutusta, 
mutta sitten seurasi ns. kommando-joukoille tarkoitettua 
erikoiskoulutusta, johon kuului mm. jiu-jitsun opiskelua, 
pistooliammuntaa, vuoristojääkärikoulutusta, mm. harjoi- 
tusta, miten voi vierittää itseään rinteitä alas loukkaantu- 
matta. Oppitunteja annettiin myös vihollisvartiomiehen vaa- 
rattomaksi tekemisessä täysin äänettömästi kylmin asein. 
Maaliskuuhun ehdittäessä saatiin uutta harjoituskalustoa, 
keveitä kokoonpantavia kahden miehen kanootteja, joihin 
voitiin kiinnittää kevytrakenteinen sivumoottori. Tällainen 
kanootti voitiin pakata kahteen selkäreppuun ja koko moot- 
torikanootin paino oli vain n. 12 kg. 

Kanoottiharjoituksia pidettiin sitten ahkerasti Havel-jär- 
vellä Brandenburgissa, jonne ryhmä kuljetettiin harjoituk- 
siinsa kuorma-autoilla. Tämän ohella jatkui erikoiskoulutus 
mm. aivan uuden salaisen aseen, 7,5 cm:n rekyylittömän 
tykin käytössä. Tämän kumipyörille asennetun erikoisraken- 
teisen tykin paino oli vain n. 200 kiloa. 

Alkuaan oli tarkoituksena kuljettaa tämä ryhmä koulu- 
tuksen päätyttyä siviilipuvuissa Ruotsin kautta Pohjois- 
Suomeen, mutta toukokuun alussa lähetettiin ryhmä kui- 
tenkin Danzigin kautta laivalla Vaasaan, jonne se saapui 
14. 5. 1942. Vasta matkalla ilmoitettiin miehille, että heidät 

kuljetetaan Pohjois-Suomeen. Tehtävän laadusta ei vielä 
tässäkään vaiheessa ilmoitettu mitään. Tämä tietysti jän- 
nitti miesten mieliä. Vaasasta jatkui matka rautateitse 
Rovaniemelle ja sieltä edelleen Kursungin leirille, n. kymme- 
nisen kilometriä Rovaniemeltä kaakkoon. 

Kursungin leirin maastossa jatkui kiinteä koulutus jälleen, 
nyt maastoutumis- ja suunnistamisharjoituksina metsämaas- 
tossa. Näissä tehtävissä oli suomalaisten toimittava opetta- 
jina saksalaisille, joiden suunnistamistaito ei ollut läheskään 
suomalaisten tasolla. Myös yöharjoituksiin kiinnitettiin huo- 
miota, kerran kierrettiin suunnistamisharjoituksissa koko 
Ounasvaara. 

Koulutusryhmä oli nyt suurentunut, se käsitti vahviste- 
tun komppanian, jonka varsinaisena miehistönä olivat sak- 
salaiset alppijääkärit ja täydennyksenä puolisensataa sota- 
vankia Neuvostoliiton monista kansallisuuksista. Nämä oli- 
vat vapaaehtoisesti hakeutuneet vankileireistä saksalaisten 
palvelukseen. — Ennen edessä olevaa retkeään nämä sota- 
vangit olivat saaneet epäilyksiä kahta joukossaan olevaa 
miestä kohtaan. He veivät epäillyt leiristä hieman syrjem- 
mälle ja likvidoivat heidät pitemmittä puheitta. 

Komppanian päällikkönä toimi saksalainen yliluutnantti 
Erich Muller. Tulevien tehtävien laatu alkoi vähin erin mie- 
hille hahmottua, vaikka retken kohteesta ei vielä mitään 
ilmoitettukaan. Tehtävän salaperäisyyttä lisäsi sekin, että 
miesten sotilaspassit ja kaikki henkilökohtaiset paperit käs- 
kettiin jättää pois Kursungista lähdettäessä. Oppitunneilla 
tähdennettiin sitä, että vihollisen käsiin ei missään tapauk- 
sessa pitänyt antautua elävänä. Pahimman varalle annettiin 
miehille myrkkyjauhetta sisältävä kapseli ja samaan tar- 
koitukseen oli varattu myös pukimiin kätkettävä pieni- 
kokoinen pistooli. Harjoitusten laadusta päätellen oli kyseessä 
kaukopartiointi. Saksalaiset lentokoneet suorittivat tiedus- 
telulentoja ja ilmavalokuvausta erämaa-alueilla, joihin komp- 
panian tulevat kaukopartiotehtävät suuntautuisivat. 

Salaisena pidetyn hankkeen tarkoituksena oli vahvistetun 
komppanian voimin tehdä yllättävä hyökkäys Vienan Ke- 
miin ja pitää kaupunki hallussa, kunnes lisävoimia ehtisi 
saapua. Saksalaiset eivät luottaneet omiin kykyihinsä korpi- 
seuduissa liikuttaessa, ja siksi oli ryhmä suomalaisia valio- 
miehiä pyydetty avuksi. Kun marssireitillä oli suuri joukko 
järviä, oli kanootit varattu niiden ylittämiseen. Saksan 
Pohjois-Suomessa olevat viestijoukot olivat antaneet tehtä- 
vään radioryhmän yhteydenpitoa varten päävoimiin marssin 
aikana. Suomen päämaja oli puolestaan antanut radioryhmän 
suojaamiseen joukkueen pohjoisen tiedusteluosaston miehiä, 
ns. »Paatsalon porukkaa», jonka johdossa oli vänrikki Sund- 
qvist. Tässä suomalaisessa sissijoukossa oli mukana lappa- 
laisiakin, mm. Guttorm, joka uimataidottomana hukkui 
paluumatkalla Paanajärveen lautan kaatuessa. 

Tehtävän onnistumiseen nähden esiintyi kuitenkin vastus- 
tavaakin mielipidettä, mm. komppanian eräitten suomalais- 
ten miesten taholta. Heitä epäilytti, onnistuisiko saksalainen 
huolto ja päävoimat korpiseuduilla liikkumisessa. Epätie- 
toista oli myös, miten suuria voimia vihollisella oli Vienan 
Kemin suunnalla. Koko yritys alkoi tarkemmin ajateltuna 
näyttää harkitsemattomalta seikkailulta. Ylempi saksalainen 
päällystö luopui Vienan Kemin valloitushankkeesta, mutta 
päätti sen sijaan käyttää erikoiskoulutuksen saanutta komp- 
paniaa Muurmannin radan katkomiseen. Suurelta osaltaan 
juuri Muurmannin kautta Neuvostoliitto sai liittolaisiltaan 
ne valtavat sotatarvikemäärät, jotka yhä lisääntyvänä vir- 
tana kulkivat Amerikasta puna-armeijan käyttöön. 

Aloittaakseen tämän tärkeän, mutta samalla vaikean teh- 
tävänsä komppania siirtyi Kursungista Paana järven ja 
Pääjärven kautta suomalaisten sotilaiden miehittämään Nis- 
kan kenttä vartioon. 

Sieltä komppania lähti samoamaan läpi korpimaan kohti 
tavoitettaan Muurmannin rataa. Matkaa oli linnuntietä noin 
100 km, jolla taipaleella ylitettiin napapiiri. Marssimatka 

piteni kuitenkin runsaasti, koska oli marssittava mutkitellen 
sellaisessa maastossa, jossa oli vähiten vaaraa tulla huoma- 
tuksi. Järvet ja lammet ylitettiin kanooteilla, jotta joukon 
jättämät jäljet katkeaisivat, jos vihollisen tiedustelu sattuisi 
ne keksimään. Varsinaisia rintamalinjoja ei korpiseudulla 
ollut. Oli vain vihollistukikohtia ja niiden väliin asetettuja 
kenttä vartioita. Raskain kantamuksin ja aseistuksin marssi 
komppania mahdollisimman äänettömästi edellä kulkevan 
kärkipartion jäljessä ja sen onnistui ohittaa venäläisten 
kenttävartiot huomiota herättämättä. Toisinaan oli joukon 
paljastuminen aivan hiuskarvan varassa, esim. Kuukasjärven 
maastossa erään kapean salmen toiselta puolen kuului vihol- 
lispartion huhuilua. Nämä olivat ilmeisesti havainneet jouk- 
komme etäältä, mutta pitivät sitä omanaan. 

Samoten autioita Vienan korpimaita komppania lähestyi 
tavoitettaan, ja eräänä päivänä kuului jo Muurmannin rataa 
liikennöivien veturien ääniä. Komppanian tiedustelupartiot 
totesivat liikenteen radalla vilkkaaksi ja radan vartioinnin 
melko heikoksi. Pitkin väliajoin käveli radalla vain kaksi- 
miehinen vartio. Tiedustelupartion havainnot osoittivat venä- 
läisten vartion ohittavan havaintopaikan n. puolen tunnin 
väliajoin. Nämä väliajat oli käytettävä radan miinoitta- 
miseen. 

Saksalaisten ennakolta tekemien suunnitelmien mukaan 
oli rata miinoitettava 40 kilometrin matkalta ja sen miinoit- 
tamiseen oli käytettävä erikoisrakenteisia miinoja, joiden 
räjähdysaika oli säädettävissä muutamasta tunnista 9 vuoro- 
kauteen saakka. Osa miinoista toimi jopa kahden viikon 
varmistusajalla. Miinojen varmistuslaite toimi happosyövy- 
tyksellä, ja vasta varmistussokan syövyttyä poikki saattoi 
miina räjähtää junan painosta. Junaa kevyemmät liikenne- 
välineet, kuten resiinat ja moottorivaunut eivät vielä aiheut- 
taneet räjähdystä. 

Hävitystyötä varten jaettiin komppania kolmeen n. 60 
miehen osastoon ja ne vuorostaan 20-miehisiin joukkueisiin. 

Varsinaisia miinoitusryhmiä muodostettiin kolme, joista 
kahdessa oli saksalainen ja yhdessä suomalainen miehistö.. 
Kullakin miinoitusryhmällä oli mukanaan radiomies yhtey- 
denpitoa varten. Miinoitus oli suoritettava kiskotuksen alle 
epäsäännöllisin välein miinojen löytämisen vaikeuttamiseksi. 
Miinat olivat rakenteeltaan antimagneettisia, joten niitä ei 
miinanetsijälaitteilla voinut löytää. 

Illan tullen lisääntyi junaliikenne radalla huomattavasti 
ja junia kulki n. puolen tunnin väliajoin. Miinoitta jaryhmät 
olivat hajaantuneet radan varrelle ja alkoivat lähestyä pi- 
meän turvin ratapengertä. Hermoja kysyvä työ alkoi. Kaik- 
kea melua välttäen miehet upottivat kymmeniä miinoja kis- 
kotuksen alle alkaen sitten yhtä äänettömästi vetäytyä 
takaisin korpien kätköön. Miinoitta j ien tarkoituksena oli 
työnsä jälkeen kerääntyä aikaisemmin sovittuun kohtaus- 
paikkaan, josta ryhmät olisivat yhdessä menneet taempana 
sijaitsevaan komppanian tukikohtaan. Ryhmien kokoon- 
nuttua kohtauspaikalleen havaittiin kahden suomalaisen mie- 
hen puuttuvan. Hamari ja Tiainen eivät olleet palanneet 
tehtävästään. Vihdoin lähetettiin eräs saksalainen radiomies 
ottamaan selvää miesten viipymisen syystä. Lähestyessään 
pimeässä paikkaa, jossa Hämärin ja Tiaisen piti miinoitus- 
taan suorittaa, hakija erotti pimeässä kaksi mieshahmoa 
radan varrella. Tunnussanaksi oli sovittu »Wien», johon 
omien piti vastata »Berlin». Radiomies ilmoittikin lähestyes- 
sään tunnussanan, mutta ei ilmeisesti kuullut suomalaisten 
vastausta. Saksalainen oli jo matkalla havaittu hermostu- 
neeksi, ja niinpä hän nytkin heti otaksui tavanneensa vihol- 
lisen ja laukaisi kiväärinsä luodin mennessä aivan läheltä 
Hämärin päätä. Saksalaisen hätiköinti sai onnettomat seu- 
raukset. Luullen ampujaa venäläiseksi laukaisi Hamari kone- 
pistoolinsa pimeässä epäselvästi näkyvää miestä kohden. 
Konepistoolista lähti vain neljä laukausta lataushäiriön 
takia, mutta kaikki neljä luotia olivat osuneet pelikortin 
kokoiselle alalle saksalaisen sydämen seudulle ja mies kuoli 

heti. Todettuaan kuolleen saksalaiseksi miehemme kätkivät 
ruumiin, ettei se paljastaisi venäläisille partion käyntiä, ja 
lähtivät kohtauspaikalle. Myös siellä oli kuultu laukaukset 
ja otaksuttu niiden johtuneen kosketuksesta viholliseen. 
Tilanne selvisi kuitenkin, kun ryhmästään erilleen joutuneet 
miehemme palasivat takaisin. 

Hermoja kysyvä miinoitus oli saatu suoritetuksi ja nyt 
alkoi jännittävä odotus. Pian nähtäisiin mitä radalla tapah- 
tuu. Miinat oli viritetty siten, että ne olisivat aikaisintaan 
kahdeksan tunnin kuluttua toimintavalmiita. Maastoutuen 
eräälle vaaralle, josta avautui näköala radalle, alkoivat partio- 
miehet tähystää kiikareillaan miinoitettua ratajaksoa. Jän- 
nitys kohosi korkealle, kun pohjoisesta kuului lähestyvän 
junan puuskutusta ja merkinanto. Juna sivuutti miinoitetun 
alueen ja partiomiehet saattoivat todeta miinojen olevan 
kunnossa, koska ne eivät vielä räjähtäneet. Tyytyväisinä 
näkemäänsä he lähtivät paluumatkalle tukikohtaansa ja kii- 
rettä pitäen takaisin omalle puolelle Vienan korpien halki. 
Miinoitta jilla ei ollut aikaa jäädä omin silmin toteamaan 
aiheuttamiaan tuhoja. 

Paluumatka tapahtui nopeasti marssien, jolloin vesistöjä 
ylitettiin kanooteilla ja moottorien hinaamilla kumilautoilla. 
Erään tällaisen kumilautan kaatuessa Paanajärvellä hukkui 
kymmenkunta saksalaista ja edellä mainittu Lapin sissi 
Guttorm. Muita tappioita, lukuunottamatta edellä kerrottua 
onnettomuutta, jossa saksalainen sotilas tuli ammutuksi, ei 
komppanialla ollutkaan. Retken suomalaisia osanottajia seu- 
rasi onni niin, ettei ainoakaan heistä kaatunut tai haavoit- 
tunut. 

Junien myöhemmin suistuttua miinaräjähdyksistä olivat 
venäläiset kuitenkin päätelleet kaukopartiomme liikkuneen 
alueillaan. Muutamaa päivää myöhemmin tekivät venäläiset 
voimakkaan iskun Niskan kenttävartiota vastaan arvellen 
ehkä miinoittajien lähteneen sieltä. 

Palattuaan kolmisen viikkoa kestäneeltä partioretkeltään 

tukikohtaansa Rovaniemelle komppania sai paljon huomiota 
osakseen. Pohjoisessa olevien saksalaisten joukkojen ylipääl- 
likkö, kenraali Dietl kävi kiittämässä retken osanottajia. 
Hän kätteli ja onnitteli kaikkia retken suomalaisia ja mää- 
räsi heille kolmen viikon loman korpivaelluksen rasitusten 
jälkeen. Useimmille miehistämme hän antoi Rautaristin. 

Miinoituksen aiheuttamista tuhoista venäläisten sotatar- 
vikekuljetuksille ei koskaan saatu täysin yksityiskohtaisia 
tietoja. Saksalaisten ottamista lentovalokuvista nähtiin myö- 
hemmin miinoitetulla rataosuudella suistuneina 12 veturia, 
joten tuhoutuneiden junien lukumäärä on ilmeisesti sama. 
Kun radalle oli asetettu joukko kahden viikon aikasytytyk- 
sellä toimivia miinoja, ne aiheuttivat pitkäksi aikaa häiriöitä 
Muurmannin radan liikenteessä. Paitsi tuhotuissa junissa 
vihollisille tuotettuja miehistötappioita, tuhoutui niissä val- 
tavat määrät arvokkaita sotatarvikkeita. Kun muistetaan, 
kuinka pieni osa Amerikasta ja Englannista laivatuista sota- 
tarvikelähetyksistä pääsi saksalaisten sukellusvenesaarron 
lävitse Muurmanskiin, ovat näiden vielä rautatiekuljetuksen 
aikana tuhoutuneiden sotamateriaalien menetykset olleet 
venäläisille hyvinkin harmillisia. 

Myöhemmin lähetti Pohjois-Suomessa olevien saksalaisten 
joukkojen esikunta tämän uhkarohkean ja vaarallisen kauko- 
partion suomalaisten miesten osuudesta arvostelunsa SS:n 
päämajaan Berliiniin. Arvostelu oli paras mahdollinen. Sen 
perusteella ehdotin, yhden näistä valiomiehistä, ylikersantti 
Auvo Mattelmäen korotettavaksi sotilaallisista ansioistaan 
upseeriarvoon, SS-Untersturmfiihreriksi, jonka ehdotuksen 
SS:n päämaja hyväksyikin. 

»Geheimauftrag 800» oli päättynyt. Saksan päämajan sota- 
tiedonannoissa siitä luonnollisestikin kerrottiin varsin pei- 
tellysti, mutta sitä suurempi arvo annettiin sille korkeimman 
sodanjohdon taholla. 

Kevääseen 1942 tultaessa Saksan armeija oli jälleen kerän- 
nyt voimiaan ja aloitti koko itärintamalla laajan offensiivin, 
jonka tarkoituksena oli Neuvostoliiton armeijaryhmittymien 
tuhoaminen ja Neuvostoliiton sotataloudelle elintärkeiden 
hiili- ja öljyalueiden valtaus sekä Volgan jokiliikenteen kat- 
kaiseminen. Edellisen kesän ja kuluneen talven kokemukset 
osoittivat Saksan päämajalle, että »Blitzkrieg» ei menestynyt 
valtavaa vastustajaa ja sen äärettömiä maa-alueita vastaan. 
Huolimatta siitä suuresta strategisesta ja propaganda-arvosta, 
minkä Moskovan ja Leningradin kaupunkien valtaus olisi 
antanut, jätti Saksa nämä tavoitteet toistaiseksi ja pyrki 
suuntaamaan hyökkäyksensä itärintaman eteläpäässä Kertsin 
ja Tamanin niemimaan kautta Tuapsen — Batumin suuntaan, 
jolloin eteläisen armeijakunnan päävoimat pyrkivät tunkeu- 
tumaan Rostovin kautta Groznyn suuntaan. Tämä varsin 
väkivaltainen ja tarmokkaasti johdettu hyökkäysliike onnis- 
tui; 9. 8. 1942 valloitettiin Maikopin tärkeä öljykaupunki. 
Hyökkäys jatkui edelleen Mozdokin suuntaan aina Malgo- 
bekille asti. Saksan armeija kohotti sotalippunsa Kaukasiassa 
Elbruksen huipulle. 

Heinäkuun 8. p:nä vapauttivat Wehrmachtin joukot patal- 
joonamme valmistautumaan iskutehtäviinsä. Pataljoona 
marssi Mius-joella tutuiksi käyneistä asemistaan Aleksandrov- 
kan kautta Mariendorffiin ja paria päivää myöhemmin 
Mokrie-Jelantsikiin. Kesän helteet olivat toden teolla alka- 
neet, joinakin päivinä saattoi olla 45—55 astetta var- 
jossa. 

Ase- ja ammushuolto oli taas kelirikkojen loputtua saatu 
käyntiin, muonitus hyväksi ja miehistö oli saanut jonkin ver- 

ran levätäkin. Saksan armeijat valmistautuivat jälleen vyö- 
rymään itää kohti. 

Heinäkuun 19. p:nä alkoi tällä lohkolla voimakas saksalai- 
nen ilmatoiminta maa-armeijan etenemisen helpottamiseksi. 
Suuret pommitus- ja syöksypommittajalaivueet lensivät jat- 
kuvasti itään tuhoamaan Pohjois-Kaukasian sotilaallisia koh- 
teita. Osa Division Wikingistä muodostettiin erilliseksi »tais- 
teluryhmä Wikingiksi», jonka tehtävänä oli tunkeutua kärki- 
joukkona venäläisten vahvasti linnoittamien ja miinoitta- 
mien alueiden lävitse. Tähän ryhmään liitettiin mm. pioneeri- 
pataljoona, osia Germania-rykmentistä, tiedusteluosasto, 
ilmatorjuntaosasto ja panssarintorjuntaosasto. Tämä iskuvoi- 
manien muodostelma aloitti etelärintamalla saksalaisten 
kesähyökkäyksen vuonna 1942. 

Toisen, aikaisemmin von Kleistin panssariarmeijaan kuu- 
luneen SS-divisioonan, Hitlerin henkikaartin, tultua siirre- 
tyksi Ranskaan oli SS-Division Wiking ainoa etelärintamalla 
oleva iskujoukkotehtäviin käytetty Waffen-SS:n muodos- 
telma. Heinäkuun 30. p:nä sai suomalaispataljoona ennen 
hyökkäykseen lähtöään uuden autokaluston. Autot olivat 
Glöckner-Diesel-merkkisiä kuorma-autoj a. 

Panssarijääkäri Anselm Hälisen päiväkirja kertoo hänen 
komppaniansa tapahtumista näin: 

»14. 7. Olemme viimeisiä koko divisioonasta asemissa ole- 
vista, tämän jälkeen on tunnuksemme: Vorwärts, 
Kameraden! Klo 19.20 komppania marssivalmiina, 
Mokrie-Jelantsikiin marssimme yötä myöten, sekin 
päällikkömme ansiota. Ensin Mariendorfiin, jossa 
ruokailemme ja sitten Uspenskajaan, klo 12 yöllä 
uusi ruokailu. 

15. 7. Jatkoimme klo 01.30 ja pienien taukojen kera saa- 
vuimme 07.30 Mokrie-Jelantsikiin, eräs tyypillinen 
ryssän kylä lähellä Ambrosievkaa. Marssimme yh- 
teensä 45 km, aika heitto kylmiltään. 

16. 7. Autoja ei ole tullut vielä. Milloin alkaa Vormarsch? 

Illalla kaivoimme teltat uudelleen vähän syvemmälle. 
20. 7. Pak. saatiin tänään. Ammukset haimme iltapäivällä 
asemestarilta. 

22. 7. Klo 14 Pak. luovutettiin. Komentajan kuljettaja haki 

lohduttaen, että saamme uuden ja paremman. Sain 
komennuksen tutustumaan huomenna uuteen asee- 
seemme. 

23. 7. Saimme uuden Pak’in ja paljon paremman entistä. 
26. 7. Kirkko aamulla 9.30, maj. Kurkiala. Sain Uuden 

Testamentin majurilta. 

28. 7. Pataljoona sai 10 autoa. 

29. 7. Laskin että olen saanut koko tällä matkalla ollessani 

102 kirjettä tähän mennessä. Div.komentaja lensi 
koneellaan yli pari kertaa 15— 20 m:n korkeudessa 
ja vilkutti kovasti. Pataljoona hurrasi. 

31. 7. Komppania aamusta alkaen autoja kunnostamassa. 
Nyt tuli jokaiselle jv. -joukkueelle 2 autoa, 1 1 / 2 ryh- 
mää yhteen vaunuun. Pakhlle ei tullut vielä mitään 
erikoista. 

1. 8. Aamulla hajosi Pak. Bedienung, koska kaiken toden- 
näköisyyden mukaan ei asetta tule. 

4.8. Automarssiharjoitus ehkä 40— 45 km. Tiet oli ko- 
lonnia täynnä ja pöly kiehui. Illalla tulivat viimeiset 
2 ryhmävaunua komppaniaamme. 

10. 8. Nyt ollaan siis matkalla eteen. Lähdimme aamu- 
yöstä, ajaen koko päivän yhteensä yli 200 km ete- 
lään ohi Rostovin. Ryssän ja omat talviasemat 
näimme myös. 

11.8. Jatkoimme matkaa hämärissä. Mahdottoman suuret 
kolonnat liikkeellä, hidastuttavat marssiamme huo- 
mattavasti. Matkaa kertyi tänäänkin 245 km. Huo- 
menna ehkä saavumme divisioonaan. 

12. 8. Aamuyöstä jatkoimme tullen illalla 16 jälkeen ma- 
japaikkaan ajettuamme yli 200 km. Illalla suu- 

ret peijaiset, hanhia ym. Olemme divisioonan 
alueella. 

13. 8. 03.30 jatkoimme marssiamme ja saavutimme divi- 
sioonan. Raskas tappio kohtasi meitä täällä. Komp- 
paniamme päällikkö yliluutnantti Hilker kaatui kra- 
naatista, myös Sondermann, Lampinen ja eräs lähetti 
kaatui. Karlsson haavoittui, ehkä yliluutn. Ladau 
myös, ei ole varmaa. Huhut eivät pitäneet paik- 
kaansa! Chef haavoittui vaikeasti ja kolmannen K. 
päällikkö kaatui. Ladau ei ollut edes paikan päällä. 
Nyt on yliluutn. Lautia komppanian päällikkönä. 
Marssi jatkuu. Ajoimme metsän halki 10 — 15 km, 
ryssiä metsässä, mutta eivät ampuneet. Ihme kyllä. 
Yöksi jäimme asemiin erääseen kylään sivustavar- 
mistukseen. 

14. 8. Päivän vietimme asemissa, ryssä pommitti yhden 
auton tuleen, 3 kaatui ja useampi haavoittui. Jat- 
koimme klo 15 maissa, ajoimme 30— 35 km kukku- 
loiden ja metsien halki. 

15. 8. Marssimme Spähtrupissa 6 km. Pari ryssää näkyi 
eikä mitään muuta. Illalla uusi tavoite 20 km.» 

Saamiensa uusien autojen ansiosta pataljoona oli jälleen 
valmis nopeisiin marsseihin. Sen aseistuksessa oli kuitenkin 
vielä puutteellisuuksia, kuten edellä olevista päiväkirjamer- 
kinnöistäkin näkyy. Erikoisesti kärsi panssarintorjunta- 
joukkue tykkipulasta. Toisinaan se oli pakotettu käyttä- 
mään venäläisiä sotasaaliina saatuja panssarintorjunta- 
tykkejä ja useasti toimimaan ainoastaan kasapanok- 
silla. 

Saksalaisten offensiivi itärintaman keski- ja pohjoisosissa 
oli sujunut hyvin, ja eteläinen armeijaryhmä, jonka tarkoi- 
tuksena oli tunkeutua Kaspianmerelle saakka, aloitti hyök- 
käyksensä takaisin samaan suuntaan, mistä se edellisenä 
syksynä oli joutunut vetäytymään. Heinäkuun 24. p:nä jou- 

tui Rostovin kaupunki kovissa taisteluissa raunioituneena 
jälleen saksalaisten käsiin. 10. 8. lähtivät suomalaiset mars- 
sille suuntana Taganrog— Rostov — Bataisk ja saapuivat 
11.8. Kagalnitskajaan ja seuraavana päivänä, 12.8., Arma- 
virin kautta Maikopin kaupunkiin. Täältä se jo joutui tais- 
teluasemiin Jurskajan kylän luona. Venäläisille varsin tär- 
keän Tuapsen satamakaupungin puolustukseen oli keskitetty 
erittäin vahvoja voimia ja taistelut saivat varsin katkeran 
luonteen. Taisteluissa 13 — 14. 8. menetti pataljoona paitsi 
haavoittuneita, kaatuneina 20 miestä, mm. pidetyn saksalai- 
sen upseerinsa yliluutnantti Hilkerin. 

Elokuun 16. p:nä valloitti suomalaispataljoona panssarien 
tukemana venäläisen ratsuväkidivisioonan ankarasti puolus- 
taman Lineinajan kylän lähellä Tuapsen kaupunkia. Hyök- 
käyksen kulkua oli seuraamassa divisioonan komentaja ja 
paljon muuta sotatoimiyhtymän korkeinta päällystöä. Vapaa- 
ehtoisemme tiesivät, että kyseessä oli nyt Suomen ja suo- 
malaisen sotilaan kunnia. Hyökkäys sujui loistavasti. Pans- 
sarien päällä istuen ajoivat miehemme lähelle kylän reunaa 
jalkautuen vasta venäläisten avattua kiivaan konekivääri- 
tulen. Hyökkäyksen kulkua ei vastustajan tuli kuitenkaan 
pysäyttänyt, vaan jalkaväki syöksyi kohti vihollista kiireh- 
tien panssarien edellekin, mitä saksalaiset panssarimiehet 
suuresti ihmettelivät. Lähes neljä tuntia riehui taistelu kii- 
vaana, ja venäläisiä ilmoitettiin tuhotun tai lyödyn hajalle 
kolme rykmenttiä yhden pataljoonan voimin! Sotasaalis oli 
myös runsas, hevosia, tykkejä ym. aseita jäi runsaasti saa- 
liiksi. Kiivaasta taistelusta huolimatta jäivät pataljoonamme 
tappiot hyvin vähäisiksi. Saksalaisista upseereistamme kaa- 
tuivat yliluutnantti Rois ja luutnantti Ltittgens, suomalai- 
sista vapaaehtoisista Vilho Olavi Kinnunen, haapa järveläi- 
nen kersantti, joka jo aikaisemmin oli tullut tunnetuksi erit- 
täin rohkeana taistelijana. 

Tämä ensimmäinen pataljoonan puitteissa panssarien tuke- 
mana suoritettu hyökkäys sujui korkeamman päällystön 

mielestä esimerkillisesti ja levitti pataljoonan mainetta divi- 
sioonamme ulkopuolellekin. 

Panssarijääkäri Hälisen päiväkirja kertoo edelleen: 

»16.8. Marssi jatkuu 4.30, matka ehkä 10 km. Hyökkäys 
Lineinaja-nimistä kylää vastaan. 9. kompp. ajoi rei- 
lusti panssarin päällä kylään ja me marssimme jäl- 
jessä, ryssä livisti kyllin ajoissa, vankeja tuli ilta- 
päivällä. Asemissa varmistamassa koko yön. Ryssän 
Pak’in vedimme apuaseeksi. 

17. 8. Valmistimme asemat aseille ja ratsasteltiin sotasaalis- 

hevosilla. Kompp. päällikkö kävi iltapäivällä tarkas- 
tamassa. Eilistä hyökkäystä kehui rykm. komentaja 
ja panssarimiehet maasta taivaaseen, eikä se mikään 
erikoinen ollut. 

18. 8. Jokohan tänään lähdemme eteenpäin? Hyökkäyk- 

semme tähän kylään vaati myös tappioita: 1 mies 
joka komppaniasta, yliluutn. Rois, luutnantti Lött- 
gens, kersantti Kinnunen ja Feliks kaatuivat ja 
kymmenkunta ehkä haavoittui. 

24. 8. Päivällä tuli Nachkommando tuoden autot ja moot- 
toripyörät joukkueenjohtajille. Tuli määräys, Pak. 
kunnostettava, tulee ehkä otettavaksi mukaan. 

29. 8. Uusi huhu. Divisioonamme siirtyy Ranskaan. 

30. 8. Huhut Ranskaan menosta voimistuvat. 

1. 9. Kolme vuotta on kestänyt uusi maailmansota. 3. jouk- 

kueen »rakuunat» lähtivät aamulla taasen tiedustelu- 
partioon, päästäen täyttä laukkaa ’munaravia\ Saa- 
vatkohan yhteyttä ryssiin? Tulivat takaisin 17.30, 
eivätkä mitään tavanneet. Komppania hälytysval- 
miina, pataljoona ryssiä on kuulemma päässyt toisen 
ja slovakialaispataljoonan välistä. Yöhön mennessä 
kaikki rauhallista. 

2. 9. Yö kului täysin rauhallisesti. Meistä etuoikealla aamu- 

yöstä. ennen 5:ttä, kova taistelun jyske kuului. 3. jouk- 


178 



Saksan kesäoffensiivi 1042 

kueesta meni uusi tiedustelupartio, nyt jalkaisin. 
Myöhemmin meni loputkin 3. joukkueesta etuvar- 
tioksi. Päivä ilman erikoista. 

4. 9. Yöllä oli hälytys meillä, kun sonni oli etumaastossa 

pitämässä mökää. Aamulla kaivoimme Panzergrabea 
joka miehelle. 

5. 9. Vartiossa oli aamuyöstä joka miehellä pirun kylmä. 

Nyt päivät tarkenee ilman paitaa ja yöllä täytyy 
olla kaikki mitä päälle mahtuu. 

6. 9. Edelleen Lineinajassa. Eilen ryssä pommitti kylää, 

6—7 pommia, haavoittui 3 Pak’in poikaa. 

8. 9. Päivällä saimme lähettää terveisiä Suomeen radion 

välityksellä. 

9. 9. Yöllä vartiossa kuten ennenkin. Kylän itäpäästä kuu- 

lui iltayöstä ammuntaa. Aamut aika kylmiä juuri 
auringon noustessa. Aamulla tuli tieto, sotamies 
Matin partisaanit ampuivat illalla. Illallisen tapauk- 
sen johdosta vartioita lisättiin siten, että olemme 
kaikki vartiossa yöllä yhtaikaa ja päivällä 1 mies. 
Kuinkahan kauan kestämme. 

10. 9. Yö ilman erikoista. Ryssän partisaaneja 5—6 oli 
aamuyöstä joen tykönä, mutta karkoitettiin käsi- 
kranaateilla.» 

Niillä alueilla, jotka olivat talven aikana olleet venäläisten 
hallussa Saksan armeijan jouduttua perääntymään, oli venä- 
läisten toimesta organisoitu laaja ja hyvin aseistettu parti- 
saanijärjestö, jonka panos sodankäynnille kokonaisuudes- 
saankin alkoi muodostua merkittäväksi. Paitsi rautateiden 
ja maanteiden miinoituksia, sabotaasitekoja, väestön terrori- 
soimista ym. partisaaniosastot tekivät toisinaan hyökkäyksiä 
saksalaisten sotilasosastojenkin kimppuun. Eräässä tällai- 
sessa hyökkäyksessä saamiinsa haavoihin kuoli mm. vapaa- 
ehtoisemme Iisakki Laati ja useat muut haavoittuivat parti- 
saanien väijytyksissä tai hyökkäyksissä. 

Syyskuun 15. p:nä suomalaispataljoona luovutti valloitta- 
mansa asemat Lineinajassa Vlasovin kasakkajoukoille, jotka 
olivat siirtyneet saksalaisten puolelle, ja lähti moottoroituna 
marssimaan edelleen itää kohti. 

Pataljoonan kolonnat ajoivat Maikopin kautta Arma viriin 
saakka kääntyen sieltä kaakkoon ja suunnaten kulkunsa 
pohjois-Kaukasian vuoriston pohjoislaitaa Kursavkan— Mine- 
ralnije Vodin — Georgijevskin — Novo-Pavlovskajan suun- 
taan, kääntyen Apollonskajasta Staro-Pavlovskajaan. Ryh- 
mittyminen hyökkäykseen Terek-virran ylitse suoritettiin 
Goginajevkassa, jonne pataljoona siirtyi 22. syyskuuta. Teh- 
tävänä oli venäläisille tärkeän Malgobekin öljykaupungin 
valtaaminen. 

Syyskuun 26. p:nä alkoivat ankarat taistelut Malgobekin 
omistuksesta. Tämä oli samalla alkuna operaatiolle, jonka 
tarkoituksena oli saada Kaukasian öljyalue saksalaisten 
kontrolliin ja samalla koko Kaukasia eristetyksi muusta 
Venäjän alueesta. Se aloitti samalla jatkuvien, kiivaiden 
taistelujen sarjan venäläisten puolustaessa viimeiseen asti 
näitä heille arvokkaita ja elintärkeitä alueita. 

Rykmentti Nordland lähti hyökkäykseen mukanaan suo- 
malaispataljoonan 1. ja 3. komppania, 4., raskaan komppa- 
nian ja 2. komppanian jäädessä reserviin ja varmistukseen. 
Näissä taisteluissa, jotka päättyivät vasta 5. p:nä lokakuuta 
Malgobekin kukistumiseen, esittäytyi nykyaikaisen sodan 
armottomuus kaikessa ankaruudessaan. Jo ensimmäisenä 
taistelupäivänään menetti 1. komppania kaatuneina 4 ja 
3. komppania 15 suomalaista vapaaehtoista. Haavoittuneita 
oli useita kymmeniä. Myöskin upseeritappiot olivat raskaat: 
kaatuneina yliluutnantit Eric Hannus ja Erkki Lautia sekä 
luutnantti Oiva Kilpinen. Näiden taistelujen kaatuneet hau- 
dattiin Niini- Kurpin ja Malaja-Malgobekin sankarihautoihin. 

Malgobekin taisteluissa oli suomalaispataljoonalla vastas- 
saan puna-armeijan parhaita joukkoja, joiden tulivoima oli 
erittäin tehokas. Taistelut saivat toisinaan materiaalitaiste- 

lun luonteen kummankin puolen käyttäessä runsaasti ras- 
kasta aseistustaan. Venäläisten murhaava tuli harvensi suo- 
malaisten rivejä ankarasti. Ensimmäisen taistelupäivänsä 
muutamien tuntien aikana menetti 3. komppania melkein 
puolet taisteluvahvuudestaan. Jo kahden taisteluviikon ai- 
kana oli 2. komppanian vahvuus supistunut puoleentoista 
joukkueeseen. 

Lokakuun loppuun mennessä oli 2. ja 3. komppanian 
yhteinen taisteluvahvuus eräässä vaiheessa enää 1 upseeri, 
1 aliupseeri ja 4 miestä. Mainitut komppaniat olivat tällöin 
tappioiden vuoksi yhdistettyinä. Myös 4. komppaniaan kuu- 
lunut panssarintorjuntajoukkue oli kärsinyt raskaita mene- 
tyksiä. Sen kahdella tykillä oli kiivaimpien taistelujen aikana 
yhden ainoan päivän kuluessa kuusi päällikköä, mutta jouk- 
kue jatkoi taistelua sisukkaasti urhoollisen joukkueenjohta- 
jansa Lennart Wallenin johdolla. 

Jyrkän vuoriston rinteelle kahteen osaan rakennettu Mal- 
gobekin kaupunki puolustautui raivokkaasti saksalaisten 
hyökkäystä vastaan, ja saksalaisten tappiot muodostuivat 
erikoisen raskaiksi. Yrittäessään tunkeutua I:een kaupungin- 
osaan olivat saksalaiset joutuneet venäläisten tehokkaaseen 
sulkutuleen ja kaatuneet suurin joukoin. Kaatuneita lasket- 
tiin hehtaarin suuruisella alalla olleen tuhatkunta miestä. 
I:een kaupunginosaan hyökkäystä yrittäneen saksalaisen 
osaston kenraali pyysi tällöin Waffen-SS:n suomalaispatal- 
joonaa suorittamaan läpimurron, koska ei päässyt omilla 
joukoillaan etenemään. Tehokkaan sulkutulen vuoksi tämä 
täysin toivoton tehtävä annetuinkin suomalaisille, mutta 
tilanne olisi epäilemättä päättynyt suomalaispataljoonan 
täydelliseen tuhoon, ellei yliluutn. Ladau olisi jyrkällä esiin- 
tymisellään saanut käskyä peruutetuksi. 

Malgobekin tultua valloitetuksi pataljoonamme toiminta 
keskittyi kaupungin edustalla sijaitsevan kukkulan »701» 
valtaukseen. Kukkulan omistuksesta käytiin raivokkaita 
taisteluja, hyökkäykset ja vastahyökkäykset vuorottelivat 

kukkulalla, jonka suomalaiset nimittivät Tappokukku- 
laksi. 

Malgobekin jälkeen pataljoona suoritti maasto tiedustelua 
Malgobekista etelään ja lounaaseen, ja siirtyi hyökkäys- 
valmiusasemiin. Lokakuun 7. p:nä hyökkäsi pataljoonamme 
2. komppania tällä suunnalla venäläisten asemia vastaan. 
Sitä seurasi venäläisten panssarien vastaisku. Seuraavana 
päivänä komppania hyökkäsi jälleen tarmokkaasti ja kärsi 
toistuvia tappioita. Mm. sen päällikkö, yliluutnantti Porsch 
haavoittui, ja komppanian päälliköksi määrättiin yliluut- 
nantti Tauno Pohjanlehto. — Porsch herätti miestemme 
huomiota rintamaoloissakin viimeistellyn huolitellulla ulko- 
asullaan ja käytöksellään, mutta hän oli silti taisteluissa 
yhtenä rohkeimmista. Komppaniastaan hän huolehti hyvin, 
ja hänen kerrottiin kerran kieltäytyneen täyttämästä jotain 
mahdottomalta näyttänyttä käskyä ja vastanneen esimiehil- 
leen: »Yksinäni lähden kyllä, mutta suomalaisiani en sinne 
vie.» 

Tässä vaiheessa oli jo kaksi suomalaista upseeria komppa- 
nian päällikön tehtävissä, yliluutnantit Karl-Erik Ladau ja 
Tauno Pohjanlehto, joista pataljoonassa käytettiin lempi- 
nimiä »Carolus» ja »Poku». Muut suomalaiset upseerit toimi- 
vat pääasiassa joukkueenjohtajina. 

Syyskuun puolivälistä lähtien muodostuivat pataljoonan 
vaiheet hyvin vaihteleviksi ja raskaiksi. Nuorten vapaa- 
ehtoistemme saamista vaikutelmista näiltä viikoilta kertoo 
edelleen Anselm Hälisen päiväkirja: 

»14. 9. Aamupäivällä autot lähtivät hakemaan pataljoonaa. 
Uusi Parole: Pataljoona palaa Lineinajaan. 

15. 9. Illalla tuli yllätyksenä vaihto, Venäläinen Wehr- 
macht’ tuli vaihtamaan. Yövyimme samassa kylässä. 

16. 9. Klo 15 käsky lähtöön. Yövyimme kylään, jossa patal- 

joona oli. 

17. 9. Aamulla klo 6 lähtö. Tavoite Maikopin kautta La- 

binskajaan, 150 km. Pari taukoa välillä, lumiset vuor- 
ten huiput oli samalla korkeudella tiemme varrella, 
perillä n. klo 16. Paljon varakkaampaa seutua kuin 
edellinen ja väestö kovin ystävällistä. Väestön ker- 
toman mukaan vuorilla, joiden halki tulimme, asuu 
vielä villejä tataariheimoja, jotka vuosia sitten ovat 
tulleet kyliin ryöstämään ja paenneet takaisin omille 
asuinsijoilleen. 

18. 9. Lähtö klo 06.00. Päämaali n. 100 km:n päässä. 

Ajamme ohi Armavirin kaupungin, maisemat muut- 
tuvat yhä tasaisemmiksi. Vuoret olivat hetken aikaa 
näkymättömissä mutta lähellä määräpaikkaa näkyi- 
vät uudelleen. Kertoivat Elbruksen (5630 m) huip- 
pujen näkyvän. Perillä 14.30, ajettiin 124 km, aamulla 
jatketaan. 

19. 9. Herätys klo 04.00. Klo 6 jatkettiin matkaa 100 km. 

Vauhti hiljainen ja väsyttävä. Ohitimme Armavirin 
puolivälissä määränpäätä. Perillä klo 13.00. Yövyim- 
me kylään, nimi tuntematon. Ruokaa yltäkyllin, 
pannarit muodissa. 

20. 9. Komppaniamme kärjessä, ohitimme Georgijevskin, 

jonka saksalaiset valtasivat 14. 8. 

21.9. Klo 14.35 lähtö. Ajo n. 100 km. Perillä kirkkaassa 
kuutamossa. Yö jonkinlaisessa ent. teatterissa, joka 
mies loppuunväsynyt. 

22. 9. Aamulla 9.45 marssivalmiina, tavoite Mozdok. Yöllä 

ehkä asemiin, sillanpääasemiin. 

23. 9. Klo 14.30 tuli äkkiä käsky lähtöön. Ajoimme 50 km 

ja otimme asemat vastaan Wehrmachtilta. Maakuo- 
pat, ryssä 400—500 m:n päässä edessä, pientä vihaa 
pitäen yllä. Kaikki vartiossa yöllä. 

24. 9. Yö rauhallinen, aamulla kivääritulta ja kranaatteja 

vähän. 

25. 9. Aamu sumuinen. Kovaa molemminpuolista tykistö- 

jä lentotoimintaa. Asemiamme ryssä pommittaa koro- 

horollaan, ei tähän mennessä ole aiheuttanut tap- 
pioita. Eilen Markkanen haavoittui päähän tarkka- 
ampujan luodista, ei ehkä vakavasti, hyvä mies.» 

Suurta henkistä kestävyyttä ja sotilaallista mieltä osoit- 
tavat hänen päiväkirjamerkintänsä niidenkin päivien tais- 
teluista, jotka muodostuivat suomalaispataljoonan raskaim- 
miksi ja tuhoisimmiksi: 

»26. 9. Klo 04.45 se alkoi! Tykistö jauhoi etumaastoa ja 
sitä tulikin oikein olan takaa. Sitten tuli n. 50—60 
panssaria ja ryssä aloitti tykistöllään vastaansano- 
misensa. Kaikkein jännittävintä mitä eläissäni olen 
nähnyt. 3. komppania hyökkäsi kärsien pahoja tap- 
pioita, mm. yliluutn. Hannukselta molemmat jalat 
poikki, Alaja kaatui ja 10 muuta sekä 30 haavoittui. 
Kukkonen meiltä sai keuhkoihin 2 luotia, ehkä para- 
nee, vaan ei ole varmaa, kaikkiaan 6 miestä meiltä 
haavoittui. Huomenna ehkä hyökätään. Panssarit yö- 
pyivät etumaastossa. Ryssän lentotoiminta vilkkain- 
ta pitkiin aikoihin, noin 40—50 konetta eilen. 4 am- 
pui Flak alas. Uusia amerikkalaisia koneita! 

27. 9. Aamulla aikaiseen tuli sana: hyökkäämme'. Sitä 
ennen olin Spähtruppina 2 miehen kera. Mitään ei 
löytynyt. Klo 9.00 jälkeen hyökkäsimme 3 km tuu- 
lispään vauhdilla. Haavoittui alikersantti Tähkänen 
joukkueesta ja Pakzugista alikersantti Miettinen. 
3. joukkueesta kaatui Haapaniemi. Pataljoonasta 
tuli pysähtymiskäsky ja sitten vasta lakattiin. 
Kahvia luvattiin ja ehkä tuleekin. 
Komppanianpäällikön auto ajoi miinaan kahvia 
tuodessaan. Illalla tiedustelupartiossa, ei mitään 
uutta. Yövyimme samassa kylässä minne hyökät- 
tiin, oli hiukan kylmä yö, kun ei ollut edes peitteitä 
mukana. 

saksan Kaukasian armeijaa uhkasi saarroksiin joutuminen syys- 
talvella 1942 ja se alkoi vetäytyä takaisin länteen. Osia siitä, mm. 
suomalaispataljoona, määrättiin Pauluksen armeijan avuksi. Kuvassa 
automme marssilla Stalingradia kohti. 





Kalmukkiarolla saivat poikamme tutustua kameleihinkin. Kuvassa 
näkyvä venäläisten kamelikuormasto eksyi tuomaan saksalaisten 
asemiin vankkurikaupalla amerikkalaisia säilykkeitä. Ajomiehet 
eivät vielä tiedä joutuneensa kiväärien jyville. 



15. 1. 1943 sai pataljoona käskyn luopua marssistaan Stalingradiin 
ja välttyi siten varmalta tuholta. Kuvassa miehemme valmistautu- 
vat hyökkäykseen Donskojen kylään, joka jäi marssin etäisimmäksi 

kohteeksi. 




Vetäytyessään länteen joutui pataljoonamme käymään raskaita vii- 
vytystaisteluja hyökkäävää puna-armeijaa vastaan. Valopistoolilla 
valaistaan etumaastoa. 




Saksan kesäoffensiivi 1942 

28. 9. Vaihdoimme asemia aamupäivällä alemmaksi. Päivä 

nukuttiin ja illan hämärtyessä vaihdoimme varmis- 
tuksesta lepoon. Yö ilman uutta. Ryssän lentotoi- 
minta vilkasta. 

29. 9. Herätys klo 3.00 aikaan ja heti lähdettiin marssi- 

maan kohti uutta hyökkäystä. Hikeä virtasi tar- 
peeksi joka miehestä. Olimme valmiusasemissa klo 
11.00, ja niissä nukuimme muutaman tunnin. Ranta- 
mäki kaatui ja muutamia haavoittui tullessa kra- 
naattitulessa. Vänrikki Vaaramo ja Kilpinen myös 
haavoittuneet. Ei ollut hyökkäystä, nukuimme sa- 
massa paikassa. 

30. 9. Aamulla marssi takaisin autoille ja klo 7.30 läh- 

dimme kohti uutta hyökkäystä. Ajo 4— 5 km. Yö- 
vyimme etumaastossa. 

1. 10. Aamuyöllä marssi eteen, piti olla hyökkäys vaan ei 

ollut. Kaivoimme kuopat, päivä niissä ja yöllä takai- 
sin, koska ryssä yrittää katkaista tien takaa poikki. 
Yliluutnantti Lautia kaatui. 

2. 10. Aamuyöllä puolustukseen. Asemat kaivettiin ja ei 

erikoista. Ryssä hyökkäsi vasemmalla sivustalla. Yö 
rauhallinen. 

3. 10. Ryssä hyökkää oikealta sivustalta (tai ehkä omat), 

kovaa taistelun ääntä kuuluu. Illalla tuli yliluut- 
nantti Pohjanlehto takaisin sairaalasta, moraali 
nousi yli puolella! Käsky komppaniasta: kaikki var- 
tiossa ensi yönä, koska ryssä on keskittänyt mm. 
panssareita lähimaastoon. 

4. 10. Yö kului ilman erikoista. Päivällä paransin panssari- 

suoja-asemia. Ei erikoista. 

5. 10. Sateinen aamu. Wehrmacht hyökkäsi Malgobek- 

nimiseen kaupunkiin, meistä n. 3—4 km vasemmalla. 
Kova taistelu. Ilmoitus komppaniasta: ryssän pans- 
sareita noin 40 kpl. hyökkäysvalmiusasemissa 3 km 
etäisyydellä. Joukkueenjohtaja kävi tarinoimassa. 

Eilen tiedustelupartiossa Kieferin ryhmän aliupseeri 
Ihl kaatui ja Syynimaa haavoittui. 

6. 10. Koko päivä ilman erikoista. Illalla tuli vaihto. Yö- 
marssi 8 km.» 

Vaikka saksalaisten kevätoffensiivi oli tähän asti sujunut 
hyvin, alkoi voimien puuttuminen vaikuttaa operaatioiden 
kulkuun. Kävi ilmeiseksi, ettei etelärintaman molempia ta- 
voitteita, Volgan liikenteen katkaisemista ja Kaukasian val- 
loitusta, helpolla saavutettaisi. Saksan 6. armeija, komenta- 
janaan kenraali Paulus, oli kuitenkin pääsemässä Volgalle, 
mutta oli jatkuvasti uhattuna venäläisen ylivoiman taholta. 
Rintaman eteläpäässä toiminut 1. panssariarmeija (johon 
suomalaispataljoona kuului) jätettiin kuitenkin alkuperäiseen 
tehtäväänsä tavoitteenaan Kaspianmeri. Kaukasian operaa- 
tioalueella se kohtasi voimiinsa nähden ylivoimaisen esteen. 
Venäläisen kenraali Lvovin joukot olivat valioväkeä, osittain 
Mustanmeren merijalkaväkeä ja NKVD-divisioonia, joilla oli 
ollut tarpeeksi aikaa linnoittautua puolustajalle ylivoimai- 
sesti edullisempiin vuoristoasemiin. 

Taistelumaasto Malgobekin seudulla oli jylhän komeata. 
Lounaassa ja etelässä kohosivat Kaukasuksen jyrkkärintei- 
set, tuhansien metrien korkuiset vuoret. Lähinnä olivat lou- 
naan suunnassa Sasa-Ccoch (3 529 metriä), Dyh-tau (4 679 
m) lumipeitteisine huippuineen, kaakossa kimalteli Kazbek 
5 043 metrin ja lännessä Elbrus 5 633 metrin korkuisine huip- 
puineen. Tykistön jyske ja räjähdykset kaikuivat voimak- 
kaasti ja oudosti vuoriston ohuessa ilmassa. Vuoriston poh- 
joisrinne, näiden taisteluiden näyttämö, oli kumpuilevaa, 
ruohopeitteistä, lukuisien vuoristopurojen uurtamaa maata. 
Kantaväestö näillä seuduilla oli kaukaasialaisia tsetsenien ja 
kabardiinien heimoja sekä kalmukkeja, varsinaisen venäläis- 
väestön ollessa vähemmistönä. 

Suomalaispataljoona oli saanut tehtäväkseen avata Mal- 

gobekista Groznyyn johtavan valtatien ja sen puolustuksen 
mahdollisia vastaiskuja vastaan. Taistelut kuuluisaksi tul- 
leesta kukkulasta »701» alkoivat 9. 10. 42 ja jatkuivat herkeä- 
mättä 20. 10 42. raivokkaina ja verisinä. Ne muodostuivat 
Suomalaisen Vapaaehtoispataljoonan raskaimmiksi, mutta 
samalla myös kunniakkaimmiksi taisteluiksi. 

2. komppanian päällikön, yliluutnantti Tauno Pohjanleh- 
don lyhyet päiväkirjamuistiinpanot näiltä päiviltä kertovat 
seuraavaa: 


7. 10. 42. 

8. 10. 42. 

9. 10. 42. 


10. 10. 42. 

11. 10. 42. 

12. 10. 42. 


2. kompp. hyökkäsi. Venäläisten panssarien vas- 
taisku. Palomäki haavoittui. 

Teimme rajun yrityksen 'Lentokonekukkulalle’, 
tappiomme 27 miestä, Porsch haavoittui, jouduin 
tilalle. Siirrymme yöllä Malgobek II:een, josta 
yritämme suoraan kukkulalle ’701\ 
Hyökkäsimme ’701’ vastaan! Venäläisten panssa- 
rien vastaisku. 2. kompp. II. joukkue tuhoutui, 
tappioita 17, mm. joukkueen. johtaja Wegemann 
ja Winckler kaatuivat. Upseereista Vaaramo, 
Hortling ja Ingerö haavoittuivat, Wall6n kaatui. 
2. kompp. vahvuus illalla: 1 -f 4 + 24. 1 SMG, 
1 SGrW (SMG = raskas konekivääri, SGrW = 
raskas kranaatinheitin). 

Sartio ja Ladau haavoittuneet lievästi ja 8 muuta 
haav. Klo 09.30. Vihollinen hyökkää panssarien 
tukemana divisioonan vahvuisin voimin. Wehr- 
macht pakeni ja jätti suomalaiset mottiin. Toi- 
nen hyökkäys kukkulaa ’701’ vastaan. 

Koko pataljoona motissa noin 200 x 200 suurui- 
sella alueella. Motissa myös hiukan Wehrmachtin 
rippeitä. Pataljoonan taisteluvahvuus 4 + 140, 
Mokrie-Jelantsikista lähtiessä vahvuus oli 1111. 
Ryssä hyökkäsi pimeässä, tappiomme 5 miestä, 
kaatui mm. Hakkarainen, Ilkka. 

13. 10. 42. Kaatui Lanamäki, Toivo, tappiot yhteensä 6 

miestä. Korotin kaikki 2. kompp. miehet Sturm- 
manneiksi ( — korpraaleiksi). 

14. 10. 42. Tappioita 3. 

15. 10. 42. Koko Nordland-rykmentti hyökkäsi turhaan 

kukkulaa ’70T vastaan. Tappiot 2. kompp. 6, 
Oiva Salmi kaatui. 

16. 10. 42. 2. ja 3. kompp. iskuosastona johdollani, 1. kompp. 

vasemmalle taakse porrastettuna valtasimme 
kukkulan ’701\ Tulituki osastoa johti Muhling- 
haus. 1. Pz.Kp. (= panssarivaunukomppania) 
alistettu iskuosastolle. Rajuin hyökkäyksemme. 
6 miestä suoritti läpimurron, yhdeksällä vyöry- 
tys. Sotasaalis mm. 80 vankia, 3 pst-tykkiä, 2 
rykmentin kanuunaa, 2 amer. jeeppiä ym. Ruu- 
miita laskettiin kukkulan laella yli 100. Omia 
tappioita ei laskettu, vain jäljellä olevat. 

17. 10. 42. Ryssät tekivät aamusumussa vastaiskun käsi- 

kranaattietäisyydelle, jossa torjuttiin. Mm. yli- 
luutnantit Pallesche ja Muhlinghaus kaatuivat, 
joten jäin ainoaksi vitjaupseeriksi, kunnes yli- 
luutnantti Ertel pääsi illalla kukkulalle ja vas- 
taanotti 1. komppanian. Muut tappiot 10 kaatu- 
nutta ja 5 haavoittunutta. Päivällä ryssä hyök- 
käsi kaksi kertaa ja pääsi molemmilla kerroilla 
sisäänmurtoon, mutta lyötiin takaisin. Kolme 
panssaria tuhottiin. Illalla oli 2. ja 3. komppani- 
oiden yhteinen vahvuus 1 + 12. Säilytimme ase- 
mamme runsaan tykistömme ja panssareiden 
avustamina. 

18. 10. 42. Saimme 1 Pi. Zug’in (== pioneerijoukkue) vahvis- 

tukseksi. Yöllä pientä rähinää partioiden kanssa. 

19. 10. 42. 400 ryssää hyökkäsi panssareiden tukemana. 

Hyökkäys tyrehtyi oikeastaan jo tykistön val- 
taisaan sulkutuleen. 

20. 10. 42. Ablösung ( = vaihto asemista), aamuyöstä käytiin 

trossissa pesulla ja kunnollisesti syömässä. Ilta- 
päivällä siirryttiin sivustavarmistusasemiin hyök- 
käyskiilamme tyvipuolelle. 

21. 10. 42. Steiner ja Talvela kävivät jakamassa kunnia- 

merkkejä eloonjääneille.» 

Näihin taisteluihin osallistunut nuori panssarijääkäri Hali- 
nen kirjoitti näistä päivistä päiväkirjaansa seuraavaa: 


» 7. 10. 42. 


8. 10. 42. 


9. 10. 42. 


10. 10. 42. 


Aamulla hyökkäysvalmiusasemiin, hyökkäämme 
ohi Malgobek-nimisen kaupungin eteläpuolitse. 
Eilen 2 kirjettä Linnealta. Jätän itseni Jumalan, 
korkeimman huomaan, Hän yksin varjelkoon 
tieni. 

Kaikki meni hyvin. Ketään ei edes haavoittunut 
meiltä. Yö asemissa. 

Aamulla uusi hyökkäys. Ei päästy paljon eteen- 
päin, haavoittui yli puolet joukkueestamme. Itse 
sain päähän kypärään luodin, mutta ei mennyt 
läpi. Aiheutti kovan päänsäryn. Yö asemissa, 
illalla marssimme pois. 

Aamulla lääkärissä ja päivä trossissa. Illalla muo- 
na-ajoneuvon mukana takaisin eteen. Ei tarvin- 
nut vielä mennä, vääpeli sanoi »Huomenna». Yö 
rauhassa, päänkipua. 

Kovaa taistelun ääntä edestä ja ryssän lentotoi- 
mintaa. Kirje äidille ja Linnealle , lento- ja pa- 
kettipostimerkit sisälle. Lentopostissa molemmat . 
Ryssä hyökännyt aamulla edessä. Eilen kaatui 
vääpeli Wegemann, aliups. Winckler ja korpraali 
Puustinen. 17 lisäksi haavoittunut. Tänään läh- 
den eteen, Jumala minua varjelkoon!» 


Tähän päättyy Anselm Hälisen päiväkirja. Nuori panssari- 

jääkäri kaatui 10. 10. 42 venäläisten divisioonan voimin teke- 
mässä vastaiskussa. Jo edellisenä päivänä oli panssarijääkäri- 
joukkue menettänyt urhoollisen johtajansa yliluutnantti Len- 
nart Wall6nin, jonka kanssa olimme yhdessä ensimmäisinä 
miehinä ilmoittautuneet vapaaehtoisiksi. 

Lokakuun 30. p:nä tuli kapteeni Hoy pataljoonan vt. ko- 
mentajaksi Collanin sairastuttua, ja seuraavana päivänä siir- 
rettiin pataljoona uusiin asemiin toiselle uhatulle lohkolle. 
Matkalla eräs miehistövaunu syöksyi vuoristotieltä syvään 
rotkoon ja sinne se jätettiinkin. Onnettomuudessa loukkaan- 
tui 6 miestä vaikeasti. 

Pataljoona sai nyt puolustettavakseen 9 km levyisen loh- 
kon maissipeltoa ja siinä käydyissä taisteluissa kapteeni Hoy 
haavoittui vaikeasti ja joukkueenjohtaja luutnantti Könen 
lievästi. Sairaudestaan huolimatta ryhtyi pataljoonan ko- 
mentaja Collani jälleen tehtäviinsä. 

Marraskuun alkupuolella alistettiin pataljoonan käyttöön, 
koska sen oma miehistövahvuus oli suuresti vähentynyt, 
eräitä Wehrmachtin yksiköitä, mm. kaksi moottoripyörillä 
liikkuvaa konekiväärijoukkuetta, ilmatorjuntapatteristo ja 
rakennuspataljoona. 11. 11. 42 sai pataljoona käskyn vetäy- 
tyä taaksepäin kolmeksi viikoksi lepoon, mutta jo seuraa- 
vana päivänä peruutettiin tämä käsky, ja klo 1500 lähti 
pataljoona Digoraan armeijakunnan reserviksi. Tiedustelu oli 
antanut tietoja venäläisten vastahyökkäyksen alkamisesta. 
13. 11. 42 lähdettiin Fiagdovin ja Dsuorigaun välille n. 15 
km Ordzonikidzen (=ent. Vladikavkas) kaupungista län- 
teen auttamaan motista 13. saksalaista panssaridivisioonaa, 
joka siellä oli käynyt kovia taisteluja venäläisiä vastaan. Sää 
oli sateinen ja maasto liejun peitossa. Saksalaisten panssarien 
onnistui suomalaisten avulla vapautua motista, mutta nyt 
jäi suomalaispataljoona vuorostaan mottiin. Pataljoonan täy- 
tyi kaivaa asemansa liejuiseen maastoon, jossa äskeisten tais- 
telujen jälkeen oli hautaamattomia ruumiita kaikkialla. Jat- 
kuvan vihollistoiminnan vuoksi joutui miehistö vaatteet ja 

jalkineet läpimärkinä valvomaan ja palelemaan asemissaan 
kolme vuorokautta yhteen menoon. Vihollinen pääsi useita 
kertoja murtautumaan asemiin, joista se kuitenkin lyötiin 
takaisin. 

Harvalukuiseksi käyneen miehistön mielialat kestivät näis- 
säkin oloissa. Näiden päivien ja öiden tunnelmista kertoo 
Taisto Kuurin päiväkirjamerkintä 20. 11. 42 seuraavasti: 

»Parta kasvaa, olen kuin joulupukki ja likainen kuin nuo- 
hooja, täit syövät normaalia runsaammin. Olemme olleet yhtä 
mittaa toista kuukautta edessä, ei ole ihme vaikka jo vähän 
alkaisi muoto muuttua. Olemme saaneet olla koko ajan loh- 
koilla, missä ryssä käyttää ahkerasti tykistö- ja krh. -tulitusta. 
Kaatuneiden luku on silti ollut pieni haavoittuneisiin nähden. 
Olemme viettäneet muutamia surkeita öitä sateissa likomär- 
kinä ja jäisinä pakkasissa, ei sitä voi kokematon kuvitella, 
mutta itse muistaa lopun ikäänsä mitä on elämä Kaukasuk- 
sella ollut. Emme tiedä miten kauan vielä olemme edessä, 
mutta kyllä alkaa vähitellen kaipaamaan pientä muutaman 
päivän lepoa. Jouluun on enää hiukan yli kuukausi ja täällä 
sataa harva se yö vettä.» 

Kun Malgobekin raskaat vaiheet sittemmin olivat jo »taakse 
jäänyttä elämää», pääsi kaikkea tasoittava huumorikin taas 
oikeuksiinsa. Joku vapaaehtoisista, en tiedä kuka heistä, ku- 
vaili niitä aikoja runomuotoisesti mm. näin: 

Olen tapellut mä tuolla, 
joss’ on Vanjan tapa kuolla, 
missä aurinko paistaa 
ja janottaa. 

Ja ne kylät, joihin tultiin, 
oli muilutettu multiin, 
mutta Lineinaja 
oli koskematon. 

Tule Terekin rantaan, 
siellä paina kuonos santaan, 
siellä tykit paukkuu 
ja urut 1 soi, 
kyllä soi, aina soi. 

Sieir on liukumiinat mulla, 

anna slobon sinne tulla, 

kyllä sirkuksemme sua viihdyttää. 

Vaan kun Malgobekki nähtiin, 
siirtyi munischutzet 2 tähtiin, 
siell’ ei tykit roiskaa, 
vaan harput soi. 

Mutta toisiir armo suotiin, 
heidät lasarettiin tuotiin, 
jossa kipsii 3 viinaa 
ja suklaata. 


*) Stalin-urut, sarjakranaatinheittimet. 2 ) Munitionsträger, ammustenkan- 
taja. 3 ) gibt es, on, saadaan. 


13 — Terekille ja takaisin 

»NE 200 URHOOLLISTA» 


Keväällä 1942 oli käynyt ilmeiseksi, että Suomalainen 
Vapaaehtoispataljoona tarvitsi Suomesta täydennystä kärsi- 
neensä menetysten jälkeen. Jos se olisi täydennetty saksa- 
laisella miehistöllä, se olisi menettänyt luonteensa suomalai- 
sena yksikkönä. Jo kevättalvella aloitettiin asiassa neuvot- 
telut SS-Hauptamtin ja Suomen hallituksen välillä täyden- 
nyksen saamiseksi Suomesta. Saksalaisten taholla pidettiin 
tärkeänä 800 uuden vapaaehtoisen saamista Saksaan koulu- 
tettavaksi ja myöhemmin pataljoonaan liitettäväksi. Suomen 
hallituksen mielestä tämä määrä oli kuitenkin liian suuri, ja 
ylipäällikkö, marsalkka Mannerheim suostui antamaan aino- 
astaan 200 miestä joukoistaan Saksaan. 

Poliittisten syiden sanelemia olivat ehdot, jotka liittyivät 
näiden 200 miehen valintaan. Heidän tuli olla vähintään 
kaksi vuotta Suomen armeijassa palvelleita, mutta upseereita 
ja aliupseereita ei lähtijöiden joukossa saanut olla. 

Neuvottelujen jälkeen antoi Suomen päämaja määräyksen 
rintamalla oleviin pataljooniin ehdottaa kustakin 1-2 miestä 
vapaaehtoisiksi Saksaan. Tällainen rajoitus oli tarpeen vaa- 
tima, sillä jo ensimmäisessä värväysvaiheessa oli Saksaan 
pyrkijöitä ilmoittautunut moninkertaisesti enemmän kuin 
voitiin ottaa. Esim. eräs Lahden kaupungin ylioppilaskir- 
joituksia suorittava luokka ilmoittautui kokonaisuudessaan 
vuotta aikaisemmin. 

Suomen kenttäarmeijasta tulleet ehdokkaat kokoontuivat 
18-19. 8. 42 Keski-Suomen Rykmentin kasarmeille Kouvo- 
laan, jossa vastaanottotarkastus oli määrätty pidettäväksi. 
Ehdokkaita saapui kaikkiaan 250, joista luvatut 200 vapaa- 
ehtoista voitiin valita. Näitä vapaaehtoisia vastaanottamaan 

oli Waffen-SS:n päämaja määrännyt komitean, jonka van- 
himpana oli lääkintämajuri Radusch ja jäseninä yliluut- 
nantti Fechner, Plaschke ja minä. Avustajina olivat yli- 
luutnantti Jouko Itälä sekä luutnantit Heikki Mansala ja 
Veikko Koiranen sekä aliupseerit Olavi Alhainen ja Toivo 
Vainio. 

Hyväksyttävien fyysilliseen kuntoon kiinnitettiin päähuo- 
mio, joskin majuri Radusch piti välttämättömänä miesten 
arjalaisia rotuominaisuuksia. Mieleeni on tästä jäänyt erään 
vantteran suojeluskuntamiehen ja hiihtoammunnan mesta- 
rin hylkääminen kaikista sotilaallisista ansioistaan ja kun- 
niamerkeistään huolimatta, koska tällä taistelijalla oli sak- 
salaisen rotututkijan mielestä silmissä mongolipoimua. 
Mies oli aivan murtunut hylätyksi tultuaan, ja me komis- 
sion suomalaiset jäsenet koetimme parhaamme mukaan vai- 
kuttaa majuri Raduschiin, joskin tuloksetta. Saksan mie- 
histöresurssit olivat vielä silloin siksi hyvät, että heillä 
oli mahdollisuus ottaa valiojoukkoihinsa vain sinisilmäisiä 
»arjalaisia». 

Kaksisataa miestä käsittävän täydennys erän tultua vali- 
tuksi annettiin heille 10 vuorokauden kotiloma ja määrättiin 
kokoontumaan jälleen Kouvolaan 29. 8. 42. Täydennyserälle 
järjestettiin elokuun lopulla lähtiäisjuhlat Kouvolan Sk-piirin 
talossa »Kymen Lukossa», ja läsnä olivat tällöin mm. pro- 
fessori Nevanlinna ja joukko muita vapaaehtoistoimikunnan 
jäseniä. 

Syyskuun 4. p:nä lähti täydennyserä junalla Pietarsaareen 
ja jatkoi sieltä 6. 9. 42 matkaansa »Malgacha»-nimisellä jouk- 
kojenkuljetusaluksella Danzigiin. Kuljetuksen johtajana oli 
yliluutnantti Yrjö Tenomaa avustajinaan Koiranen ja Man- 
sala sekä em. aliupseerit. Olin jo tällä välin palannut lento- 
teitse Saksaan ja järjestänyt sotilaskuljetusjunan Danzigin 
satamaan. Täydennysryhmämme siirtyi junaan ja saapui 
16. 9. 42 Grazissa olevaan pataljoonamme täydennyskomp- 
paniaan. Täällä saivat uudet tulokkaat varusteensa, sotilas- 

passit ja tuntolevyt. Samalla aloitettiin harjoitukset muodol- 
lisessa koulutuksessa, saksalaisten aseitten käytössä ja saksan 
komentokielessä. 22. 9. 42 täydennyskomppaniamme vannoi 
sotilasvalansa. 

Lokakuun 7. p:nä lähti täydennyskomppania Grazista edel- 
leen kohti rintama-alueita Wienin, Krakovan ja Lembergin 
kautta Rostoviin, jonne se saapui 31. 10. 42. Matkallaan 
näkivät täydennysmiehet monia sodan runtelemia seutuja ja 
kaupunkeja ja paljon nälkää näkevää siviiliväestöä alueilla, 
jotka sota oli hävittänyt. Miehemme jakoivat leipäannoksiaan 
monilla rautatieasemilla nälkäisille lapsilaumoille. 

Täydennyskomppania viipyi Rostovissa muutaman päivän, 
joiden aikana yliluutnantti Tenomaa piti oppitunteja selos- 
taen myös Kaukasian oloja ja sikäläistä maastoa. Marraskuun 
4. p:nä tuli lähtö edelleen junalla halki uusien maisemien. 
Etelämpänä näkyi lumihuippuisia vuoria ja radan varrella 
kalmukit paimentelivat karja- ja lammaslaumojaan. Monin 
paikoin näkyi myös villejä arohevosia. Hakkapeliittojen jäl- 
keläiset katselivat ihmetellen Kaukasian näkymiä. 

Marraskuun 8. p:nä saapui joukko Armavirin ja Prohlad- 
najan kautta Pavlovkaan, jossa se majoittui rikkiammut- 
tuun kreikkalaiskatoliseen kirkkoon sateelta ja lumirännältä 
suojaan. Pojat laittoivat entisen kirkon lattialle nuotioita 
pysyäkseen lämpiminä. Etäämpää kuuluva tykinjyske kertoi 
rintaman läheisyydestä. Marraskuun 11. p:nä saapui kenraali 
Steiner tervehtimään uusia suomalaisiaan. Hän puristi jokai- 
sen miehen kättä ja kyseli ystävälliseen tapaansa miesten 
asioita. Myös majuri Kurkiala tuli tervehtimään poikia ja 
piti heille iltahartauden. 

»Divisioonan miesten» ja »pataljoonan poikien» lisäksi tuli 
suursodan näyttämölle nyt kolmas suomalaisryhmä, josta 
aluksi käytettiin leikillisesti nimitystä »Ne 200 Urhoollista». 
Ennen pitkää he hankkivat oikeutuksen tähän nimitykseen 
täysin vakavassa mielessä. Joukko lähti 22. 11. 42 Pav- 
lovkasta autoilla Karman-Ssindsikaun kylään, jossa se jäi 

odottamaan yhdistäneistään suomalaispataljoonaan. Täyden- 
nyskomppanian vapaaehtoisen Erkki Silanterän päiväkirja 
kertoo näistä päivistä seuraavaa: 

»24. 11. 42. Aamulla heräsimme huikaisevaan auringonpais- 
teeseen ja etelässä näimme Kazbekin mahtavan 
huipun siintävän pilvien tasalla. Olemme nyt 
vuoristossa ehkä 1000 m:n korkeudella. Klo 8.30 
patalj. komentaja tarkasti komppanian. Koko ei- 
lisen päivän ja yön olivat ryssän koneet pommit- 
tamassa tätä Karman-Ssindsikauta. Klo 05.30 
Ladaun puhuttelu, jossa ilmoitettiin että patalj. 
marssii 30-40 km. taaksepäin sivustavarmistuk- 
seen. Lähdimme marssille klo 10 ja olimme Tsi- 
kolan. kylässä n. klo 14.00. I. joukkueesta kaksi 
ryhmää sai lähteä heti etuvartioon yliluutn. Kuu- 
tin johdolla. 

26,11.42. Päivä vaikeni 05.00 aikaan, jolloin lopetimme 
vartion. Majoitus puoliryhmittäin. Asemien kun- 
toonlaittoa. Kova pula lapioista ym. työkaluista. 
Venäläisten lentotoiminta ja pommitus perin vil- 
kasta asemiemme lähellä. 

28. 11. 42. Saimme jäädä Tsikolaan. Saimme tietää viholli- 
sella olevan parinkymmenen km:n päässä kaksi 
divisioonaa, jotka ovat melkein motissa, saamme 
jatkaa asemien tekoa ja odottaa. Uusi lumi peit- 
tää maisemat. 

4. 12. 42. saakka vartiopalvelusta ja asemien laittoa. 

Aamulla klo 5 oli määrä mennä kenttä vartioon, 
mutta jo. 04.30 alkoi kuulua räiskettä ja lähdim- 
me ottamaan siitä selvää. Saimme tietää, että 
ryssä oli päässyt kylän laitaan. Yliluutnantti 
Tenomaa tuli meitä vastaan lievästi päähän haa- 
voittuneena. Kertoi yrittäneensä Kuutin luokse, 
mutta sanoi Kuutin joukkueen olevan motissa. 

Klo 10 läksimme kylän länsilaitaan asemiin. 
Saimme tietää, että Hauska, Esko ja Tiihonen, 
Väinö olivat ensimmäiset kaatuneet täydennys- 
komppaniastamme. He kaatuivat Kuutin jouk- 
kueen tehdessä läpimurtoa. 

5. 12. 42. Olemme valvoneet koko yön säkkipimeässä. 

Aamulla yrittivät saksalaiset hyökätä. 11.00 al- 
koi ryssä voimakkaan keskityksen Hitler-urkujen 
säestäessä oudolla äänellään. 

6. 12. 42. Koko yön eilisillasta asti on satanut ja montussa 

on n. 30-40 sm. vettä ja kuraa. Jalkineet läpi- 
märät. Lumiräntää tulee jatkuvasti.» 

Täydennyskomppania joutui kokemaan sotaa ennen kuin 
se oli edes virallisesti ehtinyt tulla yhdistetyksi suomalais- 
pataljoonaan. Vasta joulukuun 7. p:nä 1942 sen miehistö 
jaettiin Suomalaisen Vapaaehtoispataljoonan komppanioihin, 
joiden yhteinen vahvuus jo tällöin oli supistunut alle puolen- 
toista sadan miehen. 

Saatu täydennys, vaikka se olikin riittämättömän pieni, 
paransi kuitenkin ratkaisevasti pataljoonan taisteluvoimaa 
sen joutuessa taisteluihin, jotka lisäsivät sen sotilaallista mai- 
netta laajalti yli oman sotatoimiyhtymän rajojen. 

Venäläisten talvioffensiivi v. 1942-43 alkoi juuri näillä 
alueilla kaikella rajuudellaan suuntautuen Kaukasian öljy- 
alueiden takaisinvalloitukseen, Saksan Kaukasian-armeijan 
saartamiseen ja Volgan liikenteen vapauttamiseen. 

Ratkaisevaa voittoa eivät venäläiset taaskaan saaneet von 
Kleistin joukoista Kaukasiassa, mutta vähän pohjoisempana 
venäläisten marraskuun 19. p:nä alkanut hyökkäys johti ken- 
raali Pauluksen komennossa olevan 6. armeijan saartoon ja 
jättiläismotin sulkeutumiseen saksalaisten- miehittämän Sta- 
lingradin ympärille 23. 11. 42. 

Marraskuun 25. p:nä marssi n. 150 miehen vahvuiseksi su- 
pistunut pataljoonamme TSikolan kylään, jonne se majoittui 
ja ryhtyi järjestämään puolustusta venäläisten odotettavissa 
olevia hyökkäyksiä vastaan. Venäläisten partiotoiminta oli 
vilkasta ja aiheutti menetyksiä. Jo ensimmäisenä päivänä 
Tsikolassa ollessaan pataljoona menetti muonanhakumatkalla 
olleista miehistään kaatuneina viisi ja yhden kadoksiin jou- 
tuneena. Neljä päivää myöhemmin sai pataljoona käskyn 
siirtyä Täikolasta armeijakunnan reserviksi hieman itään päin 
Digoran kylään, jossa kenraali Steinerin taistelunjohtopaikka 
sijaitsi. Täällä menetti eräs pataljoonaan siirtyneistä, jo aikai- 
semminkin haavoittuneista »divisioonan miehistä» Reino Ran- 
tanen suuren pomminsirpaleen repäisemänä oikean käsivar- 
tensa olkapäästä asti. 

Saksalaisten joukkojen sijoitus ja puolustautuminen venä- 
läisten talvihyökkäyksen alettua perustui paremminkin asu- 
tuissa seuduissa järjestettyyn tukikohtasysteemiin kuin yhte- 
näisiin rintamalinjoihin. Tämä jätti vihollisen tiedustelu- ja 
taistelupartioiden liikkumiselle suuret mahdollisuudet. Näi- 
den seutujen kantaväestö, joka kuului tsetseni- ja osseetti- 
heimoihin, ei islaminuskoisena ollut kommunistista mielipi- 
teiltään. Se suhtautui yleensä suopeasti saksalaisiin. Ravin- 
nossaan ei paikallinen väestö käyttänyt sianlihaa ja moni- 
avioisuus oli melko tavallista, joskin se rajoittui tavallisesti 
kahteen vaimoon. 

Asukkaiden tavat saattoivat suurestikin vaihdella eri ky- 
lissä. Jossakin kylässä saatettiin syödä sianlihaa uskonnon 
kiellosta huolimatta, mutta maitoa ei sen sijaan juotu. Naa- 
purikylässä taas saattoi maidonjuonti olla sallittua, mutta 
sianliha kiellettyä. 

Joulukuun 4. p:nä oli venäläisten hyökkäyskiila lähesty- 
mässä saksalaisten asemia lounaassa sijaitsevista vuoristo- 
tukikohdistaan ja suuntautui Toldsgunin, Chasnidonin ja T§i- 
kolan kylien suuntaan. Suomesta hiljattain saapunut täyden- 
nyskomppania, jonka päälliköksi oli määrätty yliluutnantti 
Karl-Erik Ladau, oli Täikolan kylän edustalle levittäytyneenä 
rakentanut taistelu- ja etuvartioasemia sekä partioinut vihol- 
lisalueella. Tänäkin aamuvarhaisena puoli viiden tienoilla oli 
täydennyskomppanian partio johtajanaan yliluutnantti Yrjö 
Tenomaa juuri päässyt vuoristossa olevien vihollisasemien 
läheisyyteen, kun sitä vastaan tuli venäläisiä hyökkäysosas- 
toja sankoin joukoin. Tenomaa keskeytti etenemisensä, lähetti 
osan miehistään takaisin kylään ilmoittamaan venäläisten 
hyökkäyksestä ja lähti pyrkimään parin miehen kanssa omaan 
etuvartioasemaan, jota saarroksiin joutuminen näytti uhkaa- 
van. Tällöin oli etuvartioasemamme, jossa oli parikymmentä 
miestä yliluutnantti Kaarlo Kuutin johdolla, jo joutunut 
mottiin ja kävi kiivasta taistelua hyökkääjiä vastaan. Yrit- 
täessään päästä varoittamaan etuvartioasemaa haavoittui 
luutnantti Tenomaa lievästi päähän, mutta pääsi miehineen 
takaisin Tsikolan kylään. Täydennyskomppania oli jo saanut 
hälytyksen ja kiiruhti vastaiskuun. Samalla hälytettiin myös 
Digorassa majaillut suomalaispataljoona T§ikolaan. — Sää 
klo 05.00 tienoilla oli sumuinen, ja kumpikin puoli käytti 
runsaasti valoraketteja. Molemminpuolinen tykistöammunta 
vilkastui ja saksalaiset alkoivat ampua sulkutulta myös ns. 
Hitler-uruillaan (= Nebehverfer) eli raskaalla, sarjakranaatin- 
heittimellä, jonka omituinen »kuorsaava» ääni sekoittui muu- 
hun taistelunmelskeeSeen 

Viimeinen ilmoitus kenttäpuhelimella tuli saarroksiin jou- 
tuneesta etuvartioasemasta vähän vaille 09.00. Yliluutnantti 
Kuutti ilmoitti kukkulan, jolla etuvartio sijaitsi, tulleen saar- 
retuksi joka taholta. Yliluutnantti Ladau käski pitämään 
asemat ja lupasi vapauttaa vastaiskulla joukkueen saarrok- 
sista. Sen jälkeen puhelinyhteys katkesi. 

Vetäytymistaistelujen aikana ei ollut tilaisuutta suojakorsujen raken- 
tamiseen. Ankarat pakkaset koettelivat sotilaiden kestokykyä. 




Lohdutonta maisemaa Kalmukkiarolla. Oikealla taivaanrannassa 
palaa toinen olkikasaan tehty saksalaisten tukikohta, jonka vihollis- 
panssarit ampuivat tuleen. 




Omat panssarimme lähtevät vastaiskuun 

Talvella 1942-43 
oli Saksan 
armeijassa jo 
lämpöiset talvi- 
varusteet. Ryhmä 
miehiämme tulos- 
sa Rostoviin. 


Lähtö vastaiskuun 
jäätävässä pakka- 
sessa ja viimassa 
Rostovin itä- 
puolella. 


Uusia asemia ra- 
kennetaan Donin 
länsipuolelle. 


Täikolan taistelu 


-*Grozny 

■»Oiaasay- 



Venäläisten yritys motittaa Saksan Kaukasuksen armeija vuoden 1942 
lopulla Alagirissa Terekin mutkan luona. Puna-armeijan kaartindi - 
visioonan hyokkäyskärki osui suomalaispalalj oonan miehittämään Täi- 
kolan kylään ja motitusyritys raukesi siihen. 

Selityksiä: Ro. = romänial. joukkoja, SS-AA5=Tiedusteluos. No 5, 
y Q *==Vuor. jääk. rykm. I. p., SS-DW=:div. Wikingiri komentopaikka, 
SS-RG=SS-rykm. Germania, SS-RW— SS-rykm. Westland, SS-RN 
=SS-rykm. Nordland, SS-Ps. 5=SS-Panssarios. No 5, 50. JD=Jv, 
div. No 50, 370. JD=Jv. div. No 370, 111. JD=Jv. div. No 111, 
3. Ps.=Panssarios. No 3. — Pienet numerot (171 — 2248) osoittavat 
maaston korkeutta metreissä. 

Suomalaispataljoona saapui nopeasti Täikolassa olevan 
komppanian avuksi ja ryhmittäytyi taisteluun klo 12.05. 
Raivokas vastaisku alkoi. Miltei juoksujalkaa ryntäsivät suo- 
malaiset konepistoolejaan käyttäen ja työnsivät vihollisen 
vastustamattomasti edemmäksi. Ankarissa lähitaisteluissa 
kaatui vihollisia runsaasti, venäläiset vuoristo jalkaväkiryk- 
mentit n:ot 83 ja 85 ilmoitettiin tuhotun esikuntineen. Ensin 
mainitun rykmentin hyökkäystä »veti» henkilökohtaisesti sen 
komentaja puolisoineen, jolla ilmeisesti myös oli upseeri- 
vakanssi miehensä rykmentissä. Molemmat saivat surmansa 
vastaiskussamme. Saksalaisten tykistön ja kranaatinheitinten 
tuli oli tehokasta ja hyvin suunnattua. Se aiheutti paljon 
menetyksiä viholliselle. 

Tgikolan puolustusta oli johtanut erittäin taitavasti ja 
kylmäverisesti yliluutnantti Ladau. Vastaiskun suoritti pa- 
taljoonankomentajan käskystä yhdistettyjen 2. ja 3. komp- 
panian taisteluosasto, jonka johdossa oli yliluutnantti Pohjan- 
lehto ja joukkueenjohtajina pelottomina taistelijoina tunnetut 
luutnantti Kaj Hortling ja ylikersantti Sulo Vuorinen. 

Samaan aikaan kun suomalaisten vastaisku eteni pitkin 
peltoaukeita ja kumpuilevaa maastoa venäläisten raivok- 
kaasti puolustaessa jokaista kukkulaa ja paikkaa, johon he 
ehtivät kaivautua, piti saarroksiin jäänyt etuvartiopesäk- 
keemme sitkeästi puoliaan ankarassa tulituksessa monikym- 
menkertaista ylivoimaa vastaan. Yliluutnantti Kuutti oli 
aamun sarastaessa antanut jäljellä oleville miehilleen käskyn 
jättää asemat ja murtautua saarroksista venäläisten selustan 
kautta. Vihollisen tuli oli kuitenkin liian ankara, jotta kaikki 
kukkulalla olleet olisivat voineet nousta asemistaan. Seuran- 
neissa dramaattisissa tilanteissa osoittivat kaksi täydennys- 
komppanian miestä, korpraali Kalevi Könönen (kaatui ker- 
santtina 23. 6. 1944 Laguksen divisioonassa Karjalan kan- 
naksella) ja sotamies Yrjö Pyyhtiä aivan erikoista päättäväi- 
syyttä ja sankarillisuutta. Yliluutnantti Kuutin antaessa käs- 
kyn jättää kukkula oli näillä konekivääriampujina toimineilla 

miehillä ampumakaivannossaan saksalainen aseveli, aliup- 
seeri Madysewski vaikeasti haavoittuneena, sekä räjähdys- 
paineesta sokin saanut vapaaehtoinen Valtakari toiminta- 
kyvyttömänä. Könönen ja Pyyhtiä eivät halunneet jättää 
tovereitaan vihollisen käsiin. Toisaalta oli heidän kk-pesäk- 
keensä ankaran tulituksen alaisena ja siitä vetäytyminen 
näytti mahdottomalta. Pyyhtiä ja Könönen päättivät näin 
ollen pitää asemansa viimeiseen saakka tai kunnes omien 
vastaisku saapuisi. Heidän menettelystään tiedoittivat kan- 
sainväliset uutistoimistot muutamia päiviä myöhemmin: 

»Torjuttaessa neuvostovenäläisten voimakkain panssarivoi- 
min tekemää hyökkäystä Terekin rintamalla kunnostautui 
kaksi Suomalaisen Vapaaehtoispataljoonan SS-miestä, SS- 
Rottenfuhrer Könönen ja SS-Schiitze Pyyhtiä osoittaen esi- 
merkillistä urhoollisuutta. Eteentyönnetyssä kohdassa kii- 
vaasti tulittavien venäläisten kaikilta tahoilta saartamina he 
pitivät puoliaan kuusi tuntia yhdessä erään kolmannen pa- 
hasti haavoittuneen toverinsa kanssa ja säilyttivät tärkeän 
tukikohdan hallussaan torjuen bolsevikkien joka puolelta yhä 
uusiutuvat hyökkäykset. 

Kun ampumatarvikkeet rupesivat loppumaan, he anasti- 
vat bolsevikeiltä aseita ja ampumatarvikkeita uhkarohkealla, 
salamannopealla hyökkäyksellä, ja pitivät siten hallussaan 
lohkon puolustamiseen ratkaisevasti vaikuttavan kukkulan, 
kunnes heidät vastaiskulla vapautettiin. Vastaiskun suoritti- 
vat heidän toverinsa, lyöden bolsevikkien hyökkäyksen takai- 
sin viholliselle mitä raskaimmin tappioin.» 

Näin tekivät kaksi vastikään Suomen armeijasta saapu- 
nutta vapaaehtoista täydennysmiestä kylmäpäisellä toimin- 
nallaan teon, joka merkittiin »Saksan Sotavoimien Kultaiseen 
Kirjaan». Se oli erikoinen ja perin harvinainen kunnianosoi- 
tus rivimiehille. Kumpikin sai lisäksi Hitlerin allekirjoitta- 
man kunniakirjan esimerkillisestä sotilaallisesta urhoollisuu- 
destaan. Tuhansien kilometrien pituisella, Pohjoisesta Jää- 

merestä Mustaanmereen polveilevalla rintamalla oli kaksi 
kaukana kotimaastaan taistelevaa suomalaista jälleen lujit- 
tanut Suomen sotilaskunniaa. 

Tästä kirjoitti toinen näistä »Tsikolan sankareista», Yrjö 
Pyyhtiä haavoittumisensa jälkeen kenttäsairaalassa seuraa- 
van merkinnän päiväkirjaansa: 

4. 12. 42. »Aamuyöstä n. klo 4.00 kaverit herättivät ja il- 
moittivat, että ryssä hyökkää. Syöksyessäni ka- 
toksesta ulos näin usvan seasta lappavan ryssiä 
mustanaan kohti kuoppaamme ja voimalaitoksen 
uomaa myöten kohti kylää. Avasimme ankaran 
tulen ja käytimme melkein kaikki käsikranaat- 
timme loppuun sillä SMG ( = raskas konekivääri) 
ei kunnolla toiminut vaan pyrki lakkoilemaan. 
Sain kovan tällin päähäni, mutta setvisin siitä 
pian — kiitos kypärän. Saimme naapurin vetäy- 
tymään risukkoon ja silloin totesin montussam- 
me seuraavat miehet: aliups. Hellberg ja Mady- 
sewski, sotamiehet Hauska, Sinkkilä, Valtaka- 
ri, Könönen ja seitsemäntenä itse. Heti naa- 
purin vetäydyttyä lähetti Hellberg Sinkkilän 
asialle joukkueenjoht. Kuutin luokse. Heti Sink- 
kilän lähdettyä sai Hellberg luodin päähänsä 
saaden surmansa ennenkuin ennätettiin edes 
kunnolla sitoa. Kun Sinkkilää ei kuulunut takai- 
sin Madysewski lähetti Hauskan ottamaan yh- 
teyttä Kuuttiin, mutta heti Hauskan mentyä ta- 
voitti konekiväärisuihku Madysewskin haavoit- 
taen häntä vaikeasti päähän ja rintaan. Kohta 
sen jälkeen palasi Hauska juosten ja huutaen 
tullessaan, että pesäke on jätettävä ja mentävä 
joukkueenjohtajan luo, mutta luoti tavoitti hä- 
net montun laidalla kuoleman seuratessa heti. 
Käsky oli lähteä, mutta tilanne oli toivoton. Jäl- 

jellä oli enää Könönen, minä ja Valtakari toi- 
mintakyvyttömänä sekä aliups. Madysevvski vai- 
keasti haavoittuneena. Monttumme oli vihollisen 
puoleisella alarinteellä, päivä valjennut ja olim- 
me tarkan tulen alaisina. Tiesimme, etteivät pat- 
ruunat loputtomasti riitä, mutta päätimme jää- 
dä, sillä pystyimme MG :llä hallitsemaan voima- 
laitoksen uoman, jota hyökkääjät käyttivät kul- 
kureittinään kohti kylää. Vasta vähän ennen klo 
08.00 tilanne rauhoittui niin paljon, että uskal- 
lettiin hajoittaa konekiväärimme perusteellisesti 
ja petroolia ja voiannoksiamme hyväksikäyttäen 
se saatiinkin moitteettomasti pelaamaan. Tämä 
helpotti mieltä, mutta patruunoita kului tavat- 
tomasti ja naapurit häärivät kuin mehiläisparvi 
edessämme. Noin klo 9 aikaan ryömi sivustalta 
monttuamme kohti vihollisryhmä huudellen meil- 
le. Koska emme saaneet selvää molituksesta, ava- 
simme tulen niitä kohti. Hetken kuluttua vielä 
kaksi naapuria heilutti valkeata rättiä kepin no- 
kassa ja annoimme heidän ryömiä perille saakka. 
Saaliiksi saimme kaksi kivääriä, jotka vankimme 
oma-aloitteisesti puhdistivat meitä varten. Pa- 
noksia ja käsikranaatteja oli kosolti heillä muka- 
naan ja suuri kasapanos, joka oli tarkoitettu alun- 
perin meille luultavasti toisessa mielessä. Molem- 
mat olivat haavoittuneet, toinen meidän tules- 
tamme, toinen omiensa montullemme kontates- 
saan. 

Yllättäen antoi saksalaisten urut 1. sumuheitti- 
met etumaastoomme hyvän keskityksen, joka 
helpotti paljon tilannettamme. Saatiin synty- 
neessä raossa sidottua vankiemme haavat ja ver- 
rattua heidän kanssaan muonavarat, jotka jaet- 
tiin kristillisesti tasan. 

Matalassa multapenkassa, joka oli monttumme 
ainoa suoja, räjähtävät kranaatit ja »piiskan» 
ammukset veivät kuulon melko tarkkaan. Muus- 
ta tilanteesta meillä ei ollut harmaata aavistus- 
takaan. Voimalaitoksen uomassa oli liikettä jat- 
kuvana virtana, jota patruunoiden niukkuuden 
takia ei saatu kokonaan tukittua, sillä välillä 
täytyi turvautua vangeilta saatuihin kivääreihin 
ja kertatuleen. Takaapäin kiertävistä vihollisista 
tiesimme, että olimme kukkulalla yksin. Keski- 
päivän aikaan tuntui myös äänistä päätellen ti- 
lanne kylässä selviävän. Kukkulalta oli hyvä seu- 
rata takaviistoon oikealta lähenevää vastaiskua. 
Tällöin oli jäljellä konekiväärissämme lyhyt nau- 
hanpätkä eli »tuskan vara» ja jokin määrä van- 
geilta saatuja patruunoita. 

Vastaiskun tultua voimalaitoksen korkeudelle 
juoksin omia vastaan tavaten luutnantti Hort- 
lingin, jolle annoin tilanteesta selon ja varoitin 
voimalaitoksessa olevista ryssistä. Juoksimme 
yhdessä pesäkkeeseemme naapurin koko ajan 
tulittaessa. Koska tilanne oli kohdaltamme pe- 
lastettu, otin konekiväärin tarkoituksella ampua 
loput patruunat toisten perään. Juuri liipasinta 
painaessa tajusin neljän peräkkäisen kranaatin 
äänen, joista yksi sattui monttuumme. Tajunnan 
alkaessa palata oli konekivääri vielä sylissäni, 
Hortling oli selvä tapaus ja omalta kohdaltani- 
kin sillä kertaa sota sodittu.» 

Vastaiskun vapautettua kukkulan saarroksista oli Venä- 
läisten ruumiita satamäärin sen rinteillä. Kukkulalla oli kaa- 
tuneina luutnantti Hortling, aliupseeri Hellberg ja sotamies 
Hauska, haavoittuneina sotamies Pyyhtiä ja aliupseeri Mady- 
sewski, joka kuoli myöhemmin haavoihinsa kenttäsairaalassa. 

Könösen ja Valtakarin lisäksi, jotka säilyivät tällä kertaa 
haavoitta, oli kukkulalla vielä kaksi haavoittunutta venä- 
läistä vankia. 

Vastaiskussa, joka tuotti runsaasti sotasaalista ja yli 200 
vankia, oli suomalaisista kaatunut ainoastaan luutnantti 
Hortling, mutta etuvartioasemassa oli jo aikaisemmin aamul- 
la kaatunut toisesta konekivääristä vapaaehtoinen Väinö Tii- 
honen ja haavoittuneet Laine ja Herranen. 

Etuvartiosta murtautumaan lähtenyt yliluutnantti Kuutti 
pääsi vasta illalla takaisin Tsikolaan seikkailtuaan koko päi- 
vän vihollisen selustassa ja sen seassakin sotamies Sinkkilän 
kanssa. 

Esimerkkinä hyvästä toveruudesta näiden taistelijoiden 
kesken kerrottiin Könösen kieltäytyneen vastaanottamasta 
hänelle tämän taistelun jälkeen myönnettyä I luokan Rauta- 
ristiä, ellei myös hänen toverinsa Pyyhtiä saisi sitä. Pyyhtiän 
tila oli näyttänyt toivottomalta häntä sairaalaan vietäessä 
päähän osuneiden sirpaleiden takia, kun Könönen sitoi tove- 
rinsa haavat. Pyyhtiä toipui kuitenkin vaikeasta haavoittu- 
misestaan huolimatta ja kumpikin sai tämän arvossa pidetyn 
kunniamerkin myöhemmin. 

Joulukuun 7. p:nä 1942 jaettiin 200 miehen täydennys- 
komppania pataljoonaan, joka jo tällöin oli supistunut pie- 
nemmäksi kuin sen nyt saama täydennys. 

Seuraavana päivänä suoritti kenttäpappi majuri K. Kur- 
kiala Tsikolan taisteluissa kaatuneiden hautauksen sotilaalli- 
sin kunnianosoituksin, ja pataljoona viipyi täydessä taistelu- 
valmiudessa Tsikolan kylän edustalla vesi- ja räntäsateessa, 
joka pyrki täyttämään miesten ampumakaivannot liejuve- 
dellä. 

Tsikolasta lähti pataljoona Chasnidoniin ja sieltä edelleen 
syvässä liejussa 15 km marssien Toldsguniin, jonne se jäi 
vuoden 1942 loppuun asti. Taisteluasemat kaivettiin vuoris- 
ton rinteelle. Korsujen teko oli vaikeata, kun kaikki rakennus- 
aineet oli tuotava kantamalla melkein kilometrin etäisyydeltä 

laaksosta, jossa Toldsgunin kylä sijaitsi. Kummaltakin puor 
lelta suoritettiin taistelupartiointia vastustajan asemiin miltei 
joka päivä. 

Yliluutnantti T. Pohjanlehdon ja korpraali E. Silanterän 
päiväkirjat kertovat näistä toisen taisteluvuoden viimeisistä 
päivistä seuraavaa: 

»10. 12.42. (T. P.) ylikers. Vuorisen Spähtruppi (= tiedus- 
telupartio). Mauno Perälä haavoittui vaikeasti, 
3 muuta lievemmin. 

(E. S.) Makasimme ja valvoimme taivasalla koko 
yön, ilma kolea. Aamulla lähti suuri meikäläinen 
25 miehen partio ottamaan yhteyttä ja yhden 
km:n päässä ryssä yllätti, jolloin aliups. Liuttu 
ja sotam. Vinhanen haav. jalkaan. Pataljoonan 
pojista myös Perälä haavoittui ja kuoli jälkeen- 
päin haavoihinsa. 

11. 12. 42. (T. P.) 2 Spähtruppia ryssän asemiin. 

(E. S.) Palelimme koko yön montussa ja aamulla 
aloimme korsunteon kolmen miehen voimalla. 
Illalla saimme sen valmiiksi, siihen mahtuu kaksi 
miestä, kun kolmas on vartiossa. Korsu on kor- 
kealla vuoristossa ja haalasimme selässämme al- 
haalta laaksosta tarveaineet aina km:n päästä. 

12. 12. 42. (T. P.) 3 Spähtruppia ryssän asemiin. 

(E. S.) Takanamme laaksossa oleva kylä on 
nimeltään Toldsgun, siellä on myös keitti- 
ömme. 

13. 12.42. (T. P.) Luutn. Porsch tuli toipumislomaltaan ja 

tuli 2. komppanian päälliköksi. Komentaja täytti 
34 vuotta. 

(E. S.) Teimme klo 6 aikaan partion viidellä mie- 
hellä venäläisten asemiin ja päädyimme ryssän 
div. komentopaikan etuvartioon. Näimme ryssiä 
nuotiolla ja olimme lähdössä tuhoamaan ne, kun 

ryssä avasi kiivaan tulen ja partionjohtaja antoi 
käskyn vetäytyä takaisin. 

14. 12. 42. (T. P.) Teräväinen, Veikko kaatui partiomatkan- 
sa alkuvaiheessa. 

18. 12. 42. (T. P.) Saatiin uudet hienot talvivarusteet. 
19.12.42. (T. P.) Ryssä yritti kolmasti Stosstrupilla ( = 
iskuryhmä) 2. joukkueen lohkolla. 

(E. S.) Aloitimme uuden ja isomman korsun teon. 
Ilmat kauniita. 

20. 12. 42. (E. S.) öisin parivartiot. Saimme valtavan mää- 

rän talvivarusteita, hyvät puoliturkit, huopik- 
kaat, vatsavyön ym. 

21. 12. 42. (E. S.) Säät huonontuneet. Olemme kaivaneet 

monttua ja yritämme uutta korsuamme valmiiksi 
jouluksi. Kävimme myös joulusaunassa. 

22. 12. 42. (E. S.) Huhuja liikkeellä, että lähdemme pois 

juuri kun saimme korsun valmiiksi. Kaunis joulu- 
ilma, puut huurteessa. Yöt kylmiä, päivisin au- 
ringonpaisteessa lämmintä. 

24. 12. 42. (T.P.) Pukki toi lahjoja, mm. 800 gr suklaata mie- 
heen. Ryssät ampuivat heittimillä koko aaton. 
(E. S.) Jouluaatto. Olemme kuulleet ryssän hyök- 
käävän 3. komppanian lohkolla aamuvarhaisesta 
oikein toden teolla. Ryssä oli yllättänyt saksalai- 
sissa univormuissa. Klo 14 maissa komppanian 
vääpeli koputti korsun ovelle ja toivotti joulu- 
pukin puvussa hauskaa joulua ja toi meille lah- 
joja. Saimme mieheen 800 gr suklaata, rusina- 
leivän, kuusenoksan, kynttilän, joulumakkaraa, 
tupakkaa, karamellejä yms. Keitto oli oikein hy- 
vää kaiken lisäksi. Vietimme oikein rauhanajan 
kylläisen joulun. Yöllä oli vartiossa ollessa mitä 
ihanin jouluilma, taivas tähtikirkas, joten ajatuk- 
set siirtyivät varkain kotiin omaisten luo. Val- 
voimme koko jouluyön. 

25. 12. 42. (T.P.) Ryssät hyökkäsivät kolme kertaa 3. 
kompp. lohkolla. 

(E. S.) Joulupäivänä tiheä sumu. Saimme hyvää 
ruokaa, paistia, perunoita, leivoksia ym. 

27. 12. 42. (T.P.) Krh-tulitus jatkuu. 

28. 12. 42. (E. S.) Ei erikoisempaa. Ryssän partio kävi yöllä 

asemamme edessä, heitti käsikranaatteja ase- 
maamme, ampui kivääreillä ja lähti pois. Odot- 
telimme pahempaa. 

29. 12. 42. (T. P.) Ryssät hyökkäsivät 2. kompp. vastaan ko- 

ko päivän, aamusta klo 4 alkaen. Olivat erittäin 
hyvin varustettuja ja kuulemma valiojoukkoja. 
(E. S.) Tänään pitäisi olla Rauhan päivä, mutta 
ryssä hyökkäsi asemiimme klo 5. Oli sankka su- 
mu ja sen hälvennyttyä huomasimme sen hyök- 
käävän ainakin komppanian vahvuisena. Tuli- 
taistelu jatkui 12.30 asti kiivaana. Aliups. Kuus- 
niemi ja sotamies Mäki kaatuivat ryssän tarkka- 
ampujain räjähtävistä luodeista. Paananen haa- 
voittui. Koko päivän pientä kahinaa. 

30. 12. 42. (E. S.) Yö oli kirkas ja aamulla vielä kirkkaam- 

paa. Kävimme partiossa seuraamassa rys- 
sän jälkiä, sillä oli suuret tappiot jäljistä päätel- 
len. Illalla klo 22 mennessä on ylimääräisten ta- 
varoitten oltava alhaalla kylässä autoissa, aino- 
astaan vyövarustus saa jäädä päälle. 

31. 12. 42. (T. P.) Valmistauduttiin irtaantumaan. Huhun 

mukaan meidän piti lähteä Stalingradiin laukai- 
semaan 2 miljoonan ryssän mottia. 

(E. S.) Uudenvuodenaatto. Yö on ollut kirkas 
Etelänristin alla. Ilmakin on muuttunut kevät- 
lämpöiseksi.» 

Vuoden 1942 päättyessä oli tilanne muuttunut yleensäkin 
vaikeaksi Saksan sodankäynnille ja tämä kuvastui myös sel- 

västi Kaukasian rintaman tapahtumissa. Saksan kotialueen 
teollisuuden pommitukset olivat kiihtyneet valtavasti Ame- 
rikan ehdittyä saada raskaat pommituslaivueensa Euroopan 
sotanäyttämölle. Samaan aikaan kun Saksan teollisuus ei enää 
kyennyt valmistamaan tarpeeksi taisteluvälineitä rintamajou- 
koilleen alituisten pommitusten tuhoamissa tehtaissa, lisään- 
tyi Amerikan puna-armeijalle antama materiaalinen avustus 
yhä runsaammaksi. Saksan menetettyä ilmaherruutensa koti- 
alueellaan se menetti sen myös ennen pitkää itärintamalla, 
jossa yhä enemmän alkoi näkyä amerikkalaisia, viimeistä 
mallia olevia lentokoneita. Muussakin venäläisten varustuk- 
sessa, mm. autoissa ja panssareissa sekä muonituksessa, alkoi 
esiintyä yhä enemmän amerikkalaista alkuperää olevia val- 
misteita. 

Venäläisten talvioffensiivi alkoi vuoristosotaan tottunein 
ja hyvin varustetuin joukoin ja Saksan Kaukasian-armeijan 
oli jälleen vetäydyttävä takaisin länttä kohden. Jo marras- 
kuun lopulla oli Terek-joen rintama painunut Ordsonikidzesta 
ja muodosti nyt Terekin mutkan länsipuolella kiilan, jonka 
kenraali Lvovin komennossa olevat joukot yrittivät katkaista. 
Tämän kiilan katkaisemiseen juuri Tsikolan kylän kohdalta 
oli venäläisillä tärkeät syynsä. Gruusian ja Ossetian sotilas- 
teiden ja vuoristosolien pohjoisosien valtaaminen oli välttä- 
mätöntä. 

Sen vuoksi olivat he lähettäneet hyökkäykseen Tsikolan 
lohkoa vastaan parhaat joukkonsa, yhden kaartindivisioonan 
ja NKVD-divisioonan, jonka viimeksi mainitun miehistönä 
olivat fanaattiset vapaaehtoiset tai jo rauhan aikana värvä- 
tyt sotilaat. Nämä divisioonat oli vahvistettu huomattavin 
panssari- ja tykistö voimin. Kenraali Lvov pyrki tällä ope- 
raatiolla katkaisemaan Saksan Kaukasiassa olevien joukko- 
jen paluutien katkaisemalla kiilan, jonka Saksan joukkojen 
silloinen sijoitus muodosti. Hän käytti tällöin »pihtiensä leu- 
kana» parhaita joukkojaan. Tämän katkaisukiilan kärki osui 
juuri suomalaisten miehittämälle lohkolle, ja näin joutui 

vähälukuiseksi käynyt suomalaispataljoona seisomaan venä- 
läisten pahinta hyökkäyspainetta vastaan. Korkein saksalai- 
nen sotilaspäällystö antoikin varauksettoman tunnustuksensa 
Tsikolan kylää puolustaneille suomalaisille. 

Joulukuun 8. p:nä antoi Wiking-divisioonan komentaja, 
kenraaliluutnantti Steiner näin kuuluvan päiväkäskyn: 

»III/SS-Inf.Reg. Nordland (Suomalainen Vapaaehtoispatal- 
joona) on jälleen Suomen itsenäisyyden 25. vuotispäivänä 
saavuttanut kauniin voiton ja täten lisännyt Nordland-ryk- 
mentin saavutuksia uudella, maineikkaalla teolla. 

Näissäkin taisteluissa ovat suomalaiset ja saksalaiset SS- 
miehet jälleen osoittaneet, että heidän jo monissa taisteluissa 
nähdyt, maineikkaat sotilasominaisuutensa elävät edelleen. 
Haluan lausua pataljoonalle tämän johdosta erikoisen tunnus- 
tukseni, ja olen vakuuttunut siitä, että se toimii aina paikal- 
laan niinkuin tähänkin saakka.» 

Näiden taisteluiden jälkeen palkitsi Saksan korkein sodan- 
johto SS-Infanterie-Division Wikingin antaen sille Saksan 
valiojoukkojen valituimmille suodun nimityksen SS-Panzer- 
grenadier-Division Wiking (SS-Panssarikrenatööridivisioona 
Wiking). 

Kenraaliluutnantti Felix Steiner sai Fiihrerin kädestä tam- 
menlehvät Rautaristin Ritariristiin, ja kun Hitler oli kysynyt 
kenraali Steineriltä hänen komennossaan olevien suomalais- 
ten vointia ja ominaisuuksia, oli Steiner vastannut: »Mein 
Fuhrer, wo die Finnen stehen, dort stehen Ihre beste Sol- 
daten.» (Johtajani, missä suomalaiset seisovat, siellä seisovat 
Teidän parhaat sotilaanne.) 

Korkeampaa tunnustusta sotilaallisista ansioistaan ei var- 
maankaan muut maatamme ulkomailla edustaneet sotilas- 
joukot ole saaneet, ei edes vanhan Suomen Kaartinpatalj Oo- 
nan miehet Venäjän keisarilta Turkin sodassa Gornyi Dubn- 
jakin valloituksesta. 

Kulunut vuosi oli tuottanut suomalaiselle vapaaehtois- 
pataljoonalle runsain mitoin sotilaallista kunniaa, mutta 
myös raskaita menetyksiä. Saamansa täydennyksenkin huo- 
mioon ottaen pataljoonan taistelu vahvuus oli pienentynyt 
yhden komppanian vahvuutta pienemmäksi. Lähes 200 mies- 
tään se oli menettänyt lyhyessä ajassa kaatuneina ja monet 
sadat olivat haavoittuneina sairaalahoidossa tai kotiutettu 
invalideina kotimaahan. 

Koko pataljoonan koulutus- ja taisteluvaiheiden aikana 
oli siihen kuulunut huomattavasti paitsi saksalaisia upsee- 
reita, myös saksalaisia aliupseereita sekä erikoiskoulutuksen 
saaneita sotamiehiä. Heidän osaltaan olivat tappiot muodos- 
tuneet yhtä raskaiksi, vaikka niitä ei näiden muistelmieni 
puitteissa lähemmin seuratakaan. 

Vain verellä ostetaan sotilaallinen maine, ja sen oli tehnyt 
myös Suomalainen Vapaaehtoispataljoona, kun se vuoden 
1942 päättyessä saamansa käskyn mukaisesti valmistautui 
marssimaan Stalingradissa saarroksiin joutuneen kenraali 
Pauluksen 6. armeijan avuksi. 

Venäläisten talvioffensiivin 1942-43 alkaessa oli kenraali- 
everstiksi korotettu von Kleist edelleenkin Kaukasian ope- 
raatioalueella toimivan armeijaryhmän komentajana. Tähän 
armeijaryhmään kuului tällöin Mozdokin seuduilla toiminut 
17. saksalainen armeija komentajanaan kenraalieversti Ruoff, 
von Kleistin panssariarmeija, — johon SS-Division Wiking 
edelleenkin kuului — , sekä romanialainen vuoristodivisioona. 
Vastassaan saksalaisilla oli kenraali Maslennikovin armeija- 
kunta, joka oli koottu puna-armeijan valiojoukoista ja eri- 
koisesti talvi- ja vuoristosotaan koulutetuista joukko-osas- 
toista. Miehistön ja sotamateriaalin ylivoima oli jo tällöin 
ratkaisevasti venäläisten puolella, saksalaisten joukkojen jo 
ollessa miehistöltään ja kalustoltaan arveluttavasti kuluneita. 
Pitkät huoltotiet, joita yhä vakavammin häiritsivät viholli- 
sen ilmatoiminta ja yhä lisääntynyt partisaanien aktiivisuus, 
eivät enää pystyneet huoltamaan Saksan rintamajoukkoja 
riittävästi. 

Sotahistoriassa toistui Napoleonin perääntymisen kaltainen 
vetäytyminen länteen, joskin se nyt tapahtui jatkuvia viivy- 
tystaisteluja käyden, mutta suurelta osin samanlaisissa pak- 
kasissa ja lumimyrskyissä, joita Venäjän ilmastoon tottu- 
mattomat ranskalaiset v. 1812 saivat kestää. 

Näiden viivytystaistelujen katkeruuden ja rasitukset sai 
runsain määrin kantaa myös divisioona Wiking, joka omilla 
lohkoillaan jälkijoukkona taistellen vetäytyi Kaukasiasta 
Donin yli Rostoviin viimeisenä joukko-osastona. Näihin tais- 
teluihin otti osaa myös Suomalainen Vapaaehtoispataljoona 
jatkuvassa kosketuksessa hyökkäävään vihollisarmeijaan. 

Saatuaan marssikäskyn uudenvuoden päivänä pataljoona 

lähti klo 02.20 TSikolasta pohjoiseen sijaitsevaan Leskenin 
kylään. Tarkoituksena oli irtautua jo 01.00, mutta samaan 
aikaan alkanut venäläisten hyökkäys piti ensin torjua. Venä- 
läisten huomaamatta tapahtui irtautuminen pimeän suojassa 
ja pataljoona vetäytyi uusiin asemiin n. 3 km pohjoiseen. 
Asemista oli hyvät tähystysmahdollisuudet Toldsgunin ja 
Tsikolan kyliin. Aamulla klo 09.00 uudisti vihollinen hyök- 
käyksensä tehokkaan tulivalmistelun jälkeen suomalaisten jo 
jättämään kylään. Suomalaiset seurailivat kylän valtausta 
huvittuneina asemissaan. Iltapäivällä lähestyi suomalaisten 
asemia 30-miehinen vihollisen ratsupartio, joka joutui suo- 
raan meikäläisten väijytykseen ja tuhoutui siinä. Klo 16.30 
lähti pataljoona automarssille Leskenistä Baksaniin ja edel- 
leen Pjatigorskin kaupunkiin ajaen tätä n. 80 km:n matkaa 
yli 12 tuntia valtavien ruuhkautumien vuoksi. Monien divi- 
sioonien kolonnia oli liikkeellä länsi- ja pohjoissuuntiin. 

Marssikäsky Stalingradiin oli edelleenkin voimassa, ja divi- 
sioona Wiking pyrki sinne niin nopeasti kuin huonot tiet ja 
niillä oleva valtava ajoneuvojen paljous salli. 3. 1. pataljoona 
yöpyi Pjatigorskissa, 4. 1. Aleksejevkassa, 6. 1. se tuli Voro- 
silovin kaupunkiin jääden sinne 9. 1. 43 asti. 

Vorosilovissa oli pojillamme tilaisuus tutustua kaupunkiin 
ja tehdä ostoksia sen »basaarissa» eli kauppatorilla. Hintataso 
näillä sodan runtelemilla seuduilla oli perin korkea: 100 gr 
suolaa — 14 RM, litra maitoa — 3 RM, leivos — 3 RM, kilo 
voita — 43 RM. 

9. 1. 43 yöpyi pataljoona Besopassnojessa, lähtien sieltä 
aamuvarhaisella Rassvilnojeen. Kolonnan autot ajoivat n. 
100 m:n etäisyyksillä toisistaan ilmavaaran vuoksi. Matkalla 
havaittiin myös venäläisten partiotoimintaa. 10. 1. yöpyi 
pataljoona Rassvilnojeen ja lähti seuraavana päivänä Salskin 
kautta Rebritsanskin kylään, jossa n. 1-2 km:n etäisyydellä 
jo olivat viholliset asemissaan. Pataljoona asettui taistelu- 
vartioon, jossa sitä häiritsivät vihollislentokoneet pommeil- 
laan ja kk- tulella. 12. 1. joutui pataljoona varmistamaan Or- 

lovskajan kylää, johon vihollinen ampui mm. Stalin-uruil- 
laan. 

Yhä pohjoisemmaksi jatkui marssi kohti Stalingradia ja 
pataljoona eteni vielä kymmenisen kilometriä Orlovskajasta 
ohi palavan kylän, jonka venäläiset olivat vetäytyessään 
sytyttäneet tuleen. 

14-15. 1. 43 oli pataljoona Donskojessa asemissa kylän lai- 
dassa, johon vihollisen odotettiin hyökkäävän panssareillaan. 
Edessä oli palavia kyliä ja vihollinen tulitti maastoa Stalin- 
uruillaan. 

14. 1. 43 oli Wiking-divisioona saanut käskyn luopua mars- 
sistaan Stalingradiin. Tämä vaikutti ratkaisevasti divisioonan 
ja sen ohella suomalaispataljoonan myöhempiin vaiheisiin. 
Stalingradin kohtalo oli jo tällöin sinetöity. Venäläisten saar- 
torengas sen ympärillä oli sulkeutunut jo 23. 11. 42, mutta se 
jatkoi toivottomissa olosuhteissa taisteluaan suurta ylivoimaa 
vastaan 1. 2. 43 asti, jolloin sotamarsalkka Paulus antoi käs- 
kyn vastarinnan lopettamisesta. Ne vähäiset voimat, jotka 
Saksan sodanjohto saattoi vapauttaa Kaukasian sotanäyttä- 
möltä, eivät mitenkään olisi pystyneet muuttamaan tilan- 
netta Stalingradissa, vaan olisivat nekin joutuneet samaan 
tuhoon. Hetki oli liian myöhäinen, jotta Saksan sodanjohto 
olisi enää voinut korjata erehdyksiään vastustajan aliarvioi- 
misessa. Puna-armeija oli saanut aloitteen käsiinsä ja piti sen 
hallussaan hellittämättä. Samalla kun se jatkuvasti sai valta- 
via miehistötäydennyksiä rintaman selustasta, oli sen liitto- 
laisten sotateollisuutta kiihdytetty huippuunsa. Puna-armei- 
jan aseistus ja muonitus osoitti jatkuvaa parantumista sodan 
kehittyessä loppuvaiheitaan kohti. 

15. 1. 43 lähti suomalaispataljoona viimeisenä osastona 
Donskojen kylästä, joka kummankin puolen käyttämän »pala- 
neen maan» taktiikan mukaisesti oli sytytetty tuleen. 30° C 
pakkasessa suuntautui ajo Proletarskajaan, mutta vain osa 
miehistöstä sai majoittua kaupunkiin muiden asettuessa var- 

Rannattoman aron 
laitaan Izjumin edus- 
talle oli kiireesti 
laitettava puolustus- 
asemat. 



Vihollinen pyrkii 
Izjumin suuntaan. 
Tässä luutn. Mauri 
Sartio tarkkailee 
vihollisen liikkeitä 
kiikarilla; Kallio ja 
Räväsmäki kaivaval 
kiireesti pesäkettä. 




Lähtö viimeiseen 
vastahyökkäykseen 
panssarien tukemana 
Izjumin seudulla. 



Arolla etuvartiossa oleville 
kuljetettiin muonaa 
troikalla. 


Suomalaispataljoonan 
viimeisessä taistelussa 
haavoittui vielä kerran 
kapt. Tauno Pohjanlehto 
Tässä hän vetää työruk- 
kaset käsiinsä ennen 
taistelun alkua. 

10. 4. 1943 irroitettiin pataljoonamme jäännökset Donetsin rinta- 
malta ja kuljetettiin Saksan kotialueelle. Vapaaehtoistemme tuhan- 
sien kilometrien pituinen tajstelu^en tie oli päättynyt. 





SS-kasarmin portti 
Wetzelsdorffissa. 


Täydennyskomppanian 
päällikkö yliluutn. 
Schröder (oik.) ja kompp. 
vääpeli Jahn, mukavia ja 
pidettyjä miehiä 
kumpikin. 

mistukseen 5-6 km kaupungista arolle jäätävässä itätuulessa 
ja pakkasessa. Tammikuun 16. päivän aamu vaikeni kyl- 
mänä ja kirkkaana joukkueen vahvuisen suomalaisosaston 
jäädessä Proletarskajan edustalle viivyttämään tulossa ole- 
vaa vihollista. Tiedustelu ilmoitti venäläisten etenevän Prole- 
tarskajan suuntaan leveällä kaistalla. 

Tällä välin oli vahvoja venäläisosastoja edennyt Proletar- 
skajan ja Salskin välistä. 18. 1. 43 näkyi suomalaisten ase- 
miin selvästi, kuinka venäläiset ryhmittyivät hyökkäykseen 
n. 4-5 km:n päässä Proletarskajasta. Pataljoonamme valmis- 
tautui ottamaan hyökkääjät vastaan, mutta klo 18 se sai 
määräyksen siirtyä Jekaterinovkan kylään ja toinen patal- 
joona otti sen lohkon haltuunsa. 

Jekaterinovka oli vahvojen vihollisosastojen miehittämä, 
ja 19. 1., jolloin pataljoonamme aamuhämärissä ajoi kylän 
laitaan, sen toisessa laidassa oli 3-4000 vahvuinen vihollis- 
osasto. Pataljoonamme sai käskyn valloittaa kylän, ja klo 
09.00 se alkoi edetä kylään ja oli ennen pitkää tulikosketuk- 
sessa viholliseen. Talo talolta eteni suomalaisten hyökkäys ja 
tuhosi tai työnsi viholliset kylän toiseen laitaan, jossa oli 
korkeahko jyrkänne. Sen suojaan oli venäläisvoimia ryhmit- 
tynyt hyökkäykseen tiheänä laumana, ja suomalaisten saatua 
konekiväärinsä asemiin jyrkänteen reunoille kaatui vihollisia 
kuin heinää. Taistelut kylässä muodostuivat usein kiihkeiksi 
lähitaisteluiksi, jotka vaativat raskaat uhrit myös suomalais- 
pataljoonasta. Kaatuneiksi ilmoitettiin vapaaehtoiset Keijo 
Aalto, Veikko Mattila, Uuno Lätti, Toivo Pehkonen, Otto 
Myllymäki ja Aarre Kivinen. Salskin ja Jekaterinovkan vä- 
lillä kaatuivat vapaaehtoiset Eino Sokka ja Aalto Suomalai- 
nen sekä Donskoista irtautumisen jälkeen 15. 1. 43 Veikko 
Kauhanen ja Pentti Jokinen. Pataljoonan saksalaiset mukaan 
lukien oli kaatuneiden lukumäärä Jekaterinovkassa toista- 
kymmentä, mm. 2. komppanian urhoollinen päällikkö Porsch 
kaatui täällä. 

Ensimmäisenä hyökkäyspäivänä ei Jekaterinovkan laajaa 

kylää saatu täysin puhdistetuksi ja seuraavana päivänä jatkui 
hyökkäys päättyen kylän lopulliseen valtaukseen. 

Pataljoonan haavoittuneet joutuivat näissä taisteluissa vai- 
keaan tilanteeseen sanitäärienkin haavoituttua. Haavoittu- 
neet yritettiin viedä autolla JSP:lle, mutta sielläkään ei apua 
enää saatu, vaan haavoittuneet vietiin autoilla 18 km:n pää- 
hän Salskiin. Sieltäkin oli kenttäsairaala jo evakuoitu länteen 
päin, ja haavoittuneiden oli ajettava edelleen autoilla toiset 
18 km päästäkseen sairasjunaan, joka oli juuri lähdössä Ro- 
stoviin. Vasta kahta vuorokautta myöhemmin, junan saavut- 
tua Stalinoon vietiin vaikeammin haavoittuneet junasta si- 
dottaviksi ja siirrettiin Stalinon haavoittuneiden kokoamis- 
sairaalaan. Sielläkin vallitsevan äärettömän työmäärän vuoksi 
pääsivät poikamme sidottaviksi kunnollisesti vasta päivää 
myöhemmin. — Venäläisten ankaran painostuksen vuoksi 
olivat sidontapaikat ja sotilassairaalat suunnattomasti yli- 
kuormitetut rintaman läheisyydessä, ja vasta Saksan koti- 
alueen sairaaloissa saivat haavoittuneet asianmukaisen ja hy- 
vän hoidon. 

Näihin aikoihin olivat venäläiset jo saaneet Stalingradin 
saarron täysin tiiviiksi ja voineet vapauttaa vahvoja armeija- 
osastoja hyökkäämään länteen päin. Näiden osastojen tun- 
keutumista länteen joutui nyt Wiking siihen kuuluvine suo- 
malaisineen hidastamaan, jotta Kaukasian alueella olevat 
saksalaiset joukot olisivat saaneet aikaa vetäytyä Rostovin 
kautta Donin länsipuolelle. 

Proletarskajan taistelun jälkeen vetäytyi suomalaispatal- 
joona jälkivarmistuksena jatkuvia viivytystaisteluja käyden 
Salskin kautta Zelinaan, jossa se joutui 22. 1. 43 vastahyök- 
käyksellä pelastamaan divisioonan saarroksiin jääneitä pans- 
sareita sekä 23. 1. 43 torjumaan venäläisten hyökkäyksen 
Zelinaan. Näissä taisteluissa kaatuivat mm. Aarre Kaleva ja 
Kaj Kesäjärvi monien muiden haavoittuessa. 

24. 1. 43 ajoi koko Wiking-divisioonan kolonna pimeässä 
Jegorlysnajan kylään tietämättä, että se oli vihollispanssa- 

reiden miehittämä, mutta pääsi irtautumaan suurempia tap- 
pioita kärsimättä. Jälkivarmistuksessa ollen ja lohkollaan 
viimeisenä vetäytyessään joutui suomalaispataljoona vielä 
25-26. 1. Metsetinskajan kylän kolhoosin alueella saarroksiin 
ja kävi jälleen ankaria taisteluja monikymmenkertaista yli- 
voimaa vastaan, jolloin suomalaisista kaatuivat Eino Järvi- 
nen ja Eino Elomaa. Seuraavana päivänä, divisioonan pans- 
sarien iskiessä yhteen kovassa taistelussa venäläisten panssa- 
reiden kanssa, kaatuivat samalle seudulle jälkivarmistukseen 
jätetystä 2. komppaniasta vapaaehtoiset Pentti Sipiläinen ja 
Eino Pätilä. 

Koko helmikuun ajan jatkui vetäytyminen länteen viivy- 
tystaistelujen merkeissä. Venäläiset jatkoivat hyökkäystään 
vereksin voimin ja koettaen sisukkaasti estää saksalaisten 
peräytymistä Donin länsipuolelle. Suomalaispataljoona joutui 
jatkuvasti moniin kiivaisiin taisteluihin, ja yhä useammat 
sen vapaaehtoisista saivat kiireessä tehdyt vaatimattomat 
sotilashautansa lukuisten saksalaisten aseveljiensä kerällä tä- 
män vetäytymisvaiheen aikana. Kagalnitskajan taistelussa 
helmikuun 2. p:nä kaatui Antti Aalto ja yliluutnantti Kaarlo 
Kuutti. Samassa taistelussa joutuivat kadoksiin, todennäköi- 
sesti vihollisen alueelle kaatuneina, Olavi Nyrke ja Osmo 
Syreeni. 

Taisteluissa Bataiskin lähellä kaatui 5. 2. Tauno Päivinen, 
11. 2. Datsanskin luona lähellä Grisinoa Risto Pöntinen ja 
Tuovi Viljakainen, 12. 2. Novo-Aleksandrovissa Grisinon luo- 
na Erkki Linkopuu, Paavo Vuolento ja Eino Äkerman sekä 
samana päivänä Gubinissa lähellä Grisinoa Veikko Alhainen. 

Helmikuun 18. p:nä käydyssä taistelussa Novo-Pavlovkassa 
kaatui vielä Alpo Vellonen. Edellä mainituissa taisteluissa 
haavoittuneet olivat vähentäneet pataljoonan vahvuuden 
muutamaksi joukkueeksi. 

Venäläisten vastustamaton offensiivi jatkui. 14. 2. 43 he 
valloittivat jälleen Rostovin kaupungin. Division-Wiking ve- 
täytyi Donin padon ylitse länsipuolelle, siirtyi sieltä Stalinoon 


219 



Terekille ja takaisin 

ja edelleen pohjoiseen Donetsin länsirannalle Izjumin korkeu- 
delle. Vielä Griäinon ja Izjumin väliset taistelutkin vaativat 
uhrinsa, mm. pataljoonan viimeisessä hyökkäyksessä Izjumin 
edustalla 12. 3. 43 haavoittui 2. komppanian päällikkö, yli- 
luutnantti Tauno Pohjanlehto. 

Puna-armeijan hyökkäysvoima tyrehtyi tämän jälkeen sak- 
salaisten vetäydyttyä jälleen Mius-joelle Taganrogin korkeu- 
delle. Kun Saksan sodanjohto alkukesästä 1943 jälleen alkoi 
kesähyökkäyksensä itään, suoritettiin Waffen-SS:n kunniak- 
kaasti taistelleissa muodostelmissa suuria uudelleenjärjeste- 
lyjä. Mm. Nordland-rykmentti muodostettiin nyt SS-Panzer- 
grenadierdivision Nordlandiksi. Division Wikingin komentaja 
kenraaliluutnantti Steiner korotettiin kenraaliksi ja nimitet- 
tiin armeijakunnan komentajaksi. 

Suomalaisen Vapaaehtoispataljoonan kaksivuotinen palve- 
lusaika oli kulumassa umpeen. Pataljoonaa ei enää määrätty 
osallistumaan kesähyökkäykseen 1943. Huhtikuun 10. p:nä 
se jätti asemansa Donetsin rintamalla ja siirtyi Karlovkan ja 
Pultavan kautta rintaman selustaan. 

Wikingin veteraanien taistelujen tie kaukana kotimaastaan 
oli päättynyt. Tinkimättä vaikeimmissakin tilanteissa, silmä- 
tysten kuoleman kanssa lukemattomia kertoja olivat mie- 
hemme pitäneet vöittensä solkiin kirjoitetun Waflen-SS:n 
tunnuslauseen ja velvoituksen: »Meine Ehre heisst Treue» — 
Kunniani on uskollisuus. 

Kunnialla ja uskollisesti oli vapaaehtoispataljoona täyttä- 
nyt ne vaatimukset, jotka isänmaa sille asetti lähettäessään 
sen edustamaan suomalaista sotilasta vieraan maan armei- 
jaan. 

Toisen maailmansodan päätyttyä Saksan täydelliseen tap- 
pioon ja sen kansallissosialistisen hallitsevan ryhmän tuhoon 
paljastui maailmalle järkyttäviä todisteita Saksassa harjoite- 
tusta rotuvainosta sekä erikoisesti juutalaisiin kohdistetusta 
joukkotuhoamisesta. Vaikka kansallissosialistiselta taholta 
olikin harjoitettu räikeää juutalaisvastaista vainopropagan- 
daa ja vaikka juutalaisia oli vangittu, karkoitettu ja heidän 
omaisuuksiaan takavarikoitu, uskottiin heidän tulleen siirre- 
tyiksi Saksan valloittamille alueille työpalvelukseeu. Vasta 
sodan päätyttyä paljastui Saksan kansallekin tyrmistyttä- 
vänä tosiasiana miljoonien juutalaisten surmaaminen sitä 
varten rakennetuissa kuolemanleireissä. 

Luonnollista on, että Nurnbergin sotasyyllisyys- ja sota- 
rikollisoikeudenkäynnissä yritettiin saada teoistaan vastuu- 
seen ne, jotka olivat syyllisiä mainittuihin epäinhimillisiin 
tekoihin. Valitettavaa tässä yhteydessä oli kuitenkin se, että 
oikeutettuihin rangaistusvaatimuksiin sekoitettiin poliittista 
kostonhalua ja vastuuseen tehdyistä hirmuteoista yritettiin 
vetää nekin, jotka eivät olleet edes tietoisia mitä salaisissa ja 
tarkkaan vartioiduissa tuhoamisleireissä tehtiin. 

Voittajavaltojen katkeruus ja kostonhalu kohdistui luon- 
nollisestikin niihin piireihin, jotka olivat tukeneet kansallis- 
sosialistista hallitusta. Kun tässä yhteydessä on mitä räi- 
keimmin esitetty valheellisia syytöksiä Waffen-SS-järjestöä 
vastaan ja tehty yrityksiä diskriminoida tämä puhtaasti soti- 
laallinen organisaatio, on syytä esittää eräitä tosiasioita tä- 
män järjestön synnystä ja laadusta. Ilmeisesti on meilläkin 
omaksuttu monia ulkomailla levitettyjä käsityksiä Waffen- 

SS:n osallisuudesta mainittuihin rikollisiin tekoihin tunte- 
matta asioiden todellista laitaa. 

Kansallissosialistisen puolueen valtaan pääsyä oli alussa 
tukenut sen sotilaallisesti järjestetty SA-järjestö (= Sturm- 
abteilungen), jonka keskuudessa myöhemmin oli esiintynyt 
poliittisia erimielisyyksiä. Tämän rinnalle oli puolue perusta- 
nut tavallaan rinnakkaisjärjestön, Allgemeine-SS, lyhyemmin 
kutsuttuna Schutzstaffel, suojajoukot. Tämä oli vapaaehtoi- 
suuden pohjalle perustuva kansalaisjärjestö, johon kuulumi- 
sen edellytyksenä oli kansallissosialistisen puolueen jäsenyys. 
Järjestön tehtävänä oli suojella puoluetta sekä sisältä että 
ulkoa päin uhkaavia vaaroja vastaan. Ennen pitkää alkoi tä- 
män järjestön keskuudessa esiintyä tendenssiä, paitsi puoluepo- 
liittisia ryhmittymiä, myös katolisuutta sekä muita kansainvä- 
lisiä liikkeitä vastaan Saksan alueella. Se muodosti oman, marxi- 
laisesta materialismista erillään olevan ateistisen ohjelmansa, 
jossa uskonto yritettiin korvata germaanisten ja pohjoisten 
kansojen mytologialla. Kristinopin nöyryys, alistuvaisuus ja 
pelko kuolemanjälkeisestä vastuusta koetettiin korvata uudel- 
la maailmankatsomuksella, jossa germaanisella rodulla oli etu- 
oikeutettu asema muihin kansoihin nähden ja jossa mieskoh- 
tainen kunto, ritarillisuus ja ehdoton kuuliaisuus Saksan joh- 
tajille oli korkein laki. Itse asiassa eivät keisarivallan aikuiset 
valtiolliset ihanteet olleet paljonkaan muuttuneet. »Deutsch- 
land iiber alles» oli edelleenkin heidän ohjelmissaan tärkeintä. 

Allgemeine SS:n — yleisen SS-järjestön — rinnalle kehittyi 
myöhemmin Waffen-SS, eli aseellinen SS-järjestö, jonka syn- 
tymäaikana voidaan pitää maaliskuuta 1935. Kun Hitler täl- 
löin julisti Saksan valtiopäivillä Saksan sotalaitoksen uudel- 
leen perustetuksi ja ilmoitti armeijan vahvuudeksi 36 divi- 
sioonaa, hän mainitsi tähän lukuun sisältyvän yhden Waffen- 
SS:n divisioonan. Sotilaallisesti katsoen se ei kuitenkaan ollut 
erikoismuodostelma tai armeija, koska sillä ei ollut omaa 
komentoesikuntaansa tai yleisesikuntaansa, huoltoelimiä tai 
reservejä eikä myöskään raskasta aseistusta. Tämän divi- 

sioonan luonne jäi joksikin aikaa epäselväksi, koska Hitler ei 
määritellyt sitä sen paremmin armeijaan kuin poliisivoimiin- 
kaan kuuluvaksi, vaan piti sen omaan käyttöönsä varattuna. 

Waffen-SS:n riveissä palveltu aika vahvistettiin asevelvol- 
lisuuden suoritukseksi ja palvelusajaksi määrättiin 4 tai 12 
vuotta, upseereille 25 vuotta. Palkkaus vastasi armeijan 
palkkausta. 

Vasta v. 1938 määrättiin selvät rajat Allgemeine-SS:n ja 
Waffen-SS:n välille. Ensin mainittu määrättiin puolueen ja 
poliisin reserviksi ja käyttöjoukoiksi, Waffen-SS sensijaan 
armeijan yhteydessä toimiviksi yksiköiksi. Näihin aikoihin 
perustettiin Waffen-SS:lle omia upseeri- ja aliupseerikouluja 
sekä oma lääkintäjärjestö. Päällystövaihtoja armeijan ja 
Waffen-SS:n välillä suoritettiin runsaasti, ja korkeamman 
päällystönsä sai Waffen-SS suoraan armeijan upseeristosta. 
Poliittisen koulutuksen pääpaino pantiin, samoin kuin ar- 
meijankin maailmankatsomuksellisessa koulutuksessa, kom- 
munismin vastustamiseen. 

Ennen sodan alkua v. 1939 oli Waffen-SS:n vahvuus ar- 
meijan eli Wehrmachtin joukkoihin verrattuna 1 : 35 ja sodan 
syttyessä 1 : 60. 

Allgemeine-SS:n alaisuuteen kuuluneet aseistetut joukot 
käsittivät v. 1936 3600 miestä ja kasvoivat vuoteen 1939 
mennessä 7400 mieheen. Tämä joukko määrättiin poliisi- 
reserviksi, ja sen tehtäviin kuului myös v. 1933 perustettu- 
jen keskitysleirien vartiointi. 

Kun Waffen-SS-joukkoja on tahdottu häpäistä sillä, että 
niillä muodollisesti oli sama ylipäällikkö kuin Allgemeine- 
SS:llä ja poliisivoimilla, Heinrich Himmler, on tässäkin otet- 
tava huomioon se tosiasia, että vain Allgemeine-SS:n joukot, 
keskitysleiri- ja poliisireservin henkilöstö, olivat suoranai- 
sesti Himmlerin käskyvallassa. Waffen-SS:n muodostelmat 
oli koko sodan ajan poikkeuksetta alistettu Wehr- 
machtin armeijakuntiin ja ne täyttivät sotilaalliset velvolli- 
suutensa rintamilla Wehrmachtin korkeimpien esikuntien ja 

rintamakomentajien alaisina, Himmlerin ylipäällikkyys Waf- 
fen-SS-muodostelmiin nähden jäi yksinomaan muodolliseksi 
laadultaan. 

Saksan kansallissosialistisen hallituksen kukistuttua ja sen 
saksalaistenkin vastustajien yhtyessä voittajavaltojen kanssa 
syyttämään »kolmannen valtakunnan» johtavia miehiä, ei 
Waffen-SS ja sen johtajat suinkaan säästyneet monenlaisilta 
syytteiltä. Vähiten kohdistui niitä kuitenkin Wiking-divisioo- 
naan ja sen komentajaan kenraali Steineriin. Steiner kutsut- 
tiin Nurnbergin oikeudenkäyntiin vain todistajan ominaisuu- 
dessa eräässä hänen alaistaan koskevassa syytteessä, jonka 
kansainvälinen tuomioistuin hylkäsi tarkoituksellisesti val- 
heellisena ja perättömänä. Kenraali Steineria itseään ei syy- 
tetty mistään, ja vapauduttuaan sotavankeudesta kilpaili- 
vat sekä englantilaiset että amerikkalaiset hänen sotilaalli- 
sesta asiantuntemuksestaan, joskin turhaan. 

Ainoatakaan SS-Division Wikingiin kuulunutta henkilöä ei 
tuomittu sotarikoksista. 

Sodan päätyttyä kohdistivat Saksan vasemmistoainekset 
kostotoimenpiteitään myöskin entisiin Waffen-SS:n sotilaisiin 
eväten heiltä mm. invalidieläkkeitä. Tämä kausi on kuitenkin 
jo kauan sitten Saksassa sivuutettu, ja osoituksena siitä voi- 
daan mainita mm. kuuden entisen SS-upseerin toiminta mi- 
nistereinä Bonnin hallituksessa. 

Suomalaisten entisen divisioonankomentajan, kenraali Felix 
Steinerin saama arvonanto käy selville siitäkin, että hänet 
asetettiin ehdolle kenraalien von Wenekin ja Speidelin ohella, 
kun Saksan nykyisen armeijan ylipäällikön virka täytettiin. 

Ensimmäinen sotaan osallistunut Waffen-SS:n muodostel- 
ma oli lokakuussa 1939 muodostettu SS-Leibstandarte »Adolf 
Hitler», joka moottoroituna rykmenttinä ja myöhemmin divi- 
sioonana osallistui sotaan Ranskassa ja Puolassa. Sodan 
puhjettua muodostettiin uusia divisioonia ja Waffen-SS:n 
kokonaisvahvuus kasvoi n. 100 000 mieheksi lisääntyen sit- 
ten joulukuuhun 1944 mennessä 950 000 mieheksi. Näistä oli 
n. 500 000 vapaaehtoisia muiden ollessa kutsunnan kautta 
otettuja. Kokonaismäärästä oli 400 000 saksalaisia Saksan 
alueelta, 310 000 ns. sudeettisaksalaisia, mm. Unkarista, Ro- 
maniasta yrn., sekä yli 200 000 vapaaehtoisia melkein kaikista 
Euroopan maista. 

Ilmeistä on, että Saksan kansallissosialistinen puolue halusi 
Waffen-SS-joukoilla hankkia poliittista mainetta ja etua. Toi- 
saalta se halusi tehdä propagandaa niiden täysin vapaaehtoi- 
sesta laadusta ja toisaalta se pyrki hankkimaan sotilaallista 
kunniaa käyttämällä näitä joukkoja vaikeimmissa läpimurto- 
ja torjuntataisteluissa. Tätä vahvistaa Waffen-SS-joukkojen 
erikoisen suuret tappiot, jotka jo joulukuussa 1944 olivat 
lähes 350 000 kaatunutta tai pysyvästi taistelukyvyttömäksi 
tullutta. Aselevon jälkeen ei tarkkoja numeroita Waffen-SS:n 
tappioista ole käytettävissä, mutta yleisesti tiedetään van- 
giksi joutuneiden SS-sotilaiden itärintamalla tulleen heti am- 
mutuiksi, ja todisteeksi heidän »sotarikollisuudestaan» riitti 
käsivarteen tatuoitu lääkintähuolloista veriryhmää osoit- 
tava merkintä. 

Waffen-SS:n muodostelmissa oli erikoinen kansainvälisyy- 
den leima niissä palvelevien kymmenien eri kansallisuuksien 
ansiosta. Tämä pohjautui Saksan taholta tehtyyn propagan- 

daan »Uudesta Euroopasta», jolla vedottiin eri maiden isän- 
maalliseen nuorisoon ja kommunisminvastaiseen sivistyneis- 
töön. Sen lähimpänä tavoitteena oli kommunismin vaaran 
poistaminen Euroopasta ja jonkinlainen »Euroopan Yhdys- 
valtojen» muodostaminen sodan päätyttyä. Kaikille Euroo- 
pan kansoille luvattiin tässä propagandassa oma erikoisase- 
mansa Euroopan poliittisessa ja taloudellisessa kokonaisuu- 
dessa. Sodan päättyessä Saksan voittoon olisi Saksa epäile- 
mättä ottanut johtoaseman Euroopan politiikassa. Sen saattoi 
jo havaita Hitlerin, Rosenbergin ja Bormannin puheista, vaik- 
ka valtiopropaganda vielä sodan aikana pidättäytyikin pit- 
källe menevistä kaavailuista. Joka tapauksessa kommunis- 
minvastainen taistelu muodostui Saksan propaganda-aseeksi, 
joka veti vapaaehtoisia sotilaita Waffen-SS;n lippujen alle 
Tanskasta, Hollannista, Norjasta, Suomesta, Ruotsista, Rans- 
kasta, Espanjasta, Englannista, Romaniasta, Slovakiasta, 
Bulgariasta, Belgiasta, Turkista, Galitsiasta, Liettuasta, Lat- 
viasta, Virosta, Albaniasta, Kroatiasta, Unkarista, Italiasta, 
Kreikasta, Luxemburgista ja joistain muistakin maista. Waf- 
fen-SS:n riveissä taistelivat omina muodostelminaan sodan 
loppuaikoina mm. Itä-Turkestanilainen, Kaukasialainen ja 
Intialainen legioona, Norjalainen Hiihtopataljoona, 2 täydel- 
listä romanialaista pataljoonaa ja 1 bulgarialainen pataljoona 
sekä 3 venäläistä kasakkadivisioonaa; edelleen omina muo- 
dostelminaan Vapaaehtoinen SS-Panssarikrenatööriprikaati 
»Nederland», ranskalainen Vapaaehtoinen SS-Hyökkäyspri- 
kaati »Gharlemagne» ym. — Viimeksi mainitun muodostel- 
man ranskalaiset vapaaehtoiset kommunisminvastustajat ot- 
tivat osaa Berliinin viimeisten päivien katutaisteluihin aivan 
erikoisella sitkeydellä ja osoittivat käytännössä, että ranska- 
laisten ja saksalaisten väliset vuosisataiset vihat oli unoh- 
dettavissa yhteisen vaaran uhatessa. 

Waffen-SS:n joukot olivat alussa pääasiassa kevyitä, no- 
peaan hyökkäyssotaan koulutettuja moottoroituja divisioo- 
nia, mutta sodan puhjettua ne saivat monipuolisempaa aseis- 

tusta, kuten rynnäkkö tykistöä, kevyttä ja raskasta kenttä- 
tykistöä ja ilmatorjunta-aseistusta. Niihin muodostettiin 
myös panssariosastoja, alussa panssareilla tyyppiä III ja IV, 
ja myöhemmin ne saivat myös Panther- ja Tiger- tyyppisiä 
panssareita. Vuoden 1942 lopulla sai Waffen-SS myös ns. 
Nebelwerfer-aseistusta eli raskaita sarjakranaatinheittimiä. 
Myös uusia aselajeja perustettiin, kuten pioneeriosastoja, 
vuoristojääkäriosastoja, viesti- ja panssarintorjuntaosastoja 
jne. Lukuisat upseeri- ja aliupseerikoulut sekä eri aselajien 
koulutuskeskukset huolehtivat henkilökunnan sotilaallisesta 
ja teknillisestä koulutuksesta. 

Kaikkien maiden armeijojen aselajeissa ja joukko* osastoissa 
vallitsevat perinnäistavat ja vanhat aselajien traditiot, siinä 
suhteessa ovat sotalaitokset yhtä vanhoillisia institutioita 
kuin paavillinen kirkko. Kun Waffen-SS-joukkoja perustet- 
tiin, otettiin niiden esikuvaksi vanhat keisariajan Totenkopf- 
Husaren, pääkallohusaarien rykmentti, joka muinoin erikoi- 
sella hyökkäyshengellään oli saavuttanut kuolemattoman 
maineen. Waffen-SS:n kokardiksi otettiin sama pääkalloko- 
kardi, joka aikoinaan oli koristanut näiden »Mustien Husaa- 
rien» harjastöyhtöisiä päähineitä. Samaa hyökkäyshenkeä alet- 
tiin myös opettaa kaikessa koulutuksessa Waffen-SS:n soti- 
laisiin. Vastustajien ja vihollistenkin oli myönnettävä, että 
tässä oli onnistuttu. Jopa englantilaiset antoivat näille soti- 
laille kunnianimityksen »Blitzmänner» jouduttuaan taisteluun 
heidän kanssaan Dunkerquessa. Samoin antoivat amerikka- 
laiset täyden tunnustuksen Waffen-SS:n joukoille urhoolli- 
sina ja ritarillisina vastustajina. Aselevon jälkeen kiirehti 
Ranska värväämään Muukalaislegioonaansa kaikki entiset 
SS-miehet Saksan armeijan parhaina sotilaina. Sotilaallisena 
tunnustuksena on ymmärrettävä myös SS-miesten puna-ar- 
meijan taholta saama kohtelu. 

Häikäilemätöntä hyökkäyshenkeä ja kuolemanhalveksun- 
taa onnistuttiin todella näihin valiojoukkoihin istuttamaan. 
Sitä todistaa parhaiten Ranskan sotaretkellä annetut kuusi 

ensimmäistä Rautaristin Ritariristiä. Niiden saajat olivat 
kaikki SS-muodostelmien jäseniä. Waffen-SS:n maine kasvoi 
urhoollisina ja ehdottoman luotettavina joukkoina, joiden 
kanssa sotilaallisesta kunniasta pystyivät kilpailemaan vain 
Rommelin panssarijoukot ja eräät laskuvarjojääkärijoukot. 

Erikoista Waffen-SS:n sisäiselle järjestykselle oli sen lähei- 
nen suhde miehistön ja päällystön kesken. Tämä esiintyi jo 
esimiehen puhuttelussakin, jolloin arvonimen eteen ei liitetty 
»herraa», kuten muissa aselajeissa. Waffen-SS:n upseerit pyr- 
kivät olemaan urhoollisuudessa esikuvina alaisilleen, ja sen 
vuoksi upseeritappiot muodostuivatkin suhteettoman suu- 
riksi. Tämä koski myös korkeinta rintamapäällystöä: Waffen- 
SS:n 68:sta divisioonan komentajana tai sitä korkeampana 
johtajana toimineista kenraaleista kaatui vihollistulessa 28! 
Tällaisia numeroita ei mikään muu sotaan osallistunut ar- 
meija voi esittää. 

Oltakoon sotien tarpeellisuudesta maailmassa mitä mieltä 
tahansa, niin varmaa on, että sotilaallista kuntoa ja uhri- 
valmiutta tullaan pitämään arvossa niin kauan kuin kansat 
tarvitsevat sotalaitosta olemassaolonsa turvaamiseksi. Kun 
sodan päätyttyä tehtiin yrityksiä leimata Waffen-SS:n rin- 
tamajoukot, Saksan valiojoukkoina, jonkinlaisiksi sotarikolli- 
siksi vain sillä perusteella, että niillä sattui puoluehierarkian 
vuoksi olemaan muodollisesti sama ylipäällikkö kuin joillakin 
rintaman selustassa tihutöitä tehneillä kenttäsantarmisto-, 
Gestapo- ja keskitysleirien vartiojoukoilla, on se jyrkästi tor- 
juttava. Tähän velvoittaa Waffen-SS:n riveissä miehek- 
käästi taistelleiden ja kaatuneiden aseveljien muisto. 

WA FFEN-SS-JOUKOISSA 


Verrattuna muihin SS-joukoissa palveleviin kansallisuuk- 
siin saivat suomalaiset useitakin erikoisia etuja. Saksalaisten 
myönteinen asennoituminen suomalaisiin kuvastui yhtä hyvin 
sotilas- kuin siviilihenkilöiden suhtautumisessa vapaaehtoi- 
siimme. Sana »Finne» vaikutti monta kertaa taikasanan ta- 
voin Saksan byrokraattisissa virastoissa jotain virka-asiaa 
järjestettäessä. Suomen irtautumiseen asti sodasta syyskuussa 
1944 olivat suomalaiset Saksassa suosituimman kansakunnan 
maineessa. 

Rintamalle lähtönsä jälkeen joutui vapaaehtoispataljoo- 
namme luonnollisesti samanlaisiin kohtaloihin suursodan kuri- 
muksissa kuin mikä hyvänsä yksikkö, mutta sille annettiin 
vielä sittenkin eräitä erikoisia etuja muihin vapaaehtoisryh- 
miin nähden. 

Eräs tällainen oli SS:n johdon taholta myönnetty lupa 
suomalaisen sotilaspapin toiminnalle jo ennen kuin edes varsi- 
nainen pataljoonamme ehti rintamalle. Kuten jo edellä olen 
maininnut, sai suomalainen pastori, Berliinissä teologiaa opis- 
keleva Ensio Pihkala heti sodan alettua luvan lähteä suoma- 
laisten kenttäpapiksi Wiking-divisioonaan. Hänen kaadut- 
tuaan tuli hänen tilalleen kirkkoherra Kalervo Kurkiala, joka 
toimi kenttäpappina ja yhdysupseerina suomalaispataljoo- 
nassa sen kotiuttamiseen asti. — Vasta aivan sodan viime 
vaiheissa saivat jotkut islamilaiset muodostelmat vastaavan- 
laisen luvan oman kenttäpapin toiminnalle ateistisissa SS- 
joukoissa. 

Suomalaisen kenttäpapin mukana olo merkitsi erittäin pal- 
jon vapaaehtoisillemme heidän raskaitten vaiheittensa aika- 

na. He antoivat paljon moraalista voimaa ja kestävyyttä 
keskusteluissaan poikiemme kanssa, he pystyivät auttamaan 
monissa vaikeuksissa ohjeillaan ja neuvoillaan. Rintamaolois- 
sa, joissa kuolema yhtenään korjasi saalistaan, oli suomalai- 
sille lohdullista tietää, että kaatuneet saivat kaukana koti- 
maastaankin kotimaan tapojen mukaisen viimeisen siuna- 
uksen. 

Suomalaisten toivomukset otettiin mahdollisuuksien mu- 
kaan huomioon myös haavoittuneiden ja sairastuneiden hoi- 
dossa. Niinpä suomalaiset saivat omia potilaitaan varten 
oman sairaalaosaston Wienissä, Währingerg(irtel 97:ssä ole- 
vassa SS-sairaalassa. Tänne koottiin suomalaiset potilaat 
kaikista Saksan kotialueen sotasairaaloista, sikäli kuin hei- 
dän vammansa salli kuljetuksen rasitukset. Wienin sairaala- 
osastoon saatiin potilaitten viihtyisyyden vuoksi henkilökun- 
taakin Suomesta, joka oli erittäin tärkeä seikka hoidon kan- 
nalta, koska monet vapaaehtoisistamme eivät osanneet riit- 
tävästi saksaa. Sairaanhoitajina toimivat Wienin sairaala- 
osastolla sairaanhoitaja Helvi Piekkola sekä lääkintälotat 
Anita Veneskoski ja maisteri Helmi Joselin. 

Haavoittuneiden ja sairastuneiden viihdy tystyökin muo- 
dostui potilaiden Wieniin keskittämisen jälkeen helpommaksi, 
samoin kuin postiyhteys kotimaahan. 

Vuonna 1942 saatiin haavoittuneittemme hoidossa vieläkin 
enemmän parannusta aikaan, kun pataljoonalle saatiin lähet- 
tää Suomesta oma lääkäri ja pataljoonan kenttäsairaalaan 
kaksi sairaanhoitajatarta. Pataljoonan lääkäriksi tuli Suo- 
mesta lääkintäluutnantti Olli Somersalo, joka antoi apuaan 
haavoittuneillemme. Pataljoonamme ollessa Kaukasiassa 
työskenteli sen kenttäsairaalassa Kislovodskissa kaksi suo- 
malaista sairaanhoitajatarta, Laine-Maire Kyöstilä ja Liisa 
Berg, jotka lähtivät Saksaan samoin isänmaallisin vaikuttein 
kuin vapaaehtoisemmekin. Rintaman välittömässä läheisyy- 
dessä ja vaaroissa ehtivät he lievittää monien haavoittuneit- 
temme vaivoja. 

Erikoista kunnianosoitusta suomalaisia kohtaan merkitsi 
myös oman lipun vihkiminen suomalaispataljoonalle. Tie- 
tääkseni ei vastaavaa kunniaa suotu monillekaan ulkomaa- 
laisille muodostelmille. 

Erikoisetuna voidaan pitää sitäkin, että pataljoonamme 
sai oman suomalaisen täydennyskomppaniansa, johon sairaa- 
loista vapautetut haavoittuneet ja sairastuneet sijoitettiin ja 
josta heidät kotilomansa jälkeen lähetettiin uudelleen patal- 
joonaan. Täydennyskomppania sijoitettiin erittäin nykyaikai- 
selle ja kauniille kasarmialueelle Grazin kaupungin lähelle 
luonnonihanassa Steiermarkissa. Kaikeksi onneksi osui täy- 
dennyskomppanian päälliköksi vielä SS-yliluutnantti Schrö- 
der, joka suurella myötämielisyydellä ja ymmärtämyksellä 
suhtautui vapaaehtoisiimme. 

Oman suomalaisen postisensuurin perustaminen Waffen- 
SS:n kenttäpostisensuuriin auttoi suuresti postiyhteyksissä 
ja sensuroinnin nopeuttamisessa. 

Ainutlaatuisen myönnytyksen sai Suomalainen Vapaaeh- 
toispataljoona myös silloin, kun sen omalta taholta improvi- 
soitu yhdystoimisto Berliinissä vahvistettiin Waffen-SS:n 
pääesikunnan osastoksi. Tämä helpotti merkittävällä tavalla 
kaikenlaisten juoksevien asioiden hoitoa puhtaasti suomalai- 
sissa intresseissä, kuten taloudellisissa-, viihdytys- ja haa- 
voittuneiden jälkihuoltoa ym. koskevissa asioissa. 

Tällä kaikella oli huomattava poliittinenkin merkityksensä 
saksalaisten salliessa suomalaisten hoitaa omat asiansa omassa 
joukossaan. Minkäänlaista poliittista »aivopesua» tai kansallis- 
sosialistisia oppeja ei näin ollen myöskään suomalaisille yri- 
tetty antaa. Tällaisten seikkojen häiritsemättä saivat vapaa- 
ehtoisemme edustaa suomalaista taistelijaa vieraan maan ar- 
meijassa. Heitä kunnioitettiin sotilaina ja heidän annettiin 
elää omien tapojensa mukaisesti, vaikka ne useasti poikkesi- 
vatkin Saksan armeijan tavoista. 

Otettiinpa suomalaisten toivomus omien aseittenkin saan- 
nista huomioon, kun suomalaispataljoonalle hankittiin joukko 

Suomi-konepistooleja Kaukasian taisteluihin. Tämä, jos mi- 
kään, oli .huomattava myönnytys omien aseittensa parem- 
muuteen luottavien saksalaisten taholta. 

Kaikilla edellä mainituilla seikoilla oli suuri merkityksensä 
vapaaehtoistemme viihtymisessä Saksan sotavoimissa. Kun 
vapaaehtoisemme 2-vuotisen sopimusajan jälkeen oli siirretty 
takaisin Suomen armeijaan, halusivat varsin monet päästä 
takaisin Saksaan. Aikaisemmat vaikeudet ja pienet kahnauk- 
set saksalaisten kanssa oli unohdettu, samoin taisteluvaihei- 
den rasitukset ja vaarat. Jäljellä oli rehtiin ase veljeyteen 
perustuva arvonanto ja sellainen toveruus, joka syntyy vain 
yhteisessä taistelussa vuodatetusta verestä. 

Komppanian miehistä oli 
muodostettu laulukuoro, 
joka tässä antaa konsertin 
Grazin keskustassa 
Talviavun hyväksi. 


Tärkeä tekijä oli U. v. D. 
päivystävä aliupseeri. 
Tässä on arpa langennut 
Toivo Vainiolle. Mahdin 
merkkinä »pytty* päässä. 

Aliupseerien ja miehistön tuvat olivat tilavia ja valoisia 

Kolme keskeistä 
miestä, kapt. K. -E. 
Ladau, ev.luutn. K. 
Kurkiala ja kapt. T. 
Pohjanlehto. 


Kaksi vapaaehtois- 
liikkeessä tunnettua 
naista, vapaaherra - 
tar Ruth Munck ja 
rouva Siiri Tuomola, 






KENTTÄPAPPIMME JA 
YHDYSUPSEERIMME 


Erittäin suuri merkitys nuorten vapaaehtoistemme mieli- 
aloille ja henkiselle kestävyydelle oli oman yhdysupseerin ja 
sotilaspapin toiminta. Vapaaehtoistemme keski-ikä heidän 
lähtiessään Saksaan oli alle 20 vuotta, ja varsinkin »pataljoo- 
nan pojissa» oli paljon 17-18-vuotiaita. Useita nuorempiakin 
oli ikärajoituksesta huolimatta pujahtanut joukkoon. 

Heti sodan puhjettua ja saatuaan tietää suomalaisia vapaa- 
ehtoisia olevan Saksan itärintamalla oli silloin Berliinissä teo- 
logiaa opiskellut pastori, vänrikki Ensio Pihkala ilmoittautu- 
nut vapaaehtoisesti maanmiestensä sielunhoitajaksi divisioo- 
naan. Hän oli vielä nuori, kuitenkin jo talvisotaamme osallis- 
tunut upseeri, jonka ihanteellinen maailmankatsomus veti 
lähimmäisenrakkauden ja isänmaan palvelukseen. 

Rintamalla »divisioonan poikien» keskuudessa hän ehti toi- 
mia inhimillisesti katsoen varsin lyhyen ajan, mutta siinäkin 
ajassa hän ehti tehdä paljon. Nelisensataa miestämme taisteli 
silloin toisistaan erillään saksalaisiin yksikköihin hajoitettui- 
na. He olivat vailla tietoja kotimaan asioista ja tovereistaan, 
joista he olivat joutuneet erilleen. Suomalaisen yhdysupseerin 
ja sielunhoitajan tarve näissä oloissa oli ehkä suurempi kuin 
myöhemmin yhtenäisen suomalaisen joukon puitteissa. Pih- 
kala koetti parhaansa mukaan kerätä radiosta ja saksalai- 
sista lehdistä Suomen uutisia ja hankkia suomalaisia sanoma- 
lehtiä. Hän kävi jakamassa tietoja eri yksikköihin pojillem- 
me. Hän pyrki myös poistamaan kitkaa suomalaisten ja sak- 
salaisten välillä, milloin sellaista oli esiintynyt, ja keräsi aina 
tilaisuuden tullen miehiämme yhteisiin hartaushetkiin. Teh- 
tävä ei ollut niinkään helppo silloisen erittäin liikkuvan sodan- 

käynnin aikana Ukrainan lakeuksilla, niissä komppaniat saat- 
toivat liikkua satoja kilometrejä vuorokaudessa milloin mi- 
hinkin suuntaan. Ihmisenä hän vaikutti erittäin tasapainoi- 
selta, ja hän pystyi antamaan levollisuutta ja turvallisuuden- 
tunnetta kaikille, joiden kanssa hän joutui kosketuksiin. 

Viimeinen tapaamiseni hänen kanssaan on jäänyt mieleeni 
kauniina ja eheänä muistikuvana. Olin heinäkuun lopulla 
1941 käymässä etulinjoilta hänen luonaan divisioonan tais- 
telujohtopaikalla Smela-joen rannalla ja yövyin hänen teltas- 
saan. Aikaisin aamulla valmistimme yhteisen aamiaisen ja 
valmistauduin sen jälkeen lähtemään takaisin yksikkööni. 
Ennen lähtöäni Pihkala kertoi, että hänen kotonaan (hän oli 
Lappeenrannan rovastin Leo Gummeruksen poika) oli ollut 
tapana pitää pieni kotihartaus jonkun perheenjäsenen läh- 
tiessä matkalle, ja hän kysyi, emmekö noudattaisi sitä tapaa 
täälläkin. Oltiinhan täällä kaukana nyt kuin saman perheen 
jäseniä, hän sanoi ja luki lyhyen rukouksen lausuen sen jäl- 
keen virsikirjasta säkeet: 

Minä vaivainen oon, mato, matkamies maan, 
monet kuljen mä vaikeat retket. 

Isänmaatani outona etsin mä vaan, 
pian ehtivät ehtooni hetket. 

Surutonta, ah, täällä mä en majaa saa, 
sinne kiirehdin, missä on toivoni maa, 
lepo iäinen missä mun kätkee. 


Lähtiessäni hän toivotti minulle onnea ja lähetti terveisiä 
toisille pojille. Löimme kättä, teimme kunniaa ja erosimme. 
Moottoripyörälähetti vei minut takaisin komppaniaani ja sen 
jälkeen emme enää tavanneetkaan. Hän sai sotilaan kuole- 
man muutamia päiviä myöhemmin, 6. 8. 1941, miltei samalla 
paikalla divisioonan taistelun johtopaikassa venäläisten parti- 
saanien ja peltoihin kätkeytyne! tten punasotilaitten hyökä- 

tessä yllättäen esikuntaan. Syntyneessä laukaustenvaihdossa 
sai surmansa myös divisioonan ensimmäinen yleisesikunta- 
upseeri, everstiluutnantti Scholtz sekä eräs esikuntavääpeli. 
Näiden aseveljiensä keskelle haudattuna jäi nuori pastorim- 
me sotilashautaansa Smela-joen rannalle. 

Ensio Pihkalan esiintyminen oli aina yhtä korutonta, suo- 
raa ja vaatimatonta, ja häntä muisteltiin suurella kaipauk- 
sella, kun viesti hänen kaatumisestaan ehti komppanioihin. 

Paria vuotta myöhemmin saapui toimistooni Berliiniin eräs 
kenttäpostikirje, joka ei enää ollut häntä tavoittanut. Lähet- 
täjän nimeä ei sensuurin jo avaamassa kirjeessä ollut, joten 
en voinut sitä palauttaa. Kirjeen sisällössä oli osuva kuva 
Ensio Pihkalasta: »Muistan Sinun lähtösi Mustialasta toista 
vuotta sitten, näen silmissäni sen nuoren upseerin, joka sieltä 
lähti marssien täyspakkaus selässään kuten miehistökin — 
ainoana koko upseerikunnasta. Niin marssit varmaan nytkin, 
heidän tukenaan ja heidän vertaisenaan.» 

Vaikeaa on löytää tarkoitusta kohtalollesi, Ensio. Liian 
lyhyeksi jäi kauniisti eletty elämäsi. Muistosi palauttaa aina 
mieleeni Smelan rannalla lukemasi virren sanat: 

Elo täällä kuin unta ja varjoa on, 
kuni kuohuva koski se on levoton, 
veden lailla se hiekkaan haihtuu. 

Suomalaisen Vapaaehtoispataljoonan tultua muodostetuksi 
oli vapaaehtoisillamme onni saada yhdysupseerikseen ja kent- 
täpapikseen mies, johon he kiintyivät ja luottivat kuten hä- 
nen edeltäjäänsä pastori Pihkalaankin. Hän oli Hattulan 
kirkkoherra Kalervo Kurkiala. 

Kirkkoherra Kurkiala oli jo varttuneempi mies, 27. Jää- 
käripataljoonan kasvatteja, jääkärikapteeni, sotilaallinen ja 
vakava hengenmies. Entisenä merimiespappina hän oli näh- 
nyt maailmaa laajemmaltikin ja osoitti suurta ihmistunte- 
musta suhtautumisessaan omiin poikiimme samoin kuin sak- 

salaisiinkin. Hänen vaikeaa tehtäväänsä helpotti hänen kai- 
kilta tahoilta saamansa luottamus ja arvonanto. Waffen- 
SS:n muodostelmissa ei kenttäpappeja ollut muilla kuin suo- 
malaisilla. Suomalaiset vapaaehtoiset antoivat tälle seikalle 
erittäin suuren merkityksen. 

Kirkkoherra Kurkialan järjestämät hartaushetket ja juma- 
lanpalvelukset olivat pojillemme kuin kappale kotimaata. Hä- 
nen rauhallisella ja kuuluvalla äänellä lukemansa miehekkäät 
saarnat saivat kuulijat ajatuksissaan siirtymään niihin rau- 
hallisempiin aikoihin, jolloin he kotipitäjiensä kirkoissa olivat 
Elävää Sanaa kuulleet. Rakkaaksi käyneiden asetoverienkin 
menetykset tuntuivat saavan lohdutusta siitä, että heidät 
kotimaan tapojen mukaan siunattiin viimeiseen lepoonsa ja 
että viimeisen palveluksen heille suoritti mies, joka itse oli 
vapaaehtoinen ja »vanha jääkäri», aivan kuin yksi heistä. 
Sotilaan mieli saattaa toisinaan olla hyvinkin herkkä, ja 
kukapa tiesi, kenen vuoro olisi huomenna tulla haudatuksi 
vieraan maan multiin. 

Jääkärikapteeni (myöhemmin everstiluutnantti) Kalervo 
Kurkialassa oli onnistuneesti yhtyneenä sekä pappi että up- 
seeri, en tiedä, kumpaa hänessä, oli enemmän. Hänen yhdys- 
upseerin ominaisuudessa toimistoomme Berliiniin lähettä- 
mänsä kirjeet ja tiedotukset rintamalta olivat aina yhtä 
selkeitä ja täsmällisiä ja niiden sisältämiin tietoihin saattoi 
aina luottaa. Tässä eräs niistä: 

»SS-Division Wiking. Itärintamalla 14. X. 1943. 

Verbindungstelle des Finn. Freiw. Batl., 

SS-Ustuf. Boman, 

Berlin 

Seuraavat suomalaiset ovat kaatuneet taistelussa ryssää 
vastaan: 

Slrm. Oiva Hjerppe , 1. kompp., kaatui 31. 12. 1942 Chasni- 
donissa ja haudattiin Lesskenin kylään. Kk-n luoti pään ja 
kaulan läpi. Kuoli heti. 

Ettf . Aarne Rauhala , 1. kompp., kaatui 25. 12. 1942 Chasni- 
donissa, hautapaikka on sen läheisyydessä. Tarkempaa ilmoi- 
tusta siitä ei vielä ole. Kiv. luoti pään läpi. Kuoli heti. 

Rttf. Väinö Tiihonen , Täydennyskompp., kaatui 4. 12. 1942 
Tsikolassa ja haudattiin Tsikolaan. 

Schiz. Esko Hauska , Täydennyskompp., kaatui 4. 12. 1942 
Tsikolassa ja haudattiin Tsikolaan. 

Rottf. Kalevi Mäki , 2. kompp., kaatui 29. 12. 1942 Tolds- 
gunissa ja haudattiin Toldsguniin. 

Uscha . Erkki Kuusniemi , 2. kompp., kaatui 29. 12. 1942 
Toldsgunissa ja haudattiin Toldsguniin. 

Sitäpaitsi Rttf. Mauno Perälä , 2. kompp., haavoittui Tolds- 
gunissa vaikeasti 10. 12. 1942 (reisi poikki) ollessaan partio- 
retkellä Liutun kanssa, ja lähetettiin heti kenttäsairaalaan. 
Liuttu on tänne kirjoittanut yksityiskirjeessä, että Perälä 
kuoli sairaalassa samana päivänä, jona hän sinne tuli (luulta- 
vasti 10. 12. 42). 

Täällä oleviin suomalaisiin konepistooleihin tarvittaisiin 
parikymmentä suomalaista lipasta. Lähettäkää niitä loma- 
laisten mukana. 

Kaatuneet olivat loistavia taistelijoita. Silloinen lohkon 
komentaja, everstiluutn. Richter kiittää suuresti poikiamme. 

T aistelutervehdyksin 
Kalervo Kurkiala 
Yhdysupseeri ja kenttäpappi.» 

Sodan päätyttyä oli kirkkoherra Kurkialan, kuten niin 
monien muidenkin isänmaanystävien, jätettävä kotimaansa 
välttyäkseen silloisen kommunistisen valtionpoliisimme toi- 
menpiteiltä. 

Kiitollisin ajatuksin muistelevat entiset vapaaehtoisemme 
»vanhaa jääkäriä» ja kenttäpappiaan, joka seurasi heitä soti- 
laan vaaroihin ja vastuksiin kuten yksi heistä. 

Sotilaselämän kurinalaisuus ja kaavoittuneisuus ei estä soti- 
laita kiintymästä niihin esimiehiin, joita he pitävät arvossa. 
Suomalaisille on tämä ominaisempaa kuin saksalaisille, vaikka 
suomalainen on kriitillisempi esimiehiinsä nähden. Korkeilla- 
kaan arvomerkeillä ei saavuteta sotilaittemme kunnioitusta, 
ellei niiden kantajaa kunnioiteta miehenä. 

Omiin suomalaisiin upseereihin oli vapaaehtoistemme hel- 
pompi tutustua ja oppia luottamaan, ja heidän joukossaan 
olikin useita synnynnäisiä joukon johtajia. Myöskin monet 
saksalaiset upseerit ja aliupseerit saivat vapaaehtoistemme 
täyden kunnioituksen ja luottamuksen. Ylinnä muita oli kui- 
tenkin »meidän kenraalimme» Felix Steiner. 

Suuri sotilas ja suuri ihminen lienee harvinainen yhdistel- 
mä. Yksi näistä oli Wiking-divisioonan komentaja, sittem- 
min armeijakunnan ja armeijan komentaja, Berliinin viimei- 
nen puolustaja, kenraali Steiner, jolla ihmisenä on lukemat- 
tomia ystäviä, mutta tuskin yhtään vihamiestä. 

Ensimmäisessä maailmansodassa hän oli vasta valmistu- 
neena upseerina haavoittunut vaikeasti. Siitä huolimatta 
oli hän omistanut elämänsä sotilasuralle ja Saksan uudelle 
armeijalle, kun sitä alettiin luoda Versaillesin rauhansopi- 
muksen rajoituksista välittämättä. 

Hän oli sotilaallinen johtaja, jota alaiset rakastivat ja 
johon hänen esimiehensä luottivat. Persoonallisuutensa mu- 
kaisesti hän näki jokaisessa sotilaassaan ennen kaikkea ihmi- 
sen, joka armeijassa ollessaan ei ainoastaan täyttänyt velvol- 
lisuuttaan, vaan oli vapaana miehenä ottanut suorittaakseen 
tehtävän, joka kuului miehen oikeuksiin. Pelkkä sattu- 

ma ei varmaankaan ollut, että juuri hänet oli valittu monista 
kansallisuuksista muodostetun ja yksinomaan vapaaehtoisia 
sotilaita käsittävän muodostelman johtajaksi. Juuri hänen 
kaltaisensa mies pystyi luomaan sen erikoisen ja lujan yh- 
teenkuuluvaisuuden tunteen, joka monista kansallisuuksista 
huolimatta oli tunnusomaista Waffen-SS:n ja divisioona Wi- 
kingin miehistölle. Kaiken sen takana, josta divisioona tuli 
kuuluisaksi, oli sen komentaja. Hänessä itsessään pelkistyi se 
esimerkillinen hyökkäyshenki ja järkähtämätön sitkeys ras- 
kaissa taisteluissa. Upseerina hän oli todellinen »Draufgän- 
ger», päällekävijä, joka häikäilemättömillä hyökkäyksillään 
yllätti ja löi ylivoimaiset vihollisosastot. Antaessaan Stei- 
nerille jonkin tehtävän tiesivät korkeammat sotilasjohtajat, 
että se hänen johdollaan tulee tehdyksi. 

Hän ei kuitenkaan ollut divisioonan komentaja, joka käs- 
kyjä jakaessaan näki rykmenttinsä, pataljoonansa ja komp- 
paniansa vain yksikköinä ja vahvuusnumeroina. Hän tunsi 
moraalisen vastuunsa äärettömän raskaana lähettäessään 
miehiään tehtäviin, joista monilla ei enää ollut paluuta. 
Mutta juuri siksi tulivat hänen antamansa käskyt täyte- 
tyiksi. Sota vaatii uhrinsa, ja hänen nuoret sotilaansa tiesi- 
vät, että heitä ei turhaan uhrattu. Kenraali Steinerin huoleh- 
tivaisuus joukoistaan tunnettiin jokaisessa yksikössä. 

Meille suomalaisille hän oli kuin vanha ja kokenut veli, 
jolle saattoi uskoa huolensa. Hän ymmärsi kaukana koti- 
maastaan taistelevan nuoren soturijoukon vaikeudet, nuor- 
ten vapaaehtoisten monta kertaa yli-inhimillisen raskaat 
henkiset ja ruumiilliset rasitukset ja hän otti niihin osaa 
todella suuren ystävän tavoin. Hän näki meissä joukon kau- 
kaisesta maasta tulleita idealisteja, jotka oman isänmaansa 
vuoksi halusivat panna alttiiksi nuoren elämänsä, kuten hä- 
nen oman maansa nuorisokin teki. 

Rivimiehestä tai komppanian nuoresta upseerista on yleen- 
sä pitkä matka divisioonan komentavaan kenraaliin. Tavalli- 
sesti hän on ylhäisyys, jonka käskyt tulevat alempiin yksik- 

koihin monien esikuntien kautta ja joka itse jää alemmalle 
henkilöstölle melko tuntemattomaksi. Näin ei ollut kenraali 
Steinerin laita. Hän pyrki tutustumaan henkilökohtaisesti 
mahdollisimman moniin alaisiinsa. Nuorten suomalaisten 
kanssa hän keskusteli kuin omien poikiensa seurassa, saattoi 
leikillään nipistää korvasta tai nykäistä niskasta. Vanha 
kauhtunut sadetakki yllään hän kuljeskeli usein etuasemis- 
sakin, tutustui poikiemme rakentamiin korsusaunoihin ja 
ihastui ikihyväksi suomalaiseen saunaan. Vahvalla avonai- 
sella maastoautollaan hän ajeli sotatoimialuettaan pitkin ja 
poikin vihollistulesta välittämättä ja suoritti usein omakoh- 
taista tiedustelua lentäen vihollispuolella hidaskulkuisella 
Storch-koneella. Pojat taisteluasemissaan ja kaivannoissaan 
vilkuttelivat innoissaan koneesta kättään heiluttelevalle »Pa- 
pa Steinerille»; hätäkös tässä, kun itse »Unser Felix» on 
mukana. 

Monien vuosien kuluttua näiden taistelujen päättymisestä, 
hänen käydessään Suomessa entisten vapaaehtoistensa vie- 
raana, keskustelin hänen kanssaan menneiden vuosien tapah- 
tumista. Hän kertoi, miltä hänestä oli tuntunut nähdessään 
suomalaisten sotilashautojen rivit Malgobekin taistelujen jäl- 
keen, NiZni-Kurpin panssarikaivantojen viereen haudattujen 
vapaaehtoistemme kummut, Uspenskajan sotilashautuumaan 
suomalaisia nimiä kantavien ristien luvun. Hän eli uudelleen 
niiden hetkien raskauden ja vastuun, kun hän sanoi: »Ase- 
velvollisia ja palkkasotilaita on maailmassa paljon, mutta 
heidän kaltaisiaan vapaaehtoisia taistelijoita teidän maanne 
olisi tarvinnut vapauttaan suojelemaan. Yhdenkään heistä 
en olisi suonut jäävän sille matkalle.» 

Kenraali Steiner valloitti olemuksellaan kaikkien miestem- 
me kunnioituksen ja luottamuksen. Miten hän puolestaan 
suhtautui vapaaehtoistemme osuuteen divisioonansa taiste- 
luissa, käy parhaiten selville hänen kirjoituksestaan aika- 
kauslehdessä »Wiking-Ruf» (syyskuu 1956), jonka suomennan 
tähän: 

»— - — — 23 vuoden kuluttua jääkäriliikkeestä seisoi jäl- 
leen 400 suomalaista vapaaehtoista — tällä kertaa kuitenkin 
jo koulutuksen saaneina suomalaisina sotilaina — eräälle 
saksalaiselle joukkojen koulutuspaikalle kokoontuneina pal- 
vellakseen vapaaehtoista sotapalvelusta Saksan armeijassa. 
Heubergin koulutuskeskuksessa näki silloinen SS-panssari- 
divisioona Wikingin komentaja ja suomalaiset vapaaehtoiset 
toisensa ensimmäistä kertaa silmästä silmään ja puristivat 
toistensa kättä. 

Aivan yksinkertaista ei ollut sijoittaa näitä suomalaisia 
vapaaehtoisia kiinteästi muodostetun divisioonan puitteisiin, 
joka ennen pitkää lähti marssilleen itään. Oman suomalaisen 
vapaaehtoisjoukon muodostamiseen ei enää ollut aikaa. Näin 
ei ollut muuta mahdollisuutta kuin jakaa tämä suomalais- 
ryhmä eri aselajeihin, jotta se saisi tilaisuuden mahdollisim- 
man monipuolisesti ja mitä erilaisimmin asein tulla käyttöön 
nopeissa joukoissa. Sillä selvää oli, että nämä suomalaiset 
tulisivat palaamaan takaisin omaan armeijaansa, jos tämä 
Saksan rinnalla liittyisi taisteluun Neuvostoliittoa vastaan. 
Division Wikingin riveissä osallistuivat nämä vapaaehtoiset 
suomalaiset yhtä vaiherikkaaseen kuin menestykselliseenkin 
kesäsotaretkeen 1941. He kunnostautuivat loistavasti Sme- 
lassa, Dnepropetrovskissa, taisteluissa Asovanmeren seuduil- 
la, Rostovissa ja Miuksella. Vuoden 1941 päättyessä oli myös 
suomalaisten hetki lyönyt. Heidän päämajansa käskyn mu- 
kaan olisi heidän ollut palattava takaisin Suomeen. Mutta jo 
tällä välin oli Gross-Bornin koulutuskeskuksessa muodostettu 
suomalainen vapaaehtoispataljoona. Tähän jäi osa vuonna 
1941 rintamalla kunnostautuneita suomalaisia vapaaehtoisia. 
Enemmistön muodostivat kuitenkin nuoret vapaaehtoiset, 
jotka Suomen Marsalkka oli luovuttanut vahvistamaan näi- 
den molempien kansojen aseveljeyttä. Vielä talvella 1941 
tuli tämä täysin koulutettu ja varustettu moottorisoitu va- 
paaehtoispataljoona saksalaisen Waffen-SS:n everstiluutnan- 
tin Collanin johdolla Wiking-divisioonan rintamalle Mius- 

joella. Eräässä divisioonan taustassa olevassa tukikohdassa 
Ambrosievkassa saatoin divisioonan komentajana tervehtiä 
kättelemällä näitä 1200 suomalaista ja puhua heille heidän 
tehtävästään suomalaisina vapaaehtoisina ja samanaikaisesti 
Saksan kenttäarmeijan sotilaina. Tähän puhutteluun pohjau- 
tui se kuukausien ja vuosien kuluessa syväksi inhimilliseksi 
molemminpuoliseksi luottamukseksi muodostunut tunne, jo- 
ka on kestänyt Saksan luhistumisen jälkeisten 14 vuoden 
eron tähän päivään asti. Suomalaiset vapaaehtoiset kunnos- 
tautuivat monina vaikeina hetkinä. Kuinka ratkaiseva osuus 
heillä oli monissa Etelä-Venäjän sotaretken vaiheissa, on 
vain harvojen tiedossa. Kun panssaridivisioona Wiking Ro- 
stovin valloituksen jälkeen nopeassa esiinmarssissa ylitti 
Kubanin ja'Belajan ja kiivaiden taistelujen jälkeen lukuisien 
punaisten muodostelmien kanssa venäläisen ratsuväkiarmei- 
jakunnan halki suuntasi iskunsa 8. 8. 1942 suoraan Maikopin 
öljyalueen sydämeen, oli se jälleen suomalainen vapaaehtois- 
pataljoona, joka divisioonan panssarien päällä ajaen Lineina- 
jassa löi tuhoavasti vihollisen ratsuväkidivisioonan ja va- 
pautti täten divisioonan oikean sivustan hyökkäystä varten 
öljyalueen keskukseen Neftegorskiin. Kun divisioona kahta 
kuukautta myöhemmin sillanpääasemastaan Mozdokissa ryh- 
tyi jatkamaan ensimmäisen panssariarmeijan hyökkäystä Itä- 
Kaukasiassa Groznyyn, oli suomalainen vapaaehtoispataljoo- 
na jälleen divisioonan muiden muodostelmien rinnalla ja antoi 
suuren osuutensa hyökkäyksen onnistumiseen. He olivat jäl- 
leen niitä, jotka gruusialaisen sotilastien edustalla olevan vii- 
meisen kukkulan, kukkulan 701’ kuumissa ja päiväkausia 
kestäneissä kamppailuissa vihollisen panssareita ja jalkaväkeä 
vastaan lopullisesti ja raskain uhrein sen valloittivat ja siten 
saavuttivat korkean maineen laajalti divisioonan ulkopuolel- 
lakin. 14 päivää myöhemmin oli suomalaispataljoona jälleen 
paikalla, kun panssaridivisioona Wiking vapautti 13. pans- 
saridivisioonan Ordäonikidzen lähellä ylivoimaisten neuvosto- 
voimien saarrostuksesta. Marraskuun lopulla pelastivat nämä 

vapaaehtoiset jälleen tilanteen 1» panssariarmeijan eteläsii- 
vellä, kun he Kaukasiassa Täikolassa ja Chasnidonissa en- 
simmäisen panssariarmeijan eteläsiipeen kohdistetun pihdin 
murtaen menestyksellisesti torjuivat kahden venäläisen vuo- 
ristoprikaatin ja yhden kaartindivisioonan hyökkäyksen. 
Neuvostoliiton radiossa jo ilmoitettu Terekin motitus oli 
täällä jo näinollen alkuunsa murrettu. Kuukautta myöhem- 
min seisoivat vapaaehtoiset Kalmukkiarolla panssaridivisioo- 
na Wikingin oikealla sivustalla 4. panssariarmeijan puitteissa 
ja torjuivat punaisten ylivoimaisten joukkojen saarrostusyri- 
tykset menestyksellisesti näiden suunnatessa hyökkäyksensä 
etelästä Rostovin suuntaan. Taistelut Jekaterinovkassa ai- 
heuttivat runsaita menetyksiä, mutta ne estivät niiden sak- 
salaisten voimien, jotka olivat tulossa Stalingradista, joutu- 
masta eristetyiksi ainoasta paluutiestään Donin ylitse Ro- 
stovin lähellä. Vielä näistä vaikeista taisteluista tuli Division 
Wiking heitetyksi pohjoiseen Rostovin-Stalinon kautta Kras- 
no-Armeiskojeen estämään neuvostolaisen Popoffin panssari- 
ryhmän etenemistä ja pidättämään sitä Zaporoiessa tehden 
täten mahdolliseksi sotamarsalkka von Mannsteinin Dneprin 
länsipuolella olevien hyökkäysvoimien kokoamisen vasta- 
hyökkäykseen Harkoviin. Jälleen seisoi Suomalainen Vapaa- 
ehtoispataljoona ratkaisevalla paikalla. Sen muodostama sal- 
pa Stalinoon vievällä tiellä oli niin luja, että siihen murtuivat 
venäläisten toistuneet panssarihyökkäykset. Popoffin pans- 
sariarmeijan myöhempään tuhoamiseen ja takaa-ajoon Do- 
netsille asti osallistui pataljoona menestyksellisesti. 

Suomalaiset vapaaehtoiset olivat Saksan etelärintamalla 
suorittaneet loistavia urotekoja Malgobekin ja kukkula 701’ 
vaikeiden päivien jälkeen, ja nyt oli suomalaisten ja saksa- 
laisten välille kehittynyt lujan toveruuden siteet. Jos aikai- 
semmin olikin silloin tällöin esiintynyt hankauksia, olivat ne 
nyt vaihtuneet täyteen yksimielisyyteen ja solidarisuuteen. 

Toisestakin maailmansodasta on lukuisien nuorten suoma- 
laisten vapaaehtoisten nimet muodostuneet melkeinpä sym- 

boleiksi. Suomalaiset kapteenit ja yliluutnantit Ladau, Teno- 
maa, Itälä, Mansala, Sartio, Pohjanlehto ja monet muut eivät 
olleet vain mainioita upseereita, vaan heillä oli myös suoma- 
laisten ja saksalaisten miehistönsä samoinkuin korkeampien 
esimiestensä, esim. pataljoonan komentajan everstiluutnantti 
Collanin ja rykmentinkomentajan, myöhemmin kaatuneen 
eversti von Scholtzin, täydellinen luottamus. Division Wi- 
kingin sotasairaalassa toimivat sairaanhoitajattaret Laine- 
Maire ja Liisa haavoittuneiden maanmiestensä väsymättö- 
minä hoitajina ja tekivät suunnattoman paljon hyviä palve- 
luksia ystävällisyydellään ja alituisella avuliaisuudellaan.» 

Suomalaisten vapaaehtoisten joukossa oli koko joukko huo- 
mattavia urheilumiehiä, jotka eivät luopuneet urheiluharras- 
tuksistaan Saksassakaan. Milloin tilaisuuksia oli, järjestivät 
vapaaehtoisemme urheilukilpailuja koulutuskeskuksissa ja 
täydennyskomppaniassaan Grazissa. 

Jalkapallo-otteluissa saksalaisia vastaan olivat suomalaiset 
tavallisesti alakynnessä, mutta yleisurheilussa he olivat pal- 
jonkin edellä saksalaisia ja muita vapaaehtoisia. Aktiivisten 
urheili j oiden runsaus vapaaehtoistemme kokonaismäärään 
nähden olikin huomattava. Hiihtäjistä oli kuuluisin mäen- 
laskun maailmanmestari Paavo Vierto, mutta joukossa oli 
muitakin hyviä hiihtäjiä, mm. 8-kertainen Karjalan piirin 
mestari Veikko Teräväinen sekä Keravan Heimo Sjögren, 
joka oli saavuttanut kauniita tuloksia Uudenmaan piirimes- 
taruuskilpailuissa. Mukana oli myös hyvänä hiihtäjänä tun- 
nettu Tauno Vainikka sekä Sallan Poikien Veikko Paavola 
ja Onni Kotala. Mäenlaskijoita oli useitakin, mm. Erkki Täh- 
tinen. Palloilijoista mainittakoon mm. RPL:n mestaruus jouk- 
kueessa otellut Jaakko Saarela, joka oli tunnettu myös yleis- 
urheilijana, sekä Kuusankosken Vedon Harri Evonen. Tur- 
kulainen kuulantyöntäjä Arvo Hemmilä, kuopiolainen jalka- 
palloilija Herkko Kosonen, Tampereen Pyrinnön keskimat- 
kojen juoksija Aarne Alaja, tunnettu pyöräilijä Jorma Kärk- 
käinen ja uimarina edistynyt Heinz Naumann olivat mukana, 
samoin useita tunnettuja voimistelijoita. 

Nyrkkeilijöitä oli matkassa useitakin, mm. viipurilainen 
Pauli Asikainen, joka vuoden 1940 mestaruuskilpailuissa tuli 
kevyessä sarjassa toiseksi. Haavoituttuaan itärintamalla ja 
toivuttuaan vammoistaan hän ehti vielä Saksassakin nyrk- 

keillä, mm. Talviavun keräysten yhteydessä järjestetyissä 
näytösotteluissa ja lomamatkallaan Suomessa Tampereella. 
Myös vuoden 1940 keskisarjan nuorten mestari Yrjö Hon- 
gisto ja kevyen sarjan mestari Kylä-Tasku olivat mukana, 
samoin kuin monia tässä nimeltä mainitsematta jääneitä 
urheilijoita. 

Näiden lisäksi oli koko joukko urheilussa lahjakkaita nuo- 
rukaisia, jotka »venyivät» tilanteen vaatiessa, kun esim. täy- 
dennyskomppaniassa pantiin toimeen kilpailuja saksalaisia 
tai muiden maiden vapaaehtoisia vastaan. Tällaisia oli mm. 
kemijärveläinen kookas ja väkivahva Veikko Väärälä, joka 
työnsi menestyksellä kuulaa ja osallistui tarvittaessa mui- 
hinkin kenttälajeihin. 

Valitettavasti monen tällaisen nuorukaisen elämä sammui 
Ukrainan lakeuksilla tai Kaukasuksen rinteillä ja monien 
urheilijaura katkesi vaikeaan haavoittumiseen ja pysyvään 
in validiteettiin. Mutta monet haavoittuneet jaksoivat vam- 
moistaan huolimatta jatkaa urheiluharrastuksiaan. Nuori ur- 
heilumies Antti Mäkinen kertoi haastattelijalleen Olavi Alhai- 
selle maaliskuussa 1943 seuraavaa: 

»Niin, haavoituin itärintamalla jo vuoden 1941 elokuussa 
taistellessani muiden suomalaisten toverieni kanssa Wiking- 
divisioonan riveissä. Sain luodin oikeaan olkapäähän, ja se 
sattui niin pahasti, että oltuani pari viikkoa sairaalassa koko 
käsi täytyi leikata pois. Katselin elämääni jo hyvinkin syn- 
kältä kannalta, sillä olin innokas urheilija ja ajattelin koko 
urheilu-urani päättyneen.» 

Mainittakoon, että Antti Mäkinen oli vuoden 1940 Etelä- 
Pohjanmaan piirimestari 800 metrin matkalla. Lisäksi hän 
oli juossut 100 metriä 11,3 ja 200 metriä 23,6, joten häntä, 
vastikään 19 vuotta täyttäneenä, pidettiin lupaavana kykynä. 

»Huomasin kuitenkin ajatukseni ennenaikaiseksi», jatkoi 
Mäkinen, »sillä keväällä 1942 jouduin Berliinin SS-sairaalaan, 
jossa oli paljon kohtalotovereitani. Keneltä puuttui jalka, 

keneltä käsi, ja täällä odottelimme kaikki sitten proteesin 
valmistumista ja saimme jälkihoitoa. Sain tutustua itseensä 
Wöllkeen, joka toimi sairaalan urheiluopettajana ja valmen- 
tajana. Kuultuaan, että olin suomalainen, hän ihastui ko- 
vasti ja kyseli, olinko aikaisemmin harrastanut jotain urhei- 
lua, johon vastasin, että onhan sitä tullut vähän juoksennel- 
tua. Tästä hän ihastui vielä enemmän, sillä heinäkuussa olisi 
Munchenissä koko maata käsittävä sotilasinvalidikilpailu ja 
sairaalan joukkueessa kaivattiin juuri juoksijoita. Wöllken 
johdolla sitten tuli hieman harjoiteltua. Hän laati minulle 
taulukon 1000 metriä varten ajalle 3 minuuttia. Lisäksi pää- 
tin vielä osallistua 100 metrille, korkeus- ja pituushyppyyn. 

Kilpailuista muodostuikin sitten oikein komeat. Osanotta- 
jia oli useita satoja. Niissäkin lajeissa, joissa minä olin muka- 
na, oli useita kymmeniä osanottajia kussakin. Miehet oli 
jaettu kahteen sarjaan, toiseen ne, joilta oli käsi poissa ja 
toiseen taas ne, joilta oli jalka amputoitu. Kun katselin 
osanottajia, omat mahdollisuuteni tuntuivat hyvin pieniltä, 
mutta paremmin sitten kävi kuin luulinkaan. Ensimmäinen 
kilpailulaji oli 100 metriä. Tulin siinä toiseksi ajalla 12,8. 
Sen jälkeen seurasi leipälajini 1000 metriä. Kuulin jo kilpa- 
tovereitteni keskustelevan, että tuota suomalaista täytyy 
pelätä loppukirissä ja siksi he suunnittelivatkin tekevänsä 
jo aikaisemmin kanssani pesäeron. Toisin kuitenkin kävi, 
sillä jo ensimmäisellä kierroksella oli väliä toisiin yli 30 met- 
riä, ja se piteni yhä. Wöllke ilmoitti väliajat ja aluksi juok- 
sinkin hänen taulukkonsa mukaan, mutta kun meno tuntui 
kevyeltä, niin kiristin lopussa ja sain ajakseni 2.56,3. 

Juoksukilpailuihin eivät jalkainvalidit luonnollisestikaan 
osallistuneet, mutta jo hypyissä heitä oli mukana. Mainitta- 
koon, että eräskin hyppäsi korkeutta 155, vaikka vasen jalka 
oli poikki polven alapuolelta. Minäkin otin osaa korkeus- 
hyppyyn käsi-invalidien sarjassa ja pääsin siinäkin toiseksi 
tuloksella 145 sm. Lisäksi sijoittauduin kolmanneksi pituus- 
hypyssä tuloksella 5,23, joka vaikutti sen, että sain komean 

kunniapalkinnon kisojen monipuolisimpana miehenä. Pal- 
kintojen jaon suoritti itse valtakunnan urheilujohtaja von 
Tschammer und Östen. Hän oli mielenkiinnolla seurannut 
suorituksiani ja kun hän tapasi minut syyskuussa uudelleen 
Obersalzbergissa, niin hän muisti minut hyvin ja jutteli pal- 
jon kesäisistä kilpailuista.» 

Samanlaista sitkeyttä ja sopeutumiskykyä, jota Antti Mä- 
kinen osoitti, ovat osoittaneet monet muutkin invalidimme 
joutuessaan vammojensa johdosta rajoittunein mahdollisuuk- 
sin sopeutumaan jokapäiväisen elämän vaatimuksiin. 

Aterioiden lisäksi jaettiin kuivaa muonaa: leipää, voita, marmeladia 
ja hunajaa. Etualalla »komissileipää». 

BERLIINI 1944 


Tullessani syksyllä 1941 Berliiniin se oli vilkas ja valtava 
maailmankaupunki, jonka väkiluku esikaupunkeineen kohosi 
n. 5,5 miljoonaan. Sen asukkaat elivät silloin täydessä voiton- 
varmuudessa ja luottamuksessa johtajaansa Hitleriin. Käyn- 
nissä oleva maailmansota tuntui olevan hyvin kaukana Ber- 
liinistä ja kaupunki ei vielä ollut kokenut ainoatakaan ilma- 
pommitusta. Se vaikutti iloiselta ja kukoistavalta, ja sen 
asukkaille annetut rintamatiedotukset kertoivat Saksan soti- 
lasmahdin ylivoimaisuudesta kaikkialla. 

Lähtiessäni Berliinistä kesällä 1944 se oli jo suuresti muut- 
tunut. Suuri ja kukoistava kaupunki oli muuttunut monin 
paikoin lohduttomaksi rauniokaupungiksi, joka eli jatkuvan 
pommitusuhan alaisena. Siviiliväestöä oli paljon siirretty 
maaseudulla sijaitseviin tai sinne Berliinistä siirrettyihin 
teollisuuslaitoksiin. Tuhansia oli kuollut alituisesti toistu- 
vissa pommituksissa, ja katukuvaa hallitsivatkin nyt pää- 
asiassa sotilaspuvut. 

Saksan menetettyä ilmaherruutensa saattoivat vihollis- 
laivueet kuljettaa tuhoavaa kuormaansa kaikkialle Saksan 
alueelle. Niiden johdosta oli Saksan sotatarviketeollisuus 
kärsinyt korvaamattomia menetyksiä, eikä se enää kyennyt 
varustamaan armeijaa, joka taisteli kahdella rintamalla mie- 
histö- ja materiaaliylivoimaista vihollista vastaan. 

Kesällä 1944 myönnettiin Saksan virallisissa tiedonannois- 
sa Berliinin rakennusten tuhoutuneen tai vaurioituneen 75 
% määrään asti. Sen raitiotien ja maanalaisen rautatien ver- 
kosto oli suurin osin lamautettu, samoin vesijohtoverkosto. 
Berliinin kärsimien väestötappioiden määrää ei tiennyt ku- 
kaan, mutta joka aamu kulkivat pitkät kuorma-autokara- 

vaanit hautausmaiden joukkohaudoille kuljettaen talojen 
raunioista esiin kaivettuja ruumiita. 

Suuren pääkaupungin kasvot olivat siellä oloni aikana täy- 
sin muuttuneet. Se oli kokenut satoja, toinen toistaan tuhoa- 
vampia pommihyökkäyksiä, sen loisteliaat hallintorakennuk- 
set ja historialliset muistomerkit olivat raunioina tai pommin- 
sirpaleitten raatelemia. 

Kaupungin jatkuvaa tuhoutumista ei mikään enää voinut 
estää. Berliiniin sijoitettu ilmatorjunta tykistö ja kotiseudun 
puolustukseen määrätyt hävittäjälentäjät tekivät parhaansa, 
mutta vihollisylivoima oli liian suuri, ja jo vuonna 1943 las- 
kettiin joinakin päivinä yli 2000 viholliskonetta kaupungin 
yläpuolella. Huomattava osa niistä oli kaikkein raskaimpia 
pommikonetyyppejä. Työnjakoa englantilaisten ja amerikka- 
laisten lentäjien kesken oli havaittavissa. Englantilaiset teki- 
vät päivänvalossa tarkkoja pommituksia määrättyihin koh- 
teisiin, amerikkalaiset sen sijaan tulivat tavallisesti yöllä val- 
tavin armadoin ja tuhosivat järjestelmällisillä »mattopommi- 
tuksilla» kaupunginosan toisensa jälkeen. Pommilaivueitten 
edellä lensivät tiedustelukoneet, jotka pudottivat pommitet- 
tavan neliön jokaiseen kulmaan hitaasti laskuvarjon varassa 
alasleijailevat valopomminsa, ja niiden muodostamiin neliöi- 
hin lensi vähän myöhemmin ulisten ja vonkuen tuhansien 
tonnien pommilastit. Pommivalikoima oli monipuolinen, eri- 
painoisten miinapommien lisäksi pudotettiin sirpale- ja palo- 
pommeja ja kaiken lisäksi usein tonnikaupalla kotirintaman 
lamauttamiseen tarkoitettuja lentolehtisiä. 

Varsinkin sen jälkeen, kun englantilaiset ja amerikkalaiset 
pommilentäjät saattoivat laskeutua puna-armeijan takaisin- 
valloittamille alueille lähelle Saksan itärajoja ja ryhtyä ns. 
»sukkulalentoihin», oli kysymys enää vain ajasta, milloin 
Saksan teollisuus olisi tykkänään tuhottu. Vihollislentäjät 
lähtivät pommilennoilleen joko Italiasta tai Englannista, pu- 
dottivat pomminsa Saksaan ja lensivät yli Saksan Ukrainan 
alueille, jossa he ottivat uuden pommilastin ja lensivät jäl- 

leen Saksaan. Näistä sukkulalennoista sai Berliini tuntuvan 
osansa, joskin pommi tuskohteina olivat myöskin kymmenet 
muut tärkeimmät kaupungit ja teollisuusalueet. 

Liittolaisvaltojen lentäjät esittivät toisinaan uusia ja yllät- 
täviä sotajuoniaan Berliinin pommitusten yhteydessä. Joskus 
saattoi tulla taivaan täydeltä tinapaperisuikaleita, jotka ki- 
maltelivat valonheitinten valossa ja tekivät mahdottomaksi 
tutkalaitteilla paikantaa lähestyviä vihollislaivueita. Toisi- 
naan taas pudotettiin viholliskoneista suurikokoisia paperin- 
ohuita alumiinilevyjä, jotka leijaillessaan putoavien lehtien 
tavoin välkkyivät valonheitinten valossa aivankuin korkealla 
lentävät koneet ja samalla leijaillessaan aiheuttivat rapisevaa 
ääntä, joka häiritsi kuulo- ja tutkalaitteiden toimintaa. 

Paljon aiheutui hävitystä ja kuolemaa myös nestemäisten 
sytytysaineiden, esim. fosforin ja napalmnesteiden pudotta- 
misesta kaupunkiin. Muutama tippa näitä aineita saattoi 
sulattaa raitiotie- tai ratakiskon poikki. Valtavat tulipalot 
riehuivat jokaisen pommituksen jälkeen näiden sytytysainei- 
den ja palopommien ansiosta. 

Harmillisin ja paljon kiukkua aiheuttanut liittolaislentäjien 
sotajuoni kohdistui nimenomaan siviiliväestöön. Tavanmu- 
kaisen pommituksen jälkeen saattoi tulla tauko, jolloin joku- 
nen kone vielä kierteli lähistöllä viivyttäen »vaara ohi»-merkin 
antoa. Sitten alkoi yhtäkkiä kuitenkin kuulua selvää »vaara 
ohi»-merkkiä, ja kun yleisö kiirehti pommisuojistaan tai kel- 
lareistaan kadulle rientääkseen työhönsä tai koteihinsa, alkoi- 
kin pommeja taas sataa yleisön täyttömille kaduille. Vihollis- 
lentäjät olivat pudottaneet lentokoneista laskuvarjoilla si- 
reenilaitteita, jotka antoivat erehdyttävästi kaupungin omien 
hälytyslaitteiden kaltaista ääntä. Varsin suurissa lentokor- 
keuksissa lentäneet viholliskoneet tulivat tällöin melutto- 
masta moottorit tyhjäkäynnillä liukulennossa kaupungin ylä- 
puolelle ja tyhjensivät pommilastinsa suojapaikoista esiin tul- 
leen väestön joukkoon. 

Saksan »Vergeltungswaffe» — kostoase — V-pommi, josta 

sotapropaganda teki varsin suuren numeron, kykeni vain 
pieneksi osaksi tuottamaan vastaavia tuhoja Englannissa. 
Sodan loppupuolella onnistuivat englantilaiset usein jo sul- 
kutulella tai hävittäjäkoneillaan tuhoamaan V-pommeja, 
ennenkuin ne ehtivät kohteisiinsa. 

Jokaisen Berliinin pommituksen jälkeen saattoi Englannin 
radiosta kuulla pommitusten yksityiskohtaiset tulokset, joita 
Saksan oma tiedotuslaitos ei kovinkaan tarkasti ilmoittanut. 
Englannin vakoilun hyvää organisaatiota osoittaa sekin, että 
jo puolen tunnin kuluttua pommituksesta saattoi radiosta 
kuulla aivan talojen katunumeron tarkkuudella mihin oli 
tullut pommiosumia. 

Berliinin väestön henkinen kestävyys oli kuitenkin ihme- 
teltävää. Vaikka jo oli havaittavissa pessimismiä sodan loppu- 
tulokseen nähden, ei se suinkaan ollut yleistä tai leimaa- 
antavaa. Saksan kansan, samoin kuin sen sotavoimienkin 
johtajien traagillisena ominaisuutena oli sen ääretön luotta- 
mus johtajaansa, jolla ei ainakaan viimeisinä aikoina ollut 
edes psyykillisiä edellytyksiä historialliseen tehtäväänsä, jo- 
hon hän katsoi itsensä valituksi ja oikeutetuksi. Taidokkaasti 
hoidettu sotapropaganda piti yleisön tietämättömänä sota- 
näyttämöjen todellisista tapahtumista ja esitti asiat monta 
kertaa karkean totuudenvastaisesti. 

Tuskin mikään muu kansakunta olisi Stalingradin murhe- 
näytelmän jälkeen enää luottanut johtajaansa ja valtionsa 
tiedotustoimintaan. Kuuntelin usein itsekin Hitlerin ja Göb- 
belsin fanaattisia radiopuheita niiden samojen päivien aikoi- 
na, jolloin Stalingradiin saarrettu Pauluksen armeija kävi 
toivotonta taisteluaan loppumaisillaan olevin ammuksin ja 
muonavaroin, jolloin kymmenet tuhannet haavoittuneet vi- 
ruivat hoitoa vailla Stalingradin raunioiden kellareissa. Mahti- 
pontisesta väitti Hitler saksalaisten olevan tilanteen herroina 
Stalingradissa vielä pari päivää sen jälkeenkin, kun marsalkka 
Paulus jo oli laskenut aseensa ja Saksan armeija menettänyt 
300 000 miestä kaatuneina ja vankeina. Kummallista kyllä, 

tämäkään ei näyttänyt pahemmin horjuttavan väestön luot- 
tamusta johtajaansa. 

Sain lukemattomia kertoja seurailla Berliinin väestön käyt- 
täytymistä pommitusten aikana. Se oli loppuun asti maltil- 
lista ja alistuvaista. »Krieg ist Krieg», sota on sotaa, se oli 
yleinen toteamus, ja että totaalinen sota ulottui myös siviili- 
väestöön, tuntui heistä jo selviöltä. Harvoin kuului moitteita 
siitä, että siviiliväestö oli jätetty vaille pomminkestäviä 
suojia. Saksa oli liikaa luottanut aktiivisen puolustuksensa 
mahdollisuuksiin, hävittäjälaivueitten ja ilmatorjuntatykis- 
tön piti kyetä pitämään hyökkääjät loitolla. Kun ilma- 
vaara sitten muodostuikin jokapäiväiseksi todellisuudeksi, 
ei enää ollut mahdollisuuksia pommisuojien rakentamiseksi 
monimiljoonaiselle väestölle. Ihmiset hakivat hälytysten tul- 
lessa suojaa tavallisten kaupunkitalojen porraskäytävistä 
tai kellareihin heikosti rakennetuista tilapäissuojista ja 
hautautuivat niihin talojen sortuessa muodottomiksi tiili- 
röykkiöiksi. 

Ihmeteltävältä ja miltei käsittämättömältä tuntui näissä 
oloissa saksalaisen siviiliväestön kestävyys. Saksalaisille omi- 
naisella ahkeruudella ja yritteliäisyydellä he koettivat pitää 
asuntojaan kunnossa tuhojen jälkeen ja he muuttivat asu- 
maan talojensa kellareihin, kun kadun pintaa korkeammalla 
olevat huoneet jo olivat raunioituneet. Asuntoni lähellä näin 
kerran seuraavan esimerkin yritteliäisyydestä. Aamulla aikai- 
sin tuli naapurissani ollut vihanneskauppias avatakseen liik- 
keensä, mutta löysikin siltä kohtaa vain tiiliröykkiöksi luhis- 
tuneen talon. Sisukkaasti hän lähti silloin keräämään rauni- 
oista laudanpätkiä ja rakensi niistä itselleen myyntipöydän 
entisen liikkeensä raunioille ja yritti palvella asiakkaitaan 
kaikesta huolimatta. »Enhän voi jättää asiakkaitani pulaan», 
hän sanoi, kun kysyin, eikö hän jostain muualta saisi itsel- 
leen uutta myymälää. — »He ovat vuosikausia tottuneet 
ostamaan vihanneksensa minulta». 

Vuosina 1943-44 alkoi jo miehistöpuute vaikeuttaa rintama- 

Loimia. Samaan aikaan oli Saksan kotialueilla vielä sadoin 
tuhansin rintamakelpoisia miehiä, jotka hoitivat tavalla tai 
toisella sodankäynnille tärkeitä tehtäviä eivätkä sen vuoksi 
olleet joutuneet rintamapalvelukseen. Saksassahan ei ollut 
sodan alkaessa mitään meidän Lotta-Svärd-järjestöämme 
vastaavaa naisorganisaatiota, joka olisi vapauttanut miehiä 
rintamalle sellaisista kotialueen tehtävistä, jotka voitiin nais- 
ten voiminkin suorittaa. Tämän epäkohdan poistamiseksi 
koetettiin sodan loppuvuosina organisoida naisten osallistu- 
mista sodankäynnille välttämättömiin töihin ja vapauttaa 
niihin sidottua rintamakelpoista miesainesta. 

Tämä kotialueen haravointi oli annettu erään jo eläkkeellä 
olevan kenraalimajurin tehtäväksi. Hänen nimensä Unruh 
(= levottomuus) aiheutti pelkoa ja vavistusta sellaisten mies- 
ten keskuudessa, jotka pitivät kotialueen virkapaikkoja itsel- 
leen sopivampina kuin rintaman vaaroja. Kenraali Unruh oli 
saanut rajoittamattomat valtuudet lähettää rintamapalve- 
lukseen kaikki miehet, jotka hän katsoi voitavan irroittaa 
kotirintamalta ja hänen toimintansa — Aktion Unruhe — 
koski jokaista virastoa, esikuntaa sekä liike- tai teollisuus- 
laitosta. Hänen apulaisensa tarkastivat ja haravoivat koko 
»kolmannen valtakunnan» alueen ja lähettivät suurin määrin 
täydennystä harvenneihin rintamajoukkoihin. 

Tähän haaviin joutui myös eräs vapaaehtoisistamme, yli- 
kersantti Olavi Alhainen, jolla oli vastuunalainen ja vaativa 
toimi kenttäpostisensuurissamme. Hänen esimiehekseen mää- 
rätty Gestapon asiamies Eric Nupnau, joka oli huomannut 
Alhaisen koettavan kaikessa suojella vapaaehtoisiamme eikä 
antanut saksalaisten tietoon poikiemme useinkin varomatto- 
mia lausuntoja, päätti tällä tavoin vapautua Alhaisesta ja 
ilmoitti hänet »Aktion Unruhelle» tarpeettomana kenttäposti- 
sensuurissa. Alhainen oli saanut käskyn heti pakata varus- 
teensa ja liittyä Hollantiin lähtevään sotilaskuljetukseen. Tä- 
män tapahtuessa olin muistaakseni jollain matkalla ja palat- 
tuani olin tapahtuneen tosiasian edessä: Nupnau oli juoni- 

tellut omantunnontarkan ja kaikessa vapaaehtoistemme etuja 
valvoneen miehemme pois paikaltaan. 

Vähän myöhemmin sain kirjeen ylikersantti Alhaiselta Hol- 
lannista, jossa hänet oli sijoitettu englantilaisia vastaan muo- 
suomalaisia ei siitä saanut käyttää taisteluissa englantilaisia 
vastaan, ja sain aiheen ryhtyä hankkimaan Alhaista takaisin 
dostettuihin joukkoihin. Tämä oli vastoin sopimuksiamme: 
Berliiniin. Perin helppoa se ei ollut, sillä kenraali Unruhn 
määräykset olivat tinkimättömiä. Parin viikon vilkkaan pa- 
perisodan jälkeen oli Olavi Alhainen kuitenkin jälleen tär- 
keässä tehtävässään ja kenttäpostisensuurimme luotettavissa 
käsissä. 

Tultuaan irroitetuksi Donetsin rintamalta lähti pataljoo- 
namme rautateitse Pultavan kautta Saksan kotialueelle pää- 
määränään Ylä-Baijerissa oleva talviurheilu- ja lomanvietto- 
keskus Ruhpolding. Siellä oli tarkoitus viettää parin viikon 
loma ennen paluuta Suomeen. 

Matkallaan pataljoona pysähtyi 7. 5. 43 Auerbachin kou- 
lutuskeskukseen lähelle Niirnbergiä, jonne jo oli saapunut 
Grazista siellä majaillut täydennyskomppania. Viimeksi mai- 
nitun vahvuus olikin jo huomattavasti suurempi kuin itse 
pataljoonan, lähes 600 miestä, suurin osa heistä haavoittumi- 
sensa jälkeen kotilomallekin päässeitä ja jo jälleen rintama- 
kelpoisia. Auerbachissa tapasivat jälleen monet vanhat rin- 
tamatoverukset toisensa kirjavien vaiheittensa jälkeen. 

Lähtiessään Grazin Wetzeldorfista oli suomalaisten täyden- 
nyskomppania saanut osakseen monenlaista huomaavaisuut- 
ta. Kun komppania lähti marssimaan alueeltaan rautatiease- 
malle, muodosti flaamilaiskomppania suomalaisille aseveljil- 
leen kunniakujan. Suomalaisten marssiessa kaupungin halki 
osoittivat kaupunkilaiset heille suosiotaan ja neitoset käveli- 
vät rivistöjen vierellä heitellen kukkia pojillemme. Monia 
ystävyyssuhteita olivatkin poikamme solmineet Grazin tyt- 
töjen kanssa puolentoista vuoden aikana. Paljon saivat poi- 
kamme nyt onnentoivotuksia ja kukkia Grazin asemalta läh- 
tiessään, ja monia haikeita kyyneleitä vuodattivat Grazin 
tyttöset pohjolan poikien lähtiessä heidän kauniista kaupun- 
gistaan. 

Auerbachissa liitettiin täydennyskomppanian miehistö nii- 
den komppanioitten vahvuuteen, joissa he olivat ennen haa- 
voittumistaan palvelleet. Entiset »divisioonan miehet», joita 

vielä oli paljon mukana, liitettiin pataljoonan 4. komppa- 
niaan. — Pataljoonan mukana oli myös sen saksalainen pääl- 
lystö ja miehistö. Heille oli annettu tilaisuus seurata suoma- 
laisia tovereitaan Suomeen ja olla pataljoonan mukana sen 
hajoittamiseen saakka. 

Pataljoona saapui Ylä-Baijerin vuoristoon, Ruhpoldingiin, 
aamuvarhaisella 12. 5. 43 ja »valloitti» sen kokonaisuudessaan 
parin viikon ajaksi. Junan höyrytessä asemalle oli sitä vas- 
tassa sotilassoittokunta ja korkeata sotilaspäällystöä. Paikka- 
kunnan pormestari piti sateisesta säästä huolimatta terve- 
tuliaispuheensa ja vuoristokylän porvarit olivat tulleet vas- 
taanottamaan kaukaisia vieraitaan erikoisissa kansallispu- 
vuissaan, joissa pojillamme olikin ihmettelemistä. Miesväki 
oli pukeutunut lyhyihin nahkahousuihin, nilkkasukkiin ja 
harjastöyhdöllä varustettuun huopahattuun. Monilla oli juh- 
lava isoisän aikainen pitkävartinen piippu ja vihreästä ve- 
rasta tehty baijerilaistakki peuransarvesta sorvattuine nap- 
peineen. Vanhemmilla miehillä oli Leopold-kuninkaan tyyli- 
nen, ojalapion kokoinen täysparta edelleenkin muodissa. 

Naisilla saattoi olla leveät ja pitkät mustat silkkihameet, 
värikäs pusero, silkkinen hartiahuivi ja päässä kovitettu kiil- 
tävänmusta matalapohjainen huopahattu. Asua koristi vielä 
moninkertainen kaulaketju, josta killui lukuisa määrä Maria- 
Theresia-taalereita tai muita suuria hopearahoja. 

Ystävällistä ja vieraanvaraista väkeä olivat nämä Baijerin 
vuoristolaiset, joiden koteihin, 2-3 miestä kuhunkin, patal- 
joonamme miehistö hajoitettiin. Saksassa yleisesti käytettyyn 
Heil-Hitler-tervehdykseen he kuitenkin poikkeuksetta vasta- 
sivat Griiss Gott, sillä Hitleriä he pitivät, kuten muidenkin 
katolisten seutujen väestö, pikemminkin Antikristuksena kuin 
valittuna johtajana. 

Ruhpolding oli eräs Ylä-Baijerin monista matkailukeskuk- 
sista ja talviurheilupaikoista, joissa suurten hotellien sijasta 
vieraiden majoitus oli järjestetty yksityiskoteihin. Niissä oli 
kussakin 1-2 vierashuonetta ja talon väki tarjosi vieraille 

niissä kahviaamiaisen. Varsinaiset ateriat sen sijaan syötiin 
turistikeskuksen ravintolasalissa »Kurhausissa», jossa myös 
iltaisin oli viihdytysohjelmaa. Kylässä oli sen lisäksi useita 
ravintoloita ja konditorioita vieraiden viihdytykseksi. 

Nyt oli koko kylä varattu yksinomaan suomalaispatalj Oo- 
nan majoitukseen ja lepoon. Olin jo aikaisemmin käynyt 
kapteeni Itälän kanssa järjestelemässä siellä pataljoonan ma- 
joitukseen liittyviä seikkoja turistikeskuksen johtajan, tri 
Degenerin luona, ja pataljoonan saapuessa lepomaj opukseen- 
sa oli kaikki jo järjestyksessä. 

Toipuakseen rintaman rasituksista tarvitsi pataljoona Tar- 
vitsevaa muonaa, ja sekin saatiin säännöstelymääräyksistä 
huolimatta järjestetyksi. Liharuokaa tarjottiin kaksi kertaa 
päivässä, kun se muuten Saksan kotialueella niihin aikoihin 
rajoittui vain viiteen ateriaan viikossa. Viiniä, leivoksia ym. 
herkkuja saatiin myös »talon puolesta» ja lisää saattoi ostaa 
kylän kaupoista ja konditorioista. 

Pataljoonan tullessa Ruhpoldingiin oli siellä kevät kau- 
neimmillaan, omenapuut kukassaan ja kedon kukkia kaikki- 
alla vuoristoniityillä. Vaikka kylän talot olivat puhtaita ja 
usein maalauksellisen kauniita, veivät kylää ympäröivät 
alppivuoret kauneudessaan voiton kaikesta ihmiskäden teke- 
mästä. Ruhpolding sijaitsi korkeiden vuorten ympäröimässä 
laaksossa. Joka taholla kohosivat alppien huiput pilvien kor- 
keudelle, ja lähimmällekin vuorenhuipulle, Rauchbergille, 
nousu vaati useitten tuntien kiipeilyn, vaikka vuori näytti- 
kin olevan aivan lähellä. 

Maastonsa puolesta olivat Ruhpoldingin rinteet talviurhei- 
lulle lähistöllä sijaitsevan Garmisch-Partenkirchenin luokkaa, 
ja Ruhpoldingissa järjestettiinkin talvisin suuria talviurheilu- 
kisoja. 

Kylän miesväki oli, kuten kaikkialla Saksassa, kutsuttu 
sotapalvelukseen, ja kylässä oli sen vuoksi pääasiassa vain 
naisia. Jos he ensimmäisinä päivinä hieman oudoksuen ja 
arkaillen katselivatkin kaihtimiensa raoista kujillaan ja ka- 

duillaan käveleviä outoja, arotuulten ahavoittamia, vaalea- 
tukkaisia vieraitaan, ei tätä arkailua kestänyt kauankaan. 
Kurhausin ohjelmallisiin illanviettoihin alkoi ilmestyä yhä 
enemmän paikkakunnan tummasilmäisiä tyttösiä tekemään 
tuttavuutta pohjolan poikien kanssa. Monia lyhytaikaisia, 
pikku romansseja taisi syntyä näinä iltoina poikiemme saa- 
tellessa tyttöjään kylän kuutamoisilla kujilla. Monet vapaa- 
ehtoisemme olivat oppineet, paitsi sotilaallista sanastoaan, 
lausumaan varsin luontevasti myöskin sanat »ich liebe Dich». 

Pataljoonan levättyä muutamia päiviä ja saatua uudet 
varusteet, tuli ohjelmaan myös tunti — pari päivässä suljet- 
tua harjoitusta, koska ennen pataljoonan lomauttamista oli 
Suomessa määrätty pidettäväksi paraati. Järjestäytymisen, 
kivääriliikkeiden ja marssin piti sujua taas valiojoukkojen 
tapaan. Ryhmittäin ja komppanioittain tapahtuivat harjoi- 
tukset Ruhpoldingin ruohopeitteisellä urheilukentällä tai pel- 
toaukeilla, ja komppaniat marssivat pitkin kylän katuja ka- 
jautellen suomalaisia ja saksalaisia marssilaulujaan. 

Kuin aidon saksalaisen komppanian laulamana kaikui va- 
vaaehtoisille tutuksi käynyt »SS marschiert»: 

»SS marschiert ins Feindesland 
Und singt ein Teufelslied. 

Ein Schutze steht am Yolgas Strand 
und leise singt er mit. 

Wir pfeifen an unten und oben 
und uns kann die ganze Welt 
verfluchten oder auch loben, 
wie es jedem gefällt. 

Wo wir sind, da ist immer Vorne 

und der Teufel der lacht nur dazu: 

Ha-ha-ha-ha-ha 

Wir kämpfen flir Finnland, 

wir kämpfen fur Freiheit. 

Der Rote kommt nicht mehr zu Ruh!» 

Välillä kaikuivat vuorenrinteet ja lähitienoot, kun pojat 
vetivät täysin rinnoin »Kytösavun aukeilla mailla» tai »Minä 
olen Härmän Kankaanpäästä, pikkuinen ja häijy . .» 

Ruhpoldingin viikkoina oli pataljoonan ja komppanioitten 
kirjureilla vilkasta työaikaa. Ennen Suomeen lähtöä piti va- 
paaehtoisten sotilaspassit, merkinnät korotuksista, kunnia- 
merkeistä ja haavoittumisista saada kuntoon. Rechnungs- 
fuhrerit ja Zahlmeisterit — tilinpitäjät ja rahastonhoitajat 
— kirjoitelivat palkkalistojaan ja maksoivat pojillemme tu- 
levat sotilaspalkat. Olin järjestänyt Ruhpoldingiin Finnische 
Verbindungstellen tilapäistoimiston, jossa vapaaehtoisemme 
saivat säästörahoistaan kuitin, jolla he Suomeen tultuaan 
voivat nostaa rahansa. Suomen rahassa laskettuna nousikin 
Suomeen siirrettyjen rahojen määrä moniin miljooniin. 

Vähän ennen Suomeen lähtöään 23. 5. 43 järjestäytyi pa- 
taljoona Ruhpoldingin urheilukentälle katselmukseen. Ken- 
raali Steiner oli saapunut tarkastamaan pataljoonan, joka 
järjestäytyi kentälle avoneliöön. Kenraalimme ja eversti- 
luutnantti Kurkiala puhuivat pataljoonalle, minkä jälkeen 
kenraali Steiner, seurassaan everstiluutnantit Collani ja Kur- 
kiala, tarkasti hänelle läheiseksi käyneen pataljoonamme ri- 
vistöt. Tässä seisoi nyt levänneenä ja jälleen voimistuneena 
ryhdikäs ja karaistunut rintamajoukko, joka uusissa uni- 
vormuissaan ja monissa kunniamerkeissään olisi voinut esiin- 
tyä paraatissa vaikkapa Unter den Lindenillä. 

Katselmusta seurasi Ruhpoldingin keskustassa ohimarssi, 
jonka kenraali Steiner lähimpine miehineen otti vastaan. 

Katselmuspäivän illaksi kerääntyi pataljoona Kurhausin 
suureen juhlasaliin, jossa sekä saksalaisten että suomalaisten 
toimesta oli järjestetty juhlaohjelmaa. Sen arvokkaasta mu- 
siikkiohjelmasta mainittakoon Leo Eysoldtin orkesterin esit- 
tämät Sibeliuksen Finlandia ja Valse Triste, Waffen-SS:n 
orkesterin esittämät Palmgrenin Lentäjien marssi, Paciuksen 
Sotilaspoika, samoin kuin vapaaehtoisten oman laulukuoron 
useat esitykset johtajansa aliupseeri Sonnisen johdolla. Aari- 

oita esittivät Mary Hannikainen ja Petre Munteanu, baletti- 
numeroita Helene Krauss ja Nina Sanftleben Mtinchenin val- 
tionoopperasta. Kevyempää ohjelmaa esittivät »Preisslerin 8 
harmonikkatyttöä», taikuri W. Mair-Frascati, filminäyttelijä- 
tär Gretl Theimer ja taitovoimistelijat »3 Orions». Onnistunut 
juhlatilaisuus päättyi Ellen Struckin ja Heinrich Frosch- 
auserin duettoihin ja yhteisesti laulettuun »Engelandliediin», 
jota kumpikin orkesteri myötäili. Tilaisuus jatkui hilpeänä 
toveri-iltana pikkutunneille saakka. 

Toukokuun 28. p:nä 1943 klo 06.27 lähti pataljoona taival- 
tamaan rautateitse halki Saksan ja Baltian kotimaata kohti. 
Jälleen kukkia, onnentoivotuksia ja haikeita jäähyväisiä, ja 
Ruhpoldingin viihtyisä kylä ystävällisine ihmisineen jäi taak- 
se kauniiseen laaksoonsa junan höyrytessä kohti Rosenheimia 
ja edelleen Mtinchenin kautta pohjoiseen. 

Pojat olivat liidulla tekstanneet vaunujensa kylkiin tunnus- 
lauseen: RÄDER MOSSEN ROLLEN, DASS WIR NACH 
HAUSE KOMMEN! Tämä oli pieni omavaltainen muunnos 
Saksan rautateiden sodanaikaisesta iskulauseesta »Räder 
natissen rollen ftir den Sieg» — pyörien on pyörittävä voiton 
hyväksi. Reittiä Guben — Posen— Tilsit saapui pataljoona 
kesäkuun 1. päivän aamuna Tallinnan satamaan, nousi siellä 
odottavaan joukkojenkuljetusalukseen ja ylitti Suomenlah- 
den kesäisen kauniin sään vallitessa. Klo 11 ajoissa alkoi jo 
siintää kotimaan ranta, jota monet vapaaehtoisista eivät 
olleet nähneet kahteen vuoteen. 

Jo Ruhpoldingista lähdettäessä oli levinnyt tieto siitä, että 
Suomen hallitus oli evännyt pataljoonalta luvan nousta mai- 
hin Helsingissä. Sen vuoksi laivamme suuntasikin kulkunsa 
Hankoon* ja pataljoona nousi maihin samalla paikalla, missä 
neljännesvuosisata sitten saksalainen Itämeren Divisioona oli 
suorittanut maihinnousun vapaussotamme valkoisen armei- 
jan avuksi. 

Kahta vuotta aikaisemmin olivat suomalaiset soturit työn- 
täneet sieltä kutsumattomat »vuokraajat» mereen ja kaupun- 
gissa oli vielä runsaasti sodan jälkiä. Poikiamme oli Hangossa 
vastaanottamassa korkeita suomalaisia ja saksalaisia sotilas- 
viranomaisia, SS-Vapaaehtoistoimikunnan jäseniä, haavoittu- 

neistamme huolehtinut vapaaherratar Ruth Munck ja joukko 
sanomalehdistön edustajia. Satamasta marssi pataljoona sak- 
salaisten joukkojen kauttakulkuleirille Hangon niemelle. 

Kesäkuun 2. p:nä pataljoona lähti jo 07.45 marssimaan 
leiriltä Hankoon ja järjestäytyi urheilukentälle Suomen koti- 
joukkojen komentajan, kenraaliluutnantti Malmbergin ja ken- 
raali Steinerin katselmusta varten. 

Järkkymättömissä rivistöissä seisoivat pataljoonan miehet 
nyt oman maan kamaralla, kun kenraali Steiner ja Malm- 
berg tarkastivat pataljoonan. Steiner piti puheen korostaen 
suomalaisten vapaaehtoistensa merkittävää osuutta sotatoi- 
miin divisioonansa taistelualueella ja kohdisti kunnioittavat 
sanansa niille, jotka nyt lepäsivät Ukrainan ja Kaukasian 
mullassa. Sotilassoittokunnan soittama »Ich hatt’ einen Ka- 
meraden» palautti jälleen mieliin ne asetoverit, joiden ei 
suotu enää palata isiensä maalle ja joille pataljoona nyt teki 
kunniaa kivääreillään. 

Tämän jälkeen luovutti kenraali Steiner pataljoonan suo- 
malaisen miehistön kotijoukkojen komentajalle, kenraali 
Malmbergille. 

Tilaisuudessa oli läsnä erittäin edustava joukko suomalai- 
sia ja saksalaisia kutsuvieraita, kuten Saksan lähettiläs von 
Blucher, kenr.luutn. Kleinheisterkamp, eversti Seeber, ev.- 
luutn. Heldmann, kommodori Kienitz, Saksan apulaissotilas- 
asiamies kapteeni Kuntze ym. saksalaisia upseereita, sekä 
suomalaisista kenraali Österman, maaherra Helenius, everstit 
Ekholm, Lilius, Leander ja Talvitie, ev.luutn. Carl Lind^ vuo- 
rineuvos Petter Forsström; vapaaehtoistoimikunnasta herrat 
Levälahti, Mellblom, Simonen, Haltiavuori, Kurkiala, Riekki, 
Nevanlinna, Norrmen, Nikkola, Helaseppä, Kallia ja Orelma. 
Hangon kaupunkia edustivat varatuomari Westman Ja kau- 
punginjohtaja Vennström. 

Katselmusta seurasi ohimarssi, jonka ottivat vastaan ken- 
raalit Steiner ja Malmberg viimeksi mainitun toivottaessa 
vapaaehtoiset tervetulleiksi takaisin kotimaan armeijaan. 

Pataljoonaa tervehti myös SS-Vapaaehtoistoimikunnan pu- 
heenjohtaja, professori Nevanlinna, samoin Hangon kaupun- 
gin puolesta kaupunginjohtaja Vennström. 

Puheiden päätyttyä sotilassoittokunta soitti Suomen ja 
Saksan kansallislaulut, joiden jälkeen kenraalit Steiner ja 
Malmberg tervehtivät kädestä pitäen vapaaehtoistemme in- 
valideja, jotka olivat saapuneet eri tahoilta Suomea tähän 
katselmukseen. 

Juhlallisuudet päättyivät Hangon purjehduspaviljongissa 
tarjottuun juhlalounaaseen, johon suomalaisten ja saksalais- 
ten kutsuvieraiden lisäksi osallistuivat pataljoonamme suo- 
malaiset upseerit sekä sairaanhoitajattaret L-M. Kyöstilä ja 
Liisa Berg. 

Juhlallisuuksien jälkeen pataljoona lähti vielä samana ilta- 
päivänä klo 16 ylimääräisellä junalla Tampereelle. 

Kesäkuun 2. päivän sanomalehdet omistivat paljon tilaa 
selostaessaan pataljoonan vaiheita Saksan itärintamalla, sen 
taistelujen merkitystä ja vapaaehtoistemme kotiinpaluuseen 
liittyneitä juhlallisuuksia. Useimmat lehdet omistivat pää- 
kirjoituksensa pataljoonallemme käyttäen juhlavia sanoja 
kotiinpalanneista sotilaistamme. Monet sanomalehdet rinnas- 
tivat pataljoonamme paluun 27. Jääkäripataljoonan tuloon 
Vaasaan v. 1918 antaen sille miltei samanlaisen tärkeyden. 

Kotiinpaluun juhlallisuudet saavuttivat kuitenkin koho- 
kohtansa seuraavana päivänä Tampereella pidetyssä paraa- 
tissa, ja kotiinpalanneita vapaaehtoisia ja heidän omaisiaan 
lämmitti se arvonanto ja juhlallisuus, millä Suomi toivotti 
vierailla mailla taistelleet poikansa kotiin. 

Rintamamies-lehti selosti Tampereen juhlallisuuksia seu- 
raavasti: 

»Helatorstai Tampereella muodostui mieliinpainuvaksi juh- 
lapäiväksi tamperelaisten saatua kunniakkaaksi tehtäväk- 
seen Saksasta kotiutuneen suomalaisen vapaaehtoispataljoo- 
nan vastaanottojuhlien järjestämisen. 

28. 5. 1943 jätti pataljoona Ruhpoldingin ja lähti rautateitse kohti 
Tallinnaa. Teksti vaunun kyljessä: »Pyörien täytyy pyöriä päästäk- 
semme kotiin.» 




. . . ja pian matkasi pataljoonamme kohti Suomea. Viimeinen näkymä 
Tallinnan satamasta. 





Maihinnousu Har 
Itämeren 




Takaisin kotimaahan 
f 

Erikoisjunan aamulla saavuttua Hangosta Tampereelle, 
siirtyi pataljoona ensin rautatieasemalta majoituspaikkoihin- 
sa. Puolenpäivän jälkeen marssi pataljoona ryhdikkäinä ri- 
vistöinä oman sotilasmusiikkinsa marssisävelten tahdissa ja 
sankkojen yleisöjoukkojen katuvierillä seuratessa halki lipu- 
tetun kaupungin juhlapaikkaan Pyynikin urheilukentälle. 
Marssin aikana tervehti pataljoonaa roima sadekuuro, mutta 
perille päästyä oli sää jälleen koko juhlan ajan mitä kaunein 
auringon paistaessa täydeltä terältä havuköynnöksin ja lipuin 
koristetun, yleisöä ääriään myöten täynnä olevan juhlaken- 
tän vihreälle nurmikolle. 

Perillä pataljoona asettui komppanioittain avoneliöön vas- 
tapäätä katsomoa, jonka täyttivät SS-vapaaehtoisten omai- 
set, joita juhlaan oli kutsuttuina saapunut n. 800 henkeä, 
pataljoonan oma saksalainen päällystö, suomalaisen sotilas- 
päällystön edustajat sekä lukuisat muut kutsuvieraat. Kaik- 
kiaan oli juhlassa yleisöä 6-7000 henkeä. Katsomon edessä 
liehuivat korkeissa saloissa Suomen ja Saksan liput, keskel- 
lään Waffen-SS:n musta-valkea lippu. Juhlan alkaessa tasan 
klo 13.00 varuskunnan soittokunta soitti aluksi 30-vuotisen 
sodan marssin, minkä jälkeen everstiluutnantti A. Järvinen 
lausui Tampereen varuskunnan puolesta vapaaehtoiset terve- 
tulleiksi kotimaahansa. Mieskuoron esitettyä sitten musiikki- 
johtaja Elias Kiianmiehen johdolla »Nuijamiesten marssin» 
ja »Sotarukouksen» seurasi lyhyt kenttäjumalanpalvelus, joka 
aloitettiin veisaamalla 1. säkeistö virrestä »Jumala ompi lin- 
namme». Kenttäsaarnan piti pataljoonan oma sotilaspappi, 
kirkkoherra, everstiluutnantti Kalervo Kurkiala. Puheen jäl- 
keen pidettiin hiljainen hetki vainajille. Jumalanpalvelus 
päättyi rukoukseen ja yhteisesti veisattuun »Isänmaan vir- 
ren» 1. säkeistöön. Kun taiteilija Volmari Volanen oli esittä- 
nyt yksinlaulua, seurasi ohjelmassa SS-Vapaaehtoistoimikun- 
nan puheenjohtajan, professori Rolf Nevanlinnan juhlapuhe. 
Saksalaisen soittokunnan jälleen soitettua lausui näyttelijä 
Kalle Kirjavainen kirjailija Heikki Asunnan tilaisuutta var- 


265 



Terekille ja takaisin 

ten kirjoittaman juhlarunon ja laulajatar Aulikki Mikkola 
esitti suomalaisia ja saksalaisia lauluja. Senjälkeen seurasi 
divisioonankomentajan, kenraaliluutnantti Steinerin hyväs- 
telypuhe, jonka lopuksi kenraali esitti kolminkertaisen elä- 
köön-huudon tasavallan presidentille ja Suomen marsalkalle, 
minkä jälkeen soittokunnat soittivat Maamme-laulun. Sävel- 
ten vaiettua kenraali Malmberg esitti tervehdyksensä, jonka 
hän omisti erikoisesti vapaaehtoisten omaisille, kohottaen 
samalla kolminkertaisen eläköön-huudon suomalaisten vapaa- 
ehtoisten saksalaisille johtajille ja opettajille. Tämän jälkeen 
soittokunnat soittivat Saksan kansallishymnin. Rintamamies- 
liiton tervehdyksen esitti puheessaan insinööri O. Kyykoski 
ja kapteeni R. Rallia luki juhlaan saapuneet Jääkäriliiton ja 
Suomen Sotilaskotiliiton tervehdykset. Soittokunnat esittivät 
vielä marssin »Alte Kameraden» ja SS-Vapaaehtoispataljoo- 
nan Kunniamarssin, joita yleisö seisaaltaan paljastetuin päin 
kuunteli. Juhlatilaisuus päättyi kenraalien Steinerin ja Malm- 
bergin suorittamaan Tampereen sotilaspoikaosastojen katsel- 
mukseen, minkä jälkeen pataljoona marssin sävelten kai- 
kuessa poistui kentältä». 

Samana iltana alkoivat klo 18.00 Rintamamies-kerhossa 
Rintamamiesliiton ja Tampereen Seudun Rintamamiesyhdis- 
tyksen tarjoamat illalliset SS-pataljoonan edustajille, joihin 
otti osaa noin 250 SS-miestä ja kutsuvierasta. Puheita pitivät 
mm. johtaja Antti Numminen ja tarkastaja Antti Isotalo, 
sekä saksalaisten puolesta mm. kenraali Steiner. Tilaisuu- 
dessa, joka jatkui pikkutunneille saakka, vallitsi eheä ja 
hilpeä asevelihenki. 

Lähipäivinä järjestettiin vapaaehtoistemme vastaanotto- 
juhlia monilla tahoilla maatamme eri järjestöjen, enim- 
mäkseen kuitenkin paikallisten rintamamiesyhdistysten toi- 
mesta. 

Juhlavin mielin ja sellaista tyydytystä tuntien, jota vel- 
vollisuutensa täyttäneet ja siitä tunnustuksen saaneet miehet 

saattoivat tunteakin, hajaantui pataljoonan miehistö lomille 
omaistensa pariin eri tahoille maata kerääntyäkseen parin 
viikon kuluttua takaisin Hankoon, jolloin pataljoonan palve- 
luksen jatkamisesta Saksassa tai sen kotiuttamisesta oman 
maan armeijaan tultaisiin päättämään. 

VAPAAEHT O IS PATALJOONAN 
HAJOITTAMINEN 


Pataljoonamme vielä ollessa Donetsin rintamalla oli vallit- 
sevan sotilaallisen tilanteen vuoksi kyseenalaista, suostuisiko 
sotatoimiyhtymän korkein päällystö sen kotiuttamiseen huo- 
limatta sopimusajan päättymisestä kesäkuussa. Venäläisten 
ankara painostus näihin aikoihin voitiin helpolla tulkita pa- 
taljoonamme kohdaltakin »force majeure»-tilanteeksi, jolloin 
rintamalohkosta vastuussa oleva komentaja olisi voinut kiel- 
tää pataljoonan vetämisen selustaan. Itärintaman tilanne 
vaati saksalaisia pitämään asemissaan kaikki joukkonsa mitä 
heillä suinkin oli. 

Ilmeistä on, että pataljoonan irroittamiseen rintamatoi- 
mista vaikutti ratkaisevasti ev.luutn. Kurkialan kirjoittama 
ja kenraali Steinerille esittämä muistio, jossa pataljoonamme 
irroittaminen rintamalta ja kotiuttaminen oli esitetty tarkan 
aikataulun muodossa. Muistion ev.luutn Kurkiala kirjoitti 
heti Suomesta tultuaan varhain kevättalvella 1943 jossain 
Mustanmeren seuduilla. Siinä oli kotiuttamisohjelma esitetty 
yksityiskohtaisesti, ja sen pääkohtana oli, että pataljoonan 
on oltava Suomen rannassa 1. p:nä kesäkuuta 1943. Kun 
Steiner esitti tämän aikataulun esimiehilleen, lienee se ym- 
märretty Suomen päämajassa laadituksi ja se hyväksy t- 
tiinkin. Ev.luutn. Kurkialan suureksi tyydytykseksi sujui- 
kin pataljoonan kotiuttaminen hänen tekemänsä aikatau- 
lun mukaisesti, ja pataljoona oli todellakin kotimaan kama- 
ralla kesäkuun 1. päivänä. — Arvaamatonta on, milloin patal- 
joonan kotiuttaminen olisi tapahtunut ilman tätä muistiota. 

Pataljoonan saapuessa Hankoon ei vielä ollut selvyyttä 
siitä, tulisiko se edelleen jäämään Saksan armeijaan vai oliko 

matka Suomeen vain lomamatka. Saksalaiset luonnollisesti 
toivoivat pataljoonan pysyvän Waffen-SS:n riveissä, saavan 
mieshistötäydennyksen ja jäävän edustamaan Uuden Euroo- 
pan ajatusta muista maista tulleiden vapaaehtoisjoukkojen 
kanssa. Todennäköisesti saksalaiset uskoivat voivansa vai- 
kuttaa Suomen hallitukseen ja heidän tarkoituksensa oli koo- 
ta pataljoona uudelleen loman jälkeen. Saksan kannalta asia 
oli lähinnä poliittisesti tärkeä, suurtakaan sotilaallista merki- 
tystä ei pataljoonan suuruisella muodostelmalla tietenkään 
ollut Saksan monimiljoonaisessa armeijassa. 

Tässä mielessä oli SS-Fuhrungshauptamt lähettänyt edus- 
tajansa SS-yliluutnantti Schubernigin Ruhpoldingiin keskus- 
telemaan suomalaisten kanssa ja ottamaan selvää miehistön 
mielipiteistä. Siltä varalta, että Suomen taholta annettaisiin 
lupa pataljoonan paluulle Saksaan, halusi SS-Fuhrungshaupt- 
amt muodostaa vapaaehtoistemme avulla värväysverkoston, 
joka nopeasti hankkisi pataljoonalle sen tarvitseman täyden- 
nyksen. Keskustelin yliluutnantti Schubernigin kanssa asiasta 
ja suoritimme mielipidetutkimuksen, jonka tulokseksi tuli, 
että suuri osa pataljoonamme miehistä halusi uudistaa pal- 
velussopimuksensa Waffen-SS-joukoissa, jos siihen kotimaan 
taholta saataisiin lupa. 

Myöskään Suomessa ei pataljoonan kohtalosta oltu mitään 
lopullista päätetty. Marsalkka Mannerheim oli täsmällisessä 
muodossa esittänyt vaatimuksen vapaaehtoistemme lopulli- 
sesta kotiuttamisesta lomamatkan yhteydessä, mutta halli- 
tuksen taholla sen sijaan otaksuttiin tämän vaatimuksen 
loukkaavan saksalaisia ja lopullista ratkaisua ei vielä oltu 
tehty. Kiertokirjeessään toukokuun 17. p:ltä 1943 ilmoitti 
SS-Vapaaehtoistoimikunta miestemme omaisille seuraavaa: 

»Pataljoona tulee käynnille kotimaahan. SS-Vapaaehtois- 
pataljoonamme, jossa vapaaehtoisten sitoumukset päättyvät 
ensi kuussa, palaa SS-Vapaaehtoistoimikunnan saamien tie- 
tojen mukaan ensi kesäkuun 1.-3. päivien tienoilla Suomeen, 

minkä jälkeen miehet lomautetaan koteihinsa noin 4 viikon 
ajaksi. Loman päättyessä kokoontuu pataljoona Helsinkiin, 
jossa sen jäsenet joko uudistavat sitoumuksensa tai vapaute- 
taan pataljoonasta, kukin halunsa mukaan. Pataljoona täy- 
dennetään sitten ja palaa takaisin Saksaan. 

Tälle käynnilleen Suomeen pataljoona saapuu lippuineen 
ja täydellisenä. Ainoastaan ne haavoittuneet ja sairaat, jotka 
eivät vielä kykene mukaan tulemaan, jäävät Saksaan, sa- 
moin parikymmentä upseerikoulussa olevaa. 

Pataljoona on tänne saapumistaan varten koottu eri ta- 
hoilta, rintamalta, täydennyskeskuksesta, sairaaloista jne. 
Etelä-Saksaan, jossa se on lepäämässä, varusteitaan täyden- 
tämässä ja palauttamassa mieliin sodassa ehkä hieman unoh- 
tunutta ulkonaista esiintymistä. Kuljetus Suomea kohti alkaa 
loppukuussa.» 

Pataljoonan saavuttua Hankoon oli sen kohtalo siis vielä 
epävarma ja sen Saksaan jäämisestä suoritettiin nyt »kissan- 
hännän vetoa», mikä oli johtaa avoimeen konfliktiin saksa- 
laisten ja eräitten viranomaistemme välillä. Kiireellisiä säh- 
keitä vaihdettiin Saksan ja Suomen välillä, ja tuloksena oli 
lopullinen päätös: pataljoona jää oman maan armeijaan. Huo- 
limatta eräistä hallituksessa ja päämajassamme esitetyistä 
vastakkaisista mielipiteistä teki ylipäällikkömme marsalkka 
Mannerheim päätöksensä ja säästi siten vapaaehtoisemme 
niistä arvaamattomista seuraamuksista, joihin he epäilemättä 
olisivat joutuneet Saksan sodankäynnin päätyttyä täydelli- 
seen katastrofiin. 

Ylipäällikkömme tekemä päätös sähkötettiin Saksaan, josta 
ei enää esitettykään uusia vetoomuksia. Waffen-SS:n ylipääl- 
likön taholta sähkötettiin Suomeen päiväkäskyn teksti, jossa 
suomalaista vapaaehtoispatalj oonaa ylistävin sanoin kiitettiin 
sotilaallisista ansioista ja jolla pataljoona vapautettiin Saksan 
sotavoimista. 

Pataljoonan kotiuttamisesta annettu käsky perustui yli- 

päällikkömme kaukonäköiseen käsitykseen sodan lopputulok- 
sesta. Selvemmin kuin muut, ja selvemmin kuin me Saksassa 
olleet vapaaehtoiset hän näki jo v. 1943 Saksan tilanteen toi- 
vottomana nimenomaan sen materiaalisen ylivoiman vuoksi, 
mikä Saksan vihollisilla oli puolellaan Amerikan liityttyä 
sotaan. 

Muistelmissaan kirjoitti marsalkka Mannerheim pataljoo- 
namme kotiuttamisesta seuraavaa: 

»Sattui parahiksi, että pataljoonan jäsenet olivat lomalla 
Suomessa juuri siihen aikaan, jolloin heidän sopimuskautensa 
oli päättymässä. Katsoin tällöin, että oli tullut sopiva hetki 
kieltää heitä uudistamasta sitoumuksiaan, varsinkin koska 
nuo nuoret soturit miltei poikkeuksetta kuuluivat jo liike- 
kannalle pantuihin ikäluokkiin. Omaksumani kanta ei saanut 
osakseen yksimielistä ymmärtämystä, eikä minun liioin on- 
nistunut taivuttaa hallitusta kieltämään uusien sopimusten 
allekirjoittamista. Ulkoministeriö, joka pataljoonaa muodos- 
tettaessa oli ottanut värväystoiminnan suojelukseensa, oli 
huolissaan siitä epäedullisesta vaikutuksesta, mikä tämän- 
laatuisella asiaan puuttumisella saattaisi olla Saksassa. Py- 
syin edelleen kannallani ja kun nuorukaiset tällä välin olivat 
kokoontuneet Hankoon, lähetin satamaan erään kenraalin 
ilmoittamaan, että kielsin heitä uudistamasta sopimuksiaan 
ja nousemasta laivaan, jonka oli määrä viedä heidät Saksaan. 
— — — Tämän yrityksen suhteen omaksumani asenne ei 
tietenkään kohdistunut noihin nuoriin sotureihin, jotka saa- 
mieni tietojen mukaan olivat Etelä-Venäjän aroilla ja Kauka- 
suksella taistelleet urheasti ja kuolemaa halveksuen. Hajo- 
tettaessa nämä miehet eri joukko-osastoihin pyrittiin mikäli 
mahdollista ottamaan huomioon heidän omat toivomuksensa, 
ja mielihyvin näin omien riviemme, joissa joka mies nyt tar- 
vittiin, saavan täydennystä näistä sotaan tottuneista nuo- 
rista miehistä.» 

Läheskään kaikkia nuoria, intomielisiä vapaaehtoisiamme 
ei tämä harkittu päätös miellyttänyt. Heidän joukossaan 

keskusteltiin asiasta kiihkeästi, ja vaikka he lojaalisti yli- 
päällikkömme käskyn mukaisesti liittyivätkin Suomen ar- 
meijaan, tehtiin yrityksiä päästä Saksaan vielä vuotta myö- 
hemminkin. Helsingissä oleva SS-Vapaaehtoistoimisto, sa- 
moin kuin Finnische Verbindungstellekin Berliinissä sai vas- 
taanottaa satoja paluumahdollisuuksia tiedustelevia kirjeitä. 
Taistelut Suomen rintamilla v. 1943 olivat enimmäkseen lai- 
meita. Saksassa ollessaan olivat sotilaamme tottuneet alitui- 
sesti vaihteleviin tilanteisiin, siellä oli aina ollut jotain te- 
keillä — »etwas los» — , kotimaan rintamalla taas sattui ole- 
maan enimmäkseen asemasodan luontoista »kuppaamista», 
kuten pojat sitä kirjeissään luonnehtivat. Veri veti aktiivi- 
sempaan toimintaan. 

Jo kauan ennen pataljoonan kotiuttamista olin pitänyt 
todennäköisenä, ettei se ainakaan kokonaisuudessaan voisi 
uudistaa palvelussitoumustaan, ja olin ollut keskustelussa 
eräitten vanhempien vapaaehtoistemme samoin kuin eräitten 
korkeampien Waffen-SS:n upseerien, mm. SS-Hauptamtin 
päällikön, kenraali Bergerin kanssa pienemmän suomalais- 
ryhmän Saksaan jäämisestä, johon arvelin Suomen pääma- 
jankin suostuvan. Tarkoituksena oli muodostaa valituista 
miehistä joukkueen vahvuinen yksikkö, joka saisi panssari- 
koulutuksen, uusimmanmalliset Tiger-panssarit ja menisi kou- 
lutuksensa jälkeen itärintamalle suomalaisena »edustusjouk- 
kueena». Joukkueeseen olin ehdottanut seuraavat: kapteeni 
Jouko Itälä, yliluutnantit Wall6n, Olin, Sartio ja Ingerö, 
luutnantit Mansala, Purjo, Aaltonen, Virtaniemi, Vainio, Mat- 
telmäki ja Kosonen, vääpeli Erik Hilden, ylikersantit Ant- 
tonen, Kuustie ja Vuoksela, kersantit Väärälä, Horjamo ja 
Jussila sekä alikersantit Ylimartimo, Lindström, Virtanen, 
Lehmusrinne sekä pari muuta, yhteensä n. 25 miestä, niiden 
joukossa myös tämän kirjoittaja. Otaksuin, ettei Suomen 
päämajalla olisi ollut mitään tällaisen pienemmän edustuksen 
Saksaan jäämistä vastaan, ja olin jo valmistellut asiaa yksi- 
tyisluontoisesti silläkin taholla. Panssarikoulutuksen kaikkein 

uusimmalla kalustolla piti tapahtua Bietsin panssarikoulutus- 
keskuksessa Ober-Elsassissa. 

Marsalkka Mannerheimin päätöksen johdosta jäi tämä 
suunnitelma toteuttamatta ja Saksaan saivat päämajan lu- 
valla jäädä vielä vuodeksi suomalaispataljoonan keskeneräi- 
siä asioita selvittelemään kapteeni Itälä, luutnantit Aaltonen, 
Purjo, Vainio, minä ja joitakuita muita. Saksassa oli tällöin 
vielä huomattava määrä haavoittuneitamme, joiden kotiin- 
paluussa oli avustettava. Samoin oli keskeneräisinä monen- 
laisia vapaaehtoistemme taloudellisia asioita. — Sitä ennen 
ehti myös ystäväni Wall6n kohdata sankarikuoleman Kau- 
kasiassa sekä Ingerö ja Kosonen Suomen rintamalla. Ainoa, 
joka yksityisesti toteutti tämän »panssarihaaveen» tai »Tiikeri- 
unelman», oli yliluutnantti Olin, joka oli avioitunut saksalai- 
sen naisen kanssa, anonut Saksan kansalaisuutta ja hakeu- 
tunut erääseen panssarimuodostelmaan. Ennen sodan’päätty- 
mistä sain kuulla hänen taistelleen urhoollisesti ja saaneen 
arvokkaan ja harvinaisen kunniamerkin Rautaristien lisäksi, 
Deutsches Kreuz im Gold. 

Suomen armeijaan kotiutetut vapaaehtoiset hajoitettiin eri 
rintamamuodostelmiin. Muutamat heistä jatkoivat sotilaalli- 
sia opintoja kadettikoulussa, useat kymmenet upseerikoulun 
kursseilla tai muissa armeijan oppilaitoksissa. 

Huomattava osa vapaaehtoisistamme sijoitettiin kenraa- 
lien Laguksen ja Pajarin johtamiin divisiooniin, joissa oli 
aseistuksena panssareita ja rynnäkkötykistöä ja joiden liik- 
kuvampi sodankäynti oli lähinnä miestemme Saksan itärin- 
tamalla saamaa kokemusta. Kenraalit Lagus ja Pajari antoi- 
vat loistavat arvostelut entisistä vapaaehtoisistamme j'a si- 
joittivat heitä monenlaisiin vaativiin johtotehtäviin. 

Vapaaehtoistemme esimerkillistä taistelutahtoa kuvastaa 
suhteellisesti korkea määrä kaatuneita heidän vähäisestä jou- 
kostaan lyhyenä palvelusaikana Suomen rintamilla. Sotilaal- 
lista velvollisuuttaan täyttäessään kaatui heitä täällä vii- 
meisen taisteluvuoden aikana yli 80 miestä. 


18 — Terekille ja takaisi 

NIILLE, JOTKA EIVÄT 
PALANNEET 


Suomen kesän ollessa kauneimmillaan saapuivat vapaa- 
ehtoisemme odottavien omaistensa luokse kotiin. Kaikille ei 
tätä iloa suotu, monen monissa kodeissa kaivattiin palaa- 
matta jäänyttä poikaa. Raskaina vaelsivat ajatukset niiden 
pariin, joiden osana oli jäädä kenttähautojensa matalien kum- 
pujen alle vieraaseen maahan. 

Erään päivälehden toimittajan poika oli myös jäänyt pa- 
laamatta, ja isä kirjoitti lehteensä kaatuneesta pojastaan 
kauniit ja miehekkäät sanat: 

»Kun SS-poikiamme nyt pitkän eron jälkeen puhuttelevat 
heidän rakkaimpansa, tahdon minäkin puhua Sinun kanssasi, 
Ilkka-poikani, muutaman sanan. 

On jo yli puolitoista vuotta siitä Hakkapeliittain päivän 
aamusta, jolloin viimeisen taistelusi taistelit, jolloin nuoren 
veresi vuodatit venäläisen aron multiin. 

Sen jälkeen olen saanut lukea komppanianpäällikkösi pit- 
kän selostuksen taistelujesi raskaasta tiestä, niistä suurtais- 
teluista, joissa olit lyömässä vapautemme puolesta. Olen lu- 
kenut päällikkösi tunnustuksen sanat suuresta urhoollisuu- 
destasi ja nähnyt Sinut taistelun melskeessä kesän paahta- 
vassa helteessä ja syksyn pohjattomissa liejuissa. Olen kans- 
sasi tuntenut aikaisin heränneen miehisyytesi tyydytyksen 
tunteen, kun sotakentällä täytit 17 ikävuottasi. Olen har- 
taasti yhdistänyt ajatukseni niihin toivorikkaisiin ajatuksiisi, 
jotka Sinut, nuoren optimistin, silloin täyttivät. 

Olen myöskin yhä uudelleen lukenut kirjeesi, jotka meille, 
äidillesi ja minulle, antavat suurta lohtua. Niissä Sinä vielä- 

Niille , jotka eivät palanneet 

kin vakuutat meille, että parhaimman opetuksen, minkä olim- 
me voineet Sinulle antaa, olit kätkenyt sydämeesi, että sen 
avulla pääsit taistelujesi raskaalla tiellä elävään varmuuteen 
Jumalan johdatuksesta. 

Olet lahjoittanut minulle elämäni suurimman ilon ja suu- 
rimman murheen. Kuten jokainen esikoisen isä, yhdistin mi- 
näkin Sinuun syntyessäsi suurimmat toiveeni. Kun kaaduit 
kaukana kotimaastasi niin kovin nuorena, oli isku meille, 
vanhemmillesi yhtä suuri kuin ilo syntymästäsi. 

Mutta lyhyen elämäsi kaunis kulku ja kuolemasi uljuus 
ovat pyyntöjesi mukaan tasoittaneet murheen. Kyyneleem- 
me eivät enää ole murheen kyyneleitä. Tiedämme nyt, että 
Sinä täytit sittenkin parhaalla tavalla suurimmatkin toi- 
veemme. Sinä elit ja kuolit oikein ja oikean puolesta . 

Kun toverisi nyt marssivat iloisina kotimaan kamaralla, 
lentävät ajatuksemme kauas Ukrainan kummuille tuomaan 
sanoman tästä. Me tiedämme, että näin Sinä tahdoit tämän 
ajallisen eromme käsitettävän. Me olemme varmat siitä, että 
niin tahtoivat myöskin ne veljet, jotka siellä nukkuvat kans- 
sasi. 

Siksi olen tänään näillä ajatuksilla, Sinun kanssasi puhuen, 
tahtonut tervehtiä kaatuneiden SS-poikiemme surevia omai- 
sia.» 

Myös julkinen sana osoitti huomiota kaatuneillemme. Erään 
päivälehden pääkirjoituksessa osoitettiin heille seuraavat sa- 
nat: 

»Ankarat taistelut, joihin suomalaiset vapaaehtoiset ovat 
osallistuneet, ovat luonnollisesti vaatineet uhrinsa. Kun pa- 
taljoona kokoontuu katselmukseen, seuraa sen rivejä niiden 
veljien näkymätön saatto, jotka sankarikuoleman saavutta- 
neina on kätketty kauas Ukrainan ja Kaukasian multiin. 
Tämä saattorivistö todistaa osaltaan, että poikamme ovat 
olleet uskollisia sotilaan lupauksille, kulkeneet suomalaisina 
raskaan tiensä. Heidän muistonsa me kiitollisina liitämme 

Terekille ja tokaisin 

niiden poikiemme muistoon, joiden sankarihautoja niin mo- 
net valkeat ristit ja marmorilaatat koristavat kotimaamme 
kirkkomailla. Me teemme ilman varauksia niin koska he ovat 
taistelleet samaa taistelua kuin nekin aseveljensä, joiden on- 
nellisempana osana on nukkua viimeistä untansa isänmaansa 
ikiomassa, kalliisti ostetussa mullassa.» 

Kauneimmatkaan sanat eivät poista rakkaimpansa menet- 
täneiden surua. Vain tietoisuus siitä, että nuoren elämänsä 
antaneet kaatuivat isänmaamme vapauden puolesta, saattoi 
lievittää menetyksen katkeruutta. 

SAN KAR IVAINAJAMME 


Don virtaa hiljaa , hiilenmusta Don. 

Kuu kuultaa riutuvia raunioita, 
ja yllä öisen parivartion 
yötuulen kuiske toistuu eloton: 

Ei koskaan, koskaan huomispäivä koita. 

Ei ääntä raunioilla Roslovin; 
jo laannut laulustaan on putki tykin. 
Veen kalvoon kirkkain tulikirjaimin 
kuu piirtää kovan mene-tekelin. 

Don virtaa aalloin hiilenmustin , mykin. 

— Sa mitä mietit, veli vieraan maan? — 
on oudon hauras kysyjällä ääni . 

— Ma mietin, palajanko milloinkaan 
ma sinne, missä suviöisin saan 

yön tähdetlömän nähdä päällä pääni. 

Ja tänä yönä varmaan istuu hän 
kuin ennen kaidepuulla luhdinsolan. 
Hän vuottaa turhaan ääntä veräjän, 
ja kova koura kaipuun kipeän 
niin kumaraksi painanut on olan. 


Don virtaa hiljaa, hiilenmusta Don. 
päämääränänsä merenaava musta. 

Ja hämärissä mustan raunion 
soi laukauksen kaiku kaiuton. — 

On kaikki totta nyt, ei aavistusta. 

(Heikki Asunta, 1943.) 

SUOMEN PUOLESTA 

Saksan itärintamalla kaatuneet vapaaehtoisemme 


Aalto, Antti Ilmari 

S. 

11.5.1923 

t 

7.2.1943 

Aalto, Keijo Väinö 

s. 

7.11.1921 

t 

19.1.1943 

Aaltonen, Eero Sakari 

s. 

8.4.1922 

t 

29.1.1943 

Aarnio, Aarne Olavi 

s. 

16.11.1913 

t 

7.12.1941 

Ahtola, Aimo Olavi 

s. 

14.3.1922 

t 

26.9.1942 

Airanne, Aulis Olavi 

s. 

30.6.1922 

t 

10.10.1942 

Alaja, Aarne Olavi 

s. 

20.5.1912 

t 

26.9.1942 

Alajääski, Bruno Heikki 

s. 

22.1.1922 

t 

18.5.1942 

Ala-Nikkola, Lauri Mikael 

s. 

3.10.1921 

t 

18.2.1942 

Alhainen, Veikko Ilmari 

s. 

25.3.1920 

t 

12.2.1943 

Ankkuri, Paavo Tobias 

s. 

26.1.1922 

t 

11.10.1942 

Berglund, Hugo Rickhard 

s. 

20.7.1921 

t 

17.10.1942 

Boijer, Johannes Oskar 

s. 

27.11.1913 

•M 

21.10.1941 

Elomaa, Eino Evald 

s. 

5.8.1917 

t 

25.1.1943 

Eloranta, Alpo Johannes 

s. 

11.8.1919 

t 

27.9.1942 

Erkinheimo, Aaro Jaakko 

s. 

9.1.1924 

t 

28.2.1942 

Flink, Karl Oskar 

s. 

3.7.1922 

ti 

21.10.1941 

Friman, Voitto 

s. 

30.12.1922 

t 

11.1,1943 

Gröndahl, Aulis Adiel 

s. 

26.1.1922 

t 

4.7.1941 


278 



Sankarivainajamme 


Haapaniemi, Yrjö Albert 
Hakkarainen, Ilkka Uljas 
Hakkarainen, Yrjö Olavi 
Halinen, Anselm Johannes 
Halonen, Matti Tapio 
Hannus, Eric Oskar 
Hauska, Esko Joel 
Hautala, Martti Samuel 
Heikkilä, Matti Ilmari 
Heikkinen, Tauno Juhani 
Heiskanen, Eelis 
Hemmo, Unto Aukusti 
Herrmann, Nils Bertel 
Eberhard 

Herttua, Kauko Ilmari 
Hiltunen, Frans Eero 
Hiukkamäki, Taisto August 
Hjerppe, Oiva Antero 
Honkanen, Vilho Evald 
Horma, Erkki Kustaa 
Hortling, Kai William 
Huhtaniemi, Kauko Ossi 
Hämäläinen, Elis Oskar 
Hämäläinen, Matti Kullervo 
Hänninen, Eero Into 


S. 

2.4.1921 

t 

27.9.1942 

s. 

10.12.1920 

t 

13.10.1942 

s. 

19.2.1915 

t 

1942 

s. 

2.11.1920 

t 

11.10.1942 

s. 

27.2.1922 

t 

11.10.1941 

s. 

18.3.1917 

t 

26.9.1942 

s. 

27.8.1923 

t 

4.12.1942 

s. 

1.3.1917 

t 

7.9.1941 

s. 

4.12.1922 

t 

5.5.1942 

s. 

12.5.1923 

t 

4.11.1942 

s. 

11.6.1916 

t 

3.9.1941 

s. 

8.4.1914 

t 

13.10.1941 

s. 

7.12.1922 

f 

28.12.1941 

s. 

2.3.1923 

t 

15.9.1941 

s. 

26.9.1923 

t 

17.10.1942 

s. 

8.9.1920 

t 

23.2.1943 

s. 

24.7.1921 

t: 

31.12.1942 

s. 

29.9.1912 

t 

19.11.1941 

s. 

12.10.1913 

t 

22.4.1943 

s. 

14.4.1916 

t 

4.12.1942 

s. 

1.10.1916 

t 

6.7.1941 

s. 

27.11.1919 

t 

2.10.1942 

s. 

25.9.1923 

f 

22.10.1942 

s. 

7.2.1922 

t 

20.6.1942 


Ilvesoksa, Sakari Mikael 
Intke, Eino 


s. 22.11.1922 f 10.12.1942 
s. 24.1.1919 f 31.10.1942 


Jalkanen, Veikko Olavi s. 6.5.1916 f 1.10.1942 

Terekille ja takaisin 


Jansson, Per 

S. 

1.7.1918 

t 

12.10.1942 

Jokinen, Pentti August 

S. 

30.8.1922 

t 

15.1.1943 

JuKARAINEN, REINO VELI 

s. 

26.8.1921 

t 

17.10.1942 

Jukka, Yrjö Edvard 

s. 

12.4.1913 

t 

28.2.1942 

Jämsänen, Heikki Johannes 

s. 

7.8.1917 

t 

21.8.1941 

Järvi, Joel Matti 

s. 

28.11.1921 

t 

4.12.1942 

Järvinen, Eino Adolf 

s. 

10.7.1921 

t 

25.1.1943 

Järvinen, Eino Valdemar 

s. 

11.1.1919 

t 

25.1.1943 

Järvinen, Tapio Olavi 

s. 

23.12.1922 

t 

8.10.1942 

Jätinmäki, Risto Verner 

s. 

4.5.1922 

t 

26.9.1942 

Kaarlonen, Kaarlo Armas 

s. 

5.3.1923 

t 

16.10.1942 

Kainulainen, Väinö Johannes 

s. 

26.3.1920 

t 

15.7.1941 

Kaisamatti, Lauri Aatos 

s. 

12.4.1924 

t 

6.11.1942 

Kaleva, Aarre Armas 

s. 

23.9.1920 

t 

23.1.1943 

Kanervo, Keijo Kaarlo 

s. 

17.1.1917 

t 

26.7.1941 

Kankaanpää, Eero Aukusti 

s. 

17.4.1923 

t 

17.4.1942 

Kaprio, Ilkka Antero 

s. 

1.6.1920 

t 

15.7.1941 

Kara, Tauno Armas 

s. 

11.10.1919 

t' 

21.10.1941 

Karjala, Aleksi Valdemar 

s. 

20.1.1913 

t 

3.9.1942 

Karjalainen, Yrjö Jouko 

s. 

20.5.1922 

t 

19.11.1941 

Karlsson, Hjalte Julius 

s. 

1.10.1921 

t 

7.10.1942 

Kartasalo, Kaj Olavi 

s. 

18.6.1920 

t 

13.10.1942 

Kauhanen, Veikko Kalevi 

s. 

16.6.1918 

t 

15.1.1943 

Kauppinen, Osmo Juho 

s. 

19.6.1921 

t 

22.7.1941 

Kekki, Jaakko Ensio 

s. 

7.5.1917 

t 

15.9.1941 

Kerttula, Aarre Evert Ensio 

s. 

2.1.1922 

t 

12.10.1942 

Keski-Mäenpää, Toivo Albert 

s. 

30.7.1915 

t 

26.7.1941 

Keskitalo, Kaarlo Sakari 

s. 

4.4.1916 

t 

24.1.1942 

Kesti, Unto 

s. 

27.11.1921 

t 

16.10.1942 

Sankarivainajamme 


Kesäjärvi, Kai Olavi 

S. 

11.5.1923 

t 

23.1.1943 

Kilpinen, Oiva Urho Veikko 

s. 

8.11.1916 

t 

30.9.1942 

Kinnunen, Vilho Olavi 

s. 

29.7.1919 

t 

16.8.1942 

Kiviharju, Veikko Aarne 

s. 

13.5.1917 

t 

4.11.1942 

Kivinen, Aarre Armas 

s. 

17.2.1922 

t 

19.1.1943 

Koivula, Martti Oskari 

s. 

22.6.1920 

t 

15.4.1942 

Kokko, Heino Jaska 

s. 

12.12.1919 

t 

3.7.1941 

Korpelainen, Veikko Jalmari 

s. 

22.2.1922 

t 

2.10.1942 

Korpinen, Antti Elias 

s. 

25.8.1915 

t 

13.8.1941 

Koskela, Jussi Vilho 

s. 

15.3.1908 

t 

16.7.1941 

Koskimies, Eino 

s. 

10.4.1924 

t 

7.3.1942 

Kosola, Yrjö Johannes 

s. 

24.7.1921 

t 

20.9.1941 

Kotiranta, Leo Martti 

s. 

— 

t 

— 

Kuittinen, Osmo Erkki 





Väinämö 

s. 

8.12.1921 

t 

3.4.1942 

Kujala, Pekka Jorma 

s. 

24.4.1924 

t 

17.10.1942 

Kukko, Viljo Veikko 

s. 

10.6.1918 

t 

26.9.1942 

Kukkonen, Usko Anton 

s. 

17.1.1917 

t 

29.1.1941 

Kunnas, Esko Tapani 

s. 

9.10.1921 

t 

1.7.1942 

Kurkikangas, Olavi Tuomas 

s. 

21.12.1921 

t 

26.9.1942 

Kurovaara, Ake Aslak 

s. 

18.8.1919 

f 

21.11.1941 

Kuusiniemi, Erkki Iivari 

s. 

13.9.1915 

t' 

29.12.1942 

Kuutti, Kaarlo Börje 

s. 

5.11.1918 

t 

2.2.1943 

Käkelä, Kauko Veikko 

s. 

14.11.1919 

t 

13.9.1941 

Kärki, Niilo Antti Ilmari 

s. 

15.5.1923 

t' 

27.11.1941 

Kärkkäinen, Jorma 

s. 

21.4.1922 

t 

6.2.1942 

Laakkonen, Toivo Armas 

s. 

5.6.1918 

t 

13.1.1942 

Lahti-Mononen, Teuvo Olavi 

s. 

17.4.1918 

t 

26.3.1942 

Lahtinen, Lauri Veikko 

s. 

13.1.1916 

t 

11.10.1942 

Laine, Olavi 

Laine, Tauno Veli Untamo 
Laine, Viljo Jouko Voldemar 
Laitinen, Aake Leonard 
Lampinen, Olavi Iisakki 
Lanamäki, Toivo Matias 
Lappalainen, Valde Abram 
Lappalainen, Veli Matias 
Laurila, Väinö Rikhard 
Lautia, Erkki Rafael 
Lehtiranta, Olavi Henrik 
Lehtonen, Mauri Oskari 
Lemettinen, Jussi Juho 
Leskinen, Martti Tapani 
Levonius, Jaakko Juhani 
Liljavirta, Lauri Veikko 
Linkopuu, Erkki Olavi 
Liukkonen, Lauri 
Lius, Aimo Erkki 
Lummeranta, Kalevi Edvard 
Lundqvist, Gösta Arnold 
Lusa, Aarno Matti 
Lätti, Uuno Jalmari 


s. 27.7.1922 f 2.1.1943 
s. 19.11.1919 f 2.9.1941 
s. 14.12.1921 f 16.11.1942 
s. 8.5.1912 f 29.12.1941 
s. 31.10.1922 f 13.8.1942 
s. 17.9.1922 f 14.10.1942 
s. 25.7.1921 f 27.9.1942 
s. 9.7.1922 f 27.9.1942 
s. 26.3.1909 f 13.10.1942 
s. 29.8.1914 f 1.10.1942 

s. 23.11.1919 f 

s. 2.12.1915 t 1.1.1943 
s. 8.6.1923 t 26.9.1942 
s. 28.8.1920 f 11.9.1941 
s. 26.8.1921 f 10.10.1942 
s. 2.12.1910 f 19.11.1941 
s. 19.11.1916 f 12.2.1943 
s. 11.4.1921 f 11.10.1942 
s. 12.7.1921 1 16.10.1942 
s. 1.12.1914 f 26.3.1942 
s. 12.2.1912 f 29.8.1941 
s. 23.9.1922 f 26.9.1942 
s. 2.9.1919 f 19.1.1943 


Maalismaa, Niilo s. 17.10.1914 f 29.9.1942 

Manner, Martti Rudolf s. 19.6.1916 f 12.11.1942 

Marjamäki, Kaarlo Johannes s. 7.9.1922 f 9.8.1942 

Martikainen, Matti Ilmari s. 4.3.1920 f 2.10.1941 

Martikainen, Onni Johannes s. 28.12.1923 f 23.1.1942 

Martimo, Veikko Olavi s. 2.1.1917 f 19.11.1941 

Sankarivainajamme 


Matti, Elias s. 6.2.1923 f 8.9.1942 

Mattila, Veikko Ilmari s. 16.7.1920 f 19.1.1943 

Melamies, Erkki Antti s. 13.4.1919 f 19.1.1942 

Meriö, Esa Pellervo s. 26.4.1918 f 24.8.1941 

Miettinen, Matti Kaarlo s. 24.1.1921 f 16.10.1942 

Miettinen, Veikko Erkki 

Kalervo s. 8.10.1919 f 27.9.1942 

Miettinen, Väinö Petter 

Valdemar s. 9.12.1921 f 12.2.1943 

Mikkonen, Kauko Reijo s. 12.2.1921 f 17.11.1941 

Moilanen, Eino Oskari s. 13.1.1915 f 24.6.1942 

Muhonen, Onni Vihtori s. 25.10.1920 t 27.2.1943 

Muilu, Eerikki Johannes s. 16.12.1916 f 26.9.1942 

Muilu, Ville Jaakko s. 28.4.1923 f 1.4.1942 

Mustonen, Veikko Vilhelm s. 26.7.1922 f 23.7.1941 

Myllymäki, Otto Henrik s. 24.11.1915 f 19.1.1943 

Myllymäki, Paavo Aarne Heikki s. 12.1.1919 f 11.9.1941 

Mäki, Kalevi Jussi s. 16.8.1921 f 19.12.1942 

Mäkinen, Pentti Julius s. 2.1.1920 f 20.1.1943 

Mäki-Reinikka, Toivo Jaakko s. 25.12.1921 f 8.10.1942 

Mäntylä, Valio Johannes s. 20.1.1916 f 4.9.1941 

Mörttinen, Aapo Tapani s. 22.12.1923 f 22.4.1942 

Möykky, Uuno Aatos s. 21.6.1921 f 16.2.1942 

Nakari, Pentti Jaakko s. 25.7.1922 f 21.10.1942 

Nieminen, Helge Allan s. 16.2.1922 f 15.7.1941 

Nikkanen, Viljam Aatami s. 7.9.1922 f 25.10.1942 

Nisula, Esko Johannes s. 13.5.1922 f 3.9.1941 

Norvio, Viljo Kaarlo s. 27.12.1911 f 19.11.1941 

Nurmi, Lahja Kalevi s. 4.8.1920 f 14.9.1941 

Nyrke, Ilmo Olavi 

S. 

8.3.1923 

t 

3.2.1943 

Oja, Jaakko Arvi 

s. 

25.7.1920 

t 

13.2.1943 

Ojanen, Kauno Kalervo 

s. 

25.5.1922 

t 

19.4.1942 

Oksanen, Risto Mikael 

s. 

25.4.1922 

t 

29.9.1942 

Ovaska, Aarne 

s. 

20.5.1926 

t 

— 

Pajunen, Vieno Artturi 

s. 

21.10.1910 

t 

8.7. 1 911 

Paljakka, Kauko Ilmari 

s. 

16.12.1916 

t 

21.11.1941 

Palm, Onni Armas 

s. 

12.5.1921 

t 

8.2.1942 

Panula, Artturi Johannes 

s. 

12.12.1917 

t 

20.11.1941 

Pehkonen, Toivo Olavi 

s. 

26.12.1919 

t 

19.1.1943 

Peltola, Martti Viljam 

s. 

15.2.1923 

t 

26.9.1942 

Peltonen, Olavi Valdemar 

s. 

— 

t 

— 

Peltovuori, Pentti Johannes 

s. 

20.6.1923 

t 

26.9.1942 

Pennanen, Matti Jaakko Daniel 

s. 

8.1.1922 

t 

15.7.1942 

Perttilä, Veli Matti 

s. 

17.4.1923 

t 

1.10.1942 

Perälä, Aatos Väinö 

s. 

4.11.1922 

t 

8.4.1942 

Perälä, Maunu Veli Kalle 

s. 

1.7.1921 

t 

10.12.1942 

Peuna, Ilmari Matti 

s. 

6.7.1921 

t 

18.8.1941 

Pihkala, Ensio 

s. 

26.5.1915 

t 

6.8.1941 

Pihlaja, Erkki Väinö 

s. 

30.10.1921 

t 

17.10.1942 

Pulli, Arvo Olavi 

s. 

17.4.1920 

t 

4.9.1941 

Pursiainen, Keijo 

s. 

8.2.1914 

t 

7.11.1942 

Puustinen, Niilo Aatos 

s. 

16.5.1923 

t 

9.10.1942 

Päivinen, Tauno 

s. 

13.3.1922 

t 

5.2.1943 

Pätilä, Eino 

s. 

18.1.1920 

t 

24.1.1943 

Pöntinen, Risto Kullervo 

s. 

15.1.1923 

t 

11.2.1943 

Pöyhönen, Sakari Yrjö Ville 

s. 

29.3.1922 

t 

22.8.1941 

Rahola, Heikki Juhani 
Rahtu, Pentti Kalervo 
Raitala, Mauri Matias 
Rajala, Uuno Valdemar 
Rajavaara, Matti Uolevi 
Rantamäki, Mauno Eemeli 
Rantanen, Tauno Ilmari 
Rauhala, Aarne 
Rauttamo, Taito Markku 
Rintaluhta, Lenni Matias 
Roso, Alf Alfons 
Rytkö, Martti Toimi 
Räbinä, Sakari 
Räty, Kaarlo Into 

Saarela, Pentti Johannes 
Saari, Jaakko Ilmari 
Saarinen, Eino Jaakko 
Salmela, Matias Aukusti 
Salmi, Oiva Johannes 
Salo, Theodor 
Salo, Timo Erkki Kalevi 
Salokangas, Mauri Alvar 
Seitsamo, Veikko Valentin 
Sipiläinen, Pentti J. 
Sivenius, Heimo Uljas 
Soilamaa, Olli Robert 
Soini, Oiva Pellervo 
Sokka, Eino Ilmari 
Sundqvist, Karl Henrik 


Sankarivainajamme 

s. 18.2.1923 f 27.11.1941 
s. 12.3.1922 f 26.9.1942 
s. 11.6.1923 t 26.9.1942 
s. 6.7.1922 t 27.3.1942 
s. 10.2.1921 f 6.7.1941 
s. 28.8.1921 f 29.9.1942 
s. 4.9.1922 f 29.9.1942 
s. 27.10.1917 f 25.12.1942 
s. 25.4.1916 f 2.9.1941 
s. 31.7.1921 f 12.4.1942 
s. 26.1.1921 f 25.7.1941 
s. 26.10.1923 t 3.7.1942 
s. 20.8.1920 t 4.10.1941 
s. 20.3.1918 f 18.11.1941 

s. 7.1.1922 f 26.9.1942 
s. 16.1.1924 f 15.10.1942 
s. 1.7.1922 f 16.10.1942 
s. 4.7.1918 t 6.9.1941 
s. 31.2.1922 f 15.10.1942 
s. 6.12.1921 f 18.7.1941 
s. 14.6.1922 f 20.7.1941 
s. 18.7.1916 f 19.11.1941 
s. 26.2.1921 f 6.7.1941 
s. 27.8.1922 f 27.1.1943 
s. 26.7.1922 f 3.5.1942 

s. 16.5.1922 f 17.10.1942 
s. 15.7.1918 f 19.1.1943 
s. 4.2.1922 f 17.10.1942 

Suomalainen, Aalto Veli 

S. 

31.10.1922 

Suomela, Aimo Iisakki 

S. 

13.1.1923 

Suominen, Veikko 

s. 

15.1.1923 

Syreeni, Osmo Otto Olavi 

s. 

25.2.1924 

Talvitie, Esko Jaakko 

s. 

29.7.1918 

Tattari, Teppo Outi 

s. 

18.12.1916 

Teräväinen, Veikko Viljami 

s. 

27.2.1923 

Tiihonen, Väinö Vihtori 

s. 

— 

Toivanen, Reino Vilho 

s. 

20.8.1913 

Toivola, Arvo Olavi 

s. 

13.2.1915 

Toro, Aarne Tuomas 

s. 

28.1.1923 

Tuomi, Bo Heimo 

s. 

22.9.1922 

Tuominen, Eero Johannes 

s. 

— 

Turunen, Antti Armas 

s. 

4.2.1921 

Uotila, Kauko Johannes 

s. 

3.4.1924 

Vahvaselkä, Mauri Eelis 

s. 

20.2.1924 

Valkama, Heikki 

s. 

27.1.1923 

Valkama, Oskari 

s. 

27.9.1913 

Wall6n, Lennart Simeon 

s. 

25.4.1913 

Vanhakuitti, Timo Taavetti 

s. 

15.4.1923 

Vapaavuori, Ilkka Ilmari 

s. 

31.7.1923 

Vauhkonen, Nestori 

s. 

20.2.1915 

Vellonen, Alpo Ilmari 

s. 

1.2.1920 

Vesalainen, Taito Einari 



Aleksanteri 

s. 

10.4.1922 

Vierto, Paavo Kustaa 

s. 

29.8.1915 

Viiala, Matti Gabriel 

s. 

30.3.1917 


f 20.1.1943 
t 18.3.1942 
t 17.6.1942 
f 2.2.1943 

f 27.1.1942 

1 10.12.1941 

1 11.12.1942 
t 

t 22.11.1941 

1 18.11.1941 
t 11.3.1942 
t 15.7.1941 

t 

f 26.9.1942 
t 26.9.1942 

1 18.10.1942 
f 28.9.1942 
f 4.10.1941 
f 9.10.1942 
t 26.2.1942 
t 6.11.1941 
f 13.11.1941 
f 18.2.1943 

f 30.9.1942 
t 9.12.1941 
t 28.9.1941 

Vikstedt, Osmo Valtteri 
Vilho, Olli 
Vilhunen, Allan 
Viljakainen, Tuovi Tapio 
Vilppula, Tuure Kaarlo 

VlRTALUOMA, ElNO ILMARI 

Visa, Eino Johannes 
Voutilainen, Erkki Antero 
Vuolento, Paavo Olavi 
Vuorinen, Leo Kalervo 
Vähäsalo, Max 

Yli-Harja, Pertteli Jaakko 
Ylikivistö, Edvin Vilhelm 

Äkerman, Simo Erkki 


Sankarivainajamme 

s. 2.3.1916 f 25.10.1941 
s. 13.2.1922 f 26.10.1942 
s. 5.4.1918 f 3.9.1941 
s. 12.12.1919 f 13.2.1943 
s. 27.4.1922 f 27.2.1942 
s. 3.9.1918 f 26.9.1942 
s. 1.9.1917 f 4.8.1941 
s. 18.3.1923 f 26.9.1942 
s. 11.11.1923 f 13.2.1943 
s. 25.8.1917 f 20.12.1942 
s. 26.10.1916 f 18.11.1941 

s. f 1943 

s. 17.3.1917 f 3.1.1942 

s. 13.10.1920 f 13.2.1943 


— — — Etelän laajojen lakeuksien kenttähaudat puhuvat 
nyt uskollisuudestanne suomalaisina sotureina. Siitä, mihin 
te kaaduitte, jatkavat aseveljenne taistelua elämässä ja kuo- 
lemassa. Siitä, mihin meidän työmme kerran katkeaa, mars- 
sivat uusia päiviä kohti uudet suomalaiset sukupolvet. Tei- 
dän elämänne ja kuolemanne on kantanut kauniin hedelmän. 

Kalervo Kurkiala, 20. 5. 1943. 

Suomen rintamalla kaatuneet tai Suomessa haavoihinsa 
kuolleet entiset vapaaehtoisemme 

Aarikka, Jouko Uolevi s. 3.7.1922 f 16.1.1950 

Alhonen, Tuure Allan s. 15.10.1916 f 23.4.1942 

Ekola, Oiva Antero s. 19.6.1924 f 6.6.1944 

Gröndahl, Tapio Aatos s. 1.1.1918 f 27.6.1944 

Halonen, Uuno Antero s. 4.12.1914 f 30.9.1943 

Hamari, Arvo Johannes s. 13.11.1920 f 30.6.1944 

Heino, Sulo Ensio s. 3.12.1921 f 18.7.1944 

Heinonen, Risto Matias s. 20.7.1917 f 24.6.1944 

Helaseppä, Olavi Richard s. 24.2.1924 f 24.7.1944 

Ikävalko, Reino Olavi s. 14.2.1922 f 27.6.1944 

Ingerö, Kauko s. 22.2.1919 t 23.6.1944 

Jaakkola, Heikki Matti Tapio s. 19.4.1923 f 25.6.1944 

Jaranko, Antti s. — f 1944 

Johansson, Sulo Kalervo s. 14.10.1914 f 29.6.1944 

Jäspi, Eino Kustaa s. 8.3.1922 f 30.7.1944 

Kaartinen, Seppo Aarne Iivari s. 25.6.1919 f 28.6.1944 

Kallio, Yrjö Veikko s. 17.7.1922 f 10.7.1944 

Kalske, Allan Ensio s. 6.4.1922 t 14.6.1944 

Karhu, Pentti Olavi s. 25.2.1915 f 17.7.1944 

Karppinen, Tapani Ahti s. 26.3.1924 f 26.6.1944 

Karvinen, Gösta s. — f — 

Knuutti, Väinö Matias s. 5.7.1921 f 24.6.1944 

Kohola, Sakari s. 12.7.1920 | 2.10.1944 

Koiranen, Veikko Rafael s. 9.1.1915 f 23.6.1944 

Koivula, Martti Oskari s. 22.6.1920 t 15.4.1942 

Korkeamäki, Arvo Henrik s. 25.11.1916 | 11.7.1944 

Korpela, Uuno Veli s. — f 1944 

Korte, Erkki Johannes 
Kortelainen, Toimi Olavi 
Kosonen, Ilmo Herkko Olavi 
Kuuri, Taisto Olavi 
Kylä-Tasku, Heikki Aatos 
Käkelä, Jori Nestori 
Könönen, Kalevi Ensio 
Lange, Erich 
Lehtinen, Jaakko Jalo 
Lindbohm, Olavi David 
Valdemar 

Linden, Henry Arvid 
Lindh, Holger Esko 
Linna, Matti Viljam 
Liuhala, Jorma Johannes 
Louekari, Erkki Antero 
Manninen, Jaakko Eero 
Manula, Kauko Pentti 
Myllymäki, Arvo Antti 
Mylläri, Pauli Armas Allan 
Naumann, Heinz Teodor 
Wilhelm 


s. 17.8.1922 f 15.6.1944 
s. 18.12.1921 f 8.6.1944 
s. 30.5.1920 f 13.7.1944 
s. 5.8.1915 f 28.10.1957 
s. 8.11.1914 f 1L7.1956 
s. 1.4.1919 t 19.2.1943 
s. 29.8.1918 f 23.6.1944 
s. 1.1.1920 f 20.7.1944 
s. 7.12.1916 f 28.6.1944 

s. 14.3.1923 f 1L6.1944 
s. 4.11.1922 f 28.7.1944 
s. 29.4.1923 f 4.7.1944 
s. 12.3.1921 f 6.3.1944 
s. 23.9.1923 t 28.6.1944 
s. 30.9.1923 f 15.6.1944 
s. 12.6.1922 f 23.6.1944 
s. 20.10.1919 f 14.11.1943 
s. 4.6.1917 f 28.6.1944 
s. 29.10.1920 f 22.7.1944 

s. 30.12.1921 t 28.6.1944 


Nikkola, Pentti 
Noisniemi, Tor Rikhard 
Partanen, Heikki 
Peltola, Pertti Veikko 
Peltola, Viljo Valtteri 
Pilviö, Jussi Antero 
Pitkänen, Veikko Olavi 
Pokela, Olavi Johannes 


s. 6.8.1922 f 26.6.1944 
s. 4.5.1922 f 8.6.1944 

s. f 

s. 21.3.1921 t 29.6.1944 
s. 11.1.1916 f 18.12.1943 
s. 10.3.1923 f 22.6.1944 
s. 7.3.1921 f 10.8.1943 
s. 25.6.1923 t 1.11.1945 

Polon, Tauno Eino Edvard 

s. 

5.9.1921 

t 

10.7.1944 

Pulli, Antti 

s. 

3.12.1918 

t 

10.6.1944 

Pullinen, Yrjö 

s. 

13.9.1922 

t 

8.7.1944 

Pusa, Aarne Heikki 

s. 

22.8.1922 

t 

23.6.1944 

Pylkkänen, Erkki Johannes 

s. 

8.4.1922 

t 

16.9.1943 

Ranta, Eino Johannes 

s. 

30.1.1924 

t 

9.6.1944 

Rantalahti, Voitto Uolevi 

s. 

7.8.1922 

t 

28.6.1944 

Rintanen, Erkki Vilhelm 

s. 

20.9.1919 

t 

5.7.1944 

Roisko, Teuvo Tapio 

s. 

5.12.1923 

t 

29.6.1944 

Ropponen, Aulis Sulo Johannes 

s. 

29.3.1919 

t 

15.6.1944 

Ropponen, Heimo Matti 

s. 

9.3.1920 

t 

13.1.1950 

Rouhiainen, Yrjö Aulis 

s. 

17.6.1923 

t 

21.4.1944 

Roukkula, Yrjö Olavi 

s. 

12.2.1922 

t 

26.6.1944 

Ryynänen, Kaarlo Johannes 

s. 

14.1.1924 

t 

3.12.1943 

Salmi, Pauli 

s. 

4.8.1909 

t 

2.2.1944 

Sihvonen, Urho Ensio 

s. 

25.12.1922 

t 

19.8.1941 

Sillanpää, Pentti Haakon 

s. 

16.5.1922 

t 

27.6.1944 

Syväniemi, Juhani Arvid 

s. 

29.8.1920 

t 

28.6.1944 

Tiilikainen, Seppo Ilmari 

s. 

10.8.1922 

t 

2.7.1944 

Ukkola, Uuno Stefan 

s. 

9.1.1911 

t: 

18.12.1943 

Vaaramo, Toivo Perttuli 

s. 

3.9.1920 

t: 

12.11.1944 

Vekara, Pentti Kullervo 

s. 

23.9.1922 

t 

3.12.1943 

Vesa, Viljo Allan 

s. 

27.1.1922 

t 

11.7.1944 

Vuorio, Lauri Sakari 

s. 

12.8.1914 

t 

23.8.1943 

Väärälä, Veikko Johannes 

s. 

15.9.1919 

t 

12.2.1944 

Ylitalo, Heikki Olavi 

s. 

16.10.1914 

t 

11.7.1944 

KENTÄLLE JÄÄNEIDEN 
SIUNAUSTILAISUUS 


Ukrainan ja Kaukasian taisteluissa kaatuneitamme oli hau- 
dattu sotilashautoihinsa monissa tapauksissa ilman ruumiin- 
siunausta, milloin kenttäpappimme ei ollut paikalla. Patal- 
joonan palattua Suomeen pidettiin sen vuoksi Helsingissä 
Hietaniemen sankarihaudalla 19. 9. 1943 yhdeksänkymme- 
nen suomalaisen SS-sotilaan muistotilaisuus, jolloin heidät 
kentälle jääneinä haudattiin viimeiseen lepoon. Puolituhan- 
tinen joukko yleisöä, kaatuneiden omaiset sekä edustavaa 
suomalaista ja saksalaista sotilaspäällystöä otti osaa tähän 
tilaisuuteen. 

Lyhyt, mieliinpainuva muistotilaisuus alkoi hymnillä »Oi 
Herra, siunaa Suomen kansa», jonka varuskunnan soitto- 
kunta soitti. Syyskuun aurinko pilkisti esiin pilveilevältä tai- 
vaalta valaisten kirkkaasti kukkaloisteisen sankarihautaus- 
maan ja sille pystytetyn korkean ristin. Kirkkoherra Kalervo 
Kurkiala puhui kaatuneiden omaisille alkaen sanoista: »Henki 
se on, joka eläväksi tekee, liha ei hyödytä mitään, älkää 
surko sitä, että sankarivainajienne ruumiit ovat jääneet idän 
laajoille taistelukentille», hän lausui, »vaan vaalikaa heidän 
perintöään, säilyttäkää niiden miesten henki, jotka ovat kaa- 
tuneet taistelussa vihollistamme vastaan . . .» 

Siunaustilaisuus päättyi rukoukseen ja yhteisesti laulettuun 
virteen »Jumala ompi linnamme», jonka jälkeen seurasi sep- 
pelten lasku sankarivainajien muistokummulle. 

Surujuhlan järjestäneen SS-Vapaaehtoistoimikunnan jäse- 
net pankinjohtaja P. H. Norrmen, johtaja Paavo Rautala, 
hallitusneuvos Esko Riekki, eversti J. S. Talvitie ja kapteeni 

Rauno Rallia laskivat ensimmäisinä toimikunnan seppeleen, 
jonka nauhoihin oli lainattu lause SS:n ylipäällikön päivä- 
käskystä: »Missä suomalaispataljoona seisoi, siellä vihollinen 
aina lyötiin.» 

Muistopuheen piti pankinjohtaja Norrmen mainiten, että 
monet näistä sankarivainajista jo lähtiessään saattoivat aavis- 
taa matkansa vaarat, mutta he halusivat uhmata sortoa ja 
kuolemaakin, kuten jääkärit aikoinaan, ja kun tästä historiaa 
joskus kirjoitetaan, tulee se tekemään oikeutta näille uljaille 
sotureille. 

»Riemuiten uhriks’ annamme henkemme lunnaan, kun vaan 
vapaus käy yli hautamme kunnaan» — oli kirjoitettu SS-Ase- 
veljet r.y:n seppeleen nauhoihin, jonka laskivat kapteeni K-E. 
Ladau sekä kersantit V. Väärälä ja A. Pio. 

Saksan sotilasasiamies, eversti Kitschmann laski tämän 
jälkeen Saksan puolustusvoimien seppeleen. Kenraalien Stein- 
erin ja Bergerin seppeleen laski everstiluutn. Heldmann, SS:n 
Valtakunnanjohtajan ja SS:n Huoltoviraston seppeleen ma- 
juri Giese ja Helsingissä olevan saksalaisen komendanttiviras- 
ton seppeleen eversti Seeber. SS:n Päämajan ja Finnische 
Verbindungstellen seppeleet laski kummulle tämän kirjoittaja. 

Kukkien kumpu sankari vainajiemme muistoksi kasvoi yhä. 
Suojeluskuntajärjestön seppeleen laskivat kenraaliluutnantti 
Lauri Malmberg ja majuri R. Nylander, Rintamamiesliiton 
seppeleen everstiluutnantti Hj. Honkanen ja Suomen Asevel- 
jien Liiton seppeleen pääjohtaja L. Arvi P. Poijärvi ja luut- 
nantti K. Tujunen. Rintamamiesliiton Pohjois-Karjalan pii- 
rin seppeleen toi kummulle luutnantti Hukkanen, Uuden- 
maan Rintamamiespiirin seppeleen lähetystöneuvos K. Ruus- 
kanen ja Itä-Savon Rintamamiespiirin seppeleen johtaja O. 
Viljakainen. Upseerikoulussa olevien SS-miesten seppeleen 
kaatuneille aseveljilleen laskivat kummulle oppilaat Heimann 
ja Vuokko. Yksikössä »2400» palvelevat entiset SS-miehet 
olivat lähettäneet muistojuhlaan sähkösanoman. Virallisten 
seppeleiden sarjan päätti Helsingin Ratsuväkisuojeluskunnan 


292 



Kentälle jääneiden siunaustilaisuus 

seppele, jonka laskivat luutnantit K. Väätänen ja T. Saira- 
nen sekä kersantti E. Söderlund. 

Vihrein havuin peitetty vertauskuvallinen hautakumpu 
peittyi mahtavaan väriloistoon lukuisista seppeleistä ja kuk- 
kalaitteista, joita kaatuneiden omaiset, monet yhteisöt ja 
laitokset olivat sankarivainajillemme tuoneet. 

Eheätunnelmainen ja mieliinpainuva juhlatilaisuus päättyi 
sotilassoittokunnan säestyksellä yhteisesti laulettuun »Maam- 
melauluun. 

Tämän jälkeen oli SS-Vapaaehtoistoimikunta järjestänyt 
ravintola Mustan Karhun suojiin muistotilaisuuden kaatu- 
neiden SS-miestemme omaisille ja kutsuvieraille. Tilaisuuteen 
oli kerääntynyt n. 500 henkilöä ja siinä piti toimikunnan sih- 
teeri, varatuomari R. G. Rallia voimakashenkisen puheen, 
jossa hän korosti näiden vainajien uhrin merkitystä isänmaan 
vapaudelle. Puheensa lopuksi hän esitti hetken hiljaisuuden 
SS-sankarivainajien kunniaksi. 

Saksalaisten puolesta puhui everstiluutnantti Heldmann, 
everstiluutnantti Kurkialan tulkitsemana, sankarivainajam- 
me omaisille vakuuttaen Saksan tekevän parhaansa kaatu- 
neiden omaisten huollossa. Hän esitti myös SS:n Valta- 
kunnanjohtajan sekä divisioona Wikingin komentajan, ken- 
raali Steinerin sydämelliset terveiset kaatuneiden omai- 
sille. 

Viimeiseksi puhui kaatuneiden omaisten puolesta sotilas- 
pastori, rovasti K. Kauppinen, jonka oma poika, Osmo Kaup- 
pinen oli kaatunut 22. 7. 1941 Lukjanovkassa Ukrainassa. 
Lämminhenkisen puheensa hän päätti sanoihin: »Me jokainen 
tahdomme jäädä koko sydämellämme vaalimaan sitä jaloa 
henkeä, jonka voimalla he taistelivat, jonka elähdyttämänä 
he unta näkivät isänmaansa onnellisemmasta tulevaisuudesta 
ja joka pystypäin vei heidät kuolemaan kansakunnan kor- 
keimpien arvojen puolesta.» 

Syyskuisen sunnuntain arvokas, sotilaallisuudessaan karu 
ja koruton surujuhla oli päättynyt. Isänmaalleen kaikkensa 

antaneet miehet, joiden jo pian unohdetut ja tuhotut sotilas- 
haudat olivat jääneet vieraan maan taisteluteiden varsille, 
olivat saaneet heidän omaistensa mieliä lämmittävän kun- 
nianosoituksen. 

JUHLAPUHEISTA ARKEEN 


Suomen irtauduttua sodasta ja solmittua rauhan raskain 
ehdoin alkoi maassamme masentavien poliittisten ristiriitojen 
kausi. Esille tulivat nyt ne, jotka joko julkisesti tai salaisesti 
olivat toimineet vihollisemme hyväksi asettuen äskeisen vi- 
kollisemme mahtiin nojautuen poliittisen elämämme määrää- 
ville paikoille. 

Sotasyyllisyysprosessin ohella, joka ei vastannut kansam- 
me enemmistön oikeustajua, ryhtyivät epäkansalliset ainek- 
semme muihinkin painostustoimenpiteisiin isänmaallisia kan- 
salaisia vastaan. Ensi kädessä joutuivat vaikeuksiin ne mie- 
het, jotka muita aktiivisemmin olivat toimineet itsenäisyy- 
temme ja kansallisen olemassaolomme säilyttämiseksi, ennen 
kaikkea puolustusvoimiemme upseeristo. Näistä toimenpi- 
teistä saivat kärsiä myös entiset SS-vapaaehtoisemme, joissa 
vasemmistomme oli näkevinään sisäpoliittista vaaraa. 

Kun nämä nuorukaisista karaistuneiksi sotilaiksi varttu- 
neet miehet runsas vuosi sitten olivat palanneet raskaalta 
matkaltaan, oli heitä juhlittu kuten jääkäreitä neljännes- 
vuosisata aikaisemmin, sanoma- ja aikakauslehdet olivat 
omistaneet sivumäärin palstojaan vapaaehtoistemme taiste- 
lun merkitykselle. He tunsivat saaneensa isänmaansa kii- 
tokset ja täynnä tarmoa he olivat ryhtyneet uusiin tehtä- 
viinsä omassa armeijassamme. Heidän suomalaiset esimiehen- 
sä kiittivät heidän velvollisuudentuntoaan ja tarmokkuuttaan 
oman rintamamme taisteluissa. Sodan päätyttyä olisi saatta- 
nut odottaa, että he olisivat saaneet hakeutua rauhanaikai- 
siin toimiinsa ja tehtäviinsä, kuten muutkin rintamamie- 
hemme. 

Näin ei kuitenkaan käynyt. Entisten jääkärien historia 

toistui jälleen; kuten hekin aikoinaan, joutuivat myös vapaa- 
ehtoisemme vasemmistomme hyökkäilyjen kohteeksi. Kom- 
munistien sanomalehdet julkaisivat räikeitä kirjoituksia heitä 
vastaan vaatien suorastaan heidän »päätään vadille». Näyt- 
teeksi näistä monista kirjoitelmista lainaan tähän osia Niilo 
Wällärin »Vapaa Pohjola»-lehdessä 8. 3. 1945 olleesta kirjoi- 
tuksesta: 

» SS-miehet kansakunnan vaarana. 

Joitakin aikoja talvisodan jälkeen alettiin Suomesta salaa 
lähettää nuoria miehiä Saksaan saamaan koulutusta natsien 
SS-joukoissa. Tällainen värväystoiminta alotettiin lapualais- 
ten toimesta. — — — Miesten lähetys oli tapahtuvinaan sa- 
laa, koska puuha oli laitonta. Mutta valtiollisen poliisin tietä- 
mättä se ei voinut tapahtua. — — — Joskus seliteltiin, että 
SS-miehiksi värvätyt lähetettiin saamaan koulutusta nykyis- 
ten aseitten käytössä. Tällainen selitys ei voi olla todellinen. 
— — — Onneksi ei saksalaisten tarkoitus Suomeen nähden 
toteutunut. Suomesta ei tullut Saksan alusmaata. Mutta ne 
piirit ovat edelleen koskemattomia, jotka syyllistyivät tähän 
maanpetossuunnitelmaan ja sen valmisteluun. Nämä piirit 
merkitsevät vieläkin määrättyä vaaraa Suomen kansalle, 
vaikka Saksa kohta on pois pelistä. Niiden eri muotoihin 
järjestetty juonittelu vaarantaa hyvien suhteiden järjestä- 
mistä itään ja lännen suuriin demokratioihin. Siksi on korkea 
aika ryhtyä tutkimaan kutka ovat ja missä määrässä osallis- 
tuneet vaaralliseen SS-joukkojen värväämiseen. Sellaiset pii- 
rit ja henkilöt — myös itse SS-miehet — on tuomittava teko- 
jensa mukaisesti ja poistettava julkisista tehtävistä.» 

Syyttäessään täysin perusteettomasti vapaaehtoisiamme ja 
heidän Saksaan lähettäjiään maanpetoksen valmistelusta jätti 
hra Wälläri mainitsematta sen tosiasian, että itsenäisyytem- 
me aikana ovat tuhannet suomalaiset saaneet itärajamme ta- 
kana opetusta kansallemme vieraassa yhteiskuntaopissa, ka- 

Kotiinpaluun juhlallisuudet jatkuivat Tampereella pidetyssä paraatissa Pyynikin urheilukentällä. 





Kentälle jääneiden 90:n vapaaehtoisen siunaustilaisuus Hietaniemen sankari- 
hautausmaalla. Kirkkoherra, jääkäriev.luutn. Kalervo Kurkialli toimitti ruumiin- 
siunauksen. 






Elokuussa 1956 tuli div. Wikingin entinen komentaja, kenraali Felix Steiner 
tervehdyskäynnille Suomeen entisten vapaaehtoistensa vieraaksi. Hänelle näy- 
tettiin Suomen kesäistä kauneutta lentokoneestakin. Kuvassa oikealta Aarne 
Roiha, kenr. Steiner ja tekijä. 




{PUN^ft 


Käytyään useilla seuduilla tervehtimässä entisiä sotureitaan järjestettiin kenr. Steinerin 
kunniaksi lähtiäisjuhlat Katajanokan Upseerikasinolla. Istumassa oikealta A. Kä- 
härä, hallitusneuvos Riekki, rouva Liisa Parjanen (ent. Berg), kenraali Steiner, 
neiti L.-M. Kyöstilä, jääk. eversti Horn, kapt. Itälä ja tekijä. 



Juhlapuheisia arkeen 

pinanvalmistelun teoriassa ja sotataidossa upseerikoulutuk- 
sesta aina sotilasakatemioihin asti. Muutamat ovat siellä ko- 
honneet jopa kenraalin arvoon ja vaikuttaneet itärajamme 
tälläkin puolen, mm. Antikainen ja Lehen. 

Väittäessään vapaaehtoistemme palvelleen muka Saksan 
maahamme kohdistamia pyrkimyksiä, häpäisee Wälläri ta- 
hallisesti niitä nuorukaisia, jotka omaa isänmaataan palvel- 
lakseen v. 1941 lähtivät Saksaan. Pienintäkään syytä tähän 
loukkaukseen ei ole esiintynyt tähän päiväänkään mennes- 
sä. Kaikki SS-Vapaaehtoistoimikunnan jäsenet olivat itse- 
näisyystaistelumme ajalta aktivisteina tunnettuja isänmaan- 
ystäviä, vapaaehtoisemme taas eri kansankerroksista lähte- 
neitä nuorukaisia, joille tärkeintä oli vapautemme säilyttä- 
minen. Äärimmäiseen oikeistoon lukeutuvia oli heissä vähi- 
ten, ja ainoa vapaaehtoisista, joka kantoi puvussaan Saksan 
natsipuolueen jäsenmerkkiä, oli sittemmin kommunistien suo- 
sioon päässyt Matti Ilmari Tamminen. 

Kenestä on enemmän ollut häiriötä lailliselle yhteiskunta- 
järjestykselle ja työrauhalle maassamme, Saksassa vaiko 
muualla koulutusta saaneista, lienee selittämättäkin selvää. 

Tosiasioita ei ole syytä lähteä propagandamielessäkään 
vääristelemään. Vapaaehtoisemme palvelivat Suomen armei- 
jan reservistä hallituksemme ja päämajan luvalla määrä- 
ajaksi Saksan armeijaan siirrettyinä. Toiminnan kohteena oli 
silloinen yhteinen vihollinen. Sisäpoliittisia tarkoitusperiä ei 
vapaaehtoisliikkeellä ollut. Saksan kamaralla ei perustettu 
Suomea varten minkäänlaista interventiohallitusta, kuten ai- 
koinaan Norjaan ja — Terijoelle. Tämä olisi vasemmistomme 
totuuden ja tasapuolisuuden nimessä muistettava. 

Vaikeuttaakseen entisten vapaaehtoistemme toimeentulo- 
mahdollisuuksia antoivat eräät ammattijärjestöt tähän täh- 
tääviä määräyksiään, mm. Suomen Merimies-Unioni seuraa- 
van tiedoituksen: »Suomen Merimies-Unioni on päättänyt, 
etteivät sen jäsenet tee työtä laivassa, jossa on laivaväkeen 
kuuluvana joku saksalaisiin SS-joukkoihin kuulunut henkilö. 

Tästä on ilmoitettu myös laivanvarustajille, jotta mitään 
häiriötä liikenteessä ei pääsisi tapahtumaan. Käytännössä 
tämä merkitsee sitä, ettei SS-joukoissa ollut voi päästä meri- 
miesammattiin.» 

Myös entisten vapaaehtoisten joukosta löytyi eräitä moraa- 
littomia yksilöitä, jotka tarkasta seulonnasta huolimatta oli- 
vat päässeet lähtemään Saksaan. Kelvottomina edustamaan 
suomalaista sotilasta vieraassa maassa oli heidät siellä ero- 
tettu ennen sopimusajan päättymistä ja palautettu Suomeen. 
Muutamat näistä hakeutuivat kommunistisen sisäasiainminis- 
teri Leinon asiamiehiksi ja varmistaakseen uutta asemaansa 
he julkaisivat palvelusajaltaan SS-joukoissa valheellisia ja 
entisiä tovereitaan törkeästi häpäiseviä kirjoja ja kirjoituksia 
(mm. Haudat Dnjeprin varrella, Farligt spel ym.). Tällaisia 
»oman pesänsä likaajia» oli mm. saksalaissyntyinen Eric Nup- 
nau, joka toimipaikassaan Saksassa oli harjoittanut lapsel- 
lista vakoilupuuhaansa ja nyt Leinon päästyä ministeriksi 
viipymättä asetti »kykynsä» uuden Valpon käyttöön. 

Kesäkuun 2. p:nä 1946 kirjoitti Nupnau tasavallan presi- 
dentille ansioistaan saadakseen Suomen kansalaisuuden: 

»Kesällä 1945 kehoitettiin minua sisäasiainministeri Leinon 
määräyksestä ja Valtionpoliisin silloisen päällikön lakitieteen 
tohtori Brusiinin 5. heinäkuuta 1945 päivätyllä kirjeellä avus- 
tamaan eräissä kansallissosialistiseen sellityöhön ja asekät- 
kentä juttuun liittyvien asioiden selvittelyssä. Suoritin nämä 
tehtävät lojaalisti ja parhaan kykyni mukaan.» 

Nupnaulle myönnettiin Suomen kansalaisuus, vaikka mi- 
tään »kansallissosialistista sellityötä» ei maassamme havaittu- 
kaan. Nupnaun »tutkimukset» Leinon palveluksessa käsitti- 
vät entisten vapaaehtoistemme valvontaa ja valheellisten 
ilmiantojen laatimista heitä vastaan, kuten Tammisenkin 
puuhat Valpon palveluksessa. 

Vasemmiston saatua miehensä tärkeimmille paikoille sisä- 
asiainhallinnossa, muuttui tämä aluksi lehdistössä käyty ajo- 
jahti konkreettisiksi toimenpiteiksi. Kaikki entiset vapaa- 

ehtoisemme, jotka sodan päätyttyä vielä olivat jääneet ar- 
meijaan, saaneet valtion tai kuntien virkoja, poliisitoimia 
ym., pakotettiin ministeri Yrjö Leinon mahtikäskyllä eroa- 
maan 24 tunnin kuluessa. Monet heistä saivat istua Valpon 
kuulusteltavana viikkoja ja kuukausiakin, vaikka mitään ras- 
kauttavaa ei heitä vastaan ilmennyt edes silloisen Valpon 
mielestä. Monet sen sijaan lähtivät näitä hankaluuksia ja 
Siperiaa välttääkseen ulkomaille. Useat heistä jäivätkin py- 
syvästi vieraille maille, mm. Ruotsiin, Norjaan, Hollantiin, 
Venezuelaan, Kanadaan, Yhdysvaltoihin, luoden uusissakin 
oloissa itselleen hyvät elinmahdollisuudet. 

Jouduttuani virka-asemani vuoksi vaikuttamaan aikaisem- 
min mainittujen kelvottomien ainesten erottamiseen patal- 
joonasta, jouduin itsekin näiden Valpolle tekemien »ilmi- 
antojen» kohteeksi ja niiden johdosta aina Siperiaan 
saakka. 

Vapaaehtoistemme luopiot saivat palveluksistaan näkyvän 
kiitoksen uusilta käskijöiltään. Heti kun maanpetoksesta 
tuomiotaan odottanut Hella Vuolijoki tuli armahduksen saa- 
tuaan Yleisradion johtoon, sai Matti Tamminen siellä radio- 
kuuluttajan toimen. Eric Nupnaulle, kuten mainittiin, myön- 
nettiin Suomen kansalaisuus. 

Paluu juhlapuheista arkeen sai muitakin ikäviä muotoja. 
Kun nuoret vapaaehtoisemme v. 1941 lähtivät Saksaan, päätti 
puolustusvoimiemme johto samaistaa palveluksen Saksan ar- 
meijassa palveluksi Suomen armeijassa ja vahvisti asian Pää- 
majan Käskylehdessä No 19/24. 6. 42 seuraavasti: 

»1 § 

Kom. 2 

Palvelus Saksan puolustusvoimissa. 

Ylipäällikkö on 16. 6. 42 päättänyt, että Saksan puolustus- 
voimissa käynnissä olevan sodan aikana palvelleille suomalai- 
sille tämä palvelusaika Saksan joukoissa lasketaan vastaa- 
vana palveluksena hyväksi asevelvollisuuden suorituksessa 

Suomessa sekä otetaan huomioon palvelusaikana ylennystä 
varten seuraavaan arvoon. 

Asevelvollisuuden suoritukseksi lasketaan 1. 5. 41 jälkeen 
Saksan puolustusvoimissa palveltu aika. Sama aika huomioon- 
otetaan myös ylennystä varten, jolloin on huomattava, että 
kysymyksessä on vain ylennys seuraavaan sotilasarvoon siitä 
suomalaisesta sotilasarvosta, joka a.o:lla on Saksasta palates- 
saan. 

Komentoesikunnan päällikkö 
Kenraaliluutnantti W. E. Tuompo 

Komento-osaston päällikkö 
Eversti I. Salmio». 

Kommunistejamme ja heidän myötäilijöitään ei tämä il- 
meisesti miellyttänyt. Yrjö Leinon mahtikaudella, kenr.maj. 
Lundqvistin ollessa puolustusvoimiemme komentajana, men- 
tiin marsalkka Mannerheimin päätös asiassa muuttamaan 
taannehtivalla vaikutuksella Puolustusvoimain Pää- 
esikunnan Käskylehdessä No 18/24. 11. 45: 

»Kom. 2. 

Palvelusajan laskeminen. 

PM:n Käskylehden No 19. /42 1 § katsotaan 31. 10. 45 ta- 
pahtuneessa esittelyssä tulleen peruutetuksi». 

Tämän peruutuksen johdosta joutuivat monet nuorimmista 
vapaaehtoisista, huolimatta palveluksestaan Suomen armei- 
jassakin vielä Saksasta paluunsa jälkeen, suorittamaan ase- 
velvollisuutensa armeijassamme tavalliseen tapaan alokkaasta 
alkaen. 

Samalla peruutuksella evättiin myöhemmin valtion palve- 
lukseen tulleilta oikeus heille kuuluvaan virkaikään kahden 
vuoden ajalta. Tämä asia on yhä edelleenkin korjaamatta. 

Pahinta kuitenkin oli, että tällä peruutuksella riistettiin 

sadoilta invalideiksi tulleilta vapaaehtoisiltamme mahdolli- 
suus saada niitä invalidieläkkeitä ja korvauksia, joita muut 
sotavammaisemme ovat saaneet. Samoin jäivät Saksan itä- 
rintamalla kaatuneiden omaiset vaille niitä huoltoavustuksia, 
jotka heille aikaisemmin oli Saksan taholta suoritettu. 

Samalla sisukkuudella, jota vapaaehtoisemme osoittivat 
taisteluissaan, he kantoivat vaiti ollen isänmaan asialla saa- 
mansa vammat. Yli kymmeneksi vuodeksi jäivät he sota- 
invalidihuoltomme ulkopuolelle. Huolimatta siitä, että vapaa- 
ehtoistemme Saksaan lähtö tapahtui valtion toimesta ja siis 
valtion vastuulla, ei valtiovalta tätä vastuutaan muistanut. 
Ihmeteltävää on myös, ettei yksikään niistä vaikutusvaltai- 
sista henkilöistä, jotka hoitivat vapaaehtoistemme Saksaan 
lähettämisen, edes yksityishenkilönä asettunut julkisesti puo- 
lustamaan vääryyttä kärsineitä invalidejamme. Vasta vuo- 
desta 1956 lähtien saavat invalideiksi jääneet ent. vapaaeh- 
toisemme samat korvaukset kuin heidän omilla rintamillam- 
me haavoittuneet aseveljensä. Huomattavaa on, että asia 
tässä myöhäisessäkin vaiheessa saatiin järjestetyksi entisten 
vapaaehtoisten omasta aloitteesta. Valtion korvausvelvolli- 
suuden tultua lailla vahvistetuksi on korvausanomusten kä- 
sittely sittemmin sujunut nopeasti Valtion Tapaturmatoimis- 
ton virkamiehen, varatuomari Matti Ylikankaan tarmok- 
kaalla avulla. 

Entisten vapaaehtoistemme sijoittautumisesta rauhanaikai- 
seen yhteiskuntaan ei tähän mennessä ole käytettävissä liki- 
mainkaan tarkkoja tietoja, mutta yleensä he ovat tavallista 
tarmokkaammin jatkaneet sodan takia kesken jääneitä opin- 
tojaan ja edityneet ammattialoillaan keskitasoa paremmin. 
Tämän hetken tietojen mukaan on heistä 

lääkäreitä 8 (joista väitelleitä tohtoreita 5) 
hammaslääkäreitä 2 
lakimiehiä 25 

maistereita eri tieteenaloilla 21 


301 



Tevekille ja takaisin 


filosofian tohtoreita 4 (joista 1 professorina) 
pappeja 2 

kansakoulun- ja voimistelunopettajia 12 

insinöörejä 20 

ekonomeja 3 

merkonomeja 2 

teknikkoja ja työnjohtajia 25 

rakennusmestareita ja ylempiä työnjohtajia 50 

suurempien liikelaitosten johtajia 20 

kauppiaita ja pienemp. yritysten johtajia 25 

kauppaedustajia 25 

agronomeja ja metsänhoitajia 10 

itsenäisiä maanviljelijöitä 40 

virkamiehiä 31 

sanomalehdentoimittajia ja kirjailijoita 8 
upseereita vakin. palveluksessa 10 
aliupseereita vakin. palveluksessa 5 
liikenteen harjoittajia ja autoilijoita 15 

Sotilasarvoiltaan jakautuvat elossa olevat entiset vapaa- 
ehtoisemme suunnilleen seuraavasti: upseereita 250, aliupsee- 
reita 750 ja sotamiehiä 3. 

Erikoisen huomion ansaitsevat eräät vaikeasta haavoittu- 
misestaan huolimatta tutkintoja suorittaneet, kuten sota- 
sokeana kauppatieteen kandidaatiksi opiskellut Seppo Back- 
berg, etevänä kirurgina tunnettu, vaikeasti kasvoihin ja sil- 
miin haavoittunut Pekka Nummi ja teologisen loppututkin- 
non suorittanut, vaikeasti päähän haavoittunut Penna Kont- 
tinen. Lukuisia muitakin esimerkkejä voitaisiin mainita inva- 
lideiksi tulleiden ja muidenkin entisten vapaaehtoisten yrit- 
teliäisyydestä rauhanaikaisessa elämässä. — Poliittiseen elä- 
mään osallistuneita heidän joukossaan sitävastoin on erittäin 
vähän: vain yksi on tiettävästi pyrkinyt eduskuntaan (sos.- 
dem. puolue) ja yksi toiminut puoluesihteerinä ja ministerinä 
(kansanpuolue). 

Ent. vapaaehtoisia ja heidän omaisiaan , jotka voisivat tiedoil- 
laan täydentää tässä kirjassa esitettyjä asioita , tai oikaista 
mahdollisia virheellisyyksiä, pyydetään ystävällisesti kirjoitta- 
maan niistä tekijälle Kustannusosakeyhtiö Otavan osoitteella. 



YLEISÖLTÄ 


"Suomalainen Anabasis” 


Kirjallisuusarvostelua on totuttu 
pitämään kirjallisten teosten tar- 
kasteluna, jonka tarkoituksena on 
lähinnä ohjata yleisön lukuhalua 
kirjallisuuden eri aloje n parhaim- 
piin uutuuksiin. Tässä mielessä on 
arvovaltaisten sanomalehtien kir- 
jallisuusarvostelijoita pidettävä 
aikansa asiantuntevina ja puolu- 
eettomina makutuomareina. 

Helsingin Sanomain tk:n 11. päi- 
vän numerossa julkaistu kirjani 
"Terekille ja takaisin" arvostelu 
~!i kuitenkaan täyttäne vaatimuk- 
ia sen paremmin asiantuntemuk- 
sensa kuin puolueettomuutensa- 
kaan kohdalta. Luonnollisesti on 
jokaisen kirjan tekijän alistuttava 
arvostelulle, olipa se kiittävää tai 
moittivaa, mutta mielestäni olisi 
arvostelun pysyttävä asiallisella 
pohjalla. Kun arvostelijaksi ryhty- 
nyt ei pysty erottamaan toisistaan 
kahta niin erilaista kirjallisuuden 
alaa kuin historia ja muistelmat, 
lienee häntä pidettävä heikkona 
tehtäväänsä. 

Missään yhteydessä en ole anta- 
nit kirjoittamalleni näin vaativaa 
li itystä. Kirjani on eräillä asia- 
irjoilla täydennetty muistelma- 
50s, tavallaan "sotilaallinen matka- 
irja”. Varsinaista historiaa tästä 
iheesta tuskin voidaan kirjoittaa- 
kaan ennen kuin siihen liittyvät 
ja toistaiseksi vielä arkistoissa säi- 
lytettävät asiakirjat saadaan tutki- 
joiden käyttöön. Tästä olisi arvos- 
telija päässyt selville lukemalla 
kirjani alkulauseen. 

Vaikkakin majuri evp. Y. P. I. 
Kailalta puuttunee tottumusta 
arvostelun ammattimiehenä, olisin 
odottanut häneltä miehen näke- 
mystä asioissa, joita hän lähti 
arvostelemaan. Hänen asiantunte- 
muksensa rajoittuu muutaman 
kuukauden palveluun SS-jou- 
koissa, joista hän ilmeisten sopeu- 
tumisvaikeuksien vuoksi kotiutui 
jo vuoden 1941 lopulla. Näin ollen 
hän ei ehtinyt kerätä niitä koke- 
muksia kuin 2-vuotisen sopimus- 
aikansa täysin, tai sen ylikin pal- 
velleet. Nähtävästi on tästä ly- 
hyestä ajasta jäänyt hänen mie- 
leensä vain katkeruutta, koska hän- 
tä aktiivikapteenin arvostaan huo- 
limatta ei voitu asettaa edes jouk- 
kueenjohtajan vakinaisiin tehtä- 
viin. Toinen syy, joka on vienyt 
pohjan arvostelun puolueettomuu- 
delta, lienee seuraava: viime ke- 
väänä tarjoutui maj. Kaila laati- 
maan tämän vapaaehtoisliikkeen 
historiikin, johon tehtävään häntä 
ei kuitenkaan pidetty pätevänä. 
Näistä seikoista lienee ent. asevel- 
jen mieli myrtynyt. Hänen kynän- 
jälki palauttaa mieleen sodan- 
aikaisen "ernsthafter Hornblaser"in, 
miehen, "joka ei koskaan hymyil- 
lyt”, legendaarisen purnarin Uk- 
rainan sotatoimialueelta. 

Kun kirjani arvostelu, paitsi va- 
paaehtoisiimme kohdistuvan oudon 
sävynsä lisäksi, sisältää koko jou- 
kon epäasiallisuuksia, pyytäisin 
aada oikaista niistä eräitä. 

Veli Kailan tietämättömyys SS- 
vapaaehtoisliikkeen päämäärästä tai 
tarkoituksesta on yllättävä tunnus- 
tus; kaikki muut Saksaan lähteneet 
olivat selvillä lähtönsä syistä. Saat- 
toiko hänen mielestään tarkoi- 
tuksettoman hankkeen takana 
olla ansioituneista kansalaisista ko- 
koonpantu toimikunta, erilaisia yh- 
teisöjä ja virastoja ja itse silloinen 


niistä monista aikaisemmista suo- 
malaisen sotilaan esiintymisistä 
vieraan vallan armeijoissa, joista 
historiassamme on lukuisia esi- 
merkkejä. 

Sikäli kuin kirjassani on kritiik- 
kiä, ei sen tarkoituksena ole syyt- 
tää silloista Vapaaehtoistoimikun- 
taa sen enempää kuin hallitusneu- 
vos Riekkiäkään, joka niissä olois- 
sa varmasti teki parhaansa puhtaas- 
ti suomalaisissa intresseissä. Silloi- 
sissa olosuhteissa ei asioita olisi 
sen paremmin hoitanut Y P I. 
Kailakaan. 

Kaila väittää vapaaehtoisillem- 
me tyrkytetyn kansallissosialistista 
propagandaa. Tätä väitettä en ole 
kuullut muilta vapaaehtoisiltamme. 
Tietysti siellä oli luettavissa niin 
SS-Leitheft kuin Das Schwarze 
Korpskin, eikä sen suuntaista luet- 
tavaa tarvinnut niinä vuosina läh- 
teä meren takaakaan etsimään. 
Mutta siinä määrin saksan kieltä 
taitavia, että näillä julkaisuilla oli- 
si ollut jotakin merkitystä, oli suo- 
malaisten joukossa perin vähän. 
Eipä näy sen vaikutus pahemmin 
Kailaankaan tarttuneen. 

Myönnän mielelläni, että muistel- 
mateokseen, jonka pohjana ei ol' 
päivittäin tehtyjä muistiinpanoj; 
ja johon liittyviä asioita ei vielä 
ole mahdollista asiakirjoistakaan 
varmentaa, saattaa hyvinkin tulla 
muistivirheitä, etenkin vähemmän 
tärkeiden asioiden kohdalla. Niitä 
seikkoja, jotka Kaila arvostelus- 
saan merkitsi kysymysmerkillä tai 
muuten asetti kyseenalaiseksi, on 
hänellä mahdollisuus lähdekirjalli- 
suudesta täsmentää, koska ei näy 
niitä enää muistavan. 

Vapaaehtoistemme sotaretki Sak- 
san armeijassa oli siinä määrin 


vaiherikas ja monivivahteinen, että 
siitä epäilemättä kirjoitetaan vielä 
moniakin muistelmia. Ehkäpä vie- 
lä saamme lukea veli "Kailan Ana- 
basiksen". Jota luetaan vielä silloin- 
kin, kun Xenofon jo on jäänyt 
unohduksiin. 

Entisten vapaaehtoistemme suh- 
tautuminen kirjoittamiini muistel- 
miin on tähän mennessä ollut hy- 
vin myönteistä ja mieltäni lämmit- 
tävää. 

Helsingissä. 13. 12. 1958. 

Unto Parvilahti 


Perin outo ja odottamaton on 
Kailan väite, ettei vapaaehtoistem- 
me lähdön syynä ollut isänmaalli- 
suus, siis halu palvella maataan. 
Tätä vaikutinta Kaila väittää mi- 
nun kirjassani liikaa korostaneen. 
Jos Kaila itse lienee lähtenyt Sak- 
ia n ammattisotilaan intresseissä, 
tätä ole yleistettävä valtaosaan 


kaan kohdalta. Luonnollisesti ... 
jokaisen kirjan tekijän alistuttava 
arvostelulle, olipa se kiittävää tai 
moittivaa, mutta mielestäni olisi 
arvostelun pysyttävä asiallisella 
pohjalla. Kun arvostelijaksi ryhty- 
nyt ei pysty erottamaan toisistaan 
kahta niin erilaista kirjallisuuden 
alaa kuin historia ja muistelmat, 
lienee häntä pidettävä heikkona 
tehtäväänsä. 

Missään yhteydessä en ole anta- 
nut kirjoittamalleni näin vaativaa 
nimitystä. Kirjani on eräillä asia- 
kirjoilla täydennetty muistelma- 
teos, tavallaan "sotilaallinen matka- 
kirja”. Varsinaista historiaa tästä 
aiheesta tuskin voidaan kirjoittaa- 
kaan ennen kuin siihen liittyvät 
ja toistaiseksi vielä arkistoissa säi- 
lytettävät asiakirjat saadaan tutki- 
joiden käyttöön. Tästä olisi arvos- 
telija päässyt selville lukemalla 
kirjani alkulauseen. 

Vaikkakin majuri evp. V. P. 1. 
Kailalta puuttunee tottumusta 
arvostelun ammattimiehenä, olisin 
odottanut häneltä miehen näke- 
mystä asioissa, joita hän lähti 
arvostelemaan. Hänen asiantunte- 
muksensa rajoittuu muutaman 
kuukauden palveluun SS-jou- 
koissa, joista hän ilmeisten sopeu- 
tumisvaikeuksien vuoksi kotiutui 
jo vuoden 1941 lopulla. Näin ollen 
hän ei ehtinyt kerätä niitä koke- 
muksia kuin 2-vuotisen sopimus- 
aikansa täysin, tai sen ylikin pal- 
velleet Nähtävästi on tästä ly- 
hyestä ajasta jäänyt hänen mie- 
I leensä vain katkeruutta, koska hän- 
tä aktiivikapteenin arvostaan huo- 
limatta ei voitu asettaa edes jouk- 
kueenjohtajan vakinaisiin tehtä- 
viin. Toinen syy, joka on vienyt 
pohjan arvostelun puolueettomuu- 
delta. lienee seuraava: viime ke- 
väänä tarjoutui maj. Kaila laati- 
maan tämän vapaaehtoisliikkeen 
historiikin, johon tehtävään häntä 
ei kuitenkaan pidetty pätevänä. 
Näistä seikoista lienee ent. asevel- 
jen mieli myrtynyt. Hänen kynän- 
sä jälki palauttaa mieleen sodan- 
aikaisen "ernsthalter Hornblaser”in, 
miehen, "joka ei koskaan hymyil- 
lyt”, legendaarisen purnarin Uk- 
rainan sotatoimialueelta. 

Kun kirjani arvostelu, paitsi va- 
paaehtoisiimme kohdistuvan oudon 
sävynsä lisäksi, sisältää koko jou- 
kon epäasiallisuuksia, pyytäisin 
saada oikaista niistä eräitä. 

Veli Kailan tietämättömyys SS- 
vapaaehtoislilkkeen päämäärästä tai 
tarkoituksesta on yllättävä tunnus- 
tus; kaikki muut Saksaan lähteneet 
olivat selvillä lähtönsä syistä. Saat- 
toiko hänen mielestään tarkoi- 
tuksettoman hankkeen takana 
olla ansioituneista kansalaisista ko- 
koonpantu toimikunta, erilaisia yh- 
teisöjä ja virastoja ja itse silloinen 
hallitus? 

Perin outo ja odottamaton on 
Kailan väite, ettei vapaaehtoistem- 
me lähdön syynä ollut isänmaalli- 
suus, siis halu palvella maataan. 
Tätä vaikutinta Kaila väittää mi- 
nun kirjassani liikaa korostaneen. 
Jos Kaila itse lienee lähtenyt Sak- 
saan ammattisotilaan intresseissä, 
ei tätä ole yleistettävä valtaosaan 
muita. Kailan väitteeseen en usko 
yhtyvän yhdenkään elossa olevan 
vapaaehtoisen sen enempää kuin 
tällä sotaretkellä kaatuneiden 
omaistenkaan. Tykkänään eri asia 
on, palveliko vapaaehtoislilke 
maamme etua varsinkaan nykyhet- 
kellä nähtynä. 

Olen tehnyt kirjassani eräitä 
rinnastuksia jääkäriliikkeen jf 
vapaaehtoisliikkeen välillä, 
usko lukijoiden kuitenkaan tule- 
van siihen käsitykseen, että tarkoi- 
tuksena olisi jakaa jääkäriemme 
kunniaa tai antaa meidän retkel- 
lemme missään nimessä samaa 
historiallista merkitystä. Aika ja 
olosuhteet olivat siinä mielessä 

arvostelin Kirjaasi "Terekille jc 
takaisin”. Minä, luettuani eräästi 
toisesta arvostelusta (suunnilleen) 
että "kirja on Kaikissa suhteiss* 
mitä keskinkertaisin tulin taas 
ajatelleeksi, että olisikohan jo tul- 
lut kenutuksi liikaa! — Arvoste- 
lustani en tietysti muuta kirjain- 
takaan, minkä Kirjoitin sen kir- 
joitin. 

-tv un nyt puoiesiciSi aivos- 

teieniaaji minua itseäni tarkoituk- 
sena saada ponja pois Kirjoituksel- 
tani, täytyy minun jatkaa tätä 
leikkiä. 

riSiantunieinukseni. ivylia niinä 
olen asiantuntija. SS- joukoissa pal- 
velin n. 8 kuukautta (kumma kun 
et yhdysupseenna sitä tietänyt), 
rintamalla paljon kauemmin Kuin 
sinä, ja opin kokemaan SS:n sel- 
laisena kuin se oli. Viime keväänä 
suunnitellessani tämän mielenkiin- 
toisen ja minulle omalia tä vanaan 
läneisen , SS-lnkkeemme historian 
kirjoittamisia tein koko joukon 
asiaankuuluvaa lapiotyötä, jonka 
katson vain lisänneen asiantuntija- 
varmuuttani. Sotahistoriallinen kir- 
jallisuus, kuten Sinunkin kirjasi* 
kuuluu lempiharrastuksiini. Ja kai 
minä, niin upseeri kuin olenkin, 
jotakin ymmärrän sotaretkistä ja 
sotalaitosopistakin. 

Suhteeni SS: ään. Minä lähdin 
SS: ään todella ammattisotilaan 
intresseissä — "Sinäpä sen sanoit”, 
(Missä intresseissä Sinä lähdit?) 
Sattuneista syistä en todellakaan 
sopeutunut sinne, hyvä että senkin 
sanoit. Joukkueenjohtajaksi ryhty- 
misestäni ei koskaan ollut puhetta- 
kaan, koska kapteenille kuuluu 
komppania — tiedätkö? — ja koska 
minulle useammankin kerran lu- 
vattiin moottoripyöräkomppania, 
omien — tietysti epäluotettavien — 
merkintöjeni mukaan viimeksi lo- 
kakuussa 41, jolloin Steiner ko- 
mentoteitse lähetti minulle tervei- 
set, että tarvitsen vain vähän 
"Geduldia", niin pian saan suoma- 
laisen tiedustelukomppanian. Nau- 
rettava vihjauksesi siitä, että olisin 
"kotiutunut" pystymättömyyteni 
vuoksi joukkueenjohtajaksi, an- 
saitsisi oikeastaan vastaläimäyk- 
seksi, että Sinut lähetettiin Ber- 
liiniin kenttäpostia hoitamaan, 
koska olit pystymätön sotamiehek- 


merkmtöjeni mukaan viimeksi lo- 
kakuussa 41, jolloin Steiner ko- 
mentoteitse lähetti minulle tervei- 
set, että tarvitsen vain vähän 
"Geduldia”, niin pian saan suoma- 
laisen tiedustelukomppanian. Nau- 
rettava vihjauksesi siitä, että olisin 
"kotiutunut” pystymättömyyteni 
vuoksi joukkueenjohtajaksi, an- 
saitsisi oikeastaan vastaläimäyk- 
seksi, että Sinut lähetettiin Ber- 
liiniin kenttäpostia hoitamaan, 
koska olit pystymätön sotamiehek- 
si. (Älä hyvä mies vaan vedä mi- 
nua tästä oikeuteen, "lakitupaa 
kammoon niinkuin helvettiä”). 
Anoin itse yhdessä 20 muun SS- 
meininkiin tympeytyneen suoma- 
laisen upseerin kanssa siirtoa Suo- 
men puolustusvoimiin heti kun sii- 
hen ensimmäinen tilaisuus tuli, 
joulukuussa -41. Olisin ottanut 
divisioonan kaikki suomalaiset mu- 
kaani, mutta se ei ollut vallassani. 
Naita asioita et Sinä Berliinissä 
postiläjäsi takana tietenkään voinut 
seurata. — Meidän, Sinun ja minun, 
asen teemme SS: ään on erilainen, ja 
siitä kenkä puristaa. 

SS-liikkeen historia. Tarkoituk- 
seni oli todella viime keväänä ryh- 
tyä toteuttamaan lempiajatustani, 
SS-miestemme historian kirjoitta- 
mista. Sen jälkeen kun tehtävään 
lupautui prof. Jokipii, jota histo- 
riikkitoimikuntamme kannatti ja 
lupasi tukea, jätin häiriöiden vält- 
tämiseksi omat haaveeni ja minä- 
kin, myrtynyt mies, lupasin aut- 
taa häntä kaikilla mahdollisilla tie- 
doillani. Pätevyyttäni on tietysti 
koetettu punnita, luultavasti ja 
ennen kaikkea arvostelevaa asen- 
nettani SS-liikkeeseemme. Mutta 
kuinka on Sinun pätevyytesi? Sa- 
noit minulle hiljattain, että yhdis- 
tyksemme puheenjohtaja olisi jopa 
kieltänyt Sinua kirjoittamasta (mi- 
kä mielestäni oli väärin) ^Unua ei 
sentään kukaan ole kieltänyt. 

Kirjasi saa nyt myydä itseään 
omalla vauhdillaan ja tätä ilmaista 
reklaamia, jonka merkityksen mai- 
nosmiehenä tietvsti ymmärrät, en 
minä kehtaa tämän pitemmälle jat- 
kaa. Mitähän HeSan lukijat Meistä 
ja — huomaa! — meikäläisistä ajat- 
te] evät, kun kirjan ja sen arvoste- 
lemisen sijasta a 1 amme haukkua 
toisiamme! Y. P. I. K aita 

^Suomalainen Anabasis” 

Kirjallisuusarvostelua on totuttu 
pitämään kirjallisten teosten tar- 
kasteluna, jonka tarkoituksena on 
lähinnä ohjata yleisön lukuhalua 
kirjallisuuden eri alojen parhaim- 
piin uutuuksiin. Tässä mielessä on 
arvovaltaisten sanomalehtien kir- 
j allisuusarvosteli j oita pidettävä 
aikansa asiantuntevina ja puolu- 
eettomina makutuomareina. 

Helsingin Sanomain tk:n 11. päi- 
vän numerossa julkaistu kirjani 
"Terekille ja takaisin” arvostelu 
ei kuitenkaan täyttäne vaatimuk- 
sia sen paremmin asiantuntemuk- 
sensa kuin puolueettomuutena- 
kaan kohdalta. Luonnollisesti on 
jokaisen kirjan tekijän alistuttava 
arvostelulle, olipa se kiittävää tai 
moittivaa, mutta mielestäni olisi 
arvostelun pysyttävä asiallisella 
pohjalla. Kun arvostelijaksi ryhty- 
nyt ei pysty erottamaan toisistaan 
kahta niin erilaista kirjallisuuden 
alaa kuin historia ja muistelmat, 
lienee häntä pidettävä heikkona 
tehtäväänsä. 

Missään yhteydessä en ole anta- 
nut kirjoittamalleni näin vaativaa 
nimitystä. Kirjani on eräillä asia- 
kirjoilla täydennetty muistelma- 
teos, tavallaan "sotilaallinen matka- 
kirja”. Varsinaista historiaa tästä 
aiheesta tuskin voidaan kirjoittaa- 
kaan ennen kuin siihen liittyvät 
ja toistaiseksi vielä arkistoissa säi- 
lytettävät asiakirjat saadaan tutki- 
joiden käyttöön. Tästä olisi arvos- 
telija päässyt selville lukemalla 
kirjani alkulauseen. 

Vaikkakin majuri evp. Y. P. I. 
Kailalta puuttunee tottumusta 
arvostelun ammattimiehenä, olisin 
odottanut häneltä miehen näke- 
mystä asioissa, joita hän lähti 
arvostelemaan. Hänen asiantunte- 
muksensa rajoittuu muutaman 
kuukauden palveluun SS- jou- 
koissa, joista hän ilmeisten sopeu- 
tumisvaikeuksien vuoksi kotiutui 
jo vuoden 1941 lopulla. Näin ollen 
hän ei ehtinyt kerätä niitä koke- 
muksia kuin 2-vuotisen sopimus- 
aikansa täysin, tai sen ylikin pal- 
velleet. Nähtävästi oh tästä ly- 
hyestä ajasta jäänyt hänen mie- 
lee nsä va in katkeruutta, koska hän- 
tä aktiivikäpteenin arvostaan huo- 


muksia kuin 2-vuotisen sopimus- 
aikansa täysin, tai sen ylikin pal- 
velleet. Nähtävästi on tästä ly- 
hyestä ajasta jäänyt hänen mie- 
leensä vain katkeruutta, koska hän- 
tä aktiivikapteenin arvostaan huo- 
limatta ei voitu asettaa edes jouk- 
kueenjohtajan vakinaisiin tehtä- 
viin. Toinen syy, joka on vienyt 
pohjan arvostelun puolueettomuu- 
delta, lienee seuraava: viime ke- 
väänä tarjoutui maj. Kaila laati- 
maan tämän vapaaehtoisliikkeen 
historiikin, johon tehtävään häntä 
ei kuitenkaan pidetty pätevänä. 
Näistä seikoista lienee ent. asevel- 
jen mieli myrtynyt. Hänen kynän- 
sä jälki palauttaa mieleen sodan- 
aikaisen "ernsthafter Hornblaser”in, 
miehen, "joka ei koskaan hymyil- 
lyt”, legendaarisen purnarin Uk- 
rainan sotatoimialueelta. 

Kun kirjani arvostelu, paitsi va- 
paaehtoisiimme kohdistuvan oudon 
sävynsä lisäksi, sisältää koko jou- 
kon epäasiallisuuksia, pyytäisin 
saada oikaista niistä eräitä. 

Veli Kailan tietämättömyys SS- 
vapaaehtoisliikkeen päämäärästä tai 
tarkoituksesta on yllättävä tunnus- 
tus; kaikki muut Saksaan lähteneet 
olivat selvillä lähtönsä syistä. Saat- 
toiko hänen mielestään tarkoi- 
tuksettoman hankkeen takana 
olla ansioituneista kansalaisista ko- 
koonpantu toimikunta, erilaisia yh- 
teisöjä ja virastoja ja itse silloinen 
hallitus? 

Perin outo ja odottamaton on 
Kailan väite, ettei vapaaehtoistem- 
me lähdön syynä ollut isänmaalli- 
suus, siis halu palvella maataan. 
Tätä vaikutinta Kaila väittää mi- 
nun kirjassani liikaa korostaneen. 
Jos Kaila itse lienee lähtenyt Sak- 
saan ammattisotilaan intresseissä, 
ei tätä ole yleistettävä valtaosaan 
muita. Kailan väitteeseen en usko 
yhtyvän yhdenkään elossa olevan 
vapaaehtoisen sen enempää kuin 
tällä sotaretkellä kaatuneiden 
omaistenkaan. Tykkänään eri asia 
on, palveliko vapaaehtoisliike 
maamme etua varsinkaan nykyhet- 
kellä nähtynä. 

Olen tehnyt kirjassani eräitä 
rinnastuksia jääkäriliikkeen ja SS- 
vapaaehtoisliikkeen välillä. En 
usko lukijoiden kuitenkaan tule- 
van siihen käsitykseen, että tarkoi- 
tuksena olisi jakaa jääkäriemme 
kunniaa tai antaa meidän retkel- 
lemme missään nimessä samaa 
historiallista merkitystä. Aika ja 
olosuhteet olivat siinä mielessä 


tykkänään toiset. Olen pyrkinyt 
kuvaamaan vapaaehtoistemme vai- 
heita Saksan itärintamalla yhtenä 
niistä monista aikaisemmista suo- 
malaisen sotilaan esiintymisistä 
vieraan vallan armeijoissa, joista 
historiassamme on lukuisia esi- 
merkkejä. 

Sikäli kuin kirjassani on kritiik- 
kiä, ei sen tarkoituksena ole syyt- 
tää silloista Vapaaehtoistoimikun- 
taa sen enempää kuin hallitusneu- 
vos Riekkiäkään, joka niissä olois- 
ia varmasti teki parhaansa puhtaas- 
ti suomalaisissa intresseissä. Silloi- 
sissa olosuhteissa ei asioita olisi 
sen paremmin hoitanut Y. P. I. 
Kailakaan. 

Kaila väittää vapaaehtoisillem- 
me tyrkytetyn kansallissosialistista 
propagandaa. Tätä väitettä en ole 
kuullut muilta vapaaehtoisiltamme. 
Tietysti siellä oli luettavissa niin 
SS-Leitheft kuin Das Schwarze 
Korpskin, eikä sen suuntaista luet- 
tavaa tarvinnut niinä vuosina läh- 
teä meren takaakaan etsimään. 
Mutta siinä määrin saksan kieltä 
taitavia, että näillä julkaisuilla oli- 
si ollut jotakin merkitystä, oli suo- 
malaisten joukossa perin vähän. 
Eipä näy sen vaikutus pahemmin 
Kailaankaan tarttuneen. 

Myönnän mielelläni, että muistel- 
mateokseen, jonka pohjana ei ole 
päivittäin tehtyjä muistiinpanoja 
ja johon liittyviä asioita ei vielä 
ole mahdollista asiakirjoistakaan 
varmentaa, saattaa hyvinkin tulla 
muistivirheitä, etenkin vähemmän 
tärkeiden asioiden kohdalla. Niitä 
seikkoja, jotka Kaila arvostelus- 
saan merkitsi kysymysmerkillä tai 
muuten asetti kyseenalaiseksi, on 
hänellä mahdollisuus lähdekirjalli- 
suudesta täsmentää, koska ei näy 
niitä enää muistavan. 

Vapaaehtoistemme sotaretki Sak- 
san armeijassa oli siinä määrin 
vaiherikas ja monivivahteinen, että 
siitä epäilemättä kirjoitetaan vielä 
moniakin muistelmia. Ehkäpä vie- 
lä saamme lukea veli "Kailan Ana- 
basiksen”, jota luetaan vielä silloin- 
kin, kun Xenofon jo on jäänyt 
unohduksiin. 

Entisten vapaaehtoistemme suh- 
tautuminen kirjoittamiini muistel- 
miin on tähän mennessä ollut hy- 
vin myönteistä ja mieltäni lämmit- 

Helsingissä. 13. 12. 1958. 

Unto Parvilahti 

